id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
287d0588-54ba-4968-b038-ba177dc5d61e | ក្រសួងមហាផ្ទៃ បង្កើតគណៈកម្មាធិការប្រយុទ្ធប្រឆាំងគ្រឿងញៀន និងគណៈកម្មាធិការប្រយុទ្ធនឹងជំងឺអេដស៍/កាមរោគ រួមគ្នាប្រយុទ្ធប្រឆាំងគ្រឿងញៀន និងជំងឺអេដស៍នៅតាមមូលដ្ឋាន | គណៈកម្មាធិការចំនួន២ទៀតរបស់ក្រសួងមហាផ្ទៃ ដែលទើបបង្កើតថ្មី នឹងធ្វើការរួមគ្នាប្រយុទ្ធប្រឆាំងគ្រឿងញៀន និងជំងឺអេដស៍ កាមរោគ នៅទូទាំងប្រទេស ដើម្បីលើកកម្ពស់គោលនយោបាយភូមិឃុំ/សង្កាត់មានសុវត្ថិភាព និងចៀសផុតពីជំងឺឆ្លងមួយនេះ ដោយឈរលើស្មារតីទទួលខុសត្រូវខ្ពស់ និងមានប្រសិទ្ធភាព។ លោក កៅ ខុនដារ៉ា រដ្ឋលេខាធិការ និងជាប្រធានគណៈកម្មាធិការប្រយុទ្ធប្រឆាំងគ្រឿងញៀន និងគណៈកម្មាធិការប្រយុទ្ធនឹងជំងឺអេដស៍/កាមរោគ ក្រសួងមហាផ្ទៃ បានណែនាំទៅដល់សមាជិក គណៈអភិបាលរាជធានី-ខេត្ត ត្រូវរៀបចំឱ្យមានយន្ដការប្រយុទ្ធប្រឆាំងគ្រឿងញៀនច្បាស់លាស់ពីថ្នាក់រាជធានី-ខេត្ត ដល់ខណ្ឌ/ក្រុង/ស្រុក និងឃុំ-សង្កាត់ ហើយត្រូវធ្វើសកម្មភាពជាពហុវិស័យ ជាប់ជាប្រចាំ ដើម្បីអនុវត្តគោនយោបាយភូមិឃុំមានសុវត្ថិភាព និងភូមិឃុំ សង្កាត់សគ្មាគ្រឿងញៀនរបស់រាជរដ្ឋាភិបាល និងបង្ការទប់ស្កាត់ការជួញដូរ និងប្រើប្រាស់គ្រឿងនៅក្នុងពន្ធនាគារផងដែរ។ ថ្លែងនៅក្នុងពិធីប្រកាសគណៈកម្មាធិការប្រយុទ្ធប្រឆាំងគ្រឿងញៀន និងគណៈកម្មាធិការប្រយុទ្ធនឹងជំងឺអេដស៍/កាមរោគ នាព្រឹកថ្ងៃទី២៧ ខែតុលា ឆ្នាំ២០២០ នៅទីស្ដីការក្រសួងមហាផ្ទៃ លោកក៏បានណែនាំទៅដល់គណៈកម្មការប្រយុទ្ធប្រឆាំងនឹងជំងឺអេដស៍/កាមរោគ ក្រសួងមហាផ្ទៃ ត្រូវរៀបចំគោលនយោបាយយុទ្ធសាស្រ្ត និងផែនការសកម្មភាពក្នុងការទប់ស្កាត់ ការរីករាយដាលជំងឺអេដស៍/កាមរោគ នៅថ្នាក់ជាតិ និងថ្នាក់ក្រោមជាតិ ដោយធានាឱ្យបាននូវការអនុវត្ត ការដាក់បញ្ចូលបញ្ហាអេដស៍ ក្នុងគោលនយោបាយភូមិ/ឃុំមានសុវត្ថិភាព ប្រកបដោយប្រសិទ្ធភាព និងបង្កើនការអប់រំផ្សព្វផ្សាយ លើកកម្ពស់ការយល់ដឹងអំពីបញ្ហាអេដស៍/កាមរោគ ឱ្យកាន់តែមានភាពទូលំទូលាយនៅតាមមូលដ្ឋាន និងតំបន់ដាច់ស្រយាល។ លោក កៅ ខុនដារ៉ា បានគូសបញ្ជាក់ថា ពិធីប្រកាសគណៈកម្មាធិការប្រយុទ្ធប្រឆាំងគ្រឿងញៀន និងគណៈកម្មាធិការប្រយុទ្ធនឹងជំងឺអេដ៍/កាមរោគ របស់ក្រសួងមហាផ្ទៃ ក្នុងពេលនេះ គឺជាការចាប់ផ្តើមថ្មីមួយនៃការពង្រីកវិសាលភាពការងារ និងពង្រឹងប្រសិទ្ធភាពការងារ ដែលពីមុនមានតែមន្ត្រីអនុវត្តច្បាប់ កងកម្លាំងនគរបាលជាតិ ជាអ្នកទទួលបន្ទុកសំខាន់ ក្នុងការងារប្រយុទ្ធប្រឆាំងគ្រឿងញៀន ពេលនេះបន្ថែមឱ្យគ្រប់អគ្គនាយកដ្ឋាន អង្គភាពចំណុះក្រសួង និងរដ្ឋបាលថ្នាក់ក្រោមជាតិ គ្រប់កម្រិតចូលរួមប្រយុទ្ធប្រឆាំងគ្រឿងញៀន ចូលរួមដោះស្រាយបញ្ហាគ្រឿងញៀន ជាពហុវិស័យ និងពហុជំនាញ ស្របតាមផែនការជាតិ ស្តីពីការប្រយុទ្ធប្រឆាំងគ្រឿងញៀន និងយុទ្ធនាការប្រយុទ្ធប្រឆាំងគ្រឿងញៀនរបស់រាជរដ្ឋាភិបាល។ ជាមួយនេះលោក កៅ ខុនដារ៉ា បានបន្ថែមយ៉ាងដូច្នេះថា៖ ។ បើតាមឧត្តមសេនីយ៍ឯក នាក់ យុទ្ធា អគ្គលេខាធិការរង នៃអគ្គលេខាធិការដ្ឋានអាជ្ញាធរជាតិប្រយុទ្ធ ប្រឆាំងគ្រឿងញៀន និងជាប្រធានលេខាធិការដ្ឋានគណៈកម្មាធិការប្រយុទ្ធប្រឆាំងគ្រឿងញៀន នៃក្រសួងមហាផ្ទៃ បានឱ្យដឹងថា ការងារប្រយុទ្ធប្រឆាំងគ្រឿងញៀន និងប្រយុទ្ធប្រឆាំងជំងឺអេដស៍ បើគ្មានសាធារណជនចូលរួមទេ គឺមិនអាចទទួលជោគជ័យបានឡើយ ដូច្នេះ សាធារណជនត្រូវចូលរួមជាមួយ សមត្ថកិច្ច និងមន្រ្តីពាក់ព័ន្ធទាំងអស់ ដើម្បីឱ្យការងារទាំងនេះទទួលបានជោគជ័យ។ ទន្ទឹមនឹងនេះ ឧត្តមសេនីយ៍ឯក នាក់ យុទ្ធា ក៏បានអំពាវនាវឱ្យប្រជាពលរដ្ឋ ត្រូវសហការជាមួយអាជ្ញាធរតាមមូលដ្ឋាន ដើម្បីបង្ក្រាបគ្រឿងញៀនឱ្យបានទាន់ពេលវេលា។ ហើយត្រូវចូលរួម បន្ដអប់រំកូនចៅរបស់ខ្លួនឱ្យដឹងអំពីផលប៉ះពាល់អំពីគ្រឿងញៀន និងយល់ដឹងអំពីការឆ្លងមេរោគអេដស៍ ក្នុងករណីមានកូនប្រើប្រាស់គ្រឿងញៀន ត្រូវយកគាត់ទៅកន្លែងព្យាបាល កុំឱ្យគាត់ប្រើប្រាស់គ្រឿងបន្ដទៀត។ សូមជម្រាបថា ក្រសួងមហាផ្ទៃ បានបង្កើតគណៈកម្មាធិការ២នេះ មានសមាសភាពចូលរួមចំនួន២៧រូប៕ | 2020-10-27T19:44:00+07:00 | freshnewsasia.com | https://m.freshnewsasia.com/index.php/en/localnews/175352-2020-10-27-05-44-18.html |
8d696eaa-c339-4f48-829b-fdd7decd7c92 | ក្រសួងសុខាភិបាល រំលឹកសេចក្តីណែនាំករណីមានរៀបចំពិធីអុំទូក បណ្តែតប្រទីប សំពះព្រះខែ និងអកអំបុក តាមភូមិឃុំ និងទីវត្តអារ៉ាម ក្នុងបរិបទនៃការប្រយុទ្ធនឹងជំងឺកូវីដ១៩ (Video inside) | នៅគ្រាដែលថ្ងៃឈប់សម្រាក ក្នុងឱកាសរព្រះរាជពិធីបុណ្យអុំទូក បណ្តែតប្រទីប សំពះព្រះខែ និងអកអំបុក កាន់តែខិតជិតមកដល់នោះ, ថ្ងៃទី២៧ ខែតុលា ឆ្នាំ២០២០នេះ ក្រសួងសុខាភិបាល បានរំលឹកឡើងវិញ នូវសេចក្តីណែនាំដល់ប្រជាពលរដ្ឋខ្មែរ ស្តីពីការបង្ការជំងឺកូវីដ១៩ ក្នុងករណីមានការរៀបចំពិធីអុំទូក បណ្ដែតប្រទីប សំពះព្រះខែ និងអកអំបុក នៅតាមភូមិ-ឃុំ និងនៅទីវត្តអារ៉ាម។ សេចក្តីណែនាំរបស់ក្រសួងសុខាភិបាលលើកឡ់ងថា ថ្វីត្បិតតែឆ្នាំ២០២០នេះ កម្ពុជាមិនមានប្រារព្ធ ព្រះរាជពិធីបុណ្យអុំទូក បណ្ដែតប្រទីប សំពះព្រះខែ និងអកអំបុក នៅរាជធានីភ្នំពេញក៏ដោយ ក៏ប៉ុន្តែតាមការសង្កេតឃើញថា អាចមានក្រុមប្រជាពលរដ្ឋខ្លះ មានរៀបចំការប្រណាំងទូក បណ្ដែតប្រទីប អកអំបុក និងសំពះព្រះខែ ដោយក្រុមតូចៗរបស់គាត់នៅតាមភូមិ-ឃុំ និងនៅតាមទីវត្តអារ៉ាម ឬនៅតាមផ្ទះសម្បែង ដែលតម្រូវឱ្យមានការយកចិត្តទុកដាក់យ៉ាងហ្មត់ចត់ ពីអាជ្ញាធរមូលដ្ឋាន និងក្រុមអ្នករៀបចំពិធីនេះ ក្នុងការធានាមិនឱ្យមានការចម្លងវីរុសកូវីដ-១៩ ចូលក្នុងសហគមន៍យើង។ ក្រសួងសុខាភិបាលសូមរំលឹកជូនថា ស្ថានភាពនៃការចម្លងនៃវីរុសកូវីដ-១៩ នៅបណ្ដាប្រទេសលើសកលលោក និងនៅក្នុងតំបន់ មិនទាន់មានការធូរស្បើយនៅឡើយទេ ឯកំណើននៃការចម្លងវីរុសកូវីដ-១៩ និងការស្លាប់ដោយសារជំងឺនេះ ក៏នៅតែបន្តមាន ខ្ពស់នៅឡើយដែរ បើទោះបីជាប្រទេសកម្ពុជា មិនទាន់មានការចម្លងជំងឺកូវីដ-១៩ នៅក្នុងសហគមន៍ក៏ដោយ ក៏ហានិភ័យនៃការចម្លង វីរុសដ៏កាចសាហាវនេះនៅតែមាន ហើយការចម្លងអាចកើតមានឡើងគ្រប់ពេលវេលាគ្រប់កាលទេសៈ និងគ្រប់ទីកន្លែង។ ដូច្នេះក្រសួងសុខាភិបាល សូមធ្វើការក្រើនរំលឹក និងអំពាវនាវសាជាថ្មី ជូនដល់សាធារណជន ក្រសួងពាក់ព័ន្ធ អាជ្ញាធរ ថ្នាក់ក្រោមជាតិ និងបងប្អូនប្រជាពលរដ្ឋទាំងអស់ បន្តចូលរួមទប់ស្កាត់ការចម្លងវីរុសកូវីដ-១៩ នៅក្នុងសហគមន៍យើងដោយទាំងអស់គ្នា ត្រូវតែបន្តអនុវត្តតាមការណែនាំរបស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងការណែនាំរបស់ក្រសួងសុខាភិបាល ដែលបានធ្វើជារឿយៗ ។ ក្រសួងសុខាភិបាលបន្តថា ប្រសិនបើបងប្អូនប្រជាពលរដ្ឋនៅតាមភូមិ-ឃុំ មានរៀបចំពិធីអបអរសាទរព្រះរាជពិធីអុំទូក បណ្ដែតប្រទីប សំពះព្រះខែ និង អកអំបុក ដែលនឹងប្រព្រឹត្តទៅចាប់ពីថ្ងៃទី៣០ ខែតុលា ឆ្នាំ២០២០ ដល់ថ្ងៃទី០១ ខែវិច្ឆិកា ឆ្នាំ២០២០ ខាងមុខនេះ ក្រសួងសូមណែនាំដល់បងប្អូនប្រជាពលរដ្ឋ មិនត្រូវមានការជួបជុំគ្នាក្នុងទ្រង់ទ្រាយធំឡើយ ហើយត្រូវចាត់ចែងរៀបចំការប្រណាំងទូក បណ្ដែតប្រទីប សំពះព្រះខែ និងអកអំបុក ទៅតាមភូមិ-ឃុំ វត្តអារ៉ាម (មិនត្រូវធ្វើនៅថ្នាក់ខេត្តឡើយ ដែលបង្កឱ្យមានការប្រមូលផ្តុំគ្នាច្រើនពេក) ទៅតាមស្ថានភាពជាក់ស្តែង និងទីតាំងដែលអាចធ្វើបានតែប៉ុណ្ណោះ ដោយចាំបាច់ត្រូវធ្វើក្នុងទ្រង់ទ្រាយតូចៗ ដែលចំណុះទូកនីមួយៗ មិនឱ្យលើសពី១០នាក់ និងមិនឱ្យលើសពី៦ទូក ក្នុងមួយពិធីហើយមិនឱ្យលើសពី៦០នាក់ សម្រាប់អ្នកចូលទស្សនា ព្រមទាំងត្រូវឱ្យមានគម្លាតសុវត្ថិភាពបុគ្គលយ៉ាងតិចមួយម៉ែត្រកន្លះ៕ | 2020-10-27T19:32:00+07:00 | freshnewsasia.com | https://m.freshnewsasia.com/index.php/en/localnews/175351-2020-10-27-05-32-20.html |
829a0758-febc-4aea-ab98-5c43d950d8b4 | តើស្ដ្រីមានមហារីកសុដន់ អាចបំបៅដោះកូនទេ? | ស្ត្រីដែលបំបៅដោះកូន ភាគច្រើនដឹងពីសុដន់របស់ខ្លួនច្បាស់ ប្រសិនបើមានការប្រែប្រួលអ្វីកើតឡើងលើសុដន់អំឡុងពេលបំបៅដោះកូន ម៉ាក់ៗអាចទទួលបានអារម្មណ៍ភ្លាម។ ពេលខ្លះ អំឡុងពេលបំបៅដោះ ម៉ាក់ៗអាចរកឃើញថានៅក្នុងសុដន់មានដុំរឹង ជាហេតុធ្វើម៉ាក់ៗឲ្យបារម្ភពីបញ្ហាមហារីកសុដន់។ ចំណែកស្ត្រីដែលមានជំងឺមហារីកសុដន់ តែងបារម្ភពីសុវត្ថិភាពបំបៅដោះកូន និងអាចឆ្ងល់ថា ការព្យាបាលជំងឺមហារីកសុដន់អាចប៉ះពាល់ទៅដល់កូនដែរ ឬយ៉ាងណា។ ម៉ាក់ៗដែលកំពុងបំបៅដោះកូនអាចប្រឈមនឹងកើតជំងឺមហារីកសុដន់ តែករណីនេះជាករណីកម្រនឹងមាន។ យោងតាមការស្រាវជ្រាវរបស់ ឲ្យដឹងថា ហានិភ័យនៃជំងឺមហារីកសុដន់កើនឡើងជាបណ្ដោះអាសន្ន ក្នុងរយៈពេលប៉ុន្មានឆ្នាំបន្ទាប់ពីពពោះ និងសម្រាលកូនរួច។ ហានិភ័យនេះអាចជាលទ្ធផលនៃបម្រែបម្រួលអ័រម៉ូនអំឡុងពេលមានផ្ទៃពោះ។ ផ្ទុយទៅវិញ ការបំបៅដោះកូន កាត់បន្ថយហានិភ័យនៃការកើតជំងឺមហារីកសុដន់ ជាពិសេស ចំពោះស្ត្រីដែលជិតអស់រដូវ។ អំឡុងពេលពពោះ និងបំបៅដោះកូន កាត់បន្ថយចំនួនវដ្ដរដូវដែលស្ត្រីមាន ដែលអាចកាត់បន្ថយអ័រម៉ូនដែលជំរុញឲ្យកើតជំងឺមហារីកផ្សេងៗ។ មិនមែនមានតែជំងឺមហារីកទេដែលអាចធ្វើឲ្យមានដុំក្នុងសុដន់អំឡុងពេលបំបៅដោះកូន បញ្ហាមួយចំនួនទៀត ក៏អាចបង្កឲ្យមានដុំក្នុងសុដន់បានដែរដូចជា ជាដើម។ ខាងក្រុមគ្រូពេទ្យនឹងណែនាំឲ្យស្ត្រីបញ្ឈប់ការបំបៅដោះកូន ក្នុងករណីដែលរកឃើញថាស្ត្រីកើតជំងឺមហារីកសុដន់។ មធ្យោបាយព្យាបាលជំងឺមហារីកសុដន់ជាច្រើនអាចប៉ះពាល់ទៅដល់ការផលិតទឹកដោះ ឬអាចប៉ះពាល់ទៅដល់កូន បើកូនបៅដោះម្ដាយ។ ខាងក្រុមគ្រូពេទ្យនឹងជួយស្វែងរកមធ្យោបាយព្យាបាលដែលស័ក្តិសមសម្រាប់យើង ព្រោះការព្យាបាលជំងឺមហារីកសុដន់អាចខុសគ្នាពីមនុស្សទៅមនុស្សម្នាក់។ ប្រធានផ្នែកសម្ភព និងរោគស្ត្រី នៃមន្ទីរពេទ្យបង្អែកមិត្តភាព កម្ពុជា-ចិន សែនសុខ លោកវេជ្ជបណ្ឌិត បញ្ជាក់ថា ជាធម្មតា កើតដុំនៅក្នុងសុដន់មិនមែនជាដុំមហារីក ឬជាបញ្ហាគួរឲ្យបារម្ភ ភ័យខ្លាចទេ តែយើងត្រូវទៅជួបគ្រូពេទ្យជំនាញប្រសិនបើ៖ | 2020-10-27T15:29:00+07:00 | kampucheathmey.com | https://www.kampucheathmey.com/health/3826 |
86cb12ee-6e1e-4dd4-b31b-23fcba4b77e6 | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ថ្មីម្នាក់ទៀត លើស្ត្រីជនជាតិបារាំង ខណៈករណីជាសះស្បើយមិនមានទេ (Video inside) | ក្រសួងសុខាភិបាល នៅព្រឹកថ្ងៃទី២៧ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ១៩ ថ្មីម្នាក់ លើស្ត្រីជនជាតិបារាំង ដែលទើបធ្វើដំណើរមកពីប្រទេសបារាំង ចូលមកកម្ពុជា។ នៅថ្ងៃនេះផងដែរក្រសួងសុខាភិបាល ក៏បានប្រកាសពីមិនមានករណីព្យាបាល ជាសះស្បើយអ្នកជំងឺកូវីដ១៩ នោះទេ។ ក្រសួងបានបញ្ជាក់ឲ្យដឹងថា ស្ត្រីជនជាតិបារាំងដែលរកឃើញមានឆ្លងកូវីដ១៩ មានអាយុ ២៣ឆ្នាំ មានអាសយដ្ឋានស្នាក់នៅ សណ្ឋាគារមួយក្នុងរាជធានីភ្នំពេញ បានធ្វើដំណើរមកពីប្រទេសបារាំង បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី ២៥ ខែ តុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១០៨នាក់ (ស្រី ៤៧នាក់ និងកុមារ ០៣នាក់) ដែលក្នុងចំនួននេះ មានស្ត្រីជនជាតិបារាំង អាយុ ២៣ឆ្នាំខាងលើផងដែរ។ រីឯអ្នកដំណើរចំនួន ១០៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី ១០០ខ្នងចំនួន១៩នាក់ និងក្រៅពីនោះនៅសណ្ឋាគារមួយចំនួនក្នុងរាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹកថ្ងៃទី ២៧ ខែតុលា ឆ្នាំ២០២០ នៅកម្ពុជាមានរកឃើញអ្នកមានវីរុសកូវីដ-១៩ មានចំនួនសរុប ២៨៨នាក់ ក្នុងនោះ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៣នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ០៥នាក់ ៕ | 2020-10-27T14:19:00+07:00 | freshnewsasia.com | https://m.freshnewsasia.com/index.php/en/localnews/175319-2020-10-27-00-19-07.html |
1a63cf8c-e6c9-48dd-837d-256f0cb7a89e | តើជំងឺរបេងជាជំងឺតំណពូជមែនឬទេ? | ជំងឺរបេង ជាជំងឺឆ្លងដែលបណ្ដាលមកពីមេរោគឈ្មោះបាស៊ីលដឺកុក(Bacille de Kock)។ មេរោគនេះឆ្លងពីមនុស្សម្នាក់ ទៅមនុស្សម្នាក់ទៀត តាមរយៈការកណ្ដាស់ ការក្អក ឬការនិយាយគ្នា។ ការឆ្លងមានសភាពកាន់តែខ្លាំងពេលដែលយើងនៅក្នុងបន្ទប់បិទជិត គ្មានចរន្តខ្យល់ចេញចូល និងគ្មានពន្លឺគ្រប់គ្រាន់។ នេះជាមូលហេតុដែលជំងឺរបេងតែងកើតក្នុងគ្រួសារទាំងមូល ហើយសមាជិកកើតរោគរបេង។ យើងគួរស្វែងរកការពិនិត្យ រកជំងឺរបេងនៅពេលមានសញ្ញាដូចជា ៖ – ក្អកលើសពី២១ថ្ងៃ – ក្អកមានឈាម – ស្រកទម្ងន់ដោយគ្មានមូលហេតុ – ក្ដៅខ្លួនពេលល្ងាច – បែកញើសច្រើនពេលយប់ – មានសមាជិកក្នុងគ្រួសារកើតជំងឺរបេង។ ជំងឺរបេង ពុំមែនជាជំងឺតំណពូជទេ តែវាជាជំងឺឆ្លងពីមនុស្សម្នាក់ ទៅមនុស្សម្នាក់ទៀត តាមរយៈផ្លូវដង្ហើមដោយមេរោគរបេង។ យើងអាចព្យាបាលជំងឺនេះជាសះស្បើយបាន100 % ដោយប្រើថ្នាំប្រឆាំងនឹងមេរោគរបេង។ ប្រសិនបើលោកអ្នកមានរោគសញ្ញាដូចបានរៀបរាប់ខាងលើ សូមលោកអ្នកប្រញាប់មកជួបពិគ្រោះជាមួយគ្រូពេទ្យ ដើម្បីទទួលបានការព្យាបាលទាន់ពេលវេលា និងប្រកបដោយប្រសិទ្ធភាព៕ អត្ថបទ ៖ រស្មី | 2020-10-27T10:39:00+07:00 | kampucheathmey.com | https://www.kampucheathmey.com/health/3551 |
8f2577ee-1266-4b12-9ad5-e29ebdcca9c2 | ឈប់បានឈប់ទៅ! កម្លាំងប៉ុស្តិ៍ច្រកទ្វារព្រំដែនអន្តរជាតិភ្នំដី ឃាត់ខ្លួនពលរដ្ឋខែ្មរ៧នាក់ ឆ្លងដែនចូលទឹកដីថៃ | កម្លាំងប៉ុស្តិ៍នគរបាលច្រកទ្វារព្រំដែនអន្តរជាតិភ្នំដី នៅថ្ងៃទី២៦ ខែតុលា ឆ្នាំ២០២០ វេលាម៉ោង ៧និង៣០នាទីបានធ្វើការល្បាតតាមរបៀងស្លាបឆ្វេង និងស្លាបស្តាំ ក្នុងរង្វង់ប្រតិបត្តិការណ៍របស់ប៉ុស្តិ៍ ដើម្បីទប់ស្កាត់ប្រជាពលរដ្ឋ កុំឲ្យធ្វើការឆ្លងដែនតាមរបៀង។ បន្ទាប់មកកម្លាំងប៉ុស្តិ៍ ក៏បានប្រទះឃើញប្រជាពលរដ្ឋខែ្មរ ចំនួន៧នាក់ ស្រី៣នាក់ ជាប្រជាពលរដ្ឋរស់នៅក្នុងមូលដ្ឋានស្រុកសំពៅលូន ខេត្តបាត់ដំបង ដែលខ្លះជាអ្នកស៊ីឈ្នួលលើកសំភារៈ និងខ្លះទៀតជាអាជីវករ បានធ្វើការឆ្លងដែនចេញទៅផ្សារ បានខៅឌីន (ផ្សារជាប់ព្រំដែន) ស្រុកខ្លងហាត ខេត្តស្រះកែវ ប្រទេសថៃ តាមរបៀងស្លាបឆ្វេងរបស់ប៉ុស្តិ៍។ ក្រោយមកកម្លាំងនគរបាលប៉ុស្តិ៍ បានធ្វើការអប់រំណែនាំ ដល់ប្រជាពលរដ្ឋទាំងអស់ខាងលើ ឲ្យបញ្ឈប់ការធ្វើសកម្មភាពបែបនេះទៀត និងបានអនុញ្ញាតឲ្យពួកគាត់ត្រលប់ទៅផ្ទះវិញរៀងៗខ្លួន៕ | 2020-10-27T09:15:53+07:00 | kbnnews.com | https://kbn.news/archives/187617 |
e9d165ea-ee64-4f9b-983b-52e036d2055d | មិនអស់សោះ ! ថ្ងៃនេះ ជំងឺកូវីដ-១៩ ឆ្លងលើស្ត្រីជនជាតិ… | នៅព្រឹកថ្ងៃទី២៧ ខែតុលា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ពីការរកឃើញអ្នកឆ្លងជំងឺកូវីដ-១៩ ថ្មីម្នាក់ លើស្ត្រីជនជាតិបារាំង ដែលទើបធ្វើដំណើរមកពីប្រទេសបារាំង ចូលមកកម្ពុជា ហើយក៏មិនមានករណីព្យាបាល ជាសះស្បើយដែរ។ ស្ត្រីជនជាតិបារាំងដែលរកឃើញមានឆ្លងកូវីដ១៩ មានអាយុ ២៣ឆ្នាំ មានអាសយដ្ឋានស្នាក់នៅ សណ្ឋាគារមួយក្នុងរាជធានីភ្នំពេញ បានធ្វើដំណើរមកពីប្រទេសបារាំង បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី ២៥ ខែ តុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា អ្នកដំណើរតាមយន្តហោះជាមួយអ្នកជំងឺខាងលើ សរុបមានចំនួន១០៨នាក់ (ស្រី ៤៧នាក់ និងកុមារ ០៣នាក់) ដែលក្នុងចំនួននេះ មានស្ត្រីជនជាតិបារាំង អាយុ ២៣ឆ្នាំខាងលើផងដែរ។ រីឯអ្នកដំណើរចំនួន ១០៧នាក់ ដែលមានលទ្ធផលតេស្ត អវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី ១០០ខ្នងចំនួន១៩នាក់ និងក្រៅពីនោះនៅសណ្ឋាគារមួយចំនួនក្នុងរាជធានីភ្នំពេញ៕ | 2020-10-27T08:33:29+07:00 | kbnnews.com | https://kbn.news/archives/187624 |
c2001ef1-89b7-4741-82d2-656a45fd705a | ថ្ងៃអង្គារនេះ ក្រសួងសុខាភិបាល រកឃើញអ្នកឆ្លងជំងឺកូវីដ១៩ ថ្មី ម្នាក់ទៀត លើស្ត្រីជនជាតិបារាំងអាយុ២៣ឆ្នាំ | ភ្នំពេញ៖ ក្រសួងសុខាភិបាល នៅព្រឹកថ្ងៃទី២៧ ខែតុលា ឆ្នាំ២០២០នេះ បានចេញ សេចក្តីប្រកាសព័ត៌មានករណីរកឃើញវិជ្ជមានកូវីដ១៩ ថ្មី ម្នាក់ទៀតលើស្ត្រីជនជាតិបារាំង ដែលទើបធ្វើដំណើរមកពីប្រទេសបារាំងចូលមកកម្ពុជា។ ក្រសួងសុខាភិបាល ក៏បានប្រកាសផងដែរថា នៅថ្ងៃនេះ មិនមានករណីព្យាបាល ជាសះស្បើយអ្នកជំងឺកូវីដ១៩ នោះទេ។ គិតត្រឹមម៉ោង៧ព្រឹកថ្ងៃទី២៧ ខែតុលា ឆ្នាំ២០២០ នៅកម្ពុជាមានរកឃើញអ្នកមានវីរុសកូវីដ-១៩ មានចំនួនសរុប ២៨៨នាក់ ក្នុងនោះ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ២៨៣នាក់ និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន ៥នាក់ ។ ក្រសួងសុខាភិបាល បានឲ្យដឹងថា ស្ត្រីជនជាតិបារាំងអាយុ ២៣ឆ្នាំ មានអាសយដ្ឋានស្នាក់នៅ សណ្ឋាគារមួយក្នុងរាជធានីភ្នំពេញ បានធ្វើដំណើរមកពីប្រទេសបារាំង បន្តជើងហោះហើរនៅប្រទេសសិង្ហបុរី មកដល់កម្ពុជានៅថ្ងៃទី២៥ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់គាត់ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺខាងលើសរុបមានចំនួន១០៨នាក់ (ស្រី ៤៧នាក់ និងកុមារ ៣នាក់) ដែលក្នុងចំនួននេះ មានស្ត្រីជនជាតិបារាំង អាយុ ២៣ឆ្នាំខាងលើ។ រីឯអ្នកដំណើរចំនួន ១០៧នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅវិទ្យាល័យបូរី ១០០ខ្នងចំនួន១៩នាក់ និងក្រៅពីនោះនៅសណ្ឋាគារមួយចំនួនក្នុងរាជធានីភ្នំពេញ៕ | 2020-10-27T07:42:04+07:00 | cen.com.kh | https://cen.com.kh/archives/259213.html |
a3ebdfb3-d66c-40d3-bbc6-60ecf4d4a4bf | អ្នកជំនាញថា វិធីការពារជំងឺកូវីដ១៩ នៅតែចាំបាច់ ទោះពេលមានវ៉ាក់សាំងក៏ដោយ | អ្នកជំនាញបានលើកឡើងថា នៅពេលមានវ៉ាក់សាំងការពារជំងឺកូវីដ១៩ ផលិតចេញជាលើកដំបូង មិនមែនមានន័យថា មនុស្សអាចឈប់ពាក់ម៉ាស់នោះទេ។ ការពាក់ម៉ាស់ ការរក្សាគម្លាតពីគ្នា និងការលាងសម្អាតដៃញឹកញាប់ នឹងនៅតែតម្រូវឲ្យអនុវត្ដរហូតដល់ពេលជាក់លាក់ណាមួយ។ ការអនុវត្តនេះយូរប៉ុណ្ណា គឺអាស្រ័យលើកត្តាមួយចំនួនដូចជាថា តើវ៉ាក់សាំងនោះល្អដល់កម្រិតណា និងថា តើវាអាចការពារបានយូរប៉ុណ្ណា។ សំណួរទាំងនេះ នឹងមិនទាន់មានចម្លើយនៅឡើយទេ រហូតដល់ពេលដែលមានវ៉ាក់សំាងដំបូងត្រូវបានគេបង្កើតឡើង និងចែកចាយ។ លោក William Schaffner សាស្ត្រាចារ្យផ្នែកជំងឺឆ្លងនៃមជ្ឈមណ្ឌលវេជ្ជសាស្ត្ររបស់សាកលវិទ្យាល័យ Vanderbilt University បាននិយាយថា៖ «វ៉ាក់សំាងនេះទំនងជាមិនអាចក្លាយជាអាវក្រោះការពារនោះទេ»។ ឧទាហរណ៍ វ៉ាក់សាំងការពារជំងឺផ្ដាសាយតាមរដូវ គឺមានប្រសិទ្ធភាពខ្ពស់បំផុតត្រឹម ៦០% និងទាបបំផុតត្រឹមតែ ១០% ប៉ុណ្ណោះ នៅក្នុងពេលប៉ុន្មានឆ្នាំចុងក្រោយនេះ។ កន្លងមក ទីភ្នាក់ងារម្ហូបអាហារ និងឱសថរបស់សហរដ្ឋអាមេរិក បានកំណត់កម្រិតនៃប្រសិទ្ធភាពរបស់វ៉ាក់សំាងការពារជំងឺកូវីដ១៩ ត្រឹម ៥០% ប៉ុណ្ណោះ៕ | 2020-10-27T07:00:00+07:00 | khmer.voanews.com | https://khmer.voanews.com/a/experts-coronavirus-measures-will-not-end-when-vaccine-arrives/5637530.html |
355cec85-4b2d-4bff-848c-ab969c319a43 | ក្រុមអ្នកជំនាញ៖ ជំងឺកូវីដ១៩ អាច«គ្រប់គ្រងបាន» នៅអូស្ត្រាលី | ជីវិតរស់នៅក្នុងតំបន់ជាច្រើនក្នុងប្រទេសអូស្ត្រាលី ចាប់ផ្តើមស្រដៀងទៅនឹងស្ថានភាពមុនពេលកើតមានជំងឺកូវីដ១៩ វិញហើយ។ កាលពីថ្ងៃទី២៣ តុលា ការរឹតត្បិតពាក់ព័ន្ធនឹងជំងឺកូវីដ១៩ ត្រូវបានបន្ធូរបន្ថយនៅរដ្ឋ New South Wales។ កន្លែងទីសក្ការៈបូជា បានអនុញ្ញាតឲ្យមនុស្សចូលរហូតដល់ ៣០០នាក់ ខណៈកន្លែងហាត់ប្រាណ ក៏បានអនុញ្ញាតឲ្យមនុស្សចូលច្រើនជាងមុនផងដែរ។ អ្នកគាំទ្រចំនួនជិត៤ម៉ឺននាក់ បានចូលរួមទស្សនាការប្រកួតវគ្គផ្តាច់ព្រ័ត្រកីឡាបាល់ឱប (National Rugby League) នៅក្រុងស៊ីដនី កាលពីថ្ងៃទី២៥ ខែតុលា។ នាពេលបច្ចុប្បន្ន នៅទូទាំងប្រទេសអូស្ត្រាលី ដែលមានប្រជាជនសរុប ២៥លាននាក់ មានក្តីសង្ឃឹមបែបប្រយ័ត្នប្រយែងមួយដែលថា យ៉ាងហោចណាស់សម្រាប់ពេលនេះវីរុសកូរ៉ូណា អាចត្រូវគ្រប់គ្រងបាន។ គិតត្រឹមចុងខែតុលា នៅអូស្ត្រាលី មានករណីឆ្លងជំងឺកូវីដ១៩ ជាង២៧.៥០០ និងករណីស្លាប់ប្រមាណ ៩០០នាក់ ត្រូវបានកត់ត្រាទុក ចាប់តាំងពីករណីឆ្លងជំងឺកូវីដ១៩ ត្រូវបានកំណត់ឃើញលើកដំបូងកាលពីចុងខែមករា។ ហើយគេបានធ្វើតេស្តទៅលើមនុស្សចំនួនជាង ៨,៥ លាននាក់។ រដ្ឋមន្ត្រីក្រសួងសុខាភិបាលអូស្ត្រាលីលោក Greg Hunt និយាយថា ការបិទព្រំដែនរបស់អូស្ត្រាលី មិនឲ្យអ្នកដំណើរពីក្រៅប្រទេសចូល កាលពីខែមីនា ក៏បានដើរតួយ៉ាងសំខាន់ផងដែរ នៅក្នុងការគ្រប់គ្រងការឆ្លងជំងឺកូវីដ១៩។ លោក Hunt បានថ្លែងថា៖ «អ្វីដែលយើងបានឃើញ គឹថា នៅទូទាំងប្រទេស យើងធ្វើបានយ៉ាងល្អអស្ចារ្យ ហើយវិធានការការពារចម្បងចំនួនបួនរួមមាន ការការពារតាមព្រំដែនអន្តរជាតិរបស់យើង ការធ្វើតេស្ត ដែលមានលក្ខណៈល្អដូចៗគ្នានៅតាមរដ្ឋ និងតំបន់ផ្សេងៗ ការតាមដានកំណត់ ដែលទទួលបានលទ្ធផលយ៉ាងល្អប្រពៃ ដោយរដ្ឋ New South Wales ឈានដល់ទទួលបានបទដ្ឋានកម្រិតខ្ពស់។ រដ្ឋ Victoria ធ្លាប់មានបញ្ហាប្រឈមធ្ងន់ធ្ងរ ប៉ុន្តែស្ថានភាព កំពុងតែមានភាពប្រសើរជាងមុន ហើយខ្ញុំគិតថា នេះគឺជា សារដ៏សំខាន់មួយ និងចុងក្រោយគឺ ការរក្សាគម្លាតពីគ្នា»។ ការធ្វើដំណើរជាអន្តរជាតិចេញនិងចូលប្រទេសអូស្ត្រាលី ត្រូវបានគេរំពឹងថា នឹងនៅតែត្រូវបានរឹតត្បិតរហូតដល់ឆ្នាំក្រោយ សូម្បីតែការធ្វើដំណើរដែលចាត់ទុកថា ស្ថិតក្នុងលក្ខខណ្ឌសុវត្ថិភាព បានអនុញ្ញាតឲ្យពលរដ្ឋណូវែលសេឡង់ធ្វើដំណើរតាមជើងយន្តហោះទៅកាន់រដ្ឋ New South Wales និងតំបន់ភាគខាងជើងប្រទេសអូស្ត្រាលីនោះក៏ដោយ។ ពលរដ្ឋអូស្ត្រាលីមួយចំនួន កំពុងតាមដានស្ថានការណ៍ដោយសឹងតែមិនជឿ និងព្រួយបារម្ភពីសាច់ញាតិ និងមិត្តភក្តិ ខណៈដែលករណីឆ្លងវីរុសកូរ៉ូណា បានកើនឡើងសាជាថ្មីនៅតំបន់ដទៃទៀតនៅលើពិភពលោក។ អ្នកស្រី Raina McIntyre សាស្ត្រាចារ្យផ្នែកសន្តិសុខជីវៈនៅវិទ្យាស្ថាន Kirby នៃសាកលវិទ្យាល័យ New South Wales និយាយថា ស្ថានភាពពាក់ព័ន្ធនឹងជំងឺកូវីដ១៩ នៅសហរដ្ឋអាមេរិក និងចក្រភពអង់គ្លេស គឺគួរឲ្យខ្លាច។ អ្នកស្រី McIntyre ថ្លែងថា៖ «វាពិតជារឿងគួរឲ្យរន្ធត់ណាស់។ នៅពេលដែលយើងគិតពីការរាតត្បាតជំងឺជាសាកល យើងមិនបានគិតថា ប្រទេសសម្បូរទៅដោយធនធាន និងមានចំណូលខ្ពស់ អាចចុះដុនដាបដូចនេះ នោះទេ។ ប៉ុន្តែនេះជារឿងពិតដែលពួកយើងបានឃើញ»។ វិធានការបិទសកម្មភាពសេដ្ឋកិច្ចនៅទីក្រុង Melbourne ដែលជាវិធានការដ៏តឹងរ៉ឹងជាងគេបង្អស់មួយនៅលើពិភពលោក អាចត្រូវបន្ធូរបន្ថយក្នុងពេលឆាប់ៗនេះ ខណៈការឆ្លងជំងឺកូវីដ១៩ ត្រូវបានរាយការណ៍ថា បានបន្តធ្លាក់ចុះ។ រដ្ឋ Victoria ធ្លាប់ជាកន្លែងប្រកាសអាសន្នជំងឺកូវីដ១៩ ធំជាងគេមួយនៅប្រទេសអូស្ត្រាលី ប៉ុន្តែអាជ្ញាធរបានសង្ឃឹមថា បទបញ្ជាតឹងរ៉ឹងឲ្យស្នាក់នៅផ្ទះ និងវិធានការដទៃទៀត ដែលត្រូវបានអនុវត្តអស់រយៈពេលជាង ១០០ថ្ងៃ នឹងមានប្រសិទ្ធភាព។ យ៉ាងណាក្តី ករណីឆ្លងជំងឺកូវីដ១៩ ថ្មីមួយចំនួន នៅតែបង្កឲ្យមានការភ្ញាក់ផ្អើល។ មន្ត្រីសុខាភិបាល បានផ្ញើសារតាមទូរស័ព្ទទៅកាន់មនុស្សប្រហែល ១សែន ៤ម៉ឺននាក់ ដែលរស់នៅតំបន់ជាយទីក្រុង Melbourne ដោយជំរុញឲ្យពួកគេទៅធ្វើតេស្តរកជំងឺកូវីដ១៩ បន្ទាប់ពីសិស្សម្នាក់ បានទៅរៀន ទាំងកើតជំងឺកូវីដ១៩។ មន្ត្រីអូស្ត្រាលីយល់ស្របថា ទោះបីជាវីរុសកូរ៉ូណា អាចគ្រប់គ្រងបានមួយភាគធំក៏ដោយ ជោគជ័យពិតប្រាកដគឺ លុះត្រាតែវ៉ាក់សាំងប្រកបដោយសុវត្ថិភាព និងទុកចិត្តបាន មានសម្រាប់គ្រប់គ្នា៕ | 2020-10-27T07:00:00+07:00 | khmer.voanews.com | https://khmer.voanews.com/a/covid-19-right-under-control-in-australia-experts-say/5637610.html |
57e1e09a-e938-4455-a07c-a1196796761f | អង្គការសុខភាពពិភពលោកព្រមានប្រឆាំងការយកជំងឺកូវីដ១៩ ធ្វើនយោបាយ | កាលពីថ្ងៃច័ន្ទ អង្គការសុខភាពពិភពលោក WHO បានព្រមានសារជាថ្មីទៅកាន់ប្រទេសមួយចំនួន ដែលយកជំងឺកូវីដ១៩ «ធ្វើនយោបាយ» ដោយបានបញ្ជាក់ថា ការធ្វើដូច្នេះនឹងនាំឲ្យមានការយល់ច្រឡំ ការមិនគោរពវិទ្យាសាស្ត្រ និងធ្វើឲ្យការឆ្លងរាតត្បាតនៃជំងឺនេះកាន់តែធ្ងន់ធ្ងរថែមទៀត។ នៅក្នុងសន្និសីទសារព័ត៌មានមួយ ប្រធានអង្គការ WHO លោក Tedros Adhanom Ghebreyesus បាននិយាយថា កាលពីសប្ដាហ៍មុន មានករណីឆ្លងជំងឺកូវីដ១៩ កើនឡើងច្រើនបំផុត ចាប់តាំងពីការរាតត្បាតនៃជំងឺនេះបានចាប់ផ្ដើមមក។ ប្រទេសជាច្រើនដែលស្ថិតក្នុងតំបន់អឌ្ឍគោលខាងជើង ក៏មានការកើនឡើងនៃការចូលសម្រាកព្យាបាលរបស់អ្នកជំងឺកូវីដ១៩ នៅមន្ទីរពេទ្យផងដែរ ដោយបន្ទប់ព្យាបាលដិតដល់បន្ទាន់នៅតាមបណ្ដាប្រទេសនៅទ្វីបអឺរ៉ុប និងអាមេរិកខាងជើង ពោរពេញដោយអ្នកជំងឺ។ លោក Tedros បាននិយាយថា នៅក្នុងពេលប៉ុន្មានថ្ងៃថ្មីៗនេះ មេដឹកនាំជាច្រើនជុំវិញពិភពលោក បានវាយតម្លៃយ៉ាងយកចិត្តទុកដាក់លើស្ថានភាពរបស់ពួកគេ និងបានចាត់វិធានការនានាដូចជាការបិទសកម្មភាពសង្គម ការធ្វើការនិងសិក្សាពីផ្ទះ និងការដាក់កំហិតមួយចំនួនទៀត ដើម្បីព្យាយាមទប់ស្កាត់ការឆ្លងរាលដាលនៃជំងឺនេះ។ លោកបានបញ្ជាក់ថា៖ «វិទ្យាសាស្ត្របន្តប្រាប់យើងអំពីការពិតនៃជំងឺនេះ អំពីរបៀបបង្ការវា បង្រ្កាបវា និងបញ្ឈប់វាកុំឲ្យត្រឡប់មកវិញ ក៏ដូចជាវិធីសង្គ្រោះជីវិតអ្នកដែលបានឆ្លងជំងឺនេះផងដែរ»។ ប្រធានអង្គការ WHO រូបនេះបានបន្ថែមថា ប្រទេសមួយចំនួនដែលបានធ្វើតាមវិទ្យាសាស្ត្របានបង្ក្រាបជំងឺនេះ និងបានធ្វើឲ្យអត្រាស្លាប់ដោយសារជំងឺនេះធ្លាក់ចុះទាបបំផុត។ ប៉ុន្តែ លោកថា៖ «កន្លែងណាដែលមានការបែកបាក់នយោបាយថ្នាក់ជាតិ កន្លែងណាដែលមានការមិនគោរពវិទ្យាសាស្ត្រនិងបុគ្គលិកសុខាភិបាល គេឃើញថា កន្លែងនោះមានការរីកសាយភាយនូវភាពយល់ច្រឡំ ហើយចំនួនករណីឆ្លងនិងស្លាប់ដោយសារជំងឺនេះបានកើនឡើង»៕ | 2020-10-27T07:00:00+07:00 | khmer.voanews.com | https://khmer.voanews.com/a/covid-who-briefing/5637656.html |
603ca293-f492-4cf7-b76f-c545e717956f | ឱកាសថ្ងៃឈប់សម្រាកពិធីបុណ្យអុំទូក ត្រូវពង្រឹងគុណភាពសេវាកម្ម និងផលិតផលទេសចរណ៍ស្របតាមស្តង់ដា និងរួមចំណែកទប់ស្កាត់ការរីករាលដាលនៃជំងឺកូវីដ ១៩ | ភ្នំពេញ៖ក្រសួងទេសចរណ៍ចេញសារាចរណែនាំ ស្តីពីការពង្រឹងគុណភាពផលិត ផលទេសចរណ៍នាឱកាសថ្ងៃឈប់សម្រាកពិធីបុណ្យអុំទូក បណ្តែតប្រទីប សំពះព្រះខែ និងអកអំបុក សំដៅធ្វើការពង្រឹងគុណភាពសេវាកម្ម និងផលិតផលទេសចរណ៍ស្របតាមស្តង់ដា និងរួមចំណែកទប់ស្កាត់ការរីករាលដាលនៃជំងឺកូវីដ ១៩។ បើតាមសារាចរណែនាំ ដើម្បីពង្រឹងគុណភាពផលិតផលទេសចរណ៍ក្នុងឱកាសព្រះរាជពិធីបុណ្យអុំទូក បណ្តែតប្រទីប សំពះព្រះខែ និងអកអំបុក ថ្ងៃទី ៣០-៣១ ខែតុលា និងថ្ងៃទី១ ខែវិច្ឆិកា ឆ្នាំ២០២០ ក្រសួងទេសចរណ៍សូមធ្វើការណែនាំដល់មន្ទីរទេសចរណ៍រាជធានី ខេត្ត ដូចខាងក្រោម៖ ១. ត្រូវជំរុញការអនុវត្តឲ្យបានយ៉ាងខ្ជាប់ខ្ជួននូវវិធានការទាំងឡាយ ដែលបានដាក់ចេញដោយក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ ក្នុងការទប់ស្កាត់ការរីករាលដាលជំងឺកូវីដ -១៩ និងសម្រួលការទស្សនារបស់ភ្ញៀវប្រកបដោយសុវត្ថិភាព និងផាសុកភាព។ ២. ត្រូវសហការជាមួយមន្ទីរបរិស្ថាន សុខាភិបាល និងផ្នែកពាក់ព័ន្ធនានា ដើម្បីអប់រំណែនាំម្ចាស់ មូលដ្ឋានអាជីវកម្ម សេវាកម្មទេសចរណ៍ និងភ្ញៀវទេសចរឲ្យចូលរួមថែរក្សាបរិស្ថានអនាម័យ ដោយ លុបបំបាត់ការបោះចោលសំរាម និងកាកសំណល់ ផ្តេសផ្តាស ជាពិសេសបញ្ឈប់ការបោះចោលក្រដាស ក្រោមតុ និងត្រូវចាត់វិធានការតាមគ្រប់រូបភាពដើម្បីធានាអនាម័យក្នុងភោជនីយដ្ឋាន រួមទាំងបន្ទប់ទឹក បង្គន់អនាម័យ ហើយបុគ្គលិកបម្រើការត្រូវមានឯកសណ្ឋានឲ្យបានត្រឹមត្រូវ។ ៣. ត្រូវសហការជាមួយអាជីវករ និងប្រតិបត្តិករទេសចរណ៍ ក្នុងការពង្រឹងគុណភាពផលិតផលទេសចរណ៍ និងរក្សាតម្លៃផលិតផល និងសេវាឲ្យបានសមរម្យ។ រាល់ថ្លៃស្នាក់នៅ ម្ហូបអាហារ និងសេវាផ្សេងៗ ត្រូវសរសេរឲ្យបានច្បាស់ដាក់ក្នុងតារាង ដើម្បីជម្រាបជូនភ្ញៀវឲ្យបានដឹងជាមុន ជៀសវាងការកំណត់ថ្លៃ ខ្ពស់ហួសហេតុ។ ករណីមិនអនុវត្តតាមតារាងថ្លៃដែលបានប័ទផ្សាយ ម្ចាស់មូលដ្ឋានអាជីវកម្ម ត្រូវទទួល ខុសត្រូវចំពោះមុខច្បាប់ជាធរមាន។ ៤- ត្រូវធ្វើការណែនាំម្ចាស់ទូកដ និងកាណូតទេសចរណ៍ ដែលធ្វើអាជីវកម្មដឹកភ្ញៀវទេសចរកាត់សមុទ្រ ទន្លេ ស្ទឹង និងបឹង មិនឲ្យផ្ទុកលើសចំណុះ និងត្រូវបំពាក់នូវសម្ភារសង្គ្រោះចាំបាច់នានា ពិសេស អនុវត្តតាមការជូនដំណឹងអំពីបញ្ហាអាកាសធាតុរបស់ក្រសួងធនធានទឹក និងឧតុនិយម។ ៥. ត្រូវសហការចុះតាមគោលដៅទេសចរណ៍សំខាន់ៗ ដើម្បីធ្វើការបញ្ជ្រាបការយល់ដឹងជាសាធារណៈ ដល់ភ្ញៀវទេសចរ និងបងប្អូនប្រជាពលរដ្ឋ អំពីហានិភ័យ និងវិធានការទប់ស្កាត់ការរីករាលដាលនៃជំងឺកូវី៩-១៩ ព្រមជាមួយការពង្រឹងគុណភាពផលិតផល និងសេវាកម្មទេសចរណ៍ឲ្យបានល្អប្រសើរ។ មន្ទីរទេសចរណ៍រាជធានី ខេត្ត ត្រូវធ្វើរបាយការណ៍បូកសរុបស្ថិតិភ្ញៀវទេសចរនៅតាមគោលដៅទេសចរណ៍ នានាជាប្រចាំថ្ងៃ រួចផ្ញើមកក្រសួងទេសចរណ៍ ។ ទទួលបានសារាចរណែនាំនេះ គ្រប់មន្ទីរទេសចរណ៍រាជធានី ខេត្ត ត្រូវសហការជាមួយអាជ្ញាធរដែនដី ពាក់ព័ន្ធ និងផ្នែកឯកជន អនុវត្តតាមខ្លឹមសារខាងលើ ឲ្យបានលទ្ធផលល្អប្រសើរក្នុងស្មារតីទទួលខុសត្រូវខ្ពស់៕ | 2020-10-27T05:42:04+07:00 | cen.com.kh | https://cen.com.kh/archives/259134.html |
f3928236-42b7-4839-a150-fe6cc570dfcb | មន្ត្រីជាន់ខ្ពស់សេតវិមាន៖«យើងមិនអាចគ្រប់គ្រងស្ថានការណ៍ជំងឺកូវីដ-១៩ បានទេ…» ខណៈចំនួនករណីឆ្លងនៅទូទាំងសហរដ្ឋអាមេរិក បន្តកើនឡើងគួរឲ្យកត់សម្គាល់ | នាយអគ្គសេនាធិការសេតវិមាន លោក ម៉ាក មាដូវស៍ (Mark Meadows) បាននិយាយថា សហរដ្ឋអាមេរិកនឹងមិនអាចគ្រប់គ្រងជំងឺឆ្លងរាតត្បាតសកល COVID-19 បានទេ ខណៈចំនួនករណីឆ្លងនៅតែបន្តកើនឡើងយ៉ាងគំហុកនៅទូទាំងប្រទេស និងនៅក្នុងសេតវិមាន។ នេះបើយោងតាមការចេញផ្សាយដោយសារព័ត៌មាន CNA នៅថ្ងៃចន្ទ ទី២៦ ខែតុលា ឆ្នាំ២០២០។ ក្នុងបទសម្ភាសន៍ជាមួយទូរទស្សន៍ CNN លោក Meadows បានសារភាពដូច្នេះថា៖ ។ សហរដ្ឋអាមេរិក បានមើលឃើញនូវចំនួនករណីឆ្លង COVID-19 ប្រចាំថ្ងៃខ្ពស់បំផុតដែលមិនធ្លាប់មានក្នុងរយៈពេល ០២ថ្ងៃកន្លងទៅនេះ ដែលធ្វើឲ្យវាក្លាយជាបញ្ហាចម្បង មួយនៅក្នុងការបោះឆ្នោតប្រធានាធិបតីនាពេលខាងមុខនេះ ខណៈអនុប្រធានាធិបតីអាមេរិក លោក ម៉ៃក៍ ភែន (Mike Pence) នៅតែបន្តធ្វើយុទ្ធនាការបោះឆ្នោត បើទោះបីជាមន្រ្តីជំនិតរបស់លោក បានធ្វើតេស្តវិជ្ជមានចំពោះជំងឺនេះក៏ដោយ។ គួរជម្រាបថា សហរដ្ឋអាមេរិក កាលពីថ្ងៃសៅរ៍សប្ដាហ៍មុន បានកត់ត្រានូវករណីឆ្លង COVID-19 ថ្មីៗចំនួន ៧៩,៨៥២ករណីបន្ថែមទៀត ដែលជិតស្មើនឹងកំណត់ត្រាកាលពី ប៉ុន្មានថ្ងៃមុនដែលមានករណីឆ្លងថ្មីៗចំនួន ៨៤,២២៤ករណី។ បើតាមគេហទំព័រ Worldometers បច្ចុប្បន្ននេះ សហរដ្ឋអាមេរិក មានករណីឆ្លង COVID-19 សរុបនៅទូទាំង ប្រទេសចំនួន ៨,៨៨៩,១៧៩ករណី ក្នុងនោះមានអ្នកស្លាប់ចំនួន ២៣០,៥១០នាក់ និងជាសះស្បើយចំនួន ៥,៧៧២,៤៩៨នាក់៕ | 2020-10-27T01:48:00+07:00 | freshnewsasia.com | https://m.freshnewsasia.com/index.php/en/internationalnews/175291-2020-10-26-11-48-46.html |
17d5e7d3-f002-4014-826d-72c29ad28bc2 | ក្រសួងសុខាភិបាល ផ្សព្វផ្សាយវីដេអូអប់រំពីការពារខ្លួនពីជំងឺកូវីដ-១៩ ក្នុងឱកាសពិធីបុណ្យអុំទូកនៅតាមមូលដ្ឋាន (Video inside) | ក្នុងឆ្នាំ២០២០នេះ ទោះបីជាកម្ពុជាមិនមានការរៀបចំព្រះរាជពិធីបុណ្យអុំទូក អកអំបុក និងបណ្ដែតប្រទីប សំពះព្រះខែ ដូចឆ្នាំមុនៗក៏ដោយ ក៏ប្រជាពលរដ្ឋនៅតាមមូលដ្ឋានមួយចំនួននឹងរៀបចំពិធីបុណ្យប្រពៃណីនេះជាទ្រង់ទ្រាយតូចផងដែរ ដូច្នេះហើយទើបក្រសួងសុខាភិបាល បង្ហាញការផ្សព្វផ្សាយវីដេអូអប់រំក្រើនរំឭកបន្ថែមដល់ប្រជាពលរដ្ឋឱ្យចេះការពារខ្លួនពីជំងឺកូវីដ-១៩។ | 2020-10-26T18:21:00+07:00 | freshnewsasia.com | https://m.freshnewsasia.com/index.php/en/localnews/175215-2020-10-26-04-21-30.html |
a3538dd4-56e0-4eb8-bf82-6519690aadc9 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានករណីអ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២៦ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង០៧៖០០នាទី ព្រឹកថ្ងៃទី២៦ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ២៨៧នាក់ ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៨៣នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតចំនួន០៤នាក់៕ | 2020-10-26T14:36:00+07:00 | freshnewsasia.com | https://m.freshnewsasia.com/index.php/en/localnews/175194-2020-10-26-00-36-16.html |
870d46f8-129b-4152-834d-841e07e9308a | ឯកអគ្គរដ្ឋទូតរុស្ស៊ីអះអាងពីកិច្ចសហការ ដើម្បីសិក្សាពីការផ្ដល់វ៉ាក់សាំងការពារជំងឺកូវីដ-១៩ ដល់កម្ពុជា | ឯកអគ្គរដ្ឋទូតកម្ពុជា លោក អាណាថូលី បូរូវីក (ANATOLY BOROVIK) ថ្លែងកាលពីថ្ងៃទី២២ ខែតុលាថា កម្ពុជា និងរុស្ស៊ីកំពុងពិភាក្សាគ្នាពីកិច្ចសហការ ពីការផ្ដល់វ៉ាក់សាំងការពារជំងឺ-កូវីដ១៩ ដោយប្រទេសរុស្ស៊ី ព្រោះកម្ពុជាបានបញ្ជាក់ពីចំណាប់អារម្មណ៍ចំពោះវ៉ាក់សាំងថ្មីនេះ។ លោកថា ភាគីទាំង២ នឹងរៀបចំភ្ជាប់ទំនាក់ទំនងរវាងមន្ត្រីជំនាញផ្នែកវិទ្យាសាស្ត្រនៃប្រទេសទាំង២ ដើម្បីពិភាក្សាបញ្ហានេះលម្អិត។ កាលពីថ្ងៃទី២៣ ខែកញ្ញា គឺក្រោយរុស្ស៊ីរកឃើញថ្នាំវ៉ាក់សាំងប្រឆាំងនឹង ជំងឺកូវីដ១៩ លោកនាយករដ្ឋមន្ត្រី ហ៊ុន សែន បានស្នើឲ្យប្រទេសមួយនេះ ជួយផ្តល់ជំនួយ ជាថ្នាំវ៉ាក់សាំងមកកម្ពុជាផង ក្នុងការទប់ស្កាត់ការឆ្លងរាលដាលជំងឺនេះ។ បើទោះជាយ៉ាងណាអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន បានប្រាប់សារព័ត៌មានក្នុងស្រុកថាអ្នកស្រីមិនទាន់មានព័ត៌មានពីកិច្ចសហការរវាងកម្ពុជា និងរុស្ស៊ីក្នុងករណីវ៉ាក់សាំងការពារជំងឺកូវីដ-១៩ នេះនៅឡើយទេ។ អ្នកស្រីបញ្ជាក់ថាក្រសួងសុខាភិបាលស្វាគមន៍រាល់វ៉ាក់សាំង ដែលទទួលស្គាល់ដោយអង្គការសុខភាពពិភពលោក (WHO)៕ | 2020-10-26T10:05:00+07:00 | rfa.org | https://www.rfa.org/khmer/news/health/russian-ambassador-to-cambodia-announces-a-partnership-with-the-country-to-study-the-feasibility-of-providing-a-russian-made-covid-19-vaccine-10282020093628.html |
6b0413c0-100b-4c6c-aebd-df1bfc301034 | ទៀតហើយ! អាជ្ញាធរថៃ ចាប់បញ្ជូនពលករខ្មែរ ឆ្លងដែនខុសច្បាប់៤០នាក់មកកម្ពុជាវិញ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត ថ្ងៃទី២៥ ខែតុលា ឆ្នាំ២០២០ វេលាម៉ោង ១៧និង៤៥នាទី បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន ៤០នាក់ ស្រី៥នាក់ និងកុមារ៣នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-10-26T09:17:45+07:00 | kbnnews.com | https://kbn.news/archives/187457 |
7aa03a80-dc86-4fce-89d7-05c545b74b5e | សង់ស្ពានឆ្លងកាត់ទន្លេបាសាក់ ជួយកាត់បន្ថយការកកស្ទះចរាចរណ៍ លើផ្លូវជាតិលេខ១ | រាជធានីភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជា ណាចក្រកម្ពុជា កាលពីព្រឹក ថ្ងៃទី២៦ ខែតុលា បានអញ្ជើញជាអធិបតី នៅក្នុងពិធីបើកការដ្ឋានសាង សង់ស្ពានឆ្លងកាត់ទន្លេបាសាក់ ដោយតភ្ជាប់ ពីផ្លូវជាតិលេខ១ ទៅតំបន់អភិវឌ្ឍន៍កោះនរា និងពីកោះនរាមកទីក្រុង រណបកោះពេជ្រ។ បើតាមគម្រោងនោះ គឺទី១-គម្រោងសាងសង់ស្ពានខ្សែកាប្លិ៍ តភ្ជាប់ពីទីក្រុង រណបកោះពេជ្រទៅកាន់គម្រោងអភិវឌ្ឍន៍កោះនរា មានប្រវែងសរុប៨២៤ ម៉ែត្រ និងទទឹង ២៤.៥ម៉ែត្រ។ បណ្តោយស្ពានបេតុងអាមេ ប្រវែង ៤៨៣ម ។ ផ្លូវតភ្ជាប់ក្បាល ស្ពានត្រើយខាងកោះពេជ្រប្រវែង ២៤៩ ម៉ែត្រ ។ ផ្លូវតភ្ជាប់ក្បាលស្ពានកោះនរាប្រវែ ង ៩២ម៉ែត្រ។ នេះជាស្ពានចរាចរទ្វេទិស មានគន្លង សម្រាប់រថយន្តទៅចំនួន២ និងគន្លងមកចំនួន២ដោយក្នុង១គន្លង មានទទឹ ង៣,២៥ ម៉ែត្រ ហើយមានគន្លងសម្រាប់ទោចក្រយានយន្តទៅចំនួន១ និងគន្លងសម្រាប់មកចំនួន១ ដែលមានទទឹង១,២៥ ម៉ែត្រសងខាង។ រីឯជម្រាល មានទទឹងស្ពាន ២%។ សសរសម្រាប់ព្យួរខ្សែកាប្លិ៍មានកម្ពស់ ៦០ម៉ែត្រ គិតពីផ្ទៃតួស្ពានទៅលើអាកាស។ កម្ពស់អតិបរមា អាចឲ្យនាវាឆ្លងកាត់ពីក្រោមស្ពាន មានកម្ពស់៨ម៉ែត្រ នៅរដូវវស្សា ដោយមាននីវ៉ូទឹកខ្ពស់បំផុត។ កម្ពស់អតិបរមា អាចឲ្យនាវាឆ្លងកាត់ពីក្រោមស្ពាន មានកម្ពស់១៨ម៉ែត្រ នៅរដូវប្រាំង មាននីវ៉ូទឹកទាបបំផុត។ ដោយឡែកសម្រាប់គម្រោងចំណាយសាងសង់វិញ អស់ចំនួន៣៨លានដុល្លារអាមេរិក ដោយប្រើរយៈពេលសាងសង់ រហូតដល់៣៥ខែ។ ទី២-អំពីគម្រោងសាងសង់ស្ពានបេតុងអាមេ តភ្ជាប់ពីកោះនរាទៅផ្លូវជាតិលេខ១ បណ្តោយស្ពាន សរុបប្រវែង៦០ម៉ែត្រ,ទទឹងស្ពានមានប្រវែង២១ម៉ែត្រ។ បណ្តោយស្ពានបេតុង មាន៤៥ ម៉ែត្រ ។ ផ្លូវគល់ស្ពានសងខាង មានប្រវែង១៥ ម៉ែត្រ។ រីឯរយៈពេលសាងសង់ នឹងប្រើពេល១២ខែ ហើយចំណាយថវិកា ១ ៦០៦ ៣៥៣ ដុល្លារអាមេរិក។ នៅពេលសាងសង់រួចរាល ស្ពាននេះនឹងចូលរួមចំណែកជួយកាត់បន្ថយការកកស្ទះនៅស្ពានព្រះមុនីវង្សបានមួយកម្រិតធំផងដែរ សូមជម្រាបថា ក្រុមហ៊ុន OCIC គ្រោងនឹងសាងសងទីក្រុងរណបថ្មី នៅលើផ្ទៃដីជាង១០០ហិកតា ស្ថិតនៅតាមដងទន្លេ ចេញពីតំបន់កោះនរាឆ្ពោះទៅកាន់ស្រុកកៀនស្វាយ ខេត្តកណ្តាល។ គម្រោងនេះ នឹងត្រូវរៀបចំអភិវឌ្ឍ ដូចទីក្រុងកោះពេជ្រ នាពេលបច្ចុប្បន្ន ដោយមានការសាងសង់ស្ពាន ដើម្បីសម្រួលដល់ការធ្វើដំណើរកម្សាន្ដនៅទីនោះផងដែរ។ ទីក្រុងរណបថ្មីនេះនឹងត្រូវចាក់ខ្សាច់បំពេញ នៅតាមជួរមាត់ទន្លេចាប់ ពីតំបន់កោះនរា អូសស្របតាមទន្លេតូច ឆ្ពោះទៅកាន់ស្រុកកៀនស្វាយ ខេត្តកណ្តាល៕ | 2020-10-26T08:37:49+07:00 | kbnnews.com | https://kbn.news/archives/187436 |
bc93fbd4-f0bb-43b1-b70d-f9f099bf6524 | គួរយល់ដឹងអំពីជំងឺ “ ធ្លាក់ទឹកចិត្ត ” ! | ១) អ្វីទៅជាជំងឺធ្លាក់ទឹកចិត្ត (Depression)? ក្នុងជីវិតប្រចាំថ្ងៃ មនុស្សយើងអាចមានអារម្មណ៍រីករាយ និងសោកសៅជាធម្មតា។ ការមានអារម្មណ៍សោកសៅមួយរយៈខ្លី ហើយបាត់ទៅវិញក្នុងរវាងពីរបីម៉ោង ទៅពីរបីថ្ងៃ មិនមែនជាជំងឺធ្លាក់ទឹកចិត្តនោះទេ។ ក៏ប៉ុន្តែ ពេលខ្លះអារម្មណ៍សោកសៅអាចមានកម្រិតខ្លាំង និងយូរលើសពី២សប្ដាហ៍ ហើយធ្វើឲ្យរំខានដល់ការងារ និងការប្រាស្រ័យទាក់ទងប្រចាំថ្ងៃទៀតផង។ ស្ថានភាពបែបនេះ គេហៅថាជំងឺធ្លាក់ទឹកចិត្ត។ ២) តើជំងឺធ្លាក់ទឹកចិត្តជាជំងឺកម្រ ឬយ៉ាងណា? ជាមធ្យម មនុស្សម្នាក់ ក្នុងចំណោមមនុស្ស៦នាក់ មានជំងឺធ្លាក់ទឹកចិត្តនៅពេលណាមួយ នៃជីវិតរបស់គេ (ជិត ២០%)។ តាមស្ថិតិរបស់អង្គការសុខភាពពិភពលោក ក្នុងមួយឆ្នាំៗ មានមនុស្សយ៉ាងតិចណាស់៣៥០លាននាក់ ដែលបានកើតជំងឺនេះ។ ដោយឡែក សម្រាប់នៅប្រទេសកម្ពុជាយើងវិញ ការស្រាវជ្រាវ នៃសាកលវិទ្យាល័យភូមិន្ទភ្នំពេញ ក្នុងឆ្នាំ២០១២ នៅកម្ពុជា បានរកឃើញជំងឺធ្លាក់ទឹកចិត្តក្នុងអត្រា ១៩,៧% សម្រាប់ស្ត្រី និង ១០,២% សម្រាប់បុរស។ ដូច្នេះយើងអាចនិយាយបានថា ជំងឺធ្លាក់ទឹកចិត្តជាជំងឺដែលគេឧស្សាហ៍ជួបប្រទះ ថ្វីបើអ្នកជំងឺមួយចំនួនមិនបានទទួលការព្យាបាលឲ្យបានត្រឹមត្រូវក៏ដោយ។ ៣) តើជំងឺធ្លាក់ទឹកចិត្តមានរោគសញ្ញាអ្វីខ្លះ? អ្នកជំងឺធ្លាក់ទឹកចិត្តច្រើនមានរោគសញ្ញាសំខាន់ៗរួមមាន ៖ – មានអារម្មណ៍សោកសៅ – លែងចង់ធ្វើអ្វី – អស់កម្លាំងជាប់ជាប្រចាំ ក្រៅពីនេះ អ្នកជំងឺធ្លាក់ទឹកចិត្តក៏អាចមានអាការៈមួយចំនួនទៀតដូចជា ៖ – លែងមានជំនឿជាក់លើខ្លួនឯង – មានអារម្មណ៍បន្ទោសខ្លួនឯង ស្អប់ខ្លួនឯង គិតថាជីវិតគ្មានន័យ ឬគិតដល់ការសម្លាប់ខ្លួន – រសេះរសោះ ឬអាចទៅជានិយាយស្ដី ឬធ្វើសកម្មភាពយឺតៗ – ពិបាកផ្ចង់អារម្មណ៍ – ភ្លេចភ្លាំងច្រើន – ពិបាកគេងលក់ – គេងឆាប់ភ្ញាក់ ឬអាចទៅជាចេះតែចង់គេង – មិនឃ្លានអាហារ ឬអាចទៅជាញ៉ាំច្រើនខុសពីធម្មតាក៏មាន ៤) ផលវិបាក នៃជំងឺធ្លាក់ទឹកចិត្ត អ្នកជំងឺធ្លាក់ទឹកចិត្តជាច្រើនមិនបានទទួលការព្យាបាលត្រឹមត្រូវ ហើយពួកគាត់ត្រូវទ្រាំរស់នៅយ៉ាងវេទនាជាមួយជំងឺដែលអ្នកដទៃមើលឃើញ។ សមត្ថភាពការងារ ការសិក្សា ក៏ដូចជាការប្រាស្រ័យទាក់ទងរបស់ពួកគាត់ បានធ្លាក់ចុះយ៉ាងខ្លាំង ដែលជាទូទៅនាំឲ្យបញ្ហាកាន់តែធ្ងន់ធ្ងរឡើង។ ផលវិបាកធ្ងន់ធ្ងរបំផុត នៃជំងឺធ្លាក់ទឹកចិត្ត គឺការអស់សង្ឃឹម ដែលអាចឈានដល់ការសម្លាប់ខ្លួន។ គេបានរកឃើញថា មូលហេតុធំជាងគេ នៃការសម្លាប់ខ្លួន គឺការកើតមានជំងឺធ្លាក់ទឹកចិត្ត ហើយមិនបានទទួលការព្យាបាលត្រឹមត្រូវ។ ៥) ការព្យាបាលជំងឺធ្លាក់ទឹកចិត្ត មានការព្យាបាលប្រកបដោយប្រសិទ្ធភាពសម្រាប់ជំងឺធ្លាក់ទឹកចិត្ត។ ការធ្លាក់ទឹកចិត្តជារឿយៗ ផ្សារភ្ជាប់នឹងហេតុការណ៍តានតឹងចិត្ត និងមានការផ្លាស់ប្ដូរសារជាតិគីមីក្នុងសារពាង្គកាយ។ ដូច្នេះហើយ ការព្យាបាលភាគច្រើនត្រូវរួមផ្សំការព្យាបាលបែបវេជ្ជសាស្ត្រ និងបែបចិត្តសាស្ត្រ។ ការព្យាបាលបែបវេជ្ជសាស្ត្រសំដៅលើការប្រើថ្នាំប្រឆាំងការធ្លាក់ទឹកចិត្ត រីឯការព្យាបាលបែបចិត្តសាស្ត្រ មានដូចជា ៖ – ការរៀនពីវិធីសម្រាកកាយចិត្ត – ការព្យាបាលផ្លាស់ប្ដូរការគិត និងអាកប្បកិរិយា – ការរៀនពីរបៀបដោះស្រាយជាមួយភាពតានតឹងចិត្តជាដើម ៦) សារផ្ដាំផ្ញើ សូមចងចាំថា ការមានជំងឺធ្លាក់ទឹកចិត្ត មិនមែនមានន័យថាអ្នកទន់ខ្សោយ ឬខ្ជិលច្រអូសនោះទេ។ វាជាជំងឺដែលគេឧស្សាហ៍ជួបប្រទះ ដូចគ្នានឹងជំងឺលើសឈាម ទឹកនោមផ្អែម ឬរលាកសន្លាក់ដែរ។ ថ្វីបើវាអាចជាឃាតកលាក់មុខ ដែលអាចឆក់យកជីវិតយើងបានក្ដី តែជំងឺធ្លាក់ទឹកចិត្ត អាចព្យាបាលបានប្រកបដោយប្រសិទ្ធភាព។ ប្រសិនបើលោក លោកស្រី សង្ស័យថា លោក លោកស្រី ឬមនុស្សដែលលោក លោកស្រីស្គាល់ មានជំងឺធ្លាក់ទឹកចិត្ត សូមអញ្ជើញមកទទួលការពិគ្រោះ និងព្យាបាលដោយក្រុមវេជ្ជបណ្ឌិតឯកទេស នៅមន្ទីរពេទ្យកាល់ម៉ែត៕ អត្ថបទ ៖ រស្មី | 2020-10-26T08:33:00+07:00 | kampucheathmey.com | https://www.kampucheathmey.com/health/2824 |
6b201b58-9f94-411a-a21b-565cf6b111fd | ម៉េចបានកូនតូច ពេលដេកមានឮសំឡេងដកដង្ហើមខ្សឺតខ្សក? មានជំងឺអីអត់? | ក្មេងអាយុក្រោម ២ ឆ្នាំជាច្រើនមានសំឡេងដកដង្ហើមខ្សឺតខ្សកពេលគេង ដែលអាការៈខ្លះកើតឡើងបន្ទាប់ជាពីជំងឺរលាកទងសួត ហើយខ្លះទៀតឮកូនដកដង្ហើមឮបែបនេះតាំងពីកើត។ ចំពោះបញ្ហានេះដែរ លោកវេជ្ជបណ្ឌិត ប្រធានផ្នែកសម្ភព និងរោគស្ត្រី នៃមន្ទីរបង្អែកមិត្តភាពកម្ពុជា-ចិន សែនសុខ បានបកស្រាយថា បើកូនទើបកើតអាចមកពីឈ្លក់ទឹកភ្លោះ ឬទឹកភ្លោះធ្លាក់ចេញមិនអស់។ ដូចនេះហើយបានជាពេទ្យប្រាប់យើងឲ្យដាក់កូនទើបកើត គេងផ្អៀងទៅម្ខាង ដើម្បីឲ្យទឹកភ្លោះហូរចេញមកអស់តាមមាត់ ឬច្រមុះ។ រយៈពេល ១ ខែយ៉ាងយូរ វានឹងអស់ហើយ តែបើកូនមានអាយុ ១ ឆ្នាំហើយ ពេលគេងនៅតែឮសំឡេងទៀត ហើយបើពិនិត្យទៅមិនមានរោគសញ្ញារលាកទងសួតអ្វីទេ នោះជារឿងធម្មតាប៉ុណ្ណោះ។ តែការឮសំឡេងខ្សឺតខ្សកនោះ អាចមកពីបំពង់ទងសួតកូនត្បៀតតិចតួច តែនៅពេលធំឡើងលែងបញ្ចេញសំឡេងទៀតហើយ។ មួយវិញទៀត ក្មេងខ្លះមានអាការៈតឹងច្រមុះ ឬគេងនៅកន្លែងដែលមានសីតុណ្ហភាពត្រជាក់ពេក ទើបធ្វើឲ្យកូនមានសភាពបែបនេះ។ ចំណែកបញ្ហាកូនគេងស្រមុក ក៏អាចធ្វើឲ្យម៉ាក់ប៉ាគិតថា មកពីបញ្ហាសួតដែរ ព្រោះយល់ថាកូននៅតូចមិនអាចចេះស្រមុកដូចមនុស្សធំឡើយ។ ដូចនេះប្រសិនបើរកមិនឃើញភាពខុសប្រក្រតីនៃផ្លូវដង្ហើមទេ មិនចាំបាច់ព្រួយបារម្ភឡើយ ព្រោះពេលកូន៣-៥ ឆ្នាំទៅ នឹងលែងឮសូរដង្ហើមពេលដេកទៀតឡើយ៕ | 2020-10-26T08:26:00+07:00 | kampucheathmey.com | https://www.kampucheathmey.com/health/2822 |
469f18eb-496a-44a4-8c29-cd8246482774 | សេតវិមានថា សហរដ្ឋអាមេរិក «នឹងមិនគ្រប់គ្រងការរាតត្បាតនៃជំងឺកូវីដ១៩» នោះទេ | ដោយករណីឆ្លងជំងឺកូវីដ១៩ កើនឡើងនៅក្នុងសហរដ្ឋអាមេរិក នាយកខុទ្ទកាល័យសេតវិមានលោក Mark Meadow បានប្រកាសកាលពីថ្ងៃអាទិត្យម្សិលមិញថា សហរដ្ឋអាមេរិក «នឹងមិនគ្រប់គ្រងការរាតត្បាតនៃជំងឺនេះទេ»។ ក៏ប៉ុន្តែ លោក Meadow បានប្រាប់ទីភ្នាក់ងារព័ត៌មាន CNN ថា៖ «យើងនឹងគ្រប់គ្រងការពិតដែលថាយើងនឹងមានវ៉ាក់សាំង វិធីព្យាបាល និងវិធីផ្សេងៗទៀតដើម្បី [កាត់បន្ថយភាពធ្ងន់ធ្ងរនៃជំងឺនេះ]»។ នៅក្នុងកិច្ចសម្ភាសន៍មួយជាមួយលោក Jake Tapper នៃទីភ្នាក់ងារព័ត៌មាន CNN លោក Meadow បានការពារចំណាត់ការរបស់លោកប្រធានាធិបតី Donald Trump ចំពោះការរាតត្បាតនៃជំងឺកូវីដ១៩ នៅក្នុងសហរដ្ឋអាមេរិក។ លោក Meadow បានអះអាងថា៖ «នៅពេលបច្ចុប្បន្ននេះ ស្ថានការណ៍មានភាពប្រសើរជាងមុខច្រើន។ លោកប្រធានាធិបតីបានធ្វើកិច្ចការដ៏ល្អ»។ ស្របពេលនោះដែរ លោក Meadow បាននិយាយថា រីឯលោក Biden វិញ លោក «នឹងបិទសកម្មភាពសង្គមទាំងអស់»។ លោក Biden ដែលនាំមុខលោក Trump នៅក្នុងការស្ទង់មតិភាគច្រើនទាំងការស្ទង់មតិថ្នាក់ជាតិ និងការស្ទង់មតិនៅតាមបណ្តារដ្ឋដែលមានការប្រជែងខ្លាំង បានរិះគន់ភា្លមៗលើចំណាត់ការរបស់លោក Trump ចំពោះជំងឺកូវីដ១៩ នេះ ដោយបាននិយាយថា លោក Trump បានបង្ហាញឲ្យឃើញថា ខ្លួនគ្មានសមត្ថភាពនៅក្នុងការគ្រប់គ្រងការឆ្លងរាតត្បាតនៃជំងឺនេះ។ លោក Biden បានបញ្ជាក់ដូច្នេះថា៖ «នេះជាការទទួលស្គាល់ដោយឥតលាក់លៀមនូវយុទ្ធសាស្ត្ររបស់លោកប្រធានាធិបតី Trump ដែលបានបង្ហាញតាំងពីដំបូងនៃវិបត្តិនេះ ដែលនោះគឺការលើកទង់ជ័យសចុះចាញ់ និងក្ដីសង្ឃឹមដែលថា ដោយធ្វើព្រងើយកន្តើយចំពោះវីរុសនេះ វីរុសនេះនឹងបាត់ដោយឯកឯង។ វីរុសនេះមិនបានបាត់នោះទេ ហើយវាក៏នឹងមិនបាត់ [ដោយឯកឯង] នោះដែរ»។ លោក Biden បានបន្ថែមថា៖ «វាហួសពេលយូរហើយសម្រាប់លោកប្រធានាធិបតី Trump និងរដ្ឋបាលរបស់លោកនៅក្នុងការស្ដាប់តាមអ្នកវិទ្យាសាស្ត្រ ចាត់វិធានការ និងមិនលែងសើចចំពោះការគំរាមកំហែងនៃវីរុសដែលបានធ្វើឲ្យប៉ះពាល់ដល់ជីវិតមនុស្សរាប់ពាន់នាក់ក្នុងមួយសប្ដាហ៍ បានបណ្ដាលឲ្យមានការបិទសាលារៀន និងបានបង្ខំឲ្យពលរដ្ឋរាប់លាននាក់បាត់បង់ការងារធ្វើនេះ»។ សាកលវិទ្យាល័យ Johns Hopkins របស់សហរដ្ឋអាមេរិក បានបញ្ជាក់ថា សហរដ្ឋអាមេរិក ឥឡូវនេះ មានអ្នកស្លាប់ដោយសារជំងឺកូវីដ១៩ ជិត ២២៥.០០០ នាក់ និងអ្នកឆ្លងជិត ៨ លាន ៦ សែននាក់ ដែលជាចំនួនច្រើនជាងគេបំផុតនៅក្នុងពិភពលោក។ ការព្រួយបារម្ភភាគច្រើនគឺការកើនឡើងខ្លាំងនូវការឆ្លងថ្មី ដែលមានរហូតដល់ទៅ ៣២% គឺស្មើនឹងជាង ៦៨.០០០ ករណីក្នុងមួយថ្ងៃកាលពីសប្ដាហ៍មុន និងកើនឡើងដល់ជិត ៨៤.០០០ ករណី កាលពីថ្ងៃសៅរ៍៕ | 2020-10-26T07:00:00+07:00 | khmer.voanews.com | https://khmer.voanews.com/a/us-not-going-to-control-pandemic/5635914.html |
07abea43-f623-46de-b817-163e655989b5 | ទ្វីបអឺរ៉ុបប្រឈមនឹងរលកថ្មីនៃការកើនឡើងនូវករណីឆ្លងជំងឺកូវីដ១៩ | រដ្ឋាភិបាលអេស្ប៉ាញបានប្រកាសដាក់ប្រទេសក្នុងស្ថានភាពអាសន្ន ហើយបានអនុម័តការបិទសកម្មភាពសង្គមជុំថ្មីនៅទូទាំងប្រទេស នៅពេលដែលខ្លួនកំពុងទប់ទល់នឹងការកើនឡើងជាថ្មីនូវករណីឆ្លងជំងឺកូវីដ១៩។ នាយករដ្ឋមន្ត្រីអេស្ប៉ាញលោក Pedro Sanchez បាននិយាយក្នុងសុន្ទរកថាទៅកាន់ប្រជាពលរដ្ឋនៅទូទាំងប្រទេសកាលពីថ្ងៃអាទិត្យម្សិលមិញថា៖ «ការពិតគឺថា ទ្វីបអឺរ៉ុបនិងប្រទេសអេស្ប៉ាញបានជួបប្រទះនូវរលកទីពីរនៃការឆ្លងរាតត្បាតនៃជំងឺកូវីដ១៩»។ លោកបានបន្ថែមថា៖ «ស្ថានភាពនៅពេលនេះគឺធ្ងន់ធ្ងរ»។ ទាំងប្រទេសអេស្ប៉ាញនិងប្រទេសបារាំងដែលបានអនុម័តបម្រាមគោចរនៅពេលយប់ដើម្បីទប់ស្កាត់ការរាតត្បាតនៃជំងឺនេះ មានការឆ្លងជាង ១ លានករណី។ នេះបើយោងតាមទិន្នន័យដែលចងក្រងដោយសាកលវិទ្យាល័យ Johns Hopkins របស់សហរដ្ឋអាមេរិក។ មជ្ឈមណ្ឌលបង្ការនិងគ្រប់គ្រងជំងឺរបស់សហភាពអឺរ៉ុប បានចូលរួមជាមួយនឹងអង្គការសុខភាពពិភពលោកនៅក្នុងការជូនដំណឹងព្រមានអំពីការកើនឡើងថ្មីនៃករណីឆ្លងជំងឺកូវីដ១៩ នៅទូទាំងទ្វីបអឺរ៉ុប។ អ្នកស្រី Andrea Ammon ប្រធានមជ្ឈមណ្ឌលបង្ការនិងគ្រប់គ្រងជំងឺរបស់សហភាពអឺរ៉ុប បាននិយាយថា ទ្វីបអឺរ៉ុបកំពុងប្រឈមនឹងការគំរាមកំហែងធ្ងន់ធ្ងរចំពោះសុខភាពសាធារណៈ និងប្រឈមនឹង «ស្ថានការណ៍នៃរោគរាតត្បាតដ៏គួរឲ្យព្រួយបារម្ភខ្លាំង»។ ទីភ្នាក់ងារនេះបានបញ្ជាក់ថា ប្រទេសទាំងអស់នៅទ្វីបអឺរ៉ុប លើកលែងតែប្រទេសស៊ីប អេស្ដូនី ហ្វាំងឡង់ និងក្រិកតែប៉ុណ្ណោះ គឺស្ថិតក្នុងចំណាត់ថ្នាក់ «គួរឲ្យព្រួយបារម្ភធ្ងន់ធ្ងរ» នៃការឆ្លងជំងឺកូវីដ១៩ ដូចទៅនឹងចក្រភពអង់គ្លេសដែរ៕ | 2020-10-26T07:00:00+07:00 | khmer.voanews.com | https://khmer.voanews.com/a/europe-lockdowns-covid19/5635941.html |
05bc952f-2af9-4ed7-b321-0b2bbb0119e0 | ប្រធានការិយាល័យអនុប្រធានាធិបតីអាមេរិកឆ្លងជំងឺ COVID-19 | ប្រធានការិយាល័យរបស់អនុប្រធានាធិបតីអាមេរិក Mike Pence នៅថ្ងៃសៅរ៍សប្តាហ៍នេះ បានធ្វើតេស្តវិជ្ជមានចំពោះជំងឺ COVID-19 ខណៈលោក Pence មិនបានឆ្លងឡើយ។ នេះបើតាមការចេញផ្សាយដោយទីភ្នាក់ងារព័ត៌មាន ស៉ីនហួរ នៅថ្ងៃអាទិត្យ ទី២៥ ខែតុលា ឆ្នាំ២០២០។ លោក ដេវីន អូម៉ាល្លី (Devin O'Malley) អ្នកនាំពាក្យអនុប្រធានាធីបតីអាមេរិក បានប្រាប់ឲ្យដឹងដូច្នេះថា ។ គួរជម្រាបថា បើតាមលោក អូម៉ាល្លី លោក Mike Pence និងភរិយា បានធ្វើតេស្តអវិជ្ជមានចំពោះ COVID-19 និងមានសុខភាពល្អជាធម្មតា។ កន្លងមកលោក Pence ក៏ធ្លាប់មានអ្នកនាំពាក្យ និងទីប្រឹក្សាឆ្លងជំងឺនេះដែរ ប៉ុន្តែលោកពុំបានឆ្លងឡើយ គឺដូចពេលនេះដែរ៕ | 2020-10-25T20:46:00+07:00 | freshnewsasia.com | https://m.freshnewsasia.com/index.php/en/internationalnews/175145-2020-10-25-06-46-58.html |
0d314e7c-b908-4062-bc8c-5a8e974f12da | សម្តេចកិត្តិព្រឹទ្ធបណ្ឌិត អំពាវនាវដល់ប្រជាពលរដ្ឋ កុំភ្លេចជំងឺកូវីដ និងត្រូវប្រុងប្រយ័ត្នខ្ពស់ពីសុវត្ថិភាព និងសុខភាព អំឡុងទឹកជំនន់ និងស្រកទៅវិញ (Video inside) | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធាកាកបាទក្រហមកម្ពុជា បានអំពាវនាវដល់ប្រជាពលរដ្ឋទូទាំងប្រទេស សូមកុំភ្លេចជំងឺកូវីដ១៩ វាមិនភ្លេចយើងទេ ត្រូវបន្តរួមគ្នាការពារទប់ស្កាត់ឲ្យជំងឺនេះឆ្លងចូលក្នុងសហគមន៍។ ការថ្លែងបែបនេះ របស់សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ក្នុងឱកាសអញ្ជើញចុះសួរសុខទុក្ខ និងចែកអំណោយជូនដល់ប្រជាពលរដ្ឋក្រីក្រ រងគ្រោះដោយជំនន់ទឹកភ្លៀងចំនួន ១,២៥០គ្រួសារ ដែលមកពី៦សង្កាត់ ក្នុងខណ្ឌច្បារអំពៅ រាជធានីភ្នំពេញ នៅព្រឹកថ្ងៃទី២៥ ខែតុលា ឆ្នាំ២០២០នេះ។ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានថ្លែងបន្តថា ។ សម្ដេចកិត្ដិព្រឹទ្ធបណ្ឌិត ថ្លែងបន្ដថា ក្រោមការដឹកនាំដ៏ឈ្លាសវៃ និងរឹងមាំរបស់ប្រមុខរាជរដ្ឋាភិបាលកម្ពុជាយើង បានដាក់ចេញនូវវិធានការការពារ ទប់ស្កាត់ ទាន់ពេលវេលា ដល់មន្ត្រីភាគីពាក់ព័ន្ធ ពីជំងឺកូវីដនេះ ទើបមកទល់នឹងបច្ចុប្បន្ននេះ នៅកម្ពុជា គ្មានពលរដ្ឋយើងណាម្នាក់ស្លាប់ដោយជំងឺនេះនោះ ហើយករណីឆ្លងមានចំនួនតិចតួច និងមានអ្នកជាសះស្បើយជិតអស់ផងដែរ។ សូមជម្រាបថា គិតត្រឹមម៉ោង ០៧៖០០នាទី ព្រឹកថ្ងៃទី២៥ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ២៨៧នាក់ ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៨៣នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតចំនួន០៤នាក់។ បើគិតត្រឹមម៉ោង ០៧ព្រឹកថ្ងៃអាទិត្យនេះដែរ ចំនួនអ្នកឆ្លងជំងឺ COVID-19 នៅទូទាំងពិភពលោក បានកើនឡើងដល់ ៤២,៩១៦,២៩៨នាក់ហើយ។ ក្នុងនោះអ្នកស្លាប់មានចំនួន ១,១៥៤,៣០១នាក់ និងជាសះស្បើយឡើងវិញ ៣១,៦៥៨,៤០០នាក់។ យោងតាមទិន្នន័យពីគេហទំព័រអន្តរជាតិ Worldometer បានបង្ហាញថា ការរីករាលដាលនៃជំងឺកូវីដ១៩ នៅតែមានសភាពស្រួចស្រាវចំនួនអ្នកឆ្លង និងស្លាប់ថ្មីនៅតែមានចំនួនច្រើន។ សហរដ្ឋអាមេរិក នៅតែជាប្រទេសមានចំនួនអ្នកឆ្លង និងស្លាប់ដោយសារជំងឺ COVID-19 ច្រើនជាងគេ។ សហរដ្ឋអាមេរិក មានអ្នកឆ្លងជំងឺ COVID-19 ចំនួន ៨,៨២៦,៤៤៩នាក់ ស្លាប់ចំនួន ២៣០,០៦៤នាក់ និងជាសះស្បើយចំនួន ៥,៧៤០,០៩១នាក់។ សូមប្រជាពលរដ្ឋទាំងអស់ ជាពិសេសក្រុមគ្រួសារដែលមានកូនតូចៗ និងចាស់ជរា ត្រូវយកចិត្តទុកដាក់មើលថែទាំឱ្យបានល្អ និងបង្កើនការប្រុងប្រយ័ត្នពីគ្រោះថ្នាក់លង់ទឹកស្លាប់នាពេលទឹកជំនន់ ដែលបណ្តាលឱ្យមានវិប្បដិសារីអស់មួយជីវិត។ សូមប្រុងប្រយ័ត្នពីសត្វអាសិរពិសគ្រប់ប្រភេទនាពេលទឹកឡើង និងពេលទឹកស្រកទៅវិញ ដែលពួកវាអាចបង្កគ្រោះថ្នាក់ដល់ជីវិត។ សូមគិតគូរពីសុខភាព និងការរក្សាអនាម័យ ធ្វើយ៉ាងណាគ្រប់ក្រុមគ្រួសារត្រូវបរិភោគទឹកដាំឆ្អិនល្អ ដើម្បីការពារកុំឱ្យកើតមានជំងឺរាគរូស ឬជំងឺរាតត្បាតនានា។ នៅពេលទឹកស្រក មុនពេលត្រឡប់ទៅរស់នៅលំនៅឋានវិញ សូមសម្អាតផ្ទះ ឬបរិស្ថានជុំវិញផ្ទះឱ្យបានស្អាត និងមានអនាម័យ ហើយសូមបន្តប្រកបរបរចិញ្ចឹមជីវិត ដើម្បីស្តារសេដ្ឋកិច្ចគ្រួសារឡើងវិញ៕ | 2020-10-25T20:26:00+07:00 | freshnewsasia.com | https://m.freshnewsasia.com/index.php/en/localnews/175142-2020-10-25-06-26-44.html |
24988937-e2f7-47c2-aa07-805150cd4916 | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បន្តចុះអប់រំពលរដ្ឋពីវិធីសាស្ត្រការពារជំងឺផ្សេងៗនៅស្រុកឱរ៉ាល់ ខេត្តកំពង់ស្ពឺ អំឡុងកម្ពុជាកំពុងរងគ្រោះជំនន់ទឹកភ្លៀង | ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានបន្តចុះអប់រំពីបញ្ហាសុខភាព ជាពិសេសគឺជំងឺកូវីដ-១៩ និងបានចែកជូនថ្នាំពេទ្យ ដើម្បីព្យាបាលជំងឺមួយចំនួន ជូនប្រជាពលរដ្ឋរស់នៅក្នុស្រុកឱរ៉ាល់ ខេត្តកំពង់ស្ពឺ នាអំឡុងពេលដែលកម្ពុជានាពេលបច្ចុប្បន្ន កំពុងជួបបញ្ហាជំនន់ទឹកភ្លៀង នៅតាមបណ្តាខេត្តមួយចំនួន ក្នុងនោះក៏មានខេត្តកំពង់ស្ពឺផងដែរ។ ការបន្តចុះអប់រំជូនប្រជាពលរដ្ឋពីបញ្ហាសុខភាពរបស់ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ទាំង៣៦រូប បានធ្វើឡើងនាថ្ងៃទី២៤ ខែតុលា ឆ្នាំ២០២០ នៅតាមខ្នងផ្ទះតាមតំបន់ដាច់ស្រយាល នៅឃុំរស្មីសាមគ្គី ស្រុកឱរ៉ាល់ ខេត្តកំពង់ស្ពឺ ដែលដឹកនាំដោយលោក ពាង ផារ័ត្ន, លោក សាន វណ្ណេត, លោកវេជ្ជបណ្ឌិត សាយ ឫទ្ធី អនុប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី អនុប្រធានក្រុមការងារថ្នាក់កណ្តាលចុះជួយស្រុកឱរ៉ាល់ ខេត្តកំពង់ស្ពឺ តំណាងអោយលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងជាអនុប្រធានទី១ ក្រុមការងារថ្នាក់កណ្តាលចុះជួយស្រុកឱរ៉ាល់ ខេត្តកំពង់ស្ពឺ ទទួលបន្ទុកចំនួន៣ឃុំ។ សូមជម្រាបជូនថា ការចុះពិនិត្យសុខភាពជូនប្រជាពលរដ្ឋ និងការផ្សព្វផ្សាយរបស់ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏មានការសហការពីកិត្តិសេដ្ឋាបណ្ឌិតទេសរដ្ឋមន្ត្រី ឆាយ ថន ប្រធានក្រុមការងាររាជរដ្ឋាភិបាលចុះជួយខេត្តកំពង់ស្ពឺ និងជាប្រធានក្រុមការងារថ្នាក់កណ្តាលចុះជួយខេត្តកំពង់ស្ពឺ សាខាសកម្មជនក្រុមការងារយុវជនគណបក្សរាជធានីភ្នំពេញ សហភាពសហព័ន្ធយុវជនកម្ពុជាស្រុកឱរ៉ាល់ និងអាជ្ញាធរមូលដ្ឋានស្រុកឱរ៉ាល់។ នាឱកាសនោះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី បានផ្សព្វផ្សាយអប់រំណែនាំ អំពីវិធានការទប់ស្កាត់ប្រយុទ្ធនឹងជម្ងឺកូវីដ-១៩ ដោយបង្រៀនប្រជាពលរដ្ឋឲ្យយល់ដឹងអំពីការរស់នៅស្អាត ប្រកបដោយអនាម័យល្អ ដោយលាងសម្អាតដៃនឹងអាកុល ឬសាប៊ូ ពាក់ម៉ាស់ឲ្យបានត្រឹមត្រូវនៅពេលចាំបាច់ ហូបស្អាត គេងស្អាត វិធីបង្ការគ្រុនចាញ់, គ្រុនឈាម និងគ្រុនឈិកបូករួមនិងជំងឺផ្សេងៗទៀត។ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានពាំនាំការសួរសុខទុក្ខ និងនាំយកអំណោយដ៏ថ្លៃថ្លារបស់លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា, ប្រធានសហភាពសហព័ន្ធយុវជនកម្ពុជា និងជាប្រធានកិត្តិយសក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី រួមមាន៖ ចែកថ្នាំពេទ្យ និងពិនិត្យព្យាបាល, ជំងឺផ្តាសាយ, សន្លាក់ឆ្អឹង, ក្រពះ, ពោះវៀន, ជំងឺទូទៅ និងបានចែកថ្នាំ មុលទីវីតាម៉ីន, វីតាម៉ីនសេ ព្រមទាំងចែកអាល់កុល និងថ្នាំពេទ្យមួយចំនួនទៀត។ ជាមួយគ្នានោះដែរ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានធ្វើការពិនិត្យព្យាបាលជំងឺជូនប្រជាពលរដ្ឋក្រីក្រចំនួន១០០គ្រួសារ ជាមួយនឹងការផ្តល់អំណោយមួយចំនួនដូចជា៖ ១៖ អង្ករ ស្មើ ៥ គីឡូក្រាម, ២៖ មី១កេស ៥០កញ្ចប់, ៣៖ ត្រីខ ១ យួ ស្មើនឹង ១០កំប៉ុង, ៤៖ ទឹកត្រី ៣ដប, ៥៖ ប្រេងឆា ១ដប ស្មើ ២លីត, ៦៖ ថវិកា ២ ម៉ឺនរៀល ៧៖ ភួយម្នាក់១ និង៨៖ ចែលលាងដៃម្នាក់១ដប ក្នុងនោះផងដែរក៏បានក្រុមការងារក៏បានឧបត្ថម្ភថវិកាជូនដល់មូលដ្ឋានស្រុកចំនួន៤០ម៉ឺនរៀល ដើម្បីចាត់ចែងដល់អាជ្ញាធរភូមិ និងឃុំ ដែលសរុបថវិកាប្រមាណ២៣លានរៀល (ម្ភៃបីលានរៀល)។ លោក ពាង ផារ័ត្ន តំណាងលោក លេង ផាលី ប្រធានប្រតិបត្តិក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ក៏បានអំពាវនាវជូនដល់ប្រជាពលរដ្ឋ ឲ្យមានការប្រុងប្រយ័ត្នឲ្យបានខ្ពស់បំផុត ចៀសវាងពីជំងឺផ្សេងៗនាអំឡុងពេលជំនន់ទឹកភ្លៀង នាពេលបច្ចុប្បន្ននេះ និងជាពិសេសត្រូវមានការប្រុងប្រយ័ត្នជាមួយហ្នឹងសត្វធាតុផ្សេងៗ ក្រែងមានករណីចឹក និងទិចជាដើម និងស្តាប់ការណែនាំរបស់ក្រសួងសុខាភិបាល។ អនុប្រធានក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី រូបនេះ ក៏បានក្រើនរម្លឹកដល់ប្រជាពលរដ្ឋកុំឲ្យមានការភ្លេចខ្លួនជាមួយហ្នឹង ជំងឺកូវីដ-១៩ ទោះបីជាកម្ពុជាកំពុងជួបហ្នឹងបញ្ហាជំនន់ទឹកភ្លៀងក្តី។ លោក ពាង ផារ័ត្ន ក៏បានលើកទៀតថា ។ គួរជម្រាបថា នាថ្ងៃទី២៤ ខែតុលា ឆ្នាំ២០២០ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី និងក្រុមការងារសហការទាំងអស់ក៏បានចុះមើលជំនន់ទឹកភ្លៀង នៅឃុំរស្មីសាមគ្គី ស្រុកឱរ៉ាល់ ខេត្តកំពង់ស្ពឺ និងបានពាំនាំជូនអំណោយមួយចំនួនជារបស់ លោក ហ៊ុន ម៉ានី តំណាងរាស្រ្តនៃព្រះរាជាណាចក្រកម្ពុជា ជូនប្រជាពលរដ្ឋក្នុងស្រុកផងដែរ៕ | 2020-10-25T18:39:00+07:00 | freshnewsasia.com | https://m.freshnewsasia.com/index.php/en/localnews/175136-2020-10-25-04-39-05.html |
d31f71c3-abab-4554-a800-660894e92e1e | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីអ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ | ក្រសួងសុខាភិបាល នៅព្រឹកថ្ងៃទី២៥ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង ០៧៖០០នាទី ព្រឹកថ្ងៃទី២៥ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ២៨៧នាក់ ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន២៨៣នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀតចំនួន០៤នាក់៕ | 2020-10-25T14:29:00+07:00 | freshnewsasia.com | https://m.freshnewsasia.com/index.php/en/localnews/175113-2020-10-25-00-29-01.html |
8b9468dc-aa72-4d36-9015-4d9e975492c5 | ហេតុអ្វីបានជាកើតជំងឺរលាកសន្លាក់? | ជំងឺរលាកសន្លាក់ (arthritis) មានច្រើនសណ្ឋាន ប៉ុន្តែជំងឺរលាកសន្លាក់មួយដែលគេតែងជួបប្រទះញឹកញាប់ គឺជាជំងឺមួយដែលកើតឡើងដោយសារការលើសអាស៊ីដអ៊ុយរីកក្នុងឈាម (gouty arthritis due to hyperuricemia)។ ប្រសិនបើយើងមិនព្យាបាលឲ្យត្រឹមត្រូវ ទាន់ពេលវេលា ជាមួយគ្រូពេទ្យជំនាញទេ នោះវានឹងបណ្ដាលឲ្យមានការឈឺចាប់ និងរំខានដល់ការរស់នៅ និងប្រកបរបរប្រចាំថ្ងៃ រហូតដល់ពិការភាពក៏មាន។ គេឃើញភាគច្រើនជំងឺនេះកើតលើមនុស្សប្រុសដែលមានអាយុចន្លោះពី៣០-៤៥ឆ្នាំ (រីឯ មនុស្សស្រីច្រើនកើតក្រោយអាយុ៥៥ឆ្នាំ)។ ផ្ទុយទៅវិញ មនុស្សទាំងពីរភេទក្រោយអាយុ៦៥ឆ្នាំ សុទ្ធតែអាចប្រឈមនឹងជំងឺនេះ បើមានកត្តាដូចរៀបរាប់ខាងក្រោម។ ១. មនុស្សលើសទម្ងន់ ២. អ្នកពិសាជាតិអាល់កុលញឹកញាប់ ជាពិសេស ស្រាបៀ ស្រាវីស្គី ជីន វុលដកា ឫ ស្រារ៉ូម ៣. អ្នកញុំាអាហារច្រើនលើសកម្រិត ឫពោះទទេយូរពេក ៤. អ្នកជំងឺខ្សោយតម្រងនោមរ៉ាំរ៉ៃ ៥. អ្នកជំងឺមានសំពាធឈាមលើស ៦. អ្នកចូលចិត្តឧស្សាហ៍បរិភោគសាច់ គ្រឿងសមុទ្របរិមាណច្រើន ៧. អ្នកកំពុងប្រើថ្នាំមួយចំនួន ដែលនាំទៅរកការលើសអាស៊ីដអ៊ុយរីកក្នុងឈាម (ដោយមិនបានពិគ្រោះពេទ្យ) – នៅលើស្បែក និងនៅសន្លាក់ មានលេចចេញជាដុំពកៗ (chronic tophaceous gout) – នៅតម្រងនោម ឃើញមានជាគ្រួសតម្រងនោម – សន្លាក់ដែលមានការប៉ះពាល់ខ្លាំង ជាពិសេសគឺសន្លាក់ ជង្គង់ កដៃ កជើង និងមេជើង គឺមានជាលក្ខណៈ ហើម ក្ដៅ ឡើងក្រហម និងឈឺចាប់ខ្លាំង ពិសេសស្ដែងចេញភ្លាមៗពិបាកនឹងទ្រាំ បើបងប្អូន ប្រជាពលរដ្ឋ មានអាការៈដូចបានរៀបរាប់ខាងលើ សូមមេត្តាជួបពិគ្រោះជាបន្ទាន់ជាមួយគ្រូពេទ្យជំនាញ ដើម្បីធ្វើរោគវិនិច្ឆ័យឲ្យបានច្បាស់លាស់ និងកំណត់វិធីសាស្ត្រព្យាបាល តាមដានឲ្យបានត្រឹមត្រូវ និងទាន់ពេលវេលា ជៀសវាងការប្រើថ្នាំដោយខ្លួនឯង ដែលអាចបណ្ដាលឲ្យមានគ្រោះថ្នាក់ធ្ងន់ធ្ងរ។ បង្ការការលើសអាស៊ីដអ៊ុយរីកក្នុងឈាម គឺការពារសន្លាក់លោកអ្នក និងជាពិសេសគឺការពារប្រព័ន្ធតម្រងនោម និងបេះដូងរបស់លោកអ្នក៕ | 2020-10-25T13:57:00+07:00 | kampucheathmey.com | https://www.kampucheathmey.com/health/2641 |
52cb033c-dd93-49ef-bdf4-f6ef565b28a2 | ថ្ងៃនេះល្អណាស់ កម្ពុជាមិនមានករណីឆ្លងថ្មី នៃកូវីដ-១៩ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីជូនដំណឹងថា បើគិតត្រឹមវេលាម៉ោង៧ព្រឹក ថ្ងៃទី២៥ ខែតុលា ឆ្នាំ ២០២០ នៅក្នុងប្រទេសកម្ពុជា រកមិនឃើញមានករណីឆ្លងថ្មី នៃកូវីដ-៩ ហើយក៏មិនមានករណីព្យាបាលជាសះស្បើយថ្មីនោះដែរ។ បើតាមសេចក្ដីជូនដំណឹងរបស់ក្រសួងសុខាភិបាលកម្ពុជា បានបញ្ជាក់ថា បើគិតមកដល់វេលាព្រឹក ថ្ងៃទី២៥ ខែតុលា ឆ្នាំ២០២០ នៅក្នុងប្រទេសកម្ពុជា មានអ្នកវីរុសកូវីដ-១៥ សរុប ២៨៧នាក់ (ស្រ្តី ៥៨នាក់ និងបុរស ២២៥នាក់)។ ប៉ុន្ដែក្នុងចំណោមអ្នកជំងឺកូវីដ-១៩ ទាំងអស់នោះ គឺគ្រូពេទ្យកម្ពុជា បានព្យាបាលពួកគេឲ្យជាសះស្បើយ សរុប ២៨៣នាក់ នៅក្នុងនោះមានស្រី ៥៧នាក់ និងបុរស ២២៦នាក់ (ស្មើនឹង ៥៨,៦១% ធៀបនឹងចំនួនអ្នកផ្ទុកវីរុសកូវីដ-១៩ទាំងអស់)។ ដោយឡែកអ្នកជំងឺកូវីដ-១៩ ចំនួន៤នាក់ផ្សេងទៀត (ជនជាតិខ្មែរ២នាក់ រួមមាន បុរសម្នាក់ និងស្រ្ដីម្នាក់, បុរសជនជាតិប៉ូឡូញម្នាក់ និងបុរសជនជាតិបារាំង ម្នាក់) កំពុងសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ។ បើទោះជានៅថ្ងៃនេះ រកមិនឃើញករណីឆ្លងថ្មី នៃកូវីដ-១៩ នៅក្នុងប្រទេសកម្ពុជាក្ដី ប៉ុន្ដែក្រសួងសុខាភិបាលកម្ពុជា ក៏ដូចជា អង្គការសុខភាពពិភពលោក ហៅកាត់ WHO នៅតែក្រើនរំឭកដល់ប្រជាពលរដ្ឋគ្រប់រូប ត្រូវតែបន្ដប្រុងប្រយ័ត្នខ្ពស់ ព្រោះវីរុសនេះមិនទាន់រលាយបាត់ពីផែនដីយើងនៅឡើយ។ បច្ចុប្បន្ននៅលើពិភពលោក កំពុងតែមានអ្នកឆ្លងរាប់សែននាក់ ក្នុងរយៈពេល១ថ្ងៃៗ ហើយនេះជាសញ្ញាប្រកបដោយគ្រោះថ្នាក់ សម្រាប់មនុស្សជាតិយើង។ សូមជម្រាបថា វីរុសកូរ៉ូណា ហៅកាត់ កូវីដ-១៩ (Coronavirus Disease 2019) នេះ បានផ្ទុះឡើងជាលើកដំបូង នៅទីក្រុងវូហាន (ចិនអាន៖ អ៊ូហាន) ខេត្ដហ៊ូប៉ី នាភាគកណ្ដាល ប្រទេសចិន កាលពីអំឡុងខែធ្នូ ឆ្នាំ២០១៩។ បើតាម Worldometer បានផ្សាយថា បើគិតមកដល់វេលាម៉ោង១០ព្រឹក ថ្ងៃទី២៥ ខែតុលា ឆ្នាំ២០២០ វីរុសដ៏កាចសាហាវនេះ កំពុងរាតត្បាត នៅលើប្រទេស និងដែនដី ចំនួន ២១៥ នៅជុំវិញពិភពលោក ដោយមានអ្នកឆ្លង បន្ដកើនឡើងដល់ ៤២ ៩២៥ ៥១៧នាក់ ស្លាប់ ១ ១៥៤ ៧៧០នាក់ និងអ្នកជាសះស្បើយ ៣១ ៦៦៧ ១២៥នាក់៕ សូមអានខ្លឹមសារទាំងស្រុង នៃសេចក្ដីជូនដំណឹងរបស់ក្រសួងសុខាភិបាលកម្ពុជា ដូចខាងក្រោម៖ | 2020-10-25T10:06:59+07:00 | kbnnews.com | https://kbn.news/archives/187411 |
783832f7-8676-4b3a-aba4-178ae7cf61e9 | UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្ត ពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ជាង ៤២,៦ពាន់លានរៀលហើយ | គិតត្រឹមថ្ងៃទី២៤ ខែតុលា ឆ្នាំ២០២០នេះ ថ្នាក់ដឹកនាំ និងមន្រ្តីសាធារណៈចំនួន ៨៥ ៧០៩នាក់ មកពីក្រសួង ស្ថាប័ន ចំនួន៤២ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤២ ៦៤៦ ៧៧៨ ៥០០ រៀលហើយ ដែលស្មើប្រមាណ ១០,៤លានដុល្លារអាមេរិក។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕ | 2020-10-25T01:40:00+07:00 | freshnewsasia.com | https://m.freshnewsasia.com/index.php/en/localnews/175096-2020-10-24-11-40-10.html |
5e31d20c-b8e7-4c2a-a121-5021f3d21782 | TOP NEWS: ថ្ងៃនេះក្រសួងសុខាភិបាលប្រកាសពីករណីរកឃើញអ្នកឆ្លងជំងឺកូវីដ១៩ ថ្មីម្នាក់ និងអ្នកព្យាបាលជាសះស្បើយចំនួន៣នាក់ (Video inside) | ក្រសួងសុខាភិបាល នៅថ្ងៃទី២៤ ខែតុលា ឆ្នាំ២០២០នេះ បានចេញសេចក្ដីប្រកាសព័ត៌មានបញ្ជាក់ពីករណីវិជ្ជមានវីរុសកូវីដ-១៩ ថ្មី ចំនួន០១នាក់ និងមានករណីជាសះស្បើយ ចំនួន០៣នាក់។ ក្រសួងសុខាភិបាលបញ្ជាក់ថា ករណីវិជ្ជមានវីរុសកូវីដ-១៩ថ្មីនេះ គឺជាបុរសជនជាតិបារាំងអាយុ ៣៧ឆ្នាំ មានអាសយដ្ឋានស្នាក់នៅរាជធានីភ្នំពេញ បានធ្វើដំណើរមកពីប្រទេសបារាំង បន្តជើងហោះហើរនៅប្រទេសចិន (តៃវ៉ាន់) បានមកដល់កម្ពុជា នៅថ្ងៃទី១១ ខែតុលា ឆ្នាំ ២០២០។ លទ្ធផលធ្វើតេស្តវត្ថុសំណាកលើកទីពីរ នៅថ្ងៃទី១៣នៃការធ្វើចត្តាឡីស័ករបស់បុគ្គលនេះវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្នអ្នកជំងឺត្រូវ បានដាក់ឱ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ អ្នកដំណើរតាមយន្តហោះជាមួយអ្នកជំងឺ សរុបមានចំនួន៨៥នាក់ (ស្រី ២៦ នាក់ កុមារ ០៣នាក់ និងទារក ០៣នាក់) ដែលក្នុងចំនួននេះ មានបុរសជាតិបារាំង អាយុ៣២ឆ្នាំខាងលើ។ * បុរសជនជាតិឥណ្ឌូណេស៊ីអាយុ ២៦ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងក្រុងព្រះសីហនុ ជាអ្នកធ្វើដំណើរមកពីប្រទេសឥណ្ឌូណេស៊ី បានបន្តជើងហោះហើរ នៅប្រទេសសាំងហ្គាពួរ មកដល់កម្ពុជានៅថ្ងៃទី០៦ ខែតុលា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផល តេស្តអវិជ្ជមានវីរុសកូវី-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * បុរសជនជាតិខ្មែរអាយុ២៩ឆ្នាំ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរមកពី ប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី០៧ ខែតុលា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវ បានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * ស្ត្រីជនជាតិបារាំងអាយុ៣៣ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងក្រុងព្រះសីហនុ ជាអ្នកធ្វើដំណើរមកពីប្រទេសបារាំង ដោយបន្តជើងហោះហើរ នៅប្រទេសកូរ៉េខាងត្បូង មកដល់កម្ពុជា នៅថ្ងៃទី០៨ ខែតុលា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន ០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង ០៧៖០០នាទី ព្រឹកថ្ងៃទី២៤ ខែតុលា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជាបានរកឃើញអ្នកមានវីរុសកូវីដ-១៩ មានចំនួនសរុប ២៨៧នាក់ ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៨៣នាក់ និង អ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ចំនួន០៤នាក់៕ | 2020-10-24T14:14:00+07:00 | freshnewsasia.com | https://m.freshnewsasia.com/index.php/en/localnews/175014-2020-10-24-00-14-54.html |
c16a9c37-d2bc-4861-a2d3-b6986d246fe4 | មន្ដ្រីជាន់ខ្ពល់ក្រសួងសុខាភិបាល ជំរុញអាជ្ញាធរខេត្តព្រះវិហារ ផ្សព្វផ្សាយទប់ស្កាត់ជំងឺកូវីដ-១៩ និងជំងឺគ្រុនឈីក និងជំងឺគ្រុនចាញ់ | ព្រះវិហារ ៖ អ្នកនាំពាក្យក្រសួងសុខាភិបាល បានជំរុញឱ្យអាជ្ញាធរ ក្រុង ស្រុក ឃុំ សង្កាត់ និងបងប្អូនប្រជាពលរដ្ឋ ចូលរួមការពារនិងទប់ស្កាត់ជំងឺកូវីដ-១៩ ជំងឺគ្រុនឈីក និងជំងឺគ្រុនចាញ់ តាមការណែនាំរបស់ក្រសួងសុខាភិបាល ជាពិសេសអាជ្ញាធរខេត្ដ និងមន្ដ្រីសុខាភិបាលត្រូវយកចិត្តទុកដាក់ខ្ពស់ការធ្វើចត្តាឡីស័ក ដល់ប្រជាពលរដ្ឋខ្មែរ ដែលជាពលករត្រឡប់មកពីប្រទេសថៃ និងដែលនៅជាប់ព្រំដែនប្រទេសថៃ និងឡាវ។ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានថ្លែងបែបនេះ កាលពីថ្ងៃទី២២ ខែតុលា ឆ្នាំ២០២០នៅសាលប្រជុំសាលាខេត្តព្រះវិហារ ក្នុងឱកាសចុះពិនិត្យឈ្វេងយល់ស្ថានភាព ទៅលើប៉ុស្តិ៍សុខភាព មណ្ឌលសុខភាព មន្ទីរពេទ្យបង្អែក និងកន្លែងផ្សេងៗទៀត ក៏ដូចជាមណ្ឌលចត្តាឡីស័កមួយចំនួនក្នុងខេត្ត។ លោកជំទាវវេជ្ជបណ្ឌិត ឱ វណ្ណឌីន បានមានប្រសាសន៍ថា បញ្ហាជំងឺកូវីដ-១៩ គឺអត់ទាន់ចប់ទេ ថ្វីត្បិតតែយើងមានបញ្ហាទឹកជំនន់ក៏ពិតមែន ក៏យើងទាំងអស់គ្នាមិនត្រូវភ្លេចបញ្ហាបន្តកិច្ចការពារប្រយុទ្ធប្រឆាំងនឹងជំងឺកូវីដ-១៩នោះទេ ពិសេសធ្វើយ៉ាងណាយើងត្រូវធ្វើការការពារបន្តទៀត ព្រមទាំងជំងឺគ្រុនឈិក និងជំងឺគ្រុនចាញ់។ លោកជំទាវវេជ្ជបណ្ឌិត បានថ្លែងថា ក្នុងនាមក្រសួងសុខាភិបាល សូមថ្លែងអំណរគុណចំពោះអាជ្ញាធរខេត្តព្រះវិហារ ដែលបានយកចិត្តទុកដាក់ខ្ពស់ក្នុងការចូលរួមទប់ស្កាត់ជំងឺកូវីដ-១៩នេះ ដែលរហូតមកដល់ថ្ងៃនេះ ក្នុងខេត្តទាំងមូលមិនទាន់មាននណាម្នាក់ឆ្លងជំងឺកូវីដ-១៩ នោះទេ។ តែទោះបីយ៉ាងណាក៏ដោយ លោកជំទាវបានបន្ដថា តែទោះបីមិនមានការឆ្លងក៏យើងត្រូវគិតទៅមុខបន្តទៀត ពីព្រោះលទ្ធភាពនៃការចម្លងអស់ទាំងនេះ គឺតែងតែកើតមាន ពិសេសដល់បងប្អូនអ្នកដំណើរឆ្លងកាត់ដែលធ្វើដំណើរចុះឡើងៗ ដូចជាបងប្អូនធ្វើដំណើរមកពីប្រទេសក្រៅ ។ លោកជំទាវវេជ្ជបណ្ឌិតបានបញ្ជាក់បន្ថែមថា ករណីជំងឺកូវីដ-១៩ ដែលកម្ពុជារកឃើញកន្លងមកសុទ្ធសឹងជាករណីឆ្លងចូលពីក្រៅប្រទេស ដូច្នេះយើងត្រូវរួមគ្នាការពារបន្ថែមទៀត ជាសិសេសការត្រួតពិនិត្យនៅច្រកចេញ-ចូលព្រំដែនយើងត្រូវតែពង្រឹងបន្ថែមទៀត ។ លោកជំទាវ ឱ វណ្ណឌីន បានសំណូមពរដល់ឯកឧត្ដមអភិបាលខេត្ត ឱ្យពង្រឹងការធ្វើចត្តាឡីស័ក ការធ្វើចត្តាឡីស័ក គឺមានសារសំខាន់ណាស់ ដែលការទទួលបានជោគជ័យរបស់កម្ពុជា គឺការទប់ស្កាត់បានការរីករាលដាលជំងឺកូវីដ-១៩ និងការអនុវត្តនូវការរុករកអ្នកដែលប៉ះពាល់អ្នកជំងឺ និងអ្នកដែលសង្ស័យមានជំងឺកូវីដ១៩ បានមកការធ្វើចត្តាឡីស័កឱ្យបានគ្រប់១៤ថ្ងៃផងដែរ ឯកឧត្តម ប្រាក់ សុវណ្ណ អភិបាលខេត្ដព្រះវិហារ បានជម្រាបជូនអំពីស្ថានភាពនៃជំងឺកូវីដ១៩ ក្នុងខេត្តព្រះវិហារ ដែលបានធ្វើតេស្តសំណាកចំនួន៥១៩នាក់ ស្រី១៧៧នាក់ ក្នុងនោះអវិជ្ជមានចំនួន៥០៧នាក់ ស្រី១៧៤នាក់ និងលទ្ធផលវិជ្ជមាន០២នាក់ និងបានជាសះស្បើយត្រលប់ទៅផ្ទះវិញ។ ចំពោះប្រជាពលរដ្ឋចំណាកស្រុកវិលត្រឡប់ពីក្រៅប្រទេសនានាសរុប៨១៣នាក់ ក្នុងនោះបានធ្វើចត្តាឡីស័កដោយរដ្ឋបាលថ្នាក់ក្រោមជាតិចំនួន២៩១នាក់ និងធ្វើចត្តាឡីស័កដោយខ្លួនឯងចំនួន៥២២នាក់។ ឯកឧត្តមអភិបាលខេត្តបន្ថែមថា ដើម្បីត្រៀមបង្ការការរីករាលដាលនៃជំងឺកូវីដ១៩ ជំងឺគ្រុនឈិក និងជំងឺគ្រុនចាញ់ រដ្ឋបាលខេត្ត បានត្រៀមសម្រាប់មណ្ឌលចត្តាឡីស័កកម្រិត១ និងកម្រិត២ សរុប ៧កន្លែង ក្នុងនោះកម្រិត១ចំនួន៦កន្លែង និងកម្រិត២ចំនួន១កន្លែង ព្រមទាំងបានផ្តល់នូវថវិកាលើកទឹកចិត្តដល់មន្ត្រីប្រចាំការ និងក្រុមគ្រូពេទ្យផងដែរ៕ | 2020-10-24T13:57:36+07:00 | cen.com.kh | https://cen.com.kh/archives/258302.html |
3e085b77-32e8-4897-a2f5-36b94610434c | ច្បាប់ថវិកាឆ្នាំ២០២១ ត្រូវបានប្រសិទ្ធនាមថា ជាថវិកាប្រយុទ្ធដើម្បីការពារអាយុជីវិតប្រជាជន រក្សាលំនឹងសង្គម សេដ្ឋកិច្ច និងជីវភាពប្រជាជន ព្រមទាំងតម្រង់ឆ្ពោះទៅរកការស្ដារឡើងវិញក្រោយពេលជំងឺកូវីដ-១៩ | បន្ទាយមានជ័យ ៖ ប្រមុខរាជរដ្ឋាភិបាលកម្ពុជា សម្ដេចអគ្គមហាសេនាបតីតេជោ ហ៊ុន សែន បានមានប្រសាសន៍ថា កាលពីម្សិលមិញនេះគណៈរដ្ឋមន្ត្រីបានប្រជុំដើម្បីអនុម័តច្បាប់ហិរញ្ញវត្ថុសម្រាប់ការគ្រប់គ្រងឆ្នាំ២០២១ ក្នុងច្បាប់ថវិកានេះយើងបានគិតគូរយ៉ាងហ្មត់ចត់ អំពីស្ថានភាពនៃបញ្ហាដែលយើងត្រូវប្រឈមនាពេលខាងមុខ ទាំងកូវីដ១៩ និងទាំងការស្ដារឡើងវិញនៅជីវភាពរបស់ប្រជាជនក្រោយទឹកជំនន់ និងដំណើរការក្រោយក្នុងដំណាក់កាលកូវីដ។ សម្ដេចតេជោបានបញ្ជាក់ថា ច្បាប់ថវិកាឆ្នាំ២០២១ ដែលយើងប្រើប្រាស់ និងប្រសិទ្ធនាមថា ជាថវិកាប្រយុទ្ធដើម្បីការពារអាយុជីវិតប្រជាជន រក្សាលំនឹងសង្គម សេដ្ឋកិច្ច និងជីវភាពប្រជាជន ព្រមទាំងតម្រង់ឆ្ពោះទៅរកការស្ដារឡើងវិញក្រោយពេលជំងឺកូវីដ១៩។ សម្ដេចតេជោនាយករដ្ឋមន្ត្រីបានគូសបញ្ជាក់ថា ច្បាប់ថវិការឆ្នាំ២០២១ មានចរិតពិសេសរបស់វានៅត្រង់ថា មិនមែនគ្រាន់តែជាថវិកាសម្រាប់ធម្មតានោះទេ។ ក្នុងពិធីជួបសំណេះសំណាលសួរសុខទុក្ខ និងផ្ដល់អំណោយដល់ប្រជាពលរដ្ឋដែលរងគ្រោះដោយជំនន់ទឹកភ្លៀង ចំនួន ៥ ០០០ គ្រួសារ នៅគោលដៅទីមួយ ស្ថិតក្នុង ឃុំកូប ស្រុកអូរជ្រៅ ខេត្តបន្ទាយមានជ័យ សម្ដេចតេជោមានប្រសាសន៍ថា «ក្នុងន័យនេះ ខ្ញុំសូមជូនជាព័ត៌មានថា ដើម្បីដោះស្រាយប្រជាពលរដ្ឋរបស់យើងសម្រាប់ការងារធ្វើ និងប្រាក់ចំណូលនៅជនបទ តម្រង់ឆ្ពោះទៅរកកសិករនៅទីជនបទ រាជរដ្ឋាភិបាលបានដាក់បញ្ចូលទៅក្នុងថវិកាសម្រាប់ឆ្នាំក្រោយនេះ ដោយសាច់ប្រាក់សម្រាប់ពលកម្ម បង្កើនពី១០០លានដុល្លារអាម៉េរិក ទៅ១៦០ លានដុល្លារអាម៉េរិក»។ សម្ដេចតេជោបានបន្ថែមថា «ក្នុងកិច្ចប្រជុំ ខ្ញុំបានចង្អុលទិសថា ឱ្យផ្ដោតការយកចិត្តទុកដាក់ទម្លាក់សាច់ប្រាក់នេះ ទៅកាន់តំបន់ខេត្តនានាដែលទទួលរងគ្រោះ ដែលយើងប៉ាន់ប្រមាណថា ១៦០លានដុល្លារអាម៉េរិកនេះ អាចនឹងដោះស្រាយការងារបានចំនួន១លានកន្លែង ដើម្បីទទួលយកនូវប្រាក់នេះ»។ សម្ដេចតេជោបានបន្ដថា នេះវាជាដំណាក់កាលអន្តរកាលមួយ ដែលម្ខាងបង្កើតនូវហេដ្ឋារចនាសម្ព័ន្ធនៅជនបទ បម្រើឱ្យសេចក្ដីត្រូវការរបស់ប្រជាពលរដ្ឋនៅទីជនបទដែលជាកសិករ និងម្ខាងទៀតគឺដើម្បីទទួលបាននូវប្រាក់កម្រៃ។ សម្ដេចតេជោថ្លែងបន្តថា ចំពោះបញ្ហាថវិកា សម្រាប់ផ្ដល់ជូនដល់គ្រួសារប្រជាពលរដ្ឋក្រីក្រជាង ៦០ម៉ឺនគ្រួសារ ដែលមានមនុស្សប្រមាណជា ៣លាននាក់ គឺយើងនូវបន្តផ្ដល់សម្រាប់ខែតុលា ខែវិច្ឆិកា និងខែធ្នូ ដែលយើងប្រើប្រាស់ ក្នុងមួយខែមានថវិកាប្រមាណជា៣០ លានដុល្លារអាម៉េរិក។ សម្ដេចតេជោនាយករដ្ឋមន្ត្រីថ្លែងទៀតថា ជាងនេះទៀតរាជដ្ឋាភិបាល ក៏បានសម្រេចទិញស្រូវពូជ ដែលមិនប្រកាន់រដូវចំនួន ២ ០០០ តោនបន្ថែមទៀត ដើម្បីផ្ដល់ជូនប្រជាជនដែលផលិតស្រូវ ហើយទទួលរងនៅការខូតខាតដោយគ្រោះទឹកជំនន់ ដោយផ្ដល់ជូនក្នុងមួយគ្រួសារចំនួន ១០០គីឡូក្រាមផងដែរ។ ឯចំណែកប្រជាជនដែលមិនផលិតស្រូវ ហើយដាំដំណាំផ្សេងៗដែលទទួលរងនូវការខូចខាតដោយទឹកជំនន់ដែរនោះ គឺនឹងដោះស្រាយជូននូវពូជដំណាំចំនួន៦មុខ ដែលក្រសួងកសិកម្មនឹងដោះស្រាយបញ្ហានេះ។ ដូច្នេះ បណ្ដាខេត្តដែលមានផលប៉ះពាល់ពីទឹកជំនន់ ត្រូវយកចិត្តទុកដាក់ ចុះពិនិត្យឱ្យជាក់លាក់ទៅលើគ្រួសារណាដែលខូចខាតពិតប្រាកដ ដើម្បីធ្វើអន្តរាគមន៍លើការស្ដារឡើងវិញ។ សម្ដេចតេជោ ហ៊ុន សែន ក៏បានស្នើឱ្យក្រសួង ស្ថាប័នពាក់ព័ន្ធ ដែលក្នុងនោះមាន ក្រសួងសាធារណការ និងដឹកជញ្ជូន ក្រសួងអភិវឌ្ឍន៍ជនបទ ក្រសួងធនធានទឹក និងឧតុនិយម និងក្រសួងកសិកម្ម រុក្ខាប្រមាញ់ និងនេសាទ និងរដ្ឋបាលរាជធានី ខេត្ត ត្រូវយកចិត្តទុកដាក់លើការស្ដាឡើងវិញនួវហេដ្ឋារចនាសម្ព័ន្ធ ដែលបានខូចខាតដោយគ្រោះមហន្តរាយទឹកជំនន់ មានជាអាទិ៍ផ្លូវជាតិ ផ្លូវខេត្ត ផ្លូវលំ និងប្រព័ន្ធធារាសាស្ត្រនានាជាដើម នៅក្រោយពេលដែលស្ថានភាពទឹកជំនន់មានភាពធូរស្រាលនិងស្រកអស់។ សម្ដេចតេជោក៏បានអំពាវនាវដល់ប្រជាពលរដ្ឋនៅទូទាំងប្រទេស ជាពិសេសអ្នករងគ្រោះដោយទឹកជំនន់ ខិតខំងើបឈរឡើងពីការលំបាកនេះ ដើម្បីឈានឆ្ពោះទៅមុខ ស្របជាមួយនឹងកិច្ចខិ តខំប្រឹងប្រែងរបស់រាជរដ្ឋាភិបាលដែលតម្រង់ឆ្ពោះទៅរកការស្ដារឡើងវិញ៕ | 2020-10-24T13:44:41+07:00 | cen.com.kh | https://cen.com.kh/archives/258293.html |
eed6307e-6194-4865-85d2-90d407baf609 | ថ្ងៃនេះ រកឃេីញករណីជំងឺកូវីដ-១៩ថ្មី ១នាក់ និង មានជាសះស្បេីយចំនួន ៣នាក់ | ភ្នំពេញ៖ ក្រសួងសុខាភិបាលបានប្រកាសថា រហូតដល់ម៉ោង ០៧និង៣០ ព្រឹក ថ្ងៃទី ២៤ តុលា ២០២០ រករកឃើញករណីជំងឺកូវីដ-១៩ ថ្មី ចំនួន ១នាក់ (ជនជាតិបារាំង) ដូច្នេះចំនួនសរុបកេីន ២៨៧នាក់ ជាសះស្បេីយចំនួន ៣នាក់ (ជនជាតិខ្មែរ បារាំង និងឥណ្ឌូនស៊ី) ចំនួនសម្រាកនៅពេទ្យនៅសល់ ៤នាក់ ចំនួនជាសះស្បេីយសរុបចំនួន ២៨៣នាក់ ដដែល និងស្លាប់គ្មាន ។ ករណីជាសះស្បើយ ចំនួន ៣នាក់៖ -បុរសជនជាតិឥណ្ឌូណេស៊ីអាយុ២៦ឆ្នាំ មានអាសយដ្ឋានស្នាក់នៅសណ្ឋាគារមួយក្នុងក្រុងព្រះសីហនុ ជាអ្នកធ្វើដំណើរមកពីប្រទេសឥណ្ឌូណេស៊ី បានបន្តជើងហោះហើរនៅប្រទេសសាំងហ្គាពួរ មកដល់កម្ពុជានៅថ្ងៃទី៦ ខែតុលា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផល តេស្តអវិជ្ជមានវីរុសកូវីដ-១៩ ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ -សូវៀត។ -បុរសជនជាតិខ្មែរអាយុ ២៥ឆ្នាំ មានអាសយដ្ឋានស្នាក់នៅរាជធានីភ្នំពេញ ជាអ្នកធ្វើដំណើរមកពី ប្រទេសជប៉ុន បន្តជើងហោះហើរនៅប្រទេសកូរ៉េខាងត្បូង មកដល់កម្ពុជានៅថ្ងៃទី៧ ខែតុលា ឆ្នាំ២០២០ ត្រូវ បានព្យាបាល ជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូរីដ-១៩ ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ -សូវៀត។ -ស្ត្រីជនជាតិបារាំងអាយុ ៣៣ឆ្នាំ មានអាសយដ្ឋានស្នាក់នៅសណ្ឋាគារមួយក្នុងក្រុងព្រះសីហនុ ជាអ្នកធ្វើដំណើរមកពីប្រទេសបារាំង ដោយបន្តជើងហោះហើរនៅប្រទេសកូរ៉េខាងត្បូង មកដល់កម្ពុជា នៅថ្ងៃទី៨ ខែតុលា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន ២ដង និងត្រូវបានអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត ។ ករណីវិជ្ជមានវីរុសអ្វីដ-១៩ ចំនួន ១នាក់ ៖ -បុរសជនជាតិបារាំងអាយុ ៣៧ឆ្នាំ មានអាសយដ្ឋានស្នាក់នៅរាជធានីភ្នំពេញ បានធ្វើដំណើរមកពីប្រទេសបារាំង បន្តជើងហោះហើរនៅប្រទេសចិន (តៃវ៉ាន់) បានមកដល់កម្ពុជានៅថ្ងៃទី១១ ខែតុលា ឆ្នាំ ២០២០។ លទ្ធផលធ្វើតេស្តវត្ថុសំណាកលើកទីពីរនៅថ្ងៃទី១៣នៃការធ្វើចត្តាឡីស័ករបស់បុគ្គលនេះ គឺវិជ្ជមានវីរុសកូរីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវ បានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា៖ អ្នកដំណើរតាមយន្តហោះជាមួយអ្នកជំងឺ សរុបមានចំនួន ៨៥នាក់ (ស្រី ២៦ នាក់ កុមារ ៣នាក់ និងទារក ៣នាក់ ) ដែលក្នុងចំនួននេះ មានបុរសជាតិបារាំង អាយុ៣២ឆ្នាំ ខាងលើ ។ ក្រសួងសូមថ្លែងអំណរគុណយ៉ាងជ្រាលជ្រៅជាទីបំផុត ជូនដល់ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ស្ថាប័ន និងអាជ្ញាធរពាក់ព័ន្ធទាំងអស់ ទាំងថ្នាក់ជាតិនិងថ្នាក់ក្រោម ជាតិ អង្គការសុខភាពពិភពលោក មជ្ឈមណ្ឌលគ្រប់គ្រង និងបង្ការជំងឺឆ្លងសហរដ្ឋអាមេរិក វិទ្យាស្ថានប៉ាស្ទ័រកម្ពុជា វិទ្យាស្ថានជាតិសុខភាពសាធារណៈ និងមន្ទីរពិសោធន៍នៃមន្ទីរពេទ្យខេត្តសៀមរាប ដែលបានខិតខំបំពេញភារកិច្ច បានល្អប្រសើរបំផុត ក្នុងការជួយពិនិត្យសុខភាព និងស្រាវជ្រាវរកករណីកូវីដ-១៩ ព្រមទាំងអ្នកប៉ះពាល់ទាំងអស់ កន្លងមក រួមទាំងការដាក់វិធានការនានា ដើម្បីទប់ស្កាត់ការចម្លងវីរុសកូវីដ-១៥ នៅក្នុងប្រទេសកម្ពុជា។ ជំងឺកូវីដ-១៩ នៅតែបន្តគំរាមកំហែងយេីងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបេីមិនចាំបាច់ ព្រោះប្រទេសជិតខាងយេីងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡេីយ ។ យេីងត្រូវបន្តអនុវត្តគម្លាតសង្គមបន្តទៀត ដូចជាពន្យាការរៀបអាពាហ៌ពិពាហ៌ ពិធីជប់លៀង ការចាក់ធុងបាសរាំ ។ ល។ យេីងត្រូវបន្តគម្លាតបុគ្គលបន្តទៀត ដូចជាអង្គុយគម្លាតពីគ្នា ឈររងចាំគម្លាតពីគ្នា ឈរជជែកគ្នាគម្លាតពីគ្នា ។ ល។ យេីងត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែល ។ សូមបញ្ជាក់ថា ប្រទេសយេីងរកឃេីញករណីជំងឺកូវីដ១៩ដំបូងបំផុតនៅថ្ងៃទី ២៧ មករា ២០២០ ។ យេីងបានធ្វេីតេស្តចំនួន 172232 ស្មេីនឹង 10313 ក្នុង១លាន នាក់៕ ដោយ៖បញ្ញាស័ក្តិ | 2020-10-24T08:42:59+07:00 | cen.com.kh | https://cen.com.kh/archives/258165.html |
c2f087b1-e55f-4454-be3e-2959ab5ffc08 | កាកបាទក្រហមកម្ពុជា ទទួលអំណោយជា ម៉ាសចំនួន២ម៉ឺន ពីលោក Xu Yiwei និងលោកស្រី Feng Ye សម្រាប់ប្រតិបត្តិការជួយពលរដ្ឋរងគ្រោះដោយទឹកជំនន់ អំឡុងជំងឺកូវីដ | កាកបាទក្រហមកម្ពុជា សូមថ្លែងអំណរគុណយ៉ាងជ្រាលជ្រៅចំពោះ Mr. Xu Yiwei និង Ms. Feng Ye (V.T Garment Accessories Co., Ltd.) ដែលបានជួយឧបត្ថម្ភម៉ាសពាក់មុខចំនួន ២០,០០០ម៉ាស ដល់កាកបាទក្រហមកម្ពុជា សម្រាប់ប្រតិបត្តិការជួយដល់ប្រជាពលរដ្ឋរងគ្រោះបង្កដោយទឹកជំនន់រហ័ស ឆ្នាំ២០២០នេះ ក្នុងស្ថានភាពជំងឺកូវីដ-១៩។ សូមបញ្ជាក់ថា ក្នុងរយៈពេល២២ថ្ងៃ គិតចាប់ពីថ្ងៃទី១ ដល់ទី២២ ខែតុលា ឆ្នាំ២០២០នេះ កាកបាទក្រហមកម្ពុជា ដែលមាន សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន បានផ្តល់អំណោយមនុស្សធម៌ ជូនប្រជាពលរដ្ឋរងគ្រោះបង្កដោយទឹកជំនន់រហ័ស បានសរុបចំនួន ១៥,៨៥៧គ្រួសារ រស់នៅភូមិចំនួន៣៩៦ ឃុំចំនួន១៣៧ ស្រុកចំនួន៥២ ក្នុងរាជធានី-ខេត្តចំនួន១៤ (ក្នុងនោះឆ្លើយតបដោយទីស្នាក់ការកណ្តាលចំនួន ៧,២៦៨គ្រួសារ និងដោយសាខាចំនួន ៨,៥៨៩គ្រួសារ)៕ | 2020-10-24T02:58:00+07:00 | freshnewsasia.com | https://m.freshnewsasia.com/index.php/en/localnews/175006-2020-10-23-12-58-19.html |
6ee18b56-1740-4fa0-97ee-99df457a0939 | សក់ជ្រុះជួនកាលអាចមកពីទម្លាប់របស់យើង | បញ្ហាសរសៃសក់ គឺអាចធ្វើ់ឲ្យសក់ជ្រុះក្នុងចំនួនច្រើន និងអាចធ្វើឲ្យមានស្នាមនៅលើស្បែកក្បាលផង។ អ្នកជួបបញ្ហាជ្រុះសក់ជាច្រើនបានលើកឡើងថាការជ្រុះសក់បានជួបបញ្ហាប្រែប្រួលស្បែកក្បាលដូចជាឡើងក្រហម មានស្នាមពកៗ ស្ងួត រមាស់ និងមានការឈឺចាប់ ជាដើម។ បញ្ហាសរសៃសក់ដែលជួបញឹកញាប់ជាងគេគឺជំងឺជ្រុះសក់(ហៅថាទំពែក)និងជំងឺជ្រុះសក់ដុំៗតាមកន្លែង។ ជំងឺដទៃទៀតមានដូចជា scalp psoriasis seborrhoeic dermatitis និងការករោគដោយសារផ្សិត (កមរមាស់)។ ជំងឺជ្រុះសក់គឺមានជាប់ពាក់ព័ន្ធជាមួយបម្រែបម្រួលអ័រម៉ូនតេតូស្តេរ៉ូន និងបញ្ហាតំណពូជ។ ចំពោះស្រីៗកើតឡើងពេលមានការកើនឡើងនូវអ័រម៉ូនអង់ដ្រូសែន និងក្នុងពេលមានបញ្ហាគីសក្នុងក្រពេញអូវែច្រើន។ ជំងឺមុន ការដុះរោមលើផ្ទៃមុខច្រើន និងរដូវមកមិនទៀង ក៏អាចបណ្ដាលឲ្យមានបញ្ហាជ្រុះសក់នេះផងដែរ។ ជំងឺជ្រុះសក់ដុំៗវិញគឺជាជំងឺប្រព័ន្ធភាពស៊ាំប្រឆាំងនឹងខ្លួនឯងដែលមានជាប់ពាក់ព័ន្ធនឹងតំណពូជដែលមានយ៉ាងតិចក៏២០%ដែរចំពោះសមាជិកគ្រួសារដែលជួបបញ្ហានេះ។ បញ្ហាជ្រុះសក់ក៏ជាប់ទាក់ទងជាមួយជំងឺផ្សេងទៀតដូចជាវិបត្តិទីរ៉ូអ៊ីត ជំងឺលុយពុស និងឃ្លង់ល្ពៅផងដែរ។ សូលុយស្យុង Minoxidil ឬហ្វូមគឺប្រើសម្រាប់ព្យាបាលជំងឺសរសៃសក់ជ្រុះនេះឯង។ បុរសភាគច្រើនជ្រើសរើសយកថ្នាំលេបfinasteride ចំណែកស្ត្រីវិញគិតថាការប្រើប្រាស់ថ្នាំអាចបង្អាក់ដំណើរការអ័រម៉ូនឌីអ៊ីដ្រូតេតូស្តេរ៉ូនដូចជាថ្នាំគ្រាប់spironolactoneនិង cyproterone acetae ជាដើម។ អ្នកមានបញ្ហាជ្រុះសក់ត្រូវជៀសវាងប៉ះនឹងកម្ដៅថ្ងៃ។ យើងអាចប្រើប្រាស់សក់ពាក់ ឬមួក និងលាបក្រែមការពារកំដៅថ្ងៃបាន។ ម្យ៉ាងវិញទៀតយើងអាចធ្វើការវះកាត់ស្បែកក្បាល និងបណ្ដុះឫសសក់បាន ដូចជាវះកាត់បណ្ដុះ និងដកឬសសក់។ វិធីព្យាបាលផ្សេងទៀតដូចជាបាញ់កាំរស្មី ឬស្អំដោយជាតិផ្លាស្មាជាដើម ប៉ុន្តែផលនៃការទទួលយកជម្រើសទាំងនេះនៅមានកម្រិតនៅឡើយ។ ក្នុងករណីធ្ងន់ធ្ងរ ការប្រើប្រាស់សក់ក្លែងក្លាយ ឬវត្ថុបិទបាំងគឺអាចជាជម្រើសដ៏ល្អសម្រាប់សម្រស់របស់យើង។ នៅពេលដែលព្យាបាលសក់ជ្រុះ ឲ្យដុះៗវិញក្រែមស្តេរ៉ូអ៊ីតត្រូវយកមកប្រើយ៉ាងញឹកញាប់។ ការចាក់ក៏បង្ហាញថាមានប្រសិទ្ធភាពដែរ។ ប្រសិនបើអ្នកជំងឺកំពុងមានបញ្ហាធ្ងន់ធ្ងរ ការប្រើប្រាស់ថ្នាំលេបដ៏ល្អនោះគឺsteroid methotrexate sulfasalazinecyclosporineនិងazathioprineជាដើម។ ការប្រើថ្នាំលាបក៏អាចជួយឲ្យសក់ដុះបានមួយកម្រិតដែរ។ ជម្រើសក្នុងការព្យាបាលផ្សេងទៀតមានដូចជាការប្រើប្រាស់ dibutylester[SADBE]ឬdiphenulcyclopropenone[DPCP] ការចាក់ផ្លាស្មា និងការព្យាបាលបាលតាមគីមី។ ដលម្បីកាត់បន្ថយសក់ជ្រុះគឺត្រូវរួមផ្សំជាមួយនឹងទម្លាប់រស់នៅប្រចាំថ្ងៃរបស់យើងមានដូចជាការញ៉ាំអាហារមានសារជាតិចិញ្ចឹមគ្រប់គ្រាន់ ថែរក្សាទម្ងន់ កាត់បន្ថយស្ត្រេស ឈប់ជក់បារី និងបន្ថយការប្រឈមនឹងពន្លឺព្រះអាទិត្យជាដើម។ សរសៃសក់គឺត្រូវការការយកចិត្តទុកដាក់ជាខ្លាំងដូចជាមិនត្រូវសិតសក់ខ្លាំងៗពេលសក់សើមជាដើម។ បើសក់ជំពាក់ត្រូវប្រើក្រាសសិតថ្នមៗ និងប្រើម្រាមដៃជំនួយ។ យើងក៏ត្រូវបន្ថយការអប់សក់ អ៊ុតរួញ និងប្រដាប់ផ្លុំសក់ និងជាតិគីមីផ្សេងទៀត។ គ្រូពេទ្យងាយក្នុងការធ្វើរោគវិនិច្ឆ័យជំងឺជ្រុះសក់នេះណាស់ដោយគ្រាន់តែពិនិត្យស្បែកក្បាលតែប៉ុណ្ណោះដោយមើលពីកម្រិតនៃការជ្រុះសក់ មើលស្បែកក្បាល សក់ និងតំបន់ដែលប៉ះពាល់ដោយប្រើ microscope។ ប្រសិនបើករណីមិនអាចកំណត់រោគវិនិច្ឆ័យបានក្រោយពេលពិនិត្យគ្រូពេទ្យនឹងស្នើឲ្យធ្វើការច្រឹបសាច់យកទៅវិភាគ។ ដើម្បីប្រាកដថាគ្មានជំងឺប្រព័ន្ធភាពស៊ាំទេ តេស្តឈាមគឺជាវិធីដែលល្អបំផុត។ ដោយសារតែបញ្ហាសក់ជ្រុះគឺមានភាពខុសគ្នាទៅតាមមូលហេតុផ្សេងៗគ្នា ការជ្រើសរើសគ្រូពេទ្យគឺសំខាន់បំផុតដើម្បីទទួលយកការព្យាបាលដែលសមស្រប។ | 2020-10-23T21:21:00+07:00 | kampucheathmey.com | https://www.kampucheathmey.com/health/2177 |
ccfc696b-f456-4275-8ebe-f0e5b9d344ba | ជំងឺពក “ក” តើមានមធ្យោបាយអ្វីផ្សេងក្រៅពីការវះកាត់ឬទេ? | ដោយសារភាពរីកចម្រើនឥតឈប់ឈរផែ្នកវេជ្ជសាស្ត្រក្នុងពិភពលោក មធ្យោបាយវេជ្ជសាស្ត្រនុយក្លេអែរទំនើប (Nuclear Medicine) ត្រូវបានប្រើក្នុងការព្យាបាលជំងឺពក “ក” ដែលកម្រិតសំយោគអ័រម៉ូនលើសពីតម្រូវការ ឬ ជំងឺពក “ក” ពុល (Graves’ disease, Toxic Adenoma, and Toxic Multinodular Goiter) ដោយមិនចាំបាច់វះកាត់។ ១) មូលហេតុ៖ ២) រោគសញ្ញានិងរោគវិនិច្ឆ័យ៖ រោគសញ្ញាចម្បងៈ រោគវិនិច្ឆ័យ ៖ ៣) ការព្យាបាល៖ ថ្នាំលេប អ៊ីយ៉ូត ១៣១ (Iodine-131) នៃវេជ្ជសាស្ត្រនុយក្លេអែរ ដោយកម្រិតដូសទាប ត្រូវបានប្រើដើម្បីសម្លាប់កោសិកាក្រពេញ “ក” ដែលបញ្ចេញអរម៉ូនច្រើនខុសធម្មតា។ វិធីសាស្ត្រនេះ ប្រើរយៈពេលខ្លីក្នុងការព្យាបាល គ្មានការឈឺចាប់ ដោយមិនចាំបាច់សម្រាកក្នុងមន្ទីរពេទ្យ និងមិនបង្កស្លាកស្នាមលើស្បែកអ្នកជំងឺ។ ៤) អនុសាសន៍គ្រូពេទ្យ៖ បើសិនបងប្អូនមានរោគសញ្ញា ឬជំងឺដូចការពិពណ៌នាខាងលើ សូមអញ្ជើញមកទទួលការពិនិត្យ និងប្រឹក្សាផ្ទាល់ជាមួយគ្រូពេទ្យជំនាញឯកទេសក្រពេញអ័រម៉ូន និងគ្រូពេទ្យជំនាញឯកទេសវេជ្ជសាស្ត្រនុយក្លេអែរ នៅមន្ទីរពេទ្យកាល់ម៉ែត ដើម្បីទទួលបាននូវការព្យាបាលទាន់ពេលវេលា មានប្រសិទ្ធភាពខ្ពស់ និងមានសុវត្ថិភាពជាអតិបរិមា៕ ដោយ ៖ រស្មី | 2020-10-23T18:27:00+07:00 | kampucheathmey.com | https://www.kampucheathmey.com/health/2065 |
277e8276-8136-47da-943a-3b5397eb0d68 | អង្គការ KOFIH នឹងពង្រីកកិច្ចសហប្រតិបត្ដិការលើជំងឺមិនឆ្លង និងបន្ដផ្ដល់ថវិកា ១.៥លានដុល្លារដល់មន្ទីរពេទ្យចំនួន៣នៅកម្ពុជា | មូលនិធិកូរ៉េ សម្រាប់ការថែទាំសុខភាពអន្ដរជាតិ (KOFIH) ដែលស្ថិតនៅក្រោមឱវាទក្រសួងសុខាភិបាល និងសុខុមាលភាពនៃសាធារណៈរដ្ឋកូរ៉េខាងត្បូង បានបេ្ដជ្ញាបន្ដលើកស្ទួយ វិស័យសុខាភិបាលកម្ពុជា ។ លោក Kim Sang Gyeun តំណាងអង្គការ KOFIH ប្រចាំកម្ពុជា បានថ្លែងថា «KOFIH នឹងបន្ដលើកស្ទួយវិស័យសុខាភិបាលកម្ពុជា បន្ទាប់ពីបានសហការប្រតិបត្ដិការជាមួយគ្នា តាំងពីឆ្នាំ២០១១មក ក្នុងការពង្រឹងប្រព័ន្ធសុខាភិបាល ជាពិសេសផ្នែក មាតាទារក និងកុមារ។ បច្ចុប្បន្ន ក៏នៅតែលើកពង្រឹងកិច្ចសហការគ្នាបន្ថែមទៀត ផ្នែក មាតា ទារក និងកុមារ ទៅលើខេត្តគោលដៅចំនួន៣ មានពោធិ៍សាត់ ប៉ៃលិន និងបាត់ដំបង»។ លើសពីនោះ លោកបន្ដថា KOFIH បានផ្តល់ជាសម្ភារ ក៏ដូចជាថវិការដល់មន្ទីរពេទ្យខេត្តទាំង៣ខាងលើ គិតជាទឹកប្រាក់ ១.៥លានដុល្លារ ជារៀងរាល់ឆ្នាំ ចាប់តាំងពីឆ្នាំ២០១១ដល់សព្វថ្ងៃនេះ ។ ទន្ទឹមនឹងនេះ KOFIH បានផ្តល់សេវាសុខាភិបាលនៅមូលដ្ឋាន ទាមទារចាំបាច់នូវការថែទាំសម្ភារ បរិក្ខារពេទ្យ ដូច្នេះហើយទើប KOFIH ធ្វើការគាំទ្រឱ្យមានវគ្គបណ្តុះបណ្តាល និងសិក្ខាសាលាស្តីពី ការគ្រប់គ្រង និងការថែទាំសម្ភារដល់មន្ត្រីមន្ទីរពេទ្យ ក្នុងការថែទាំសម្ភារវេជ្ជសាស្រ្ត។ ជាក់ស្ដែងនៅពេលនេះ អង្គការបានបណ្ដុះបណ្ដាលជំនាញនេះ រយៈពេល២ថ្ងៃទី២០-២១ ខែតុលា ឆ្នាំ២០២០ ដល់គ្រូពេទ្យមកពីមន្ទីរពេទ្យផ្សេងៗ ដែលប្រព្រឹត្ដទៅនៅមជ្ឈមណ្ឌលគាំពារ មាតា កុមារ និងទារក។ សម្រាប់ផែនការអនាគត KOFIH នឹងសហការបន្ថែមជាមួយក្រសួងសុខាភិបាលកម្ពុជា ទៅលើជំងឺមិនឆ្លង ដែលជាគោលការណ៍ ធ្វើយ៉ាងណាឱ្យប្រព័ន្ធសុខាភិបាល កាន់នៅកម្ពុជាកាន់ល្អតែប្រសើរ ។ ជាមួយគ្នានេះ លោកស្រីវេជ្ជបណ្ឌិត គឹម រ័ត្ននា ប្រធានមន្ទីរពេទ្យជប៉ុន បានថ្លែងអំណរគុណចំពោះអង្គការ KOFIH ដែលតែងតែផ្តល់ការបណ្តុះបណ្តាលជំនាញផ្សេងៗ ក៏ដូចជាជំនាញថែទាំ សម្ភារបរិក្ខារវេជ្ជសាស្ត្រនាពេលនេះ ។ លោកស្រីវេជ្ជបណ្ឌិត ក៏បានលើកទឹកចិត្ដដល់ក្រុមគ្រូពេទ្យ បន្ដខិតខំសិក្សារៀនសូត្រ ដើម្បីពង្រឹងចំណេះជំនាញនេះ ជួយថែទាំសម្ភារប្រើប្រាស់នៅមន្ទីរពេទ្យ កាន់តែមានភាពល្អប្រសើរឡើង៕ | 2020-10-23T17:45:00+07:00 | freshnewsasia.com | https://m.freshnewsasia.com/index.php/en/localnews/174905-2020-10-23-03-45-50.html |
d505d440-6c62-4760-a89d-6d8421d91d0c | ធនាគារកណ្តាលនៃប្រទេសថៃ៖ បំណុលគ្រួសារមានកម្រិតខ្ពស់បំផុត និងធ្វើឲ្យសេដ្ឋកិច្ចធ្លាក់ចុះ ដោយសារជំងឺរាតត្បាតកូវីត-១៩ | ធនាគារកណ្តាលប្រទេសថៃ បាននិយាយថា កម្រិតបំណុលគ្រួសាររបស់ប្រទេសនេះមានកម្រិតខ្ពស់បំផុតរួចទៅហើយក្នុងរយៈពេល ១៧ ឆ្នាំមកនេះ ដែលត្រូវគេរំពឹងថានឹងធ្វើឱ្យកាន់តែជ្រៅថែមទៀត បង្កឡើងដោយជំងឺរាតត្បាតកូវិត-១៩ ដែលធ្វើឱ្យប៉ះពាល់ដល់វិស័យទេសចរណ៍និងការនាំចេញ។ លោក Sethaput Suthiwartnarueput ទេសាភិបាលធនាគារ Bank of Thailand (BoT) បាននិយាយថា ការរីករាលដាលនៃជំងឺរាតត្បាតបានកាត់បន្ថយការងារ កាត់បន្ថយប្រាក់ចំណូល និងលទ្ធភាពក្នុងការផ្តល់សេវាដោះបំណុលរបស់គ្រួសារ ។ ស្ថានភាពការងារមិនទាន់វិលត្រឡប់មករកភាពប្រក្រតីនៅឡើយទេ។ លោកបានបន្ថែមថាសេដ្ឋកិច្ចប្រទេសថៃនឹងមិនវិលត្រឡប់ទៅរកកម្រិតមុននៃការឆ្លងជម្ងឺកូវិត-19 នោះទេ រហូតដល់ត្រីមាសទី ៣ ឆ្នាំ ២០២២ ។ ធនាគរប្រទេសថៃ (BoT) បានព្យាករណ៍ថាសេដ្ឋកិច្ចបានធ្លាក់ចុះយ៉ាងខ្លាំងក្នុងរយៈពេល ២២ ឆ្នាំមកនេះ ក្នុងត្រីមាសទី ២ឆ្នាំនេះ ហើយអាចធ្លាក់ចុះ ៧,៨ ភាគរយក្នុងកំណត់ត្រា នៅឆ្នាំនេះ។ យោងតាមធនាគារថៃ (BoT) បានឲ្យដឹងថា គិតត្រឹមខែមិថុនា បំណុលគ្រួសារបានកើនឡើងដល់ ១៣,៦ ពាន់ពាន់លានបាត (៤៣៤,១ ពាន់លានដុល្លារអាមេរិក) ស្មើនឹង ៨៣,៨ ភាគរយនៃផលិតផលក្នុងស្រុកសរុប(GDP) ដែលកើនឡើងខ្ពស់បំផុតចាប់តាំងពីឆ្នាំ ២០០៣ និងស្ថិតក្នុងចំណោមកំរិតខ្ពស់បំផុតនៅអាស៊ី។ បំណុល មានចំនួន ៧៩,៩ ភាគរយនៃផលិតផលក្នុងស្រុកសរុប នៅចុងឆ្នាំ ២០១៩ ។ សហព័ន្ធឧស្សាហកម្ម ប្រទេសថៃ បានប៉ាន់ប្រមាណថាការបាត់បង់ការងារស្ថិតក្នុងកម្រិតកំណត់ត្រា ២,៥ ទៅ ៣ លាននាក់ ក្នុងឆ្នាំនេះ ដែលក្នុងនោះវិស័យទេសចរណ៍មានជាងមួយលាននាក់។ គួបញ្ជាក់ថា ប្រទេសថៃមានកម្លាំងពលកម្មប្រហែល ៣៨ លាននាក់។ | 2020-10-23T15:08:04+07:00 | kbnnews.com | https://kbn.news/archives/187209 |
31264835-976a-403a-850b-2e6fe04a0e1f | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានករណីអ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២៣ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង ០៧៖០០នាទី ព្រឹកថ្ងៃទី២៣ ខែតុលា ឆ្នាំ២០២០ នៅកម្ពុជាមានរកឃើញអ្នកមានវីរុសកូវីដ-១៩ មានចំនួនសរុប២៨៦នាក់ (ស្ត្រី ៥៨នាក់ និងបុរស ២២៨នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៨០នាក់ (ស្មើនឹង ៩៧.៩០% ធៀប នឹងចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០៦នាក់៕ | 2020-10-23T14:15:00+07:00 | freshnewsasia.com | https://m.freshnewsasia.com/index.php/en/localnews/174885-2020-10-23-00-15-48.html |
76116e61-e327-473b-abb3-c5c6c7de2ed2 | ក្រោយជាប់គុកជិត៣ឆ្នាំ! ខ្មែរ៧នាក់ឆ្លងដែនទៅកាប់ឈើក្នុងដីថៃ ត្រូវបានអាជ្ញាធរថៃ ប្រគល់មកឲ្យអាជ្ញាធរខ្មែរ វិញ | អាជ្ញាធរថៃ បានបញ្ជូនប្រជាពលរដ្ឋខ្មែរចំនួន៧នាក់ តាមច្រកអន្តរជាតិជាំ ស្រុកអន្លង់វែង នៅថ្ងៃទី២២ ខែតុលា ឆ្នាំ២០២០ បន្ទាប់ពីឆ្លងដែនចូលដីថៃខុសច្បាប់ ហើយអាជ្ញាធរថៃចាប់បានដាក់ទោសជាប់ពន្ធនាគារជិត៣ឆ្នាំ។ សមត្ថកិច្ចបានឲ្យដឹងថា ប្រជាពលរដ្ឋខ្មែរចំនួន៧រូបនេះ បានឆ្លងដែនកាប់ឈើដោយខុសច្បាប់ ត្រូវសមត្ថកិច្ចថៃ ចាប់ខ្លួនកាលពីថ្ងៃទី០៥ ខែកក្កដា ឆ្នាំ២០១៧។ ពលប្រជាពលរដ្ឋខ្មែរទាំង៧រូបនោះ មានឈ្មោះដូចខាងក្រោម៖ ១.សុខ ដុប ភេទប្រុសអាយុ២២ឆ្នាំរស់នៅភូមិជាំក្សាន្ត ឃុំជាំក្សាន្ត ស្រុកជាំក្សាន្ត ខេត្តព្រះវិហារ។ ២.រិទ្ធ លុក ភេទប្រុសអាយុ ៤២ ឆ្នាំរស់នៅភូមិរលំថ្ម ឃុំរំដោះស្រែ ស្រុកជាំក្សាន្ត ខេត្តព្រះវិហារ។ ៣.ហម លឿន ភេទប្រុសអាយុ ៤៦ ឆ្នាំរស់នៅភូមិវាពរ ឃុំជាំក្សាន្ត ស្រុកជាំក្សាន្ត ខេត្តព្រះវិហារ។ ៤.ហុំ ដា ភេទប្រុសអាយុ ២៨ ឆ្នាំរស់នៅភូមិរលំថ្ម ឃុំរំដោះស្រែ ស្រុកជាំក្សាន្ត ខេត្តព្រះវិហារ។ អ្នកទាំង៤នាក់នេះ អាជ្ញាធរថៃ ចាប់ខ្លួនថ្ងៃទី០៣. ០៨. ២០១៨ ពីបទឆ្លងដែនកាប់ឈើគ្រញូងខុសច្បាប់ ចូលតាមច្រកអានសេះ ជាប់គុកនៅខេត្តអ៊ូរប៊ុន។ ៥.មឿន សុខ ឃន ភេទប្រុសអាយុ ៣៤ ឆ្នាំរស់នៅភូមិរំដួល៨៨ ឃុំហូរស្រុកភ្នំស្រួច ខេត្តកំពង់ស្ពឺ ត្រូវអាជ្ញាធរថៃចាប់ខ្លួនថ្ងៃទី០៦. ១១ .២០១៨ ។ ៦.នួន សោន ភេទប្រុសអាយុ ៥៩ ឆ្នាំរស់នៅភូមិដុំដៅ ឃុំត្រពាំងឃ្លាំង ស្រុកឈូក ខេត្តកំពត ត្រូវអាជ្ញាធរថៃ ចាប់ខ្លួនថ្ងៃទី០៦. ០៤ . ២០១៨ ។ ៧.វឿន វណ្ណី ភេទប្រុសអាយុ ៤០ ឆ្នាំរស់នៅភូមិកំពង់ត្រឡាច ឃុំកំពង់ត្រឡាច ស្រុកបន្ទាយសុទ្ធ ខេត្តកំពង់ឆ្នាំង។ ក្រោយពីទទួលពលករទាំងនោះពីភាគីថៃ សមត្ថកិច្ចប្រចាំច្រកទ្វារអន្តរជាតិជាំ បានធ្វើការអប់រំពួកគាត់ កុំប្រព្រឹត្តបែបនេះទៀត និងបានអនុញ្ញាតឲ្យត្រឡប់ទៅផ្ទះរៀងៗខ្លួន៕ | 2020-10-23T14:12:15+07:00 | kbnnews.com | https://kbn.news/archives/187243 |
4f993995-ea3f-4cf2-9c50-c6e75fc1a492 | ទីភ្នាក់ងារឱសថអាមេរិកអនុញ្ញាតឲ្យប្រើថ្នាំ Remdesivir ដើម្បីព្យាបាលជំងឺកូវីដ១៩ | និយ័តករនៃរដ្ឋបាលស្បៀងអាហារនិងឱសថសហរដ្ឋអាមេរិកហៅកាត់ថា FDA បានយល់ព្រមជាលើកដំបូងឲ្យប្រើឱសថRemdesivir ដើម្បីព្យាបាលជំងឺកូវីដ១៩។ Remdesivir ជាប្រភេទឱសថចាក់តាមស៊ីរ៉ូម។ ក្រុមហ៊ុន Gilead Science ដែលផលិតឱសថនោះ បានបញ្ជាក់នៅថ្ងៃព្រហស្បត៍ថា ឱសថនោះ បានត្រូវយល់ព្រមឲ្យប្រើប្រាស់សម្រាប់មនុស្សដែលមានអាយុចាប់ពី១២ឆ្នាំឡើង ដែលត្រូវចូលមន្ទីរពេទ្យដោយសារការឆ្លងវីរុសកូរ៉ូណា។ ចំពោះអ្នកជំងឺដែលមានអាយុតិចជាង១២ឆ្នាំ ទីភ្នាក់ងារFDA នៅតែអនុញ្ញាតឲ្យប្រើក្នុងគ្រាមានភាពបន្ទាន់ ដូចការណែនាំពីពេលមុនកន្លងមក។ ក្រុមហ៊ុននេះ ហៅឱសថនោះថា Veklury។ ការសិក្សាដ៏ធំមួយក្នុងសហរដ្ឋអាមេរិក រកឃើញថា ថ្នាំនេះកាត់បន្ថយពេលវេលាក្នុងការជាសះស្បើយឡើងវិញចំនួន៥ថ្ងៃ គឺពីចំនួន១៥ថ្ងៃមកនៅត្រឹម១០ថ្ងៃជាមធ្យម។ ថ្នាំនេះរារាំងមិនឲ្យវីរុសកូរ៉ូណាបង្កើនចំនួនក្នុងខ្លួនមនុស្សបាន។ លោកប្រធានាធិបតីសហរដ្ឋអាមេរិក Donald Trump ក៏បានប្រើប្រាស់ថ្នាំនេះដែរ នៅពេលដែលលោកបានឆ្លងជំងឺកូវីដ១៩ កាលពីដើមខែតុលា៕ | 2020-10-23T07:00:00+07:00 | khmer.voanews.com | https://khmer.voanews.com/a/fda-approves-first-covid-19-drug-antiviral-remdesivir/5632972.html |
26f6ec2d-9916-4d2a-a16e-d484020fb1f8 | CNN៖ របាយការណ៍សិក្សាស្រាវជ្រាវ ដែលថាជំងឺកូវីដ-១៩ មានប្រភពចេញពីមន្ទីរពិសោធន៍ចិននោះ គឺគ្រាន់តែជា«ទ្រឹស្តីគប់គិត» ដែលត្រូវបានបង្កើតឡើងដោយអតីតទីប្រឹក្សាសេតវិមាន តែប៉ុណ្ណោះ (Video inside) | សារពត៌មានអាមេរិក CNN នៅថ្ងៃពុធសប្ដាហ៍នេះ (ពេលវេលានៅវ៉ាស៊ីនតោន) បានរកឃើញថា ឯកសារស្រាវជ្រាវបែបវិទ្យាសាស្ត្រមួយ ដែលអះអាងថាវីរុសកូរ៉ូណាថ្មី (COVID-19) ត្រូវបានបង្កើតឡើងនៅក្នុងមន្ទីរពិសោធន៍ចិននោះ គឺជាទ្រឹស្តីគប់គិត ដែលមានជាប់ទាន់ទងជាមួយនឹង អតីតទីប្រឹក្សាសេតវិមានលោក Steve Bannon។ នេះបើយោងតាមការចេញផ្សាយដោយសារពត៌មានចិនស៊ីនហួរ នៅថ្ងៃព្រហស្បតិ៍ ទី២២ ខែតុលា ឆ្នាំ២០២០។ គួរជម្រាថា កាលពីខែកញ្ញាកន្លងទៅ មានរបាយការណ៍បែបវិទ្យាសាស្ត្រមួយ ត្រូវបានចុះផ្សាយដោយអ្នកឯកទេសរោគវិទូជានជាតិចិន លោកស្រី Li-Meng Yan ដែលបានសុំសិទ្ធិជ្រកកោននៅសហរដ្ឋអាមេរិក ហើយភ្លាមៗត្រូវបានគេដឹងថា មានជាប់ទាក់ទងនឹង អតីតទីប្រឹក្សាសេតវិមានលោក Steve Bannon ដែលពូកែខាងរិះគិនរដ្ឋាភិបាលចិន។ របាយការណ៍នោះ បានសន្និដ្ឋានថា វីរុសកូរ៉ូណាដែលបង្កជាជំងឺ COVID-19 ទំនងត្រូវបានបង្កើតឡើងនៅក្នុងមន្ទីរពិសោធន៍ចិន ហើយថែមទាំងបានអះអាងទៀតថា វាត្រូវបានគេបញ្ចេញទៅកាន់ពិភពលោក ដោយចេតនា។ សារព័ត៌មាន CNN បានរាយការណ៍ថា ខ្លួនបានជជែកវែកញែកជាមួយអ្នកវិទ្យាសាស្ត្រ និងអ្នកជំនាញចំនួន ០៦នាក់ ដែលបានធ្វើការស៊ើបអង្កេតលើឯកសារបែបវិទ្យាសាស្ត្រខាងលើ ដោយពួកគេបាននិយាយរបាយការណ៍ទាំងនោះគឺ «មិនត្រឹមត្រូវទេ» ហើយជាវិទ្យាសាស្ត្រតឥតប្រយោជន៍។ មជ្ឈមណ្ឌល Johns Hopkins សម្រាប់សន្តិសុខសុខភាពរបស់សហរដ្ឋអាមេរិក ដែលជាអាជ្ញាធរឈានមុខគេលើរោគរាតត្បាត ក៏បានរិះគន់វិទ្យាសាស្ត្រដែលនៅក្រោយរបាយការណ៍នោះដែរ ហើយបានចង្អុលបង្ហាញថា ឯកសារយោងដែលលោកស្រី Yan និងសហអ្នកនិពន្ធរបស់លោកស្រី យកមកធ្វើអំណះអំណាង ដែលមានចំណុចខ្សោយ ឬគុណវិបត្តិជាច្រើនណាស់។ ជុំវិញបញ្ហានេះដែរ លោក Angela Rasmussen ដែលអ្នកឯកទេសខាងរោគសាស្ត្រនៃសាកលវិទ្យាល័យ Columbia បាននិយាយថា «ឯកសារនេះ គឺឯកសារបោកបញ្ឆោតចំពោះអ្នកដែលគ្មានចំណេះដឹងផ្នែកវិទ្យាសាស្រ្តតែប៉ុណ្ណោះ ពីព្រោះវាត្រូវបានសរសេរជាភាសាបច្ចេកទេសយ៉ាងខ្លាំង ដោយប្រើពាក្យជាច្រើនដែលធ្វើឱ្យវាស្តាប់ទៅដូចជាឯកសារវិទ្យាសាស្ត្រស្របច្បាប់ ប៉ុន្តែអ្នកដែលមានចំណេះដឹងគ្រប់គ្រាន់ខាងផ្នែកនេះ នឹងដឹងថាវាពិតជាមិនសមហេតុសមផលពិតមែន»៕ | 2020-10-23T04:29:00+07:00 | freshnewsasia.com | https://m.freshnewsasia.com/index.php/en/internationalnews/174874-2020-10-22-14-29-04.html |
562066d3-bf35-4c66-9cb3-6bd20873e791 | ស.ស.យ.ក ចុះពិនិត្យព្យាបាលជំងឺ ចែកស្បៀង និងថវិកាមួយចំនួន ជូនប្រជាពលរដ្ឋរងគ្រោះដោយសារជំនន់ទឹកភ្លៀង នៅខណ្ឌដង្កោ | សម្ព័ន្ធគ្រូពេទ្យ ស.ស.យ.ក. ដឹកនាំដោយលោក បណ្ឌិត ហេង សុខគង់ ប្រធានក្រុមប្រឹក្សាភិបាល និងលោកស្រី សហការជាមួយអាជ្ញាធរខណ្ឌដង្កោ ដឹកនាំដោយលោក លី ណាវុឌ្ឍ អនុប្រធានក្រុមការងារចុះមូលដ្ឋានសង្កាត់ស្ពានថ្ម និងសប្បុរសជន បានដឹកនាំសមាជិក សមាជិកា ក្រុមគ្រូពេទ្យ ចុះពិនិត្យព្យាបាល ចែកថ្នាំ ចែកនំ និងជូនថវិកា១លានរៀល ដល់ប្រជាពលរដ្ឋរងគ្រោះដោយសារទឹកជំនន់ ប្រមាណ៩០៣គ្រួសារ នៅសង្កាត់ស្ពានថ្ម ខណ្ឌដង្កោ រាជធានីភ្នំពេញ។ ក្នុងពិធីនោះ លោកបណ្ឌិត ហេង សុខគង់ បាននាំយកនូវការផ្តាំផ្ញើ និងសួរសុខទុក្ខពីសំណាក់ លោក ហ៊ុន ម៉ានី ប្រធានសហភាពសហព័ន្ធយុវជនកម្ពុជា និងលោកស្រី យឹម ឆៃលីន ហ៊ុន ម៉ានី ប្រធានកិត្តិយស សម្ព័ន្ធគ្រូពេទ្យ ស.ស.យ.ក. ដល់ប្រជាពលរដ្ឋដែលកំពុងជួបប្រទះនូវគ្រោះធម្មជាតិ ដោយសារជំនន់ទឹកភ្លៀងក្នុងដំណាក់កាលនេះ សូមចូលរួមថែរក្សាសុខភាព ឱ្យបានល្អខ្ជាប់ខ្ជួន ទទួលទាននូវរបបអាហាត្រឹមត្រូវ ចៀសវាងមានជំងឺផ្សេងមកបៀតបៀន ដែលយើងមិនអាចដឹងមុននោះឡើយ។ ផ្ដើមចេញពីស្មារតី នៃការចេះជួយគ្នាក្នុងគ្រាលំបាក ខណៈដែលស្ថានភាពទឹកជំនន់មិនទាន់មានការថមថយ សកម្មភាពសប្បុរសធម៌ពីសំណាក់សប្បុរសជនពីគ្រប់ទិសទី ជាពិសេស សមាជិក សមាជិកា ស.ស.យ.ក. បាននឹងបន្ដសកម្មភាពជួយនៅតាមគោលដៅ ដើម្បីរួមចំណែកជាមួយរាជរដ្ឋាភិបាល ក្នុងការជួយសម្រាលទុក្ខលំបាករបស់ប្រជាពលរដ្ឋ ដែលកំពុងជួបប្រទះនូវទឹកជំនន់នេះ។ ជាពិសេស សាមគ្គីគ្នា ដោយសហការជាមួយអាជ្ញាធរដែលកំពុងប្រឹងប្រែងទាំងយប់ ទាំងថ្ងៃ ដើម្បីធានា និងរក្សាសុវត្ថិភាពរបស់ប្រជាជនក្នុងមូលដ្ឋាន ជាពិសេស ក្នុងតំបន់ដែលរងការប៉ះពាល់ធ្ងន់ជាងគេបន្តផងដែរ។ សូមជម្រាបថា ការចុះនិត្យព្យាបាលជំងឺ ចែកស្បៀង និងថវិកាមួយចំនួន ជូនប្រជាពលរដ្ឋរងគ្រោះដោយសារជំនន់ទឹកភ្លៀង នៅខណ្ឌដង្កោ នារសៀលថ្ងៃពុធ ទី២១ ខែតុលា ឆ្នាំ២០២០ ជាខណ្ឌទី៣ហើយ បន្ទាប់ពីខណ្ឌកំបូល និងខណ្ឌព្រែកព្នៅ ក្នុងភូមិសាស្ត្ររាជធានីភ្នំពេញ ដែលសម្ព័ន្ធគ្រូពេទ្យស.ស.យ.ក ដែលជាអំណោយដ៏ថ្លៃថ្លារបស់លោក ហ៊ុន ម៉ានី និងលោកស្រី ជូនដល់ប្រជាពលរដ្ឋដែលរងគ្រោះដោយសារទឹកជំនន់៕ | 2020-10-23T01:32:00+07:00 | freshnewsasia.com | https://m.freshnewsasia.com/index.php/en/localnews/174858-2020-10-22-11-32-44.html |
4b351c7f-7c46-4287-adf3-8ed39c8e8b2f | លោកស្រី ឃួន សុដារី៖ ជំងឺកូវីដ ជាបញ្ហាសកលដែលទាមទារឱ្យមានសាមគ្គីភាពគ្នា តែជាអកុសលប្រទេសខ្លះបានកេងចំណេញនយោបាយលើជំងឺរាតត្បាតនេះ ដោយភាពអាត្មានិយម | លោកស្រីកិត្តិសង្គហបណ្ឌិត ឃួន សុដារី សមាជិកគណៈអចិន្ត្រៃយ៍គណៈកម្មាធិការកណ្តាលគណបក្សប្រជាជនកម្ពុជា, អនុប្រធានទី២ នៃរដ្ឋសភាកម្ពុជា និងជាអនុប្រធានគណៈកម្មាធិការអចិន្រ្តៃយ៍សន្និសីទអន្តរជាតិ នៃបណ្តាគណបក្សនយោបាយនៅអាស៊ី (អាយកាប់-ICAPP) បានគូសបញ្ជាក់ថា ជំងឺកូវីដ-១៩ គឺជាបញ្ហាសកលដែលទាមទារឱ្យមានសាមគ្គីភាពគ្នាជាសកល និងដំណោះស្រាយរួម។ តែជាអកុសល ប្រទេសខ្លះបានកេងចំណេញនយោបាយទៅលើជំងឺរាតត្បាតនេះ ដោយសារផលប្រយោជន៍ និងភាពអាត្មានិយមតូចចង្អៀតរបស់ពួកគេ។ ការគូសបញ្ជាក់បែបនេះ របស់លោកស្រីកិត្តិសង្គហបណ្ឌិត ឃួន សុដារី បានធ្វើឡើងក្នុងពិធីបើកវេទិកាអន្តរគណបក្សអន្តរជាតិ (Internal Inter-Party Forum SCO+) នៃអង្គការសហប្រតិបត្តិការសៀងហៃ (SCO+) តាមប្រព័ន្ធវីដេអូ ក្រោមប្រធានបទស្តីពី «ការធ្វើពាណិជ្ជកម្មសម្រាប់ប្រជាជន» ដែលធ្វើឡើងតបតាមការអញ្ជើញរបស់ម្ចាស់ផ្ទះ គណបក្សរួបរួមរុស្សី តាមរយៈលោក អង់ដ្រេ គ្លីម៉ៅ អគ្គលេខាធិការរង ក្រុមប្រឹក្សាទូទៅ គណបក្សរួបរួមរុស្សី និងជាអនុប្រធានអង្គការ ICAPP នៅថ្ងៃទី២២ ខែតុលា ឆ្នាំ២០២០នេះ។ លោកស្រីកិត្តិសង្គហបណ្ឌិត បានគូសបញ្ជាក់យ៉ាងដូច្នេះថា៖ ។ លោកស្រីកិត្តិសង្គហបណ្ឌិត បានសម្តែងនូវក្តីរីករាយ និងអបអរសាទរដល់គណបក្សរួបរួមរុស្សីដែលបានរៀបចំវេទិកាអន្តរគណបក្សយ៉ាងរហ័សទាន់ពេលវេលាដោយផ្តោតលើកិច្ចសហប្រតិបត្តិការ និងការកសាងភាពជាដៃគូក្នុងការឆ្លើយតបទៅនឹងការរាតត្បាតនៃជំងឺកូវីដ-១៩។ លោកស្រីកិត្តិសង្គហបណ្ឌិត ឃួន សុដារី បានបញ្ជាក់បន្ថែមថា នៅពេលដែលវិបត្តិសកលមានទំហំ និងទ្រង់ទ្រាយធំបែបនេះ វាចាំបាច់ខ្លាំងណាស់សម្រាប់យើងក្នុងជំរុញយុទ្ធនាការសកលរួមគ្នា ដើម្បីទប់ទល់នឹងឯកតោភាគីនិយម និងជាតិនិយមផ្តាច់មុខ បូករួមទាំងជាតិនិយមអំពីវ៉ាក់សាំង។ លោកស្រីកិត្តិសង្គហបណ្ឌិត បានលើកឡើងបន្តថា គណបក្សនយោបាយមានតួនាទីយ៉ាងសំខាន់ក្នុងការកំណត់នូវការប្តេជ្ញាចិត្តខ្ពស់ និងការទទួលខុសត្រូវខាងផ្នែកនយោបាយ សម្រាប់ការបង្កើតនូវរបៀបវារៈគោលនយោបាយ និងការប្រមូលធនធាន ដើម្បីដោះស្រាយវិបត្តិនៃជំងឺរាតត្បាតនេះ។ ការធ្វើការសម្រេចចិត្តដោយផ្អែកលើវិទ្យាសាស្ត្រ និងទិន្នន័យ គឺមានសារៈសំខាន់ខ្លាំងណាស់ក្នុងការគ្រប់គ្រងវិបត្តិ។ គណបក្សនយោបាយទាំងអស់ គឺមានសារៈសំខាន់ដូចជាភាគីពាក់ព័ន្ធដទៃជាសកល ដែលគួរពិចារណាលើចំណុចអាទិភាពរបស់ពួកគេដោយផ្តោតលើការកសាងស្តារឡើងវិញនូវផែនការមួយដែលមានភាពធន់មាំ និងបៃតង ព្រមជាមួយនឹងការស្តារសេដ្ឋកិច្ចឱ្យកាន់តែប្រសើរឡើងជាមួយអាទិភាពរបស់សង្គម។ សូមជម្រាបថា សហព័ន្ធរុស្សី ក្នុងនាមជាប្រធានប្តូរវេននៃអង្គការសហប្រតិបត្តិការសៀងហៃ (SCO) បានរៀបចំធ្វើជាម្ចាស់ផ្ទះនៃ វេទិកាអន្តរគណបក្សអន្តរជាតិ ក្រោមប្រធានបទស្តីពី «ការធ្វើពាណិជ្ជកម្មសម្រាប់ប្រជាជន» ដោយមានការចូលរួមពីថ្នាក់ដឹកនាំមកពីគណបក្សរួបរួមរុស្សី ថ្នាក់ដឹកនាំគណបក្សកាន់អំណាច និងតំណាងអ្នកវិនិយោគិនមកពី SCO ក្រុមប្រទេស BRICS (ប្រេស៊ីល រុស្សី ឥណ្ឌា ចិន និងអាហ្វ្រិកខាងត្បូង) និងសមាគមន៍រដ្ឋឯករាជ្យកុំម្មុនវែល (Commonwealth of Independent States-CIS) និងអ្នកសង្កេតការណ៍មកពីប្រទេសផ្សេងៗ តាមប្រព័ន្ធអ៊ីនធើណែត ពីថ្ងៃទី២២-២៣ ខែតុលា ឆ្នាំ២០២០៕ | 2020-10-22T23:37:00+07:00 | freshnewsasia.com | https://m.freshnewsasia.com/index.php/en/localnews/174819-2020-10-22-09-37-06.html |
c13b4810-c939-4e65-9b52-963784f5f73a | ក្រសួងសុខាភិបាលរម្លឹកពលរដ្ឋ កុំឱ្យធ្វេសប្រហែសនឹងជំងឺកូវីដ-១៩ ជាពិសេសក្នុងរដូវទឹកជំនន់ | នាយកដ្ឋានប្រយុទ្ធនឹងជំងឺឆ្លង នៃក្រសួងសុខាភិបាល រម្លឹកពលរដ្ឋថា មិនត្រូវធ្វេសប្រហែសនឹងជំងឺកូវីដ-១៩ ជាពិសេសក្នុងរដូវទឹកជំនន់ ដោយសារប្រទេសជិតខាងកម្ពុជា និងពិភពលោកកំពុងបន្តរាតត្បាតជំងឺនេះ ដ៏ខ្លាំងក្លានៅឡើយ។ ជាងនេះទៅទៀត ក្រសួងស្នើឲ្យពលរដ្ឋ អនុវត្តវិធានការបង្ការជាប់ជានិច្ច។ វិធានការបង្ការដែលក្រសួងសុខាភិបាល បន្តរម្លឹក និងណែនាំកាលពីថ្ងៃទី២១ ខែ តុលានោះ រួមមាន ការអនុវត្តអនាម័យ មិនចេញក្រៅផ្ទះបើមិនចាំបាច់ បន្តអនុវត្តគម្លាតសង្គមបន្តទៀត ដូចជាពន្យារការរៀបអាពាហ៍ពិពាហ៍ ពិធីជប់លៀង និងការចាក់ធុងបាសរាំ។ ត្រូវបន្តរក្សាគម្លាតបុគ្គល ដូចជាអង្គុយ ឬ ឈររង់ចាំ ឬឈរជជែកគ្នា ឲ្យឃ្លាតពីគ្នាយ៉ាងហោចណាស់ ១ម៉ែត្រកន្លះ។ ម្យ៉ាងទៀត ត្រូវបន្តពាក់ម៉ាស់នៅពេលចាំបាច់ និងឧស្សាហ៍លាងដៃជាមួយសាប៊ូ អាល់កុល ឬជែលសម្លាប់មេរោគ។ ទោះជាមានសាររម្លឹក និងណែនាំជាប្រចាំបែបនេះក្តី ក៏ប្រជាពលរដ្ឋខ្មែរភាគច្រើន មិនបានអនុវត្តតាមនោះទេ។ សូម្បីតែលោក ហ៊ុន សែន ដែលជាប្រមុខរដ្ឋាភិបាល និងគួរតែជាគំរូក្នុងការអនុវត្តវិធានការបង្ការនេះ ក៏លោកមិនដែលឃើញពាក់ម៉ាស់ ឬរក្សាគម្លាតម្តងណាឡើយ រាល់ពេលដែលលោកចុះទៅជួបពលរដ្ឋ ជាពិសេស ការចុះជួបពលរដ្ឋដែលរងគ្រោះដោយសារទឹកជំនន់ក្នុងពេលថ្មីៗនេះ។ ចំណែកឯមន្ត្រីហែហមលោកទៀតសោត មានតិចតួចណាស់ ដែលពាក់ម៉ាស់ ឬរក្សាគម្លាត តាមការណែនាំរបស់ក្រសួងសុខាភិបាលនោះ។ ក្នុងពេលដែលមន្ត្រីជាច្រើនរបស់លោក ហ៊ុន សែន និងលោក ហ៊ុន សែន ផ្ទាល់មិនពាក់ម៉ាស់ ឬរក្សាគម្លាតបុគ្គលផងនោះ បែរលោកឆ្លៀតដាស់តឿនក្រើនរម្លឹកពលរដ្ឋ ដែលរងគ្រោះដោយសារទឹកជំនន់ខ្លះ នៅខេត្តបន្ទាយមានជ័យ ក្នុងពេលលោកចុះទៅជួបពួកគាត់ កាលពីថ្ងៃទី២១ ខែតុលា ឲ្យចេះប្រយ័ត្នប្រយែង និងការពារខ្លួនពីជំងឺនេះ៖ « »។ កម្ពុជា ជាប្រទេសមួយ ក្នុងចំណោមប្រទេសបួន ក្នុងតំបន់អាស៊ីអាគ្នេយ៍ ដែលមានភព្វវាសនាជាងគេ នៅក្នុងតំបន់ ដោយសារតែមានករណីឆ្លងជំងឺកូវីដ-១៩ ក្រោម ៣០០ ករណី និងមិនមានអ្នកស្លាប់ ដោយសារជំងឺនេះ គិតមកត្រឹមថ្ងៃទី២១ ខែតុលា។ កម្ពុជាមាន ២៨៦ករណី ប្រ៊ុយណេ (Brunei) មាន ១៤៧ ករណី ទីម័រខាងកើត (East Timor) ២៩ ករណី និងឡាវ (Lao) ២៤ករណី។ ទោះបីជាក្រសួងសុខាភិបាលកម្ពុជា ដាក់ចេញវិធានការណែនាំ ដូចជាឲ្យពាក់ម៉ាស់ការពារ រក្សាគម្លាតសង្គម និងអនាម័យជាដើមក្ដី កុំថាឡើយប្រជាពលរដ្ឋខ្មែរភាគច្រើនលើសលប់ មិនបានអនុវត្តតាមវិធានការណ៍ទាំងនេះ សូម្បីតែមន្ត្រីរាជការ ជាពិសេសប្រមុខរដ្ឋាភិបាល ក៏នៅតែបំពានដែរ។កម្មកររោងចក្រ ក៏នៅតែជិះរថយន្ត ឬរ៉ឺម៉កម៉ូតូ ទៅធ្វើការ ដោយឈរ ឬអង្គុយប្រជ្រៀតគ្នាដូចម្រាមដៃ។ រីឯនៅតាមទីផ្សារវិញ ពលរដ្ឋនៅតែពាក់ពពូនគ្នា ទៅទិញអីវ៉ាន់ ដោយភាគច្រើន មិនពាក់ម៉ាស់ការពារនោះទេ។ ពេលបុណ្យទានម្តងៗ នៅទីអារាម មានប្រជាពលរដ្ឋ ច្រើនកុះករ នៅផ្ដុំគ្នា។ ប្រការនេះ ធ្វើឲ្យឱសថការីខ្មែរអូស្ត្រាលីលោក លឹម សួរ ថា ការណ៍ដែលកម្ពុជាមានអ្នកឆ្លងជំងឺនេះតិច គឺជាភព្វសំណាងមួយ ដោយសារកម្ពុជាមានអាកាសធាតុក្ដៅ កត្តាប្រជាសាស្ត្រ ដូចជាមិនសូវសម្បូរពលរដ្ឋ ដែលមានវ័យចាស់ជរាច្រើន កត្តារស់នៅមិនសូវស្អាតពេក ដែលធ្វើឲ្យប្រព័ន្ធការពារ (ឬប្រព័ន្ធភាពស៊ាំខ្លាំងក្លា) អាចទប់ទល់នឹងមេរោគ និងកត្តាជីវសាស្ត្រជាដើម៖ « »។ ទោះជាប្រទេសកម្ពុជា មានភព្វវាសនាបែបនេះក្ដី ករណីឆ្លងជំងឺកូវីដ-១៩ នេះ កំពុងរីករាលដាលជាថ្មី យ៉ាងគំហុក នៅលើពិភពលោក ជាពិសេសនៅសហរដ្ឋអាមេរិក។ ប្រធានវិទ្យាស្ថានជាតិផ្នែកសុខភាពរបស់សហរដ្ឋអាមេរិក លោក ហ្វ្រង់ស៊ីស ខូលីន (Francis Collins) ថាមូលហេតុចម្បងដែនាំឲ្យជំងឺនេះ ឆ្លងរាលដាលខ្លាំងសាជាថ្មី គឺដោយសារតែការមិនពាក់ម៉ាស់ មិនរក្សាគម្លាតសង្គម ពពាក់ពពូនគ្នាក្នុងកន្លែងដែលមិនសូវមានខ្យល់ចេញចូល និងមិនបានលាងសម្អាតដៃជាប្រចាំ។ មន្ត្រីជំនាញសុខាភិបាលរូបនេះ ស្នើឲ្យពលរដ្ឋទាំងអស់ កុំធុញទ្រាន់នឹងវិធានការណ៍ទាំងនេះ ព្រោះមេរោគមិនចេះធុញទ្រាន់ក្នុងការចម្លង ពីមនុស្សម្នាក់ទៅមនុស្សម្នាក់ទៀតនោះទេ។ ស្របពេលដែលជំងឺនេះ វាយលុកសន្ធាប់បន្ថែមទៀត ការស្រាវជ្រាវរកវ៉ាក់សាំងឯណោះ ក៏កំពុងជួបឧបសគ្គដែរ ដោយសារតែក្រុមហ៊ុនស្រាវជ្រាវវ៉ាក់សាំងធំៗយ៉ាងហោចណាស់បី ទាំងនៅអាមេរិក និងអង់គ្លេស រួមមានក្រុមហ៊ុន Johnson & Johnson, Eli Lilly និងក្រុមហ៊ុន AstraZeneca បានផ្អាកការសាកល្បងដំណាក់កាលទីបី ដោយសារបញ្ហាសុវត្ថិភាព ព្រោះអ្នកស្ម័គ្រចិត្តឲ្យគេចាក់វ៉ាក់សាំងធ្វើតេស្តចុងក្រោយនោះ បានធ្លាក់ខ្លួនឈឺជាបន្តបន្ទាប់។ ដោយសារតែបញ្ហាសុវត្ថិភាពនេះ លោក ហ្វ្រង់ស៊ីស ខូលីន (Francis Collins) ថាយ៉ាងហោចណាស់ គេត្រូវរង់ចាំរហូតដល់ចុងខែ វិច្ឆិកា ទើបអាចមានតម្រុយថ្មីខ្លះ អំពីថា តើនឹងមានវ៉ាក់សាំងបណ្ដោះអាសន្ន សម្រាប់សេចក្តីត្រូវការបន្ទាន់ខ្លាំង ឬយ៉ាងណា។ ចំណែកឯដំណឹងអំពីវ៉ាក់សាំង សម្រាប់មនុស្សទូទៅ គឺត្រូវរង់ចាំរហូតដល់ដើមឆ្នាំ ២០២១ ឯណោះ។ ក្នុងពេលអន្តរកាលនេះ មន្ត្រីសុខាភិបាលអាមេរិក រម្លឹកឲ្យពលរដ្ឋទាំងអស់ មិនចំពោះតែពលរដ្ឋអាមេរិកនោះទេ គឺត្រូវចៀសវាងកន្លែងមានមនុស្សច្រើនកុះករ ត្រូវរក្សាគម្លាតបុគ្គល និងត្រូវពាក់ម៉ាស់ ហើយហាមយកដៃញីភ្នែក ប៉ះច្រមុះ និងមាត់ លាងដៃឲ្យបានញឹកញាប់ និងជាប្រចាំ៕ | 2020-10-22T16:20:00+07:00 | rfa.org | https://www.rfa.org/khmer/news/health/Covid19-prevention-during-flood-season-10222020050839.html |
b5c7180b-a282-4804-aa75-1d9af5327c0f | TOP NEWS: ថ្ងៃនេះក្រសួងសុខាភិបាលប្រកាសថា មិនមានករណីអ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី២២ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង ០៧៖០០នាទី ព្រឹកថ្ងៃទី២២ ខែតុលា ឆ្នាំ២០២០ នៅកម្ពុជាមានរកឃើញអ្នកមានវីរុសកូវីដ-១៩ មានចំនួនសរុប២៨៦នាក់ (ស្ត្រី ៥៨នាក់ និងបុរស ២២៨នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ២៨០នាក់ (ស្មើនឹង ៩៧.៩០% ធៀប នឹងចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញចំនួន០៦នាក់៕ | 2020-10-22T14:50:00+07:00 | freshnewsasia.com | https://m.freshnewsasia.com/index.php/en/localnews/174732-2020-10-22-00-55-29.html |
318402bd-b000-4f3d-b775-8e8f2058225a | ព្រោះតែជីវភាពក្រីក្រ! នគរបាលឃាត់ខ្លួនពលរដ្ឋខែ្មរ៥នាក់ ដែលឆ្លងដែនខុសច្បាប់ទៅប្រទេសថៃ | ប៉ុស្តិ៍នគរបាលច្រកទ្វារព្រំដែនអន្តរជាតិភ្នំដី នៅថ្ងៃទី២១ ខែតុលា ឆ្នាំ២០២០ វេលាម៉ោង ១០និង២០នាទី បានធ្វើការឃាត់ខ្លួនប្រជាពលរដ្ឋខែ្មរចំនួន ៥នាក់ ដែលជាប្រជាពលរដ្ឋរស់នៅក្នុងមូលដ្ឋានស្រុកសំពៅលូន បានធ្វើការឆ្លងដែនតាមរបៀងស្លាបស្តាំរបស់ប៉ុស្តិ៍ ចេញទៅផ្សារបានខៅឌីន (ផ្សារជាប់ព្រំដែន) ក្នុងស្រុកខ្លងហាត់ ខេត្តស្រះកែវ ប្រទេសថៃ។ បន្ទាប់ពីឃាត់ខ្លួន កម្លាំងនគរបាលប៉ុស្តិ៍ បានធ្វើការអប់រំណែនាំដល់ប្រជាពលរដ្ឋទាំងអស់ខាងលើ ឲ្យបញ្ឈប់ការធ្វើសកម្មភាពបែបនេះទៀត ហើយបានអនុញ្ញាតឲ្យពួកគាត់ត្រលប់ទៅផ្ទះវិញរៀងៗខ្លួន៕ | 2020-10-22T08:42:16+07:00 | kbnnews.com | https://kbn.news/archives/186922 |
edf7aa41-f8ed-48d9-8499-2fd994513ac3 | កម្ពុជារកឃើញករណីឆ្លងកូវីដថ្មីលើបុរសប៉ូឡូញម្នាក់ នាំឲ្យករណីឆ្លងសរុបកើនដល់២៨៦ | បុរសប៉ូឡូញម្នាក់វ័យ ៤៧ ឆ្នាំ ត្រូវបានធ្វើតេស្តរកឃើញវិជ្ជមានកូវីដ១៩ កាលពីថ្ងៃពុធ ដោយធ្វើឲ្យករណីឆ្លងសរុបទូទាំងប្រទេសកម្ពុជាកើនដល់ ២៨៦ នាក់ហើយ គិតត្រឹមថ្ងៃទី២១ ខែតុលា។ នេះបើយោងតាមក្រសួងសុខាភិបាលកម្ពុជា។ សេចក្តីប្រកាសព័ត៌មានរបស់ក្រសួង ដែលចេញផ្សាយនៅថ្ងៃទី២១ ខែតុលានេះ បញ្ជាក់ថា អ្នកឆ្លងថ្មីចុងក្រោយបង្អស់នេះ ត្រូវបានធ្វើតេស្តរកឃើញ ក្រោយពីបុរសរូបនេះបានធ្វើដំណើរតាមយន្តហោះមកពីប្រទេសប៉ូឡូញ ដោយឆ្លងកាត់ប្រទេសកូរ៉េខាងត្បូង និងបានមកដល់កម្ពុជា កាលពីថ្ងៃទី ១៩ ខែតុលា ឆ្នាំ២០២០។ បច្ចុប្បន្នបុរសនេះត្រូវបានដាក់ឲ្យសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ក្នុងក្រុងភ្នំពេញ ជាកន្លែងដែលអ្នកឆ្លងជំងឺនេះ ៥ នាក់ផ្សេងទៀត កំពុងសម្រាកព្យាបាលដែរ។ អ្នករួមដំណើរតាមយន្តហោះជាមួយបុរសប៉ូឡូញនេះ ចំនួន ៥៣ នាក់ទៀត ដែលមានលទ្ធផលតេស្តអវិជ្ជមានកូវីដ១៩ ត្រូវបានដាក់ឲ្យនៅដាច់ពីគេចំនួន ១៤ ថ្ងៃ នៅតាមសណ្ឋាគារមួយចំនួន ក្នុងក្រុងភ្នំពេញ និងនៅមណ្ឌលកងទ័ពជើងអាកាស។ ក្នុងចំណោមករណីឆ្លងសរុបទូទាំងប្រទេសកម្ពុជាទាំង ២៨៦ នាក់ មាន ២៨០ នាក់បានជាសះស្បើយវិញហើយ។ នេះបើផ្អែកតាមក្រសួងសុខាភិបាល៕ | 2020-10-22T07:00:00+07:00 | khmer.voanews.com | https://khmer.voanews.com/a/polish-man-tested-positive-for-covid-19-in-cambodia-bringing-total-cases-to-286/5630327.html |
e58d0523-3412-44bd-b20a-a56d0efe3204 | មជ្ឈមណ្ឌល CDC៖ មនុស្សជិត៣សែននាក់នៅសហរដ្ឋអាមេរិកបានស្លាប់ក្នុងឆ្នាំ២០២០ ក្នុងនោះ២ភាគ៣ គឺដោយសារជំងឺកូវីដ១៩ | ដោយមជ្ឈមណ្ឌលប្រយុទ្ធនឹងជំងឺឆ្លងសហរដ្ឋអាមេរិក (CDC) បានបញ្ជាក់ថា មនុស្សជិត ៣ សែននាក់នៅក្នុងសហរដ្ឋអាមេរិក បានស្លាប់ថែមទៀត ក្នុងរយៈពេលរវាងចុងខែមករា និងដើមខែតុលា ហើយ ២ ភាគ ៣ នៃអ្នកស្លាប់ទាំងនោះ បណ្តាលមកពីការរាលដាលនៃវីរុសកូរ៉ូណា ដែលបង្កជាជំងឺកូវីដ១៩។ ទីភ្នាក់ងារសុខភាពសហព័ន្ធនោះ បានប៉ាន់ស្មានថា ក្នុងចំណោមចំនួនមនុស្សស្លាប់បន្ថែមជាង ២ សែន ៩ ម៉ឺន ៩ ពាន់ ២៨ នាក់ នៅក្នុងប្រទេសក្នុងអំឡុងពេលនោះ មានជាង ១ សែន ៩ ម៉ឺន ៨ ពាន់នាក់ ឬជាង ២ ភាគ ៣ អាចត្រូវបានសន្មត់ថា បានស្លាប់ដោយសារជំងឺកូវីដ១៩ ថ្វីបើចំនួនអ្នកស្លាប់ទាំងនោះ មិនត្រូវបានកត់ត្រាតាមរបៀបនោះនៅលើលិខិតមរណៈភាពផ្លូវការក៏ដោយ។ ការសិក្សាបានបញ្ជាក់ថា ការស្លាប់បន្ថែមផ្សេងទៀត បណ្តាលមកពីមូលហេតុផ្សេងទៀត។ មជ្ឈមណ្ឌល CDC បានរកឃើញថា ចំនួនមនុស្សស្លាប់បន្ថែមផ្សេងពីនោះគឺ មនុស្សជំទង់ដែលមានអាយុចន្លោះពី ២៥ និង ៤៤ ឆ្នាំ បានកើនឡើង ២៦,៥ ភាគរយ ក្នុងអំឡុងពេលនោះ ដែលជាការកើនឡើងបំផុតក្នុងចំណោមក្រុម ដែលមានអាយុទាំងនោះ។ អត្រាអ្នកស្លាប់ក៏មានកម្រិតខ្ពស់ដែរក្នុងចំណោមមនុស្សមកពីក្រុមជាតិសាសន៍ផ្សេងៗគឺ ជនជាតិ Hispanics បានកើនឡើងចំនួន ៥៦ ភាគរយ ខណៈដែលជនជាតិស្បែកខ្មៅ កើនឡើងចំនួន ៣៣ ភាគរយ គឺ ១២ ភាគរយខ្ពស់ជាងជនជាតិអាមេរិកាំងស្បែកស។ ជនជាតិ Hispanic និងស្បែកខ្មៅនិងពលរដ្ឋអាមេរិកាំងចាស់ៗ បានរងផលប៉ះពាល់ខ្លាំងជាងគេដោយការរាតត្បាតនៃជំងឺកូវីដ១៩។ សហរដ្ឋអាមេរិកនាំមុខគេក្នុងពិភពលោក ដោយមានមនុស្សស្លាប់ជាផ្លូវការដោយជំងឺកូវីដ១៩ ចំនួន ២ សែន ២ ម៉ឺន ១ ពាន់នាក់ គិតត្រឹមថ្ងៃពុធ៕ | 2020-10-22T07:00:00+07:00 | khmer.voanews.com | https://khmer.voanews.com/a/cdc-says-nearly-300000-more-deaths-in-us-in-2020-two-thirds-linked-to-covid-19/5630271.html |
f1c384ee-6076-4756-a3a0-8da6e8c7fb4d | រដ្ឋមន្រ្តី វង សូត៖ រហូតមកដល់ពេលនេះ កម្មវិធីឧបត្ថម្ភសាច់ប្រាក់ ដល់គ្រួសារក្រីក្រ និងងាយរងគ្រោះ អំឡុងពេលប្រយុទ្ធនឹងជំងឺកូវីដ១៩ ប្រព្រឹត្តទៅដោយរលូន | លោក វង សូត រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា បានលើកឡើងអំពីទិដ្ឋភាពទូទៅនៃកម្មវិធីឧបត្ថម្ភសាច់ប្រាក់ ដល់គ្រួសារក្រីក្រ និងងាយរងគ្រោះអំឡុងពេល ប្រយុទ្ធនឹងជំងឺកូវីដ១៩ បានប្រព្រឹត្តទៅដោយរលូន។ លោកបន្តថា សូម្បីតែគ្រោះទឹកជំនន់ នាពេលបច្ចុប្បន្ននេះ ក៏មិនបានបន្ទច់បង្អាក់ ដល់ដំណើរការបើកប្រាក់ជូនប្រជាជនគោលដៅដែរ ហើយកាន់តែគួរឱ្យរីករាយជាងនេះទៅទៀតនោះ គឺ ប្រជាជនដែលអ្នកទទួលផល ភាគច្រើនបំផុតបានយកថវិកានោះ ទៅប្រើប្រាស់ចំគោលដៅផ្តល់ជាប្រយោជន៍ ដល់ជីវភាពគ្រួសារ ខណៈអ្នកខ្លះយកទៅផ្តួចផ្តើមមុខរបររបស់ខ្លួនដែលអាចបានជាប្រយោជន៍ សម្រាប់ជីវភាពគ្រួសាររបស់ពួកគាត់វែងឆ្ងាយទៅមុខទៀត។ លោក វង សូត ថ្លែងបែបនេះ នាឱកាសជួបសំណេះសំណាល និងចែកអំណោយដល់ប្រជាជនដែលជាអ្នកទទួលផល និងអ្នករងគ្រោះ ដោយទឹកជំនន់ចំនួន ២០០គ្រួសារ នៅក្នុងឃុំប្រឡាយ ស្រុកស្ទោង ខេត្តកំពង់ធំ នាព្រឹកថ្ងៃទី២១ ខែតុលា ឆ្នាំ២០២០។ បន្ថែមពីលើនេះ លោក វង សូត ក៏តែងតែបានជួបពិភាក្សាពិនិត្យនូវដំណើរការ កម្មវិធីនេះ ជាមួយអ្នកប្រតិបត្តិករ គឺមន្ត្រីក្រុមប្រឹក្សាឃុំ និងបញ្ជរ ដែលជាអ្នកបើកប្រាក់ជូនប្រជាជនផងដែរ។ លោក វង សូត បានទទួលស្គាល់ថា អ្នកទទួលផលតិចតួច (ប្រហែលជាតិចតួចបំផុត) មិនទាន់បានប្រើប្រាស់ថវិកា ដែលរាជរដ្ឋាភិបាល បើកផ្តល់ជូនតាមរយៈកម្មវិធីខាងលើនេះ បានដោយល្អ និង ប្រកបដោយគុណប្រយោជន៍នៅឡើយទេ ដែលចំពោះអ្នកទាំងនោះលោក វង សូត មិនមានវិធានការអ្វីក្រៅតែអំពីការអំពាវនាវ និងពន្យល់ណែនាំឡើយ។ គួរបញ្ជាក់ថា កម្មវិធីឧបត្ថម្ភសាច់ប្រាក់ ដល់គ្រួសារក្រីក្រ និងងាយរងគ្រោះអំឡុងពេលប្រយុទ្ធ នឹងជំងឺកូវីដ១៩ បានចាប់ផ្តើម កាលពីថ្ងៃទី២៥ ខែមិថុនា ឆ្នាំ២០២០ ពោលគឺរហូតមកដល់ពេលនេះ គឺជាខែទី៤ហើយ ដោយកម្មវិធីបានចំណាយថវិកា (របស់រាជរដ្ឋាភិបាល) ប្រមាណជា១០៨លានដុល្លារ ហើយគិតត្រឹមម៉ោង ៦ល្ងាចថ្ងៃទី២០ ខែតុលា ឆ្នាំ២០២០។ នេះបើតាមការឱ្យដឹងរបស់ លោក ឈួរ សុបញ្ញា ប្រធាននាយកដ្ឋានសុខុមាលភាពសង្គម នៃក្រសួងសង្គមកិច្ច ដែលអ្នកដឹកនាំអនុវត្តដោយផ្ទាល់ នូវកម្មវិធីឧបត្ថម្ភសាច់ប្រាក់ខាងលើនេះ ។ រាជរដ្ឋាភិបាលកម្ពុជា បានប្រកាសជាផ្លូវការ ហើយ ថានឹងបន្តកម្មវិធីឧបត្ថម្ភសាច់ប្រាក់ដល់គ្រួសារ ក្រីក្រ និងងាយរងគ្រោះ អំឡុងពេលប្រយុទ្ធនឹងជំងឺកូវីដ១៩នេះ រយៈពេល៣ខែទៀត ដែលនឹង ចាប់ផ្តើម ពីថ្ងៃទី២៥ ខែតុលា ហើយនឹងបញ្ចប់ទៅនៅថ្ងៃទី២៤ ខែមករា ឆ្នាំ២០២១នេះ៕ | 2020-10-21T22:42:00+07:00 | freshnewsasia.com | https://m.freshnewsasia.com/index.php/en/localnews/174632-2020-10-21-08-42-14.html |
9d03abd8-1c50-41b1-a342-4ab00769cbc9 | TOP NEWS: ថ្ងៃនេះក្រសួងសុខាភិបាលប្រកាសរកឃើញអ្នកឆ្លងជំងឺកូវីដ១៩ ថ្មី០១នាក់ លើបុរសជនជាតិប៉ូឡូញ ខណៈអ្នកព្យាបាលជាសះស្បើយមិនមានទេ (Video inside) | នៅព្រឹកថ្ងៃទី២១ ខែតុលា ឆ្នាំ២០២០នេះ ក្រសួងសុខាភិបាលបានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានវីរុសកូវីដ-១៩ ថ្មី ចំនួន០១នាក់លើបុរសជនជាតិប៉ូឡូញ ដែលទើបធ្វើដំណើរចូលមកកម្ពុជា និងមិនមានករណីជាសះស្បើយនោះឡើយ។ បុរសជនជាតិប៉ូឡូញអាយុ៤៧ឆ្នាំ ដែលរកឃើញមានជំងឺកូវីដ១៩នេះ មានអាសយដ្ឋានស្នាក់នៅបណ្ដោះអាសន្ន នៅសណ្ឋាគារមួយ ក្នុងខេត្តព្រះសីហនុ ជាអ្នកដែលបានធ្វើដំណើរមកពីប្រទេសប៉ូឡូញ បន្តជើងហោះហើរនៅប្រទេសកូរ៉េខាងត្បូង បានមកដល់កម្ពុជានៅថ្ងៃទី១៩ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុគ្គលនេះ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមកត់សម្គាល់ថា អ្នកដំណើរតាមយន្តហោះជាមួយអ្នកជំងឺខាងលើសរុបមានចំនួន ៥៤នាក់ (ស្រី ៣៦នាក់ និងកុមារ ០២នាក់) ដែលក្នុងចំនួននេះ មានបុរសជាតិប៉ូឡូញ អាយុ៤៧ឆ្នាំ ខាងលើ។ រីឯ អ្នកដំណើរចំនួន ៥៣នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តា ឡីស័កចំនួន១៤ថ្ងៃ នៅសណ្ឋាគារមួយចំនួនក្នុងរាជធានីភ្នំពេញ និងនៅមណ្ឌលកងទ័ពជើងអាកាស។ សូមជម្រាបថា គិតត្រឹមម៉ោង ០៧៖០០នាទី ព្រឹកថ្ងៃទី២១ ខែតុលា ឆ្នាំ២០២០ នៅកម្ពុជាមានរកឃើញអ្នកមានវីរុសកូវីដ-១៩ មានចំនួនសរុប២៨៦នាក់ (ស្ត្រី ៥៨នាក់ និងបុរស ២២៨នាក់) ក្នុងនោះចំនួនអ្នកព្យាបាលជាសះស្បើយសរុបទូទាំងប្រទេសមានចំនួន ២៨០នាក់ (ស្មើនឹង ៩៧.៩០% ធៀប នឹងចំនួនអ្នកមានវីរុសកូវីដ-១៩ទាំងអស់) និងអ្នកសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត រាជធានីភ្នំពេញ ចំនួន០៦នាក់៕ | 2020-10-21T14:35:00+07:00 | freshnewsasia.com | https://m.freshnewsasia.com/index.php/en/localnews/174555-2020-10-21-00-35-36.html |
dd5384b3-8afb-4e4d-ad71-6e49e11be0ba | ថែមទៀតហើយ ថ្ងៃនេះ! រកឃើញអ្នកឆ្លងជំងឺកូវីដ១៩ ម្នាក់ទៀត លើបុរស… | នៅព្រឹកថ្ងៃទី២១ ខែតុលា ឆ្នាំ២០២០នេះ ក្រសួងសុខាភិបាលបានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានវីរុសកូវីដ-១៩ ថ្មី ចំនួន០១នាក់ លើបុរសជនជាតិប៉ូឡូញ ដែលទើបធ្វើដំណើរចូលមកកម្ពុជា ។ បុរសជនជាតិប៉ូឡូញនេះ មានអាយុ៤៧ឆ្នាំ បានរកឃើញមានជំងឺកូវីដ-១៩នេះ មានអាសយដ្ឋានស្នាក់នៅបណ្ដោះអាសន្ន នៅសណ្ឋាគារមួយ ក្នុងខេត្តព្រះសីហនុ ជាអ្នកដែលបានធ្វើដំណើរមកពីប្រទេសប៉ូឡូញ បន្តជើងហោះហើរនៅប្រទេសកូរ៉េខាងត្បូង បានមកដល់កម្ពុជានៅថ្ងៃទី១៩ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុគ្គលនេះ គឺវិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្ន អ្នកជំងឺត្រូវបានដាក់ឱ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ សូមបញ្ជាក់ថា អ្នកដំណើរតាមយន្តហោះជាមួយអ្នកជំងឺខាងលើសរុបមានចំនួន ៥៤នាក់ (ស្រី៣៦នាក់ និងកុមារ២នាក់) ដែលក្នុងចំនួននេះ មានបុរសជាតិប៉ូឡូញ អាយុ៤៧ឆ្នាំ ខាងលើ។ រីឯអ្នកដំណើរចំនួន៥៣នាក់ មានលទ្ធផលតេស្តអវិជ្ជមានវីរុសកូវីដ-១៩ នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ នៅសណ្ឋាគារមួយចំនួនក្នុងរាជធានីភ្នំពេញ និងនៅមណ្ឌលកងទ័ពជើងអាកាស៕ | 2020-10-21T08:44:55+07:00 | kbnnews.com | https://kbn.news/archives/186713 |
a3f2665e-4a9b-425b-9759-5320cfc439b4 | មហាវិទ្យាល័យ Imperial ក្នុងទីក្រុងឡុងដ៍រើសអ្នកស្ម័គ្រចិត្តមានសុខភាពល្អ ដើម្បីចម្លងជំងឺកូវីដ១៩ ហើយធ្វើតេស្តសាកល្បង | រដ្ឋាភិបាលប្រទេសអង់គ្លេស គាំទ្រការធ្វើតេស្តសាកល្បងវ៉ាក់សាំងការពារជំងឺកូវីដ១៩ដែលមានសក្តានុពលមួយ ដែលក្នុងនោះ មនុស្សដែលមានសុខភាពល្អ ត្រូវចម្លងវីរុសនៃជំងឺកូវីដ១៩ ដើម្បីពន្លឿននៃដំណើរការធ្វើតេស្តសាកល្បងវ៉ាក់សាំងនេះ។ រដ្ឋាភិបាលអង់គ្លេស បានផ្តល់ថវិកាចំនួន៤៣,៥លានដុល្លារ ដើម្បីគាំទ្រគម្រោងនេះ ហើយប្រសិនបើត្រូវបានយល់ព្រមដោយក្រុមអ្នកត្រួតពិនិត្យ និងគណៈកម្មាធិការក្រមសីលធម៌នោះ គម្រោងនេះ នឹងត្រូវចាប់ផ្តើមក្នុងខែមករាខាងមុខនេះ ហើយលទ្ធផលត្រូវគេរំពឹងថា នឹងកើតមាននៅខែឧសភា ឆ្នាំ២០២១។ អ្នកវិភាគស្រាវជ្រាវនិយាយថា គេកំពុងជ្រើសរើសរកអ្នកស្ម័គ្រចិត្តអាយុរវាងពី១៨ ទៅ៣០ឆ្នាំ ដែលមិនធ្លាប់មានរោគសញ្ញា ឬប្រវត្តិឆ្លងជំងឺកូវីដ១៩ និងមានសុខភាពល្អ។ ពួកគេនិយាយថា ក្នុងដំណាក់កាលដំបូងនៃការសាកល្បងនោះ គោលបំណងសំខាន់របស់គេ គឺការដាក់ឲ្យមនុស្សនោះឆ្លងវីរុសនៃជំងឺកូវីដ១៩ ក្នុងកម្រិតតិច។ នៅពេលដែលដំណាក់ដំបូងនេះបានបញ្ចប់ហើយនោះ អ្នកស្រាវជ្រាវនឹងសិក្សាថាតើវ៉ាក់សាំងនៅក្នុងខ្លួននោះអាចដំណើរការយ៉ាងដូចម្តេចនៅក្នុងរាងកាយមនុស្ស ដើម្បីបញ្ឈប់ ឬការពារជំងឺកូវីដ១៩ និងស៊ើបអង្កេតពីលទ្ធភាពនៃវិធីព្យាបាលផងដែរ។ ហានិភ័យនៃអ្នកស្ម័គ្រចិត្ត គឺថានៅពេលដែលគេមានមេរោគឆ្លងក្នុងខ្លួនហើយ ពេលនោះ នឹងមិនមានការព្យាបាលនោះទេ។ អ្នកដឹកនាំគម្រោងស្រាវជ្រាវនៃមហាវិទ្យាល័យ Imperial វេជ្ជបណ្ឌិត Chris Chiu (គ្រីស ជូ) លើកឡើងថា សុវត្ថិភាពរបស់អ្នកស្ម័គ្រចិត្តដែលទទួលធ្វើការសាកល្បង ជាអទិភាពដំបូងដែលត្រូវគិតគូរ។ លោកថា បើទោះបីជាការសិក្សាបែបនេះ ជៀសមិនផុតពីហានិភ័យដោយយថាហេតុណាមួយនោះ អ្នកវិទ្យាសាស្រ្តនឹងធ្វើការឲ្យបានម៉្មត់ចត់បំផុត ដើម្បីកំរិតនូវហានិភ័យដែលអាចកើតមានឡើង៕ | 2020-10-21T07:00:00+07:00 | khmer.voanews.com | https://khmer.voanews.com/a/imperial-college-london-recruiting-healthy-volunteers-to-infect-with-covid-19/5629006.html |
5c160059-9853-46de-a6e3-db17d40fa3f4 | ក្រសួងសុខាភិបាលរកឃើញអ្នកឆ្លងជំងឺកូវីដ ២នាក់ជាប្ដីប្រពន្ធខ្មែរទើបមកពីអ៊ីរ៉ាក់ | ក្រសួងសុខាភិបាល ប្រកាសរកឃើញអ្នកឆ្លងជំងឺកូវីដពីរនាក់ថ្មីទៀត ដែលជាប្ដីប្រពន្ធខ្មែរ ទើបមកពី ប្រទេសអ៊ីរ៉ាក់ (Iraq) ឆ្លងកាត់ទីក្រុងដូហា (Doha) បន្តជើងហោះហើរនៅប្រទេសកូរ៉េខាងត្បូង និងបានមក ដល់ប្រទេសកម្ពុជានៅថ្ងៃទី១៨ ខែតុលា។ ក្រសួង បញ្ជាក់ក្នុងសេចក្ដីប្រកាសព័ត៌មានចុះថ្ងៃទី២០ ខែតុលាថា បុរសជាប្ដីអាយុ ៣៣ឆ្នាំ និងប្រពន្ធ អាយុ ៣២ឆ្នាំ និងមានកូនប្រុសអាយុ ៣ឆ្នាំម្នាក់ទៀត។ ពួកគេ រស់នៅភូមិអាចារ្យលាក់ សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ ប៉ុន្តែបច្ចុប្បន្នអ្នកជំងឺទាំងពីរនាក់ កំពុងដាក់ឲ្យសម្រាកព្យាបាល នៅមន្ទីរពេទ្យមិត្តភាពខ្មែរ-សូវៀត។ ចំណែកអ្នកធ្វើដំណើរតាមជើងយន្តហោះជាមួយអ្នកជំងឺទាំងពីរ នាក់ដែលសរុបចំនួន ១០៦នាក់ មានលទ្ធផលតេស្តអវិជ្ជមាន ប៉ុន្តែក្រសួង តម្រូវឲ្យពួកគេ បន្តធ្វើរស់នៅដាច់ដោយឡែកចំនួន១៤ថ្ងៃនៅតាមសណ្ឋាគារ និងមណ្ឌលចត្តាឡីស័កមួយចំនួនក្នុងទីក្រុងភ្នំពេញ ដើម្បីបន្តតាមដានសុខភាព។ គិតត្រឹមថ្ងៃទី២០ ខែតុលា កម្ពុជា មានអ្នកជំងឺកូវីដ-១៩ចំនួន២៨៥នាក់ក្នុងនោះព្យាបាលជាសះស្បើយចំនួន ២៨០នាក់ និងកំពុងព្យាបាលនៅមន្ទីរពេទ្យមិត្តភាពខ្មែរ-សូវៀតចំនួន ៥នាក់ ហើយគ្មានករណីស្លាប់នៅឡើយទេ។ ក្រសួងជំនាញ អះអាងថា ជំងឺកូវីដ-១៩ នៅតែបន្តគំរាមកំហែងជាប់ជានិច្ចដោយសារប្រទេសជិតខាង និងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ។ ក្រសួង អំពាវនាវដល់ប្រជាពលរដ្ឋបន្តប្រយ័ត្នជាប្រចាំ ដោយអនុវត្តអនាម័យ នៅឃ្លាតឆ្ងាយពីគ្នា ពន្យារពេលរៀបការ ការជប់លៀង និងមិនចេញក្រៅផ្ទះ បើមិនចាំបាច់ជាដើម៕ | 2020-10-21T03:47:00+07:00 | rfa.org | https://www.rfa.org/khmer/news/health/Cambodia-found-two-new-case-of-Covid-19-10202020164633.html |
e9ada6c2-545a-427c-8605-5aa5e15a5084 | អគ្គរាជទូតខ្មែរនៅកូរ៉េ និងនាយករដ្ឋមន្រ្តីកូរ៉េខាងត្បូង ពង្រឹងទំនាក់ទំនង និងកិច្ចសហប្រតិបត្តិការជិតស្និទ្ធរវាងប្រទេសទាំងពីរ ជាពិសេសក្នុងដំណាក់កាលដ៏លំបាកនៃជំងឺរាតត្បាតកូវីដ១៩ | លោក ឡុង ឌីម៉ង់ ឯកអគ្គរាជទូតកម្ពុជា នៅរសៀលថ្ងៃទី១៩ ខែតុលា ឆ្នាំ២០២០ បានអញ្ជើញចូលជួបសំដែងការគួរសម និងពិភាក្សាការងារមួយចំនួនជាមួយ លោកនាយករដ្ឋមន្ត្រីកូរ៉េ Chung Sye-kyun។ ស្ថានទូតខ្មែរនៅកូរ៉េខាងត្បូង បានឲ្យដឹងថា ជំនួបនេះបានផ្ដោតសំខាន់ទៅលើការលើកកំពស់ទំនាក់ទំនង និងកិច្ចសហប្រតិបត្តិការជិតស្និទ្ធរវាងប្រទេសយើងទាំងពីរ ជាពិសេសក្នុងដំណាក់កាល ដ៏លំបាកនៃជំងឺរាតត្បាតកូវីដ១៩។ បន្ថែមពីនេះកិច្ចការងារសហប្រតិបត្តិការលើវិស័យកសិកម្ម ក៏ត្រូវបានលោកនាយករដ្ឋមន្ត្រីជំរុញឲ្យមានកិច្ចសហការគ្នាល្អរវាង NongHyup (NH) និងភាគីកម្ពុជា ដើម្បីប្រែក្លាយវិបត្តិពិភពលោក កូវីដ១៩ នេះទៅជាឱកាសក្នុងការផ្គត់ផ្គង់ឧស្សាហកម្មចំណីអាហារ។ លោកនាយករដ្ឋមន្ត្រី មានកិត្តិយសដោយបានទទួលអាហារថ្ងៃត្រង់ជូនសម្ដេចតេជោនាយករដ្ឋមន្ត្រី កាលពីដើមខែកុម្ភៈ កន្លងមកនេះ ដោយសម្ដេចតេជោគឺជាភ្ញៀវបរទេសទី១ ពេលដែលគាត់ទើបទទួលតំណែងជានាយករដ្ឋមន្ត្រី។ លោកនាយករដ្ឋមន្ត្រីមានអនុស្សាវរីយ៍ល្អជាមួយប្រទេសកម្ពុជា ដែលកាលពីឆ្នាំ២០១៣ លោកបានចូលរួមជាអ្នកសង្កេតការណ៍បោះឆ្នោតនាពេលនោះ ហើយបានកោតសរសើរដល់ការអនុវត្ត នូវដំណើរការប្រជាធិបតេយ្យនៅប្រទេសកម្ពុជាជាទៀតទាត់៕ | 2020-10-20T23:41:00+07:00 | freshnewsasia.com | https://m.freshnewsasia.com/index.php/en/localnews/174502-2020-10-20-09-41-49.html |
cc53339b-bed8-4095-bcc5-98e13985139b | វេជ្ជបណ្ឌិត១៦រូបហើយនៅនីហ្សេរីយ៉ា បានបាត់បង់ជីវិតដោយជំងឺកូវីដ-១៩ | មេដឹកនាំសមាគមវេជ្ជសាស្រ្តនីហ្សេរីយ៉ាម្នាក់ បានរាយការណ៍ឱ្យដឹងនៅដើមសប្ដាហ៍នេះថា វេជ្ជបណ្ឌិតសរុបចំនួន ១៦នាក់ហើយបានបាត់បង់ជីវិត អំឡុងការប្រយុទ្ធប្រឆាំងនឹងការរីករាតត្បាត នៃវីរុសកូរ៉ូណា (COVID-19) នៅប្រទេសនីហ្សេរីយ៉ា (Nigeria) ដែលជាប្រទេសមានប្រជាជនច្រើនបំផុតនៅទ្វីបអាហ្វ្រិក។ នេះបើតាមការចេញផ្សាយ ដោយសារពត៌មានចិនស៊ីនហួរ នៅរសៀលថ្ងៃអង្គារ ទី២០ ខែតុលា ឆ្នាំ២០២០។ ប្រធានសមាគមវេជ្ជសាស្ត្រនីហ្សេរីយ៉ា (NMA) លោក បាបា អ៉ីស្សា (Baba Issa) បានរាយការណ៍ប្រាប់អ្នកសារព័ត៌មានថា តួលេខនៃការស្លាប់ខាងលើនេះ ត្រូវបានបញ្ជាក់នៅទូទាំងរដ្ឋចំនួន ៣៦ នៃប្រទេសនីហ្សេរីយ៉ា គិតចាប់តាំងពីមានការឆ្លងរាតត្បាតនៃជំងឺ COVID-19 នេះអស់រយៈពេលជាង ០៨ខែមកម្ល៉េះ។ ក្នុងរយៈពេល ០៨ខែកន្លងទៅនេះ វេជ្ជបណ្ឌិតចំនួន ១,០៣១នាក់នៅទូទាំងប្រទេសនីហ្សេរីយ៉ា បានប្រឈមនឹងការឆ្លង COVID-19 ខណៈវេជ្ជបណ្ឌិតចំនួន ៣២១នាក់ទៀតបានឆ្លងវារួចមកហើយ និងកំពុងសម្រាកព្យាបាលនៅក្នុងប្រទេស។ ប្រទេសនីហ្សេរីយ៉ា ក៏បានព្យាយាមប្រយុទ្ធប្រឆាំងឥតឈប់ឈរ ដើម្បីទប់ស្កាត់នឹងការកើនឡើងនូវករណីឆ្លង ដែលប៉ះពាល់ដល់រដ្ឋទាំងអស់នៅក្នុងប្រទេសនេះ។ គួរជម្រាបថា ប្រព័ន្ធសុខាភិបាលនៅក្នុងប្រទេសនីហ្សេរីយ៉ា ត្រូវបានគ្របដណ្តប់ដោយជំងឺឆ្លងរាតត្បាតសកល (COVID-19) ដោយសារតែការត្រៀមលក្ខណៈ និងការគ្រប់គ្រងបន្ទាន់មិនបានល្អ ភាគច្រើនដោយសារតែធនធានមនុស្សមិនគ្រប់គ្រាន់ ក៏ដូចជាកង្វះហេដ្ឋារចនាសម្ព័ន្ធ និងឱសថ រួមទាំងឧបករណ៍ការពារផ្ទាល់ខ្លួនផងដែរ។ រហូតមកទល់ពេលនេះ ប្រទេសនីហ្សេរីយ៉ាមានករណីឆ្លង COVID-19 សរុបនៅទូទាំងប្រទេសជាង ៦១,៥០០ករណី ក្នុងនោះមានអ្នកស្លាប់ ១,១២៥នាក់ និងជាះស្បើយ ៥៦,៦៩៧នាក់៕ | 2020-10-20T22:36:00+07:00 | freshnewsasia.com | https://m.freshnewsasia.com/index.php/en/internationalnews/174484-2020-10-20-08-36-49.html |
5b6966eb-3257-4a33-be3e-78476b47187b | ដើម្បីជីវភាពរស់នៅជាពិសេសក្នុងអំឡុងពេលនៃជម្ងឺរាតត្បាតនេះ ប្រជាជនកាន់តែច្រើនចាប់ផ្ដើមចូលព្រៃដើម្បីកាប់ឈើ បរបាញ់សត្វព្រៃ និងនេសាទ | ភ្នំពេញ៖ បើតាមសេចក្តីប្រកាសព័ត៌មាន នៅថ្ងៃទី២០ខែតុលានេះ ស្ថានទូតស៊ុយអែតបានប្រកាសចាប់ផ្ដើម អនុវត្តកម្មវិធីឆ្លើយតបចំពោះជំងឺកូវីដ-១៩ ដើម្បីផ្ដល់ការគាំទ្រផ្នែក ហិរញ្ញវត្ថុដល់សហគមន៍ជនបទ តាមរយៈសកម្មភាពដាំដើមឈើ។ កម្មវិធីនេះមានគោលបំណងជម្រុញឱ្យមានការ ចូលរួមពីប្រជាពលរដ្ឋដែលរស់នៅជន បទចំនួន១៦០០គ្រួសារ ក្នុងខេត្តពោធិ៍សាត់ និងសៀមរាប ដើម្បីដាំដើមឈើនៅក្នុង មូលដ្ឋានរបស់ពួកគេ បង្កើតជាស្ថានីយ៍បណ្ដុះកូនឈើ និង ចូលរួមក្នុងសកម្មភាពអភិរក្សដទៃទៀតទូទាំងប្រទេស។ កម្មវិធីនេះ នឹងត្រូវអនុវត្តក្រោមការដឹកនាំរបស់ក្រសួងបរិស្ថានដោយមានការគាំទ្រផ្នែកបច្ចេកទេសពី UNDP តាមរយៈគម្រោង កសាងបរិយាកាសអំណោយផល សម្រាប់ ការអភិវឌ្ឍប្រកប ដោយចីរភាព (BESD)។ ព្រៃឈើ និងជីវចម្រុះ នៅបន្តរងសម្ពាធក្នុងកម្រិតខ្ពស់ ហើយ វាកំពុងមានការកើនឡើងដោយសារតែការរាតត្បាតជាសកល នៃជំងឺកូវីដ-១៩។ នៅទូទាំងព្រះរាជាណាចក្រកម្ពុជា មនុស្សរាប់ ម៉ឺននាក់បាត់បង់ការងារធ្វើ ហើយពលករចំណាកស្រុកជាង ១០ម៉ឺននាក់បានវិលត្រឡប់ពីប្រទេសជិតខាងទៅកាន់ស្រុកកំណើតនៅតំបន់ជនបទវិញ។ ការស្វែងរកប្រាក់ចំណូល និងស្បៀងអាហារ កាន់តែលំបាកទៅៗសម្រាប់ប្រជាជនមួយចំនួន។ ដើម្បីជីវភាព រស់នៅជាពិសេសក្នុងអំឡុងពេលនៃជម្ងឺរាតត្បាតនេះ ប្រជាជន កាន់តែច្រើនចាប់ផ្ដើមចូលព្រៃដើម្បីកាប់ឈើ បរបាញ់សត្វព្រៃ និងនេសាទជាដើម ដែលជាការដាក់សម្ពាធបន្ថែមទៀតមកលើ ប្រព័ន្ធអេកូឡូស៊ីដែលកំពុងមានភាពផុយស្រួយរួចទៅហើយនោះ។ ឯកឧត្តម ប្យ៊ន ហេកម៉ាក ឯកអគ្គរាជទូតស៊ុយអែតប្រចាំ ព្រះរាជាណាចក្រកម្ពុជា មានប្រសាសន៍ថា ˝ការកាត់បន្ថយផល វិបាកដែលបង្កឡើងដោយសារជំងឺរាតត្បាតជាសកលជារឿង ចាំបាច់។ ការគាំទ្ររបស់ប្រទេសស៊ុយអែត ចំពោះកញ្ចប់ថវិកា សង្គ្រោះបន្ទាន់ក្នុងទំហំទឹកប្រាក់ ៤ ៣០០ ០០០SEK ឬប្រមាណ ជិតកន្លះលានដុល្លារអាមេរិកនេះ នឹងរួមចំណែកដោះស្រាយ បញ្ហានេះ។ កញ្ចប់ថវិកានេះ នឹងផ្ដល់ឱ្យសហគមន៍ដែលងាយរង គ្រោះនូវឱកាសរកប្រាក់ចំណូលបានភ្លាមៗ តាមរយៈការដាំ ដើមឈើដើម្បីជួយឱ្យពួកគេអាចទប់ទល់នឹងវិបត្តិសេដ្ឋកិច្ចដែលកំពុងកើតមាន។ សកម្មភាពនេះក៏នឹងរួមចំណែក ដល់ការស្ដារប្រព័ន្ធអេកូឡូស៊ីដ៏មានសារៈសំខាន់ផងដែរ។˝ លោកឯកអគ្គរាជទូត ក៏មានប្រសាសន៍បន្ថែមទៀតថា៖ កម្មវិធី នេះនឹងបន្តអនុវត្តរហូតដល់ខែមិថុនា ឆ្នាំ២០២១ ដែលនឹងផ្ដល់ ឱកាសការងារភ្លាមៗដល់សហគមន៍ដែលមាន តម្រូវការចាំបាច់ជាងគេតាមរយៈសកម្ម ភាពដាំដើមឈើ។ កម្មវិធីនេះនឹងបណ្តុះកូនឈើនៅរដូវប្រាំង និងគាំទ្រដល់ សកម្មភាពដាំដើមឈើមួយជុំទៀត ចន្លោះពីខែឧសភា ដល់ខែ មិថុនា ឆ្នាំ២០២១។ ឯកឧត្តមបណ្ឌិត ទិន ពន្លក រដ្ឋលេខាធិការក្រសួងបរិស្ថាន មានប្រសាសន៍ថា «កម្មវិធីសាច់ប្រាក់ពលកម្មគឺជាអន្តរាគមន៍ ទាន់ពេលវេលាដែលគេត្រូវការជាចាំបាច់ ដើម្បីឆ្លើយតបភ្លាមៗចំពោះតម្រូវការបន្ទាន់របស់សហគមន៍ជនបទដែលរងផលប៉ះពាល់ដោយសារជំងឺកូវីដ-១៩ និងភាពចាំបាច់ក្នុងការ ស្ដារប្រព័ន្ធអេកូឡូស៊ីសំខាន់ៗដែលកំពុងទទួលរងសម្ពាធ។» ឯកឧត្តម ពន្លក បន្តមានប្រសាសន៍ថា «ការងារនេះនឹងជួយ បង្កើនគម្របព្រៃក្នុងតំបន់គោលដៅ ដែលជាប្រភពស្រូប យកកាបូន រួមចំណែកដល់ការបន្តប្រយុទ្ធប្រឆាំងទៅនឹង ការប្រែប្រួលអាកាសធាតុរបស់យើង។» លោក Nick Beresford តំណាងនិវាសនដ្ឋាននៃ UNDP ប្រចាំ នៅកម្ពុជា មានប្រសាសន៍ថា «រដ្ឋាភិបាលប្រទេសស៊ុយអែតនិង UNDP ប្ដេជ្ញាផ្ដល់ការគាំទ្រពេញទំហឹងដល់ព្រះរាជាណា ចក្រកម្ពុជាក្នុងអំឡុងពេលនៃការរាតត្បាតជាសកលនេះ។ កម្មវិធីដាំដើមឈើនេះ ជួយផ្ដល់ជាសាច់ប្រាក់ជាផ្នូរនឹង កម្លាំងពលកម្ម នៅពេលដែលគេត្រូវការសាច់ប្រាក់ជាងគេបំផុត។ ហើយតាមរយៈការវិនិយោគលើគម្របព្រៃឈើ យើងអាចរួមចំណែកដល់ការកសាងអនាគតកាន់តែបៃតង និងកាន់តែស្អាតសម្រាប់គ្រប់គ្នា»៕ ដោយ៖បញ្ញាស័ក្តិ | 2020-10-20T10:13:56+07:00 | cen.com.kh | https://cen.com.kh/archives/256697.html |
e7c97e4c-2612-4e7a-adb1-b0a489b6b8e4 | រាជរដ្ឋាភិបាល កំពុងរៀបចំផែនការស្តារសេដ្ឋកិច្ចក្រោយវិបត្តិជំងឺកូវីដ-១៩ ក្នុងការជំរុញកំណើនសេដ្ឋកិច្ច ឱ្យត្រឡប់ទៅរកសក្តានុពលវិញឱ្យបានលឿន | ភ្នំពេញ៖ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ចបានថ្លែងថា រាជរដ្ឋាភិបាលកម្ពុជាបាននិង កំពុងរៀបចំផែនការស្តារសេដ្ឋកិច្ចក្រោយវិបត្តិជំងឺកូវីដ-១៩ ដែលជាការពិតគួរសម្រាប់រយៈពេលមធ្យមក្នុងការជំរុញកំណើនសេដ្ឋកិច្ចឱ្យត្រឡប់ទៅរកសក្តានុពលវិញឱ្យបានលឿន ។ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ បានទទួលជួបពិភាក្សាការងារជាមួយលោក Yasuhisa Ojima ប្រធានស្ថានតំណាងមូលនិធិរូបិយវត្ថុអន្តរជាតិ (International Monetary Fund – IMF) ប្រចាំកម្ពុជា ពិភាក្សាអំពីវិធានការក្នុងការធានាស្ថិរភាពម៉ាក្រូសេដ្ឋកិច្ច និងហិរញ្ញវត្ថុកម្ពុជា ក៏ដូចជាការរៀបចំនូវវិធានការគោលនយោបាយសម្រាប់ស្ដារ និងជំរុញកំណើនសេដ្ឋកិច្ចកម្ពុជា ក្នុងវិបត្តិនៃជំងឺកូវីឌ ១៩ និងគ្រោះធម្មជាតិ,នាព្រឹកថ្ងៃទី ១៩ ខែ តុលា ឆ្នាំ ២០២០, នៅទីស្តីការក្រសួងសេដ្ឋកិច្ច និងហិរញ្ញវត្ថុ ។ ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន បានសម្តែងនូវអំណរគុណយ៉ាងជ្រាលជ្រៅជូនចំពោះមូលនិធិ រូបិយវត្ថុអន្តរជាតិ ដែលជានិច្ចជាកាល រួមជាមួយដៃគូអភិវឌ្ឍន៍ផ្សេងទៀត បន្តរួមសុខទុក្ខជាមួយកម្ពុជា ជាពិសេស ក្នុងកាលៈទេសៈដ៏លំបាក កំពុងបង្កឡើងដោយវិបត្តិជំងឺកូវីដ-១៩ ។ មូលនិធិរូបិយវត្ថុអន្តរជាតិ មានតួនាទីសំខាន់ក្នុង ការបន្តតាមដាន និងវាយតម្លៃការវិវត្តសេដ្ឋកិច្ចសកល, តំបន់ និងកម្ពុជា, និងផ្តល់ការសិក្សាផ្សេងៗ ដែលអាចជាធាតុ ចូលសម្រាប់កម្ពុជា ក្នុងការបន្តរៀបចំវិធានការពាក់ព័ន្ធក្នុងការធានាស្ថិរភាពម៉ាក្រូសេដ្ឋកិច្ច និងហិរញ្ញវត្ថុកម្ពុជា និងការរៀបចំនូវវិធានការគោលនយោបាយសម្រាប់ស្តារ និងជំរុញកំណើនសេដ្ឋកិច្ចកម្ពុជា ។ ទោះបីជាកម្ពុជាត្រូវបានវាយតម្លៃ និងទទួលស្គាល់ថាជាប្រទេសមួយក្នុង ភាពជំងឺកូវីដ-១៩ បានល្អប្រសើរ ក្នុងចំណោមប្រទេសដែលគ្រប់គ្រងស្ថាន , រាជរដ្ឋាភិបាលកម្ពុជា នៅបន្តតាមដានការវិវត្តនៃជំងឺនេះដោយយកចិត្តទុកដាក់ខ្ពស់ និងពុំមើលស្រាលស្ថានការ ដោយបន្តអនុវត្តនូវវិធានការសុខាភិបាល រួមជាមួយការចាត់វិធានការមុតស្រេចក្នុងការគាំទ្រ លំនឹងសេដ្ឋកិច្ច និងជីវភាពប្រជាជន ។ ឈរលើមូលដ្ឋាននេះ, សកម្មភាពសេដ្ឋកិច្ចកម្ពុជាអាចបន្តមានប្រក្រតីភាពល្អ ខណៈស្ថានភាពសារពើពន្ធ ជាពិសេស ផ្នែកចំណូលពន្ធនឹងមានភាពប្រសើរជាងការរំពឹងទុក ដែលនេះជាបច្ច័យល្អសម្រាប់ការអនុវត្តថវិកាឆ្នាំ ២០២១ ដោយអនុញ្ញាតឱ្យមានលំហថវិកាតិ និងការប្រើប្រាស់ប្រាក់សន្សំរបស់រាជរដ្ឋា ភិបាលតិចជាងការរំពឹងទុក ។ ប៉ុន្តែថ្មីៗនេះ, ផលប៉ះពាល់ពី ជំនន់ទឹកភ្លៀង បាននិងកំពុងដាក់សម្ពាធមួយផ្នែកវិញ ដល់បន្ទុកចំណាយរដ្ឋ ពិសេសការស្តារឡើងវិញនូវហេដ្ឋារចនាសម្ព័ន្ធដឹកជញ្ជូន និងធារាសាស្ត្រ ។ ទោះជាយ៉ាង, រាជរដ្ឋាភិបាលកម្ពុជា បាននិងកំពុងរៀបចំផែនការស្តារសេដ្ឋកិច្ចក្រោយវិបត្តិជំងឺកូវីដ-១៩ (Post Covid-19 Recovery Plan) ដែលជាការពិតគួរសម្រាប់រយៈពេលមធ្យមក្នុងការជំរុញកំណើនសេដ្ឋកិច្ច ឱ្យត្រឡប់ទៅរកសក្តានុពលវិញឱ្យបានលឿន ។ លោក Yasuhisa Ojima បានវាយតម្លៃខ្ពស់ចំពោះភាពជោគជ័យរបស់កម្ពុជាក្នុងការប្រយុទ្ធប្រឆាំង និង គ្រប់គ្រងបានល្អប្រសើរនូវការរីករាលដាននៃជំងឺកូវីដ-១៩ នៅកម្ពុជា ពិសេស ប្រសិទ្ធភាពនៃការអនុវត្តនូវវិធានការ មុតស្រួចថ្មីៗ នានាក្រោមក្របខ័ណ្ឌយុទ្ធសាស្ត្រស្តារសេដ្ឋកិច្ចឡើងវិញក្រោយវិបត្តិជំងឺកូវីដ ១៩ និងកម្មវិធីគាំពាវ សង្គម ជាដើម ។ ជាមួយគ្នានេះ លោកប្រធានស្ថានតំណាងបានគាំទ្រស្នារតីប្រុងប្រយ័ត្នខ្ពស់របស់រាជរដ្ឋាភិបាល តាមរយៈការបន្តតាមដានការប្រែប្រួលស្ថានការម៉ាក្រូសេដ្ឋកិច្ច និងបានលើកទឹកចិត្តឱ្យបន្តកិច្ចសហការជាមួយ ធនាគារជាតិនៃកម្ពុជា ក្នុងការឃ្លាំមើលការប្រែប្រួលនៃស្ថានភាពសេដ្ឋកិច្ច ទាំងកម្រិតសកល និង តំបន់ ។ លោក Yasuhisa Ojima បានអះអាងថា មូលនិធិរូបិយវត្ថុអន្តរជាតិ នឹងបន្តជួយគាំទ្រកម្ពុជាតាមរយៈការបន្តកិច្ចសហF ប្រតិបត្តិការជាប្រពៃណីកន្លងមក និងបានគូសបញ្ជាក់ពីក្របខណ្ឌនៃកិច្ចសហប្រតិបត្តិការពិសេស ក្នុងនោះរួមមាន មូលនិធិហិរញ្ញប្បទានរហ័ស (Rapid Financing Facility) ដែលអាចជាជម្រើសមួយបន្ថែមសម្រាប់កម្ពុជាក្នុងការ បំពេញកង្វះខាហិរញ្ញប្បទានសម្រាប់ផែនការស្តារសេដ្ឋកិច្ចក្រោយវិបត្តិជំងឺកូវី៥-១៩ ។ ជាទីបញ្ចប់ , ឯកឧត្តមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី ក៏បានថ្លែងអំណរគុណជាថ្មីម្តង ទៀតដល់ការគាំទ្រ និងកិច្ចសហប្រតិបត្តិការល្អប្រសើររបស់មូលនិធិរូបិយវត្ថុអន្តរជាតិ ដែលបានគាំទ្រដល់ការពង្រឹង សមត្ថភា, ការបណ្តុះបណ្តាលមន្ត្រីរាជការ ក៏ដូចជាជំនួយបច្ចេកទេសដល់ក្រសួងសេដ្ឋកិច្ច និងហិរញ្ញវត្ថុ និងស្ថាប័ន ពាក់ព័ន្ធនានា ដែលកន្លងមកបានរួមចំណែកយ៉ាងសំខាន់ក្នុងការពង្រឹងសមត្ថភាពស្ថាប័នរាជរដ្ឋាភិបាលកម្ពុជា ៕ ដោយ៖បញ្ញាស័ក្តិ | 2020-10-20T09:47:34+07:00 | cen.com.kh | https://cen.com.kh/archives/256674.html |
b1ea6c1c-340c-4e9f-b14c-220a77c098c1 | នគរបាលឃាត់ខ្លួនពលរដ្ឋខែ្មរ១២នាក់ លួចឆ្លងដែនទៅធ្វើការនៅប្រទេសថៃ | កម្លាំងប៉ុស្តិ៍នគរបាលច្រកទ្វារព្រំដែនអន្តរជាតិភ្នំដី នៅថ្ងៃទី១៩ ខែតុលា ឆ្នាំ២០២០ វេលាម៉ោង៦និង០០នាទីបានធ្វើការល្បាតតាមរបៀងស្លាបឆ្វេង និងស្លាបស្តាំ ក្នុងរង្វង់ប្រតិបត្តិការណ៍របស់ប៉ុស្តិ៍ ដើម្បីទប់ស្កាត់ប្រជាពលរដ្ឋ កុំឲ្យធ្វើការឆ្លងដែនតាមរបៀង។ បន្ទាប់មកកម្លាំងនគរបាលប៉ុស្តិ៍ ក៏បានប្រទះឃើញប្រជាពលរដ្ឋខែ្មរចំនួន ១២នាក់ ជាប្រជាពលរដ្ឋរស់នៅក្នុងមូលដ្ឋានស្រុកសំពៅលូន ដែលខ្លះជាអ្នកស៊ីឈ្នួលលើកសំភារៈ និងខ្លះទៀតជាអាជីវករ បានធ្វើការឆ្លងដែនចេញទៅផ្សារ បានខៅឌីន (ផ្សារជាប់ព្រំដែន) ស្រុកខ្លងហាត ខេត្តស្រះកែវ ប្រទេសថៃ តាមរបៀងស្លាបឆ្វេងរបស់ប៉ុស្តិ៍។ ក្រោយមកកម្លាំងនគរបាលប៉ុស្តិ៍ បានធ្វើការអប់រំណែនាំ ដល់ប្រជាពលរដ្ឋទាំងអស់ខាងលើ ឲ្យបញ្ឈប់ការធ្វើសកម្មភាពបែបនេះទៀត ក្នុងនោះក៏មានការចូលរួមណែនាំពី លោក យន់ សង្ហា អភិបាលរងស្រុកសំពៅលូនផងដែរ ទើបអនុញ្ញាតឲ្យពួកគាត់ត្រលប់ទៅផ្ទះវិញរៀងៗខ្លួន៕ | 2020-10-20T09:33:51+07:00 | kbnnews.com | https://kbn.news/archives/186566 |
bf260101-66ee-4186-a8c3-a33b39a51f2e | ម្តងនេះលើប្តីប្រពន្ធខ្មែរ ! ថ្ងៃនេះ ជំងឺកូវីដ-១៩ ឆ្លងប្តីប្រពន្ធខ្មែរ២នាក់ ជាអ្នកស្រុក… | នៅព្រឹកថ្ងៃទី២០ ខែតុលា ឆ្នាំ២០២០នេះ ក្រសួងសុខាភិបាល បានចេញសេចក្តីប្រកាសព័ត៌មាន ប្រកាសពីការរកឃើញអ្នកឆ្លងជំងឺកូវីដ-១៩ ថ្មីបន្ថែមទៀតចំនួន២នាក់ លើជនជាតិខ្មែរ ដែលទើបត្រឡប់មកពីប្រទេសអ៊ីរ៉ាក់។ ក្រសួងសុខាភិបាលបានបញ្ជាក់ថា អ្នកឆ្លងជំងឺកូវីដ-១៩ គឺជាបុរសជនជាតិខ្មែរ អាយុ ៣៣ឆ្នាំ (ជាស្វាមី) និងស្ត្រីជនជាតិខ្មែរ អាយុ៣២ឆ្នាំ (ជាភរិយា និងមានកូន អាយុ០៣ឆ្នាំ) មានអាសយដ្ឋានស្នាក់នៅភូមិអាចារ្យលាក់ សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ បានធ្វើដំណើរមកពីប្រទេសអ៊ីរ៉ាក់ ឆ្លងកាត់ទីក្រុងដូហា បន្តជើងហោះហើរនៅប្រទេសកូរ៉េខាងត្បូង បានមកដល់កម្ពុជា នៅថ្ងៃទី១៨ ខែតុលា ឆ្នាំ២០២០។ លទ្ធផលធ្វើតេស្តវត្ថុសំណាករបស់បុគ្គលជាស្វាមី និងភរិយាទាំងពីរនាក់ គឺ វិជ្ជមានវីរុសកូវីដ-១៩ ដែលផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ ហើយបច្ចុប្បន្នអ្នកជំងឺទាំងពីរនាក់នេះ ត្រូវបានដាក់ឱ្យសម្រាកព្យាបាលនៅមន្ទីរពេទ្យ មិត្តភាពខ្មែរ-សូវៀត។ សូមបញ្ជាក់ថា អ្នកដំណើរតាមយន្តហោះជាមួយអ្នកជំងឺខាងលើសរុបមានចំនួន ១០៨នាក់ (ស្រី៣៤នាក់ កុមារ ០៣នាក់ និងទារក០១នាក់) ដែលក្នុងចំនួននេះ មានបុរសជាតិខ្មែរអាយុ៣៣ឆ្នាំ និងស្ត្រីជនជាតិខ្មែរអាយុ ៣២ឆ្នាំដែលរកឃើញកូវីដ១៩ផងដែរ។ រីឯអ្នកដំណើរចំនួន១០៦នាក់ ដែលមានលទ្ធផលធ្វើតេស្តអវិជ្ជមានវីរុសវីដ-១៩នោះ ត្រូវបានដាក់ឱ្យធ្វើចត្តាឡីស័កចំនួន១៤ថ្ងៃ សណ្ឋាគារមួយចំនួនក្នុងរាជធានីភ្នំពេញ និងមណ្ឌលកងទ័ពអាកាស៕ | 2020-10-20T08:30:56+07:00 | kbnnews.com | https://kbn.news/archives/186531 |
2e1e9654-e929-4052-b198-64e4b8924e1c | ក្ដៅៗ ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ ចំនួន២នាក់ | នាព្រឹកថ្ងៃទី២០ ខែតុលា ឆ្នាំ២០២០ ក្រសួងសុខាភិបាលនៃព្រះរាជាណាចក្រកម្ពុជា បានប្រកាសរកឃើញករណីឆ្លងកូវីដ-១៩ ថ្មីចំនួន២នាក់ ខណៈគ្មានករណីជាសះស្បើយ។ យោងតាមសេចក្ដីប្រកាសរបស់ក្រសួងបានឲ្យដឹងទៀតថា ករណីឆ្លងកូវីដ-១៩ ចំនួន២នាក់ គឺជាបុរសជនជាតិខ្មែរ អាយុ៣៣ឆ្នាំ (ស្វាមី) និងស្រ្ដីជនជាតិខ្មែរ អាយុ៣២ ជាភរិយា មានអាសយដ្ឋានស្នាក់នៅភូមិអាចារ្យលាក់ សង្កាត់អាចារ្យលាក់ ក្រុងស្ទឹងសែន ខេត្តកំពង់ធំ បានធ្វើដំណើរមកពីប្រទេសអ៊ីរ៉ាក់ ឆ្លងកាត់ក្រុងដូហា បន្តជើងហោះហើរទៅកូរ៉េខាងត្បូង បានមកដល់កម្ពុជា នៅថ្ងៃទី១៨ ខែតុលា ឆ្នឍ២០២០ ៕ | 2020-10-20T07:37:46+07:00 | kbnnews.com | https://kbn.news/archives/186518 |
b95e645f-ae1e-4a09-b3a0-231442a47d82 | ពិភពលោកឈានដល់កម្រិតថ្មីមួយទៀតនៃឆ្លងរាតត្បាតដោយជំងឺកូវីដ១៩ | ពិភពលោកនៅពេលនេះ មានអ្នកឆ្លងជំងឺកូវីដ១៩ កើនលើសពីចំនួន៤០លាននាក់ហើយ។ យោងតាមស្ថិតិនៃសាកលវិទ្យាល័យ Johns Hopkins បានឲ្យដឹងថា រហូតមកដល់ព្រឹកថ្ងៃចន្ទ ទី១៩ ខែតុលា ឆ្នាំ២០២០ នេះ អ្នកឆ្លងដោយជំងឺកូវីដ១៩ បានកើនឡើងចំនួនជាង៤០លាននាក់ហើយ ហើយអ្នកស្លាប់ដោយសារជំងឺនេះ មានចំនួនជាង១លាន ១សែននាក់ហើយដែរ រហូតមកដល់ពេលនេះ។ ករណីថ្មីៗបំផុតនោះ រួមមានការឆ្លងជំងឺកូវីដ១៩ទៅលើលោក Saeb Erekat (សាអ៊ីប អែរិកខាត)អ្នកចរចាជើងចាស់របស់ប៉ាឡេស្ទីន និងជាអគ្គលេខាធិការបស់អង្គការរំដោះជាតិប៉ាឡេស្ទីនផងដែរ ដែលត្រូវបានគេនាំទៅកាន់មន្ទីរពេទ្យក្នុងទីក្រុង Jerusalem ភ្លាមៗកាលពីថ្ងៃអាទិត្យ ដែលនៅទីនោះ លោកត្រូវបានគេដាក់ឧបករណ៍ជួយដកដង្ហើមផងដែរ។ មនុស្សសំខាន់មួយរូបទៀត ដែលបានឆ្លងជំងឺកូវីដ១៩នាពេលថ្មីៗនេះផងដែរ គឺរដ្ឋមន្ត្រីក្រសួងសុខាភិបាលប្រទេសអាហ្វ្រិកខាងត្បូងលោក Zweli Mkhize (ឆ្វែលលី ខាយ) ដែលបានចេញសេចក្តីថ្លែងការណ៍មួយកាលពីថ្ងៃអាទិត្យថា លោកនិងភរិយារបស់លោក ត្រូវបានធ្វើតេស្តរកឃើញវីរុសកូរ៉ូណមួយថ្ងៃមុនពេលលោកមានរោគសញ្ញាបន្តិចបន្តួចនោះ។ ព័ត៌មាននៃការឆ្លងកូវីដ១៩ របស់រដ្ឋមន្ត្រីក្រសួងសុខាភិបាលរូបនេះ កើតមានឡើង ក្រោយពីប្រទេសអាហ្រ្វិកខាងត្បូង មានអ្នកឆ្លងដោយសារជំងឺកូវីដ១៩ ច្រើនជាង៧សែននាក់។ តាមការផ្សាយរបស់ទីភ្នាក់ងារព័ត៌មាន AP ប្រទេសអ៊ីរ៉ង់ មានអ្នកស្លាប់ថ្មីដោយសារជំងឺកូវីដ១៩ ចំនួន ៣៣៧នាក់ កាលពីថ្ងៃអាទិត្យ ដែលជាចំនួនដ៏ច្រើនបំផុតមិនធ្លាប់មានពីមុនមក ក្នុងការស្លាប់ក្នុងមួយថ្ងៃនោះ ដែលការស្លាប់កន្លងមកមានតែចំនួន២៧៩នាក់ប៉ុណ្ណោះ ក្នុងមួយថ្ងៃ៕ | 2020-10-20T07:00:00+07:00 | khmer.voanews.com | https://khmer.voanews.com/a/world-marks-another-milestone-in-covid-19-pandemic/5627498.html |
f5e3811e-15c4-46d8-aab0-d3b71aa65bed | លោកស្រី ឱ វណ្ណឌីន ជំរុញឱ្យអាជ្ញាធរខេត្តឧត្តរមានជ័យ និងមន្ទីរសុខាភិបាលខេត្ត យកចិត្តទុកដាក់ខ្ពស់ធ្វើចត្តាឡីស័កពលករខ្មែរ ត្រឡប់ពីប្រទេសថៃ ដើម្បីការពារជំងឺកូវីដ-១៩ | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្សក្រសួងសុខាភិបាល បានជំរុញដល់អាជ្ញាធរខេត្តឧត្តរមានជ័យ និងមន្ត្រីសុខាភិបាលនៃមន្ទីរសុខាភិបាលខេត្តឧត្តរមានជ័យ ត្រូវយកចិត្តទុកដាក់ខ្ពស់ការធ្វើចត្តាឡីស័ក ដល់ប្រជាពលរដ្ឋខ្មែរ ដែលជាពលករត្រឡប់មកពីប្រទេសថៃវិញ ដើម្បីការពារពីជំងឺកូវីដ-១៩។ ការជំរុញបែបនេះរបស់លោកស្រី ឱ វណ្ណឌីន បានធ្វើឡើងនៅក្នុងឱកាសដែលលោកស្រីអញ្ជើញជាតំណាងលោកសាស្ត្រាចារ្យបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល រួមជាមួយតំណាងអង្គសុខភាពពិភពលោកប្រចាំកម្ពុជា លោកស្រី លី អាឡែន ដឹកនាំក្រុមការងារជួបសំណេះសំណាលជាមួយលោក ប៉ែន កុសល្យ អភិបាលខេត្តឧត្តរមានជ័យ និងសំណេះសំណាលជាមួយថ្នាក់ដឹកនាំមន្ទីរសុខាភិបាលខេត្ត ព្រមទាំងចុះពិនិត្យស្វែងយល់ស្ថានភាពច្រកអន្តរជាតិអូរស្មាច់ ក៏ដូចជាមណ្ឌលចត្តាឡីស័កមួយចំនួនក្នុងខេត្តផងដែរ។ នៅក្នុងឱកាសនោះលោកស្រី ឱ វណ្ណឌីន បានលើកឡើងថា ។ ឆ្លៀតតក្នុងឱកាសនោះ លោកស្រី ឱ វណ្ណឌីន បានថ្លែងថា ក្នុងនាមក្រសួងសុខាភិបាល លោកស្រីសូមសំដែងនូវអំណរគុណចំពោះអាជ្ញាធរខេត្តឧត្តរមានជ័យ ដែលបានយកចិត្តទុកដាក់ខ្ពស់ទប់ស្កាត់ជំងឺកូវីដ-១៩នេះ ដែលរហូតមកដល់ថ្ងៃនេះ ក្នុងខេត្តទាំងមូលមិនទាន់មាននណាម្នាក់ឆ្លងជំងឺកូវីដ-១៩ នោះទេ។ លោកស្រី ឱ វណ្ណឌីន បានបញ្ជាក់ថា ទោះបីមិនទាន់ឆ្លងក៏យើងត្រូវគិតទៅមុខទៀត ពីព្រោះលទ្ធភាពនៃការចម្លង គឺតែងតែមាន ពិសេសបងប្អូនអ្នកដំណើរដែលធ្វើដំណើរចុះឡើងៗ ដូចជាបងប្អូនធ្វើដំណើរមកពីប្រទេសក្រៅផងដែរ។ លោកស្រី ឱ វណ្ណឌីន បានបញ្ជាក់បន្ថែមថា ករណីជំងឺកូវីដ-១៩ ដែលកម្ពុជារកឃើញកន្លងមកសុទ្ធសឹងជាករណីនាំចូល ដូច្នេះ ត្រូវរួមគ្នាបន្ថែមទៀត ជាសិសេសការត្រួតពិនិត្យទៅលើច្រកចេញចូល ដែលត្រូវតែពង្រឹងបន្ថែមទៀត។ លោកស្រីក៏បានសំណូមពរដល់លោកអភិបាលខេត្ត ឱ្យពង្រឹងការធ្វើចត្តាឡីស័ក ការធ្វើចត្តាឡីស័ក គឺមានសារៈសំខាន់ណាស់ ជោគជ័យរបស់កម្ពុជា ដែលទប់បានការរីករាលដាល់ជំងឺកូវីដ-១៩ និងការអនុវត្តន៍នូវការរុករកអ្នកប៉ះពាល់ និងអ្នកដែលសង្ស័យមានជំងឺកូវីដ បានធ្វើចត្តាឡីស័កឱ្យបានគ្រប់១៤ថ្ងៃ នៅតែជាចំណុចក្តៅគគុក។ លោកស្រី ឱ វណ្ណឌី ក៏បានណែនាំឱ្យមន្ត្រីសុខាភិបាលទាំងអស់ ស្របពេលដែលទឹកជំនន់កំពុងកើតមានឡើងនៅក្នុងខេត្ត ត្រូវធ្វើការអប់រំណែនាំប្រជាពលរដ្ឋឱ្យថែរក្សាសុខភាព ត្រូវត្រៀមរៀបចំផ្តល់កន្លែងផ្តល់សេវាសុខភាពឱ្យបានល្អមុនទឹកជំនន់កើតឡើង។ ត្រូវពង្រឹងសេវានៅតាមមណ្ឌលសុខភាព ព្រោះមណ្ឌលសុខភាពជាទីតាំងមួយនៅកៀកជាមួយប្រជាពលរដ្ឋ ដូច្នេះ បើដំណើរការមណ្ឌលសុខភាពនោះល្អ រឹងមាំនោះ សុខភាពប្រជាពលរដ្ឋនឹងមានភាពប្រសើរឡើង។ ទន្ទឹមនឹងនេះដែរ លោកស្រី ឱ វណ្ណឌីន បានកោតសរសើរ និងថ្លែងអំណរគុណដល់មន្ត្រីសុខាភិបាល ក្រុមគ្រូពេទ្យជួរមុខទាំងអស់ ដែលកន្លងមកនេះ លោកមិនបានសម្រាកទេ បុណ្យទានគេសម្រាកពេទ្យអត់បានសម្រាកទេ។ លោកស្រីសូមលើកទឹកចិត្តដល់ក្រុមគ្រូពេទ្យទាំងអស់ សូមបន្តនៅបេសកកម្មដ៏ថ្លៃថ្លានេះ និងធ្វើយ៉ាងណាឱ្យតម្លៃសុខាភិបាល ត្រូវតែមានជានិរន្ត ឋិតឋេរជារៀងរហូត ហើយត្រូវតែថែរក្សានៅក្រមសីលធម៌វិជ្ជាជីវៈគ្រូពេទ្យឱ្យបាន១០០ភាគរយ។ ជាមួយគ្នានេះដែរ លោកប៉ែន កុសល្យ ក៏បានថ្លែងអំណរគុណដល់លោកស្រី ឱ វណ្ណឌីន ដែលបានឆ្លៀតពេលដ៏មមាញឹក ចុះមកបំពេញភារកិច្ច ក្នុងខេត្តឧត្តរមានជ័យ។ លោកអភិបាលខេត្ត ក៏ជម្រាបជូនលោកស្រីរដ្ឋលេខាធិការ ពីការខិតខំប្រឹងប្រែងចូលរួមអាជ្ញាធរខេត្ត ក្រុងស្រុក និងមន្ទីរសុខាភិបាលខេត្ត កងកម្លាំងប្រដាប់អាវុធទាំង៣ប្រភេទ ក្នុងការចូលរួមទប់ស្កាត់ការឆ្លងជំងឺកូវីដ-១៩ បានយ៉ាងល្អ។ លោកអភiបាលខេត្ត ក៏សំណូមពរទៅលោកស្រីរដ្ឋលេខាធិការក្រសួងសុខាភិបាល ស្នើសុំរថយន្តសង្គ្រោះបន្ទាន់មួយគ្រឿង ដើម្បីប្រើប្រាស់សម្រាប់ដឹកជញ្ជូនអ្នកជំងឺផងដែរ៕ | 2020-10-19T23:52:00+07:00 | freshnewsasia.com | https://m.freshnewsasia.com/index.php/en/localnews/174349-2020-10-19-09-52-02.html |
56879ce7-cf37-4c24-8392-153630560687 | មន្ទីរពេទ្យមិត្ដភាពខ្មែរ-សូវៀត ដាក់ដំណើរការជាថ្មីនូវអគារឆ្លុះក្រពះ ពោះវៀន សម្រាប់ពិនិត្យព្យាបាលជំងឺជូនប្រជាពលរដ្ឋ ! | នាយកមន្ទីរពេទ្យមិត្ដភាពខ្មែរ-សូវៀត លោកសាស្ដា្រចារ្យ ងី ម៉េង បានថ្លែងការដឹងគុណ និងសប្បាយចិត្ដ ដែលរាជរដ្ឋាភិបាលកម្ពុជា តែងតែឧបត្ថម្ភគាំទ្រ អភិវឌ្ឍដល់មន្ទីរពេទ្យមិត្ដភាពខ្មែរសូវៀត ដើម្បីលើកកម្ពស់សេវាព្យាបាលសុខភាព ជូនប្រជាពលរដ្ឋកាន់តែប្រសើរឡើង។ នាយកមន្ទីរពេទ្យមិត្ដភាពខ្មែរ-សូវៀតបានថ្លែងបញ្ជាក់ថា ។ លោកសាស្ដ្រាចារ្យ ងី ម៉េង បានថ្លែងថ្លែងបន្ដថា អគារឆ្លុះ ក្រពះ ពោះវៀន ដាក់បានដំណើរជាថ្មីចាប់ផ្ដើមពីដើមសប្ដាហ៍នេះ មានចំនួន៥៨គ្រែ។ ជារៀងរាល់ថ្ងៃ អ្នកជំងឺប្រហែលជាង២០០នាក់ មកពិនិត្យព្យាបាល ក្នុងនោះអ្នកជំងឺដែលមកឆ្លុះក្រពះ ពោះវៀន ប្រហែល២០នាក់, អ្នកជំងឺមកសម្រាកព្យាបាលយ៉ាងតិចជិត៦០-៧០នាក់ និងអ្នកមកពិនិត្យពិគ្រោះជំងឺក្រៅជិត១០០នាក់ក្នុងមួយថ្ងៃ។ ដូចនេះ ទើបយើងគិតថា នេះជាពេលនៃការអភិវឌ្ឍពង្រឹងសមត្ថភាពបន្ថែមទៀត ក្នុងការផ្ដល់សេវា។ លើសពីនោះ នៅមន្ទីរពេទ្យមិត្ដភាពខ្មែរសូវៀត ក៏បានអភិវឌ្ឍទៅលើផ្នែកផ្សេងៗផងដែរ មានផ្នែកព្យាបាលជំងឺបេះដូង ដោយបានបំពាក់ឧបករណ៍ទំនើបៗបន្ថែមទៀត នៅអគារមនុស្សចាស់ ដែលនឹងដាក់សម្ពោធនៅខែវិច្ឆិកាឆាប់ៗនេះ រួមទាំងផ្នែកជំងឺផ្សេងទៀត ដូចជា ផ្នែកតម្រងនោម លាងឈាម ផ្នែកធ្មេញ ជាដើម។ ក្រៅពីនោះ ក៏ជួសជុលអគារថ្មីសម្រាប់ព្យាបាលជំងឺកូវីដ១៩ VIP ដែរបំពាក់ឧបករណ៍ទំនើបៗ ដែលឧបត្ថម្ភថវិកាដោយ រាជរដ្ឋាភិបាលកម្ពុជាយើងផងដែរ។ មន្ទីរពេទ្យនឹងបន្ដអភិវឌ្ឍបន្ដិចម្ដងៗ ឱ្យស្របទៅតាមយុទ្ធសាស្ដ្ររបស់រាជរដ្ឋាភិបាល ក្នុងការអភិវឌ្ឍវិស័យសុខាភិបាល ជូនប្រជាពលរដ្ឋឱ្យកាន់តែប្រសើរ។ រដ្ឋលេខាធិការក្រសួងសុខាភិបាល លោកសាស្ដ្រាចារ្យ ស៊ាង ហួង បានថ្លែងផងដែរថា ។ លោកសាស្ដ្រាចារ្យថ្លែងបន្ដថា នេះជាមោទនភាពមួយ ដែលមន្ទីរពេទ្យមិត្ដភាពខ្មែរ-សូវៀត ដែលពង្រីកទាំងហេដ្ឋារចនាសម្ព័ន្ធ សម្ភារបរិក្ខារពេទ្យទំនើប ជាមួយគ្រូពេទ្យេឯកទេស ។ក្រៅពីនេះមន្ទីរពេទ្យនេះ បានទទួលសេវាព្យាបាលជំងឺកូវីដ១៩ ដែលជាការងារមួយដ៏ធំសម្រាប់ប្រទេសយើង ក៏ដូចជាសកលោកដែរ៕ | 2020-10-19T21:50:00+07:00 | freshnewsasia.com | https://m.freshnewsasia.com/index.php/en/localnews/174325-2020-10-19-07-50-05.html |
7d8a90a9-43a3-4fe4-a807-142afe5ff31e | រដ្ឋមន្ត្រីសុខាភិបាលអាហ្វ្រិកខាងត្បូង និងភរិយារបស់លោក «ឆ្លងជំងឺកូវីដ-១៩» (Video inside) | ការិយាល័យសុខាភិបាលនៃប្រទេសអាហ្វ្រិកខាងត្បូង បានប្រកាសឲ្យដឹងថា រដ្ឋមន្ត្រីសុខាភិបាលលោក ហ្សាវែលី ម៉ាខាយស៍ (Zweli Mkhize) និងភរិយារបស់លោកបានធ្វើតេស្តវិជ្ជមានចំពោះជំងឺ COVID-19 ខណៈអាហ្វ្រិកខាងត្បូងកំពុងឈរលំដាប់លេខ ១ ដាច់ពីគេឯងឆ្ងាយតែម្តងនៅទ្វីបអាហ្វ្រិក ក្នុងនាមជាប្រទេសមានករណីឆ្លងជំងឺនេះធ្ងន់ធ្ងរបំផុត។ នេះបើតាមការចេញផ្សាយ ដោយសារព័ត៌មានចិន CGTN នាព្រឹកថ្ងៃចន្ទ ទី១៩ ខែតុលា ឆ្នាំ២០២០។ លោក Mkhize បានបញ្ជាក់នៅក្នុងសេចក្តីថ្លែងការណ៍មួយយ៉ាងដូច្នេះថា «ឥឡូវនេះខ្ញុំកំពុងសម្រាកព្យាបាល នៅផ្ទះជាមួយភរិយារបស់ខ្ញុំ ហើយខ្ញុំនៅតែមានសុទិដ្ឋិនិយមថា យើងទាំងពីរអ្នកនឹងជាសះស្បើយក្នុងពេលឆាប់ៗនេះ»។ រដ្ឋមន្ត្រីសុខាភិបាលរូបនេះ ត្រូវបានគេកត់សំគាល់ថា «ជាអ្នកប្រយុទ្ធជួរមុខ» ដើម្បីទប់ស្តាត់ការឆ្លងរីករាលដាននៃវីរុសដ៏កាចសាហាវនេះ នៅក្នុងប្រទេសអាហ្វ្រិកខាងត្បូង។ កាលពីថ្ងៃអាទិត្យសប្តាហ៍មុន លោកបានជំរុញឲ្យពលរដ្ឋទាំងអស់បន្តប្រកាន់ខ្ជាប់ នូវការអនុវត្តវិធានការសុខភាពសាធារណៈ ដូចជាការពាក់ម៉ាសឲ្យបានត្រឹមត្រូវ និងការរក្សាគម្លាតសុវត្ថិភាពផងដែរ។ គួរបញ្ជាក់ថា យោងតាមទិន្នន័យចុងក្រោយរបស់រដ្ឋាភិបាលនៅថ្ងៃចន្ទនេះ អាហ្វ្រិកខាងត្បូងមានករណីឆ្លងជំងឺ COVID-19 សុរបចំនួនជាង ៧០៣,៧០០ករណី ក្នុងនោះមនុស្ស ១៨,៤៧១នាក់បានស្លាប់ និងជាង ៦៣៤,០០០នាក់ជាសះស្បើយឡើងវិញ គិតចាប់តាំងពីការផ្ទុះឡើងដំបូងនៃវីរុសក្នុងប្រទេសនេះ កាលពីខែមីនាកន្លងទៅ៕ | 2020-10-19T17:03:00+07:00 | freshnewsasia.com | https://m.freshnewsasia.com/index.php/en/internationalnews/174255-2020-10-19-03-03-31.html |
509caa35-f3e5-42c9-b2b3-350c359858b3 | TOP NEWS: ថ្ងៃនេះក្រសួងសុខាភិបាលបន្តប្រកាសថា មិនមានអ្នកឆ្លងជំងឺកូវីដ១៩ថ្មីនោះទេ, ៨ថ្ងៃជាប់គ្នាហើយដែលកម្ពុជាគ្មានករណីឆ្លងថ្មី ! (Video inside) | ក្រសួងសុខាភិបាល នៅព្រឹកថ្ងៃទី១៩ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ ចាប់ពីថ្ងៃទី១២ ដល់ ថ្ងៃទី១៩ ខែតុលា ឆ្នាំ២០២០នេះ រយៈពេល៨ថ្ងៃជាប់គ្នាហើយ ដែលក្រសួងប្រកាសថា គ្មានរកឃើញករណីឆ្លងជំងឺកូវីដ១៩ថ្មី នៅកម្ពុជា។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៩ ខែតុលានេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន២៨៣នាក់ (ស្ត្រី៥៦នាក់ និងបុរស២២៦នាក់) ក្នុងនោះព្យាបាលជាសះស្បើយចំនួន២៨០នាក់ និងកំពុងសំរាកនៅមន្ទីរពេទ្យ៣នាក់៕ | 2020-10-19T15:12:00+07:00 | freshnewsasia.com | https://m.freshnewsasia.com/index.php/en/localnews/174244-2020-10-19-01-12-39.html |
bc46aaee-5eaa-42d1-927e-bc15b9ac044c | មុខវិជ្ជាសុខភាពផ្លូវចិត្ត សុខភាពផ្លូវភេទ នឹងត្រូវដាក់បញ្ចូលក្នុងកម្មវិធីសិក្សាចាប់ពីឆ្នាំ២០២២ | ក្រសួងអប់រំ យុវជន និងកីឡា គ្រោងនឹងដាក់បញ្ចូលមុខវិជ្ជាមួយទាក់ទងនឹង«អប់រំសុខភាព» សម្រាប់សិស្សានុសិស្ស ចាប់ពីថ្នាក់ទី១ដល់ថ្នាក់ទី១២ ដែលអាចនឹងអនុវត្តចាប់ពីឆ្នាំ២០២២។ នេះបើយោងតាមមន្រ្តីក្រសួងអប់រំ។ មុខវិជ្ជា«អប់រំសុខភាព»ថ្មីនេះ នឹងសិក្សាលម្អិតអំពីសុខភាពរបស់សិស្សប្រុសស្រីបន្ថែមពីលើមុខវិជ្ជាជីវវិទ្យាដែលមានស្រាប់។ ការស្វែងយល់ស៊ីជម្រៅអំពីបញ្ហាសុខភាពទាំងផ្លូវកាយ និងចិត្តនេះ រួមចំណែកកាត់បន្ថយហានិភ័យនានាបង្កើនទំនុកចិត្តដល់សិស្ស ក៏ដូចជារៀបចំឲ្យសិស្សក្លាយជាធនធានមនុស្សមានសុខភាពប្រសើរជាងមុន។ លោកស្រី ឆាយគីម សុទ្ធាវី ប្រធាននាយកដ្ឋានសុខភាពសិក្សានៃក្រសួងអប់រំដែលទទួលបន្ទុកបង្កើត និងអនុត្តកម្មវិធីសិក្សាប្រាប់VOAថា៖ «រឿងពាក់ព័ន្ធថ្មីៗនេះដូចជាការបៀតបៀនអីយើងដាក់ពីថ្នាក់៥ទៅ... ពីព្រោះក្មេងហ្នឹងវាចេះមករដូវ ហើយចេះមានទំនាក់ទំនង រឿងការលូតលាស់រឿងរូបរាងកាយគាត់បានផ្លាស់ប្តូរខុសពីមុន។ អ៊ីចឹងយើងត្រូវប្រាប់គាត់ ហើយបណ្តុះបណ្តាលគាត់ឲ្យយល់ច្បាស់អំពីសុខភាពអស់ហ្នឹង»។ បើតាមមន្រ្តីក្រសួងអប់រំរូបនេះ មុខវិជ្ជាអប់រំសុខភាពនេះ ផ្តោតសំខាន់លើចំណេះដឹង ៦ចំណុច គឺសុខភាពបឋម សុខភាពផ្លូវចិត្ត សុខភាពបន្តពូជ និងសុខភាពផ្លូវភេទសុខភាពនិងបរិស្ថាន សុខភាព និងសេដ្ឋកិច្ច សុខភាពនិងជំនឿ។ មុខវិជ្ជាទាំងនេះតម្រូវឲ្យសិស្សសិក្សាមួយម៉ោងក្នុងមួយសប្តាហ៍ ឬ៣៥ម៉ោងនៅក្នុងមួយឆ្នាំ។ លោកស្រី ឆាយគីម សុទ្ធាវី ប្រធាននាយកដ្ឋានសុខភាពសិក្សា ពន្យល់ថាចំណេះដឹងផ្នែកសុខភាពទាំងនេះនឹងជួយឲ្យសិស្សដឹងពីរបៀបថែទាំសុខភាពខ្លួន និងគ្រួសារ និងចេះដោះស្រាយបញ្ហានានាពាក់ព័ន្ធនឹងការរំលោភបំពានដែលអាចប៉ះពាល់ដល់សុខភាពសិស្សទាំងផ្លូវកាយ និងផ្លូវចិត្ត។ លោកស្រីបន្ថែមថា៖ «មានជំនាញផ្សេងៗទៀតនៅក្នុងការថែទាំសុខភាព ដូចជាជំនាញដោះស្រាយបញ្ហា ហើយចេះឆ្លើយថា “ទេ”។ [ពួកគេ] ត្រូវយល់ដឹងអំពីសិទ្ធិមួយចំនួន ដូចថា ក្នុងការរៀបការប្តីប្រពន្ធហ្នឹង គឺអត់មានអ្នកណាបង្ខំអ្នកណា ហើយត្រូវគោរពគ្នាទៅវិញទៅមករវាងប្តីប្រពន្ធក្នុងគ្រួសារ»។ លោកស្រីបន្ថែមទៀតថា ក្រៅពីចំណេះដឹងពាក់ព័ន្ធលើសុខភាពរូបរាងកាយ មុខវិជ្ជាអប់រំសុខភាពនេះនឹងបញ្ចូលចំណេះដឹងគួបផ្សំផ្សេងទៀត ដើម្បីអប់រំកែប្រែឥរិយាបថមិនត្រឹមត្រូវមួយចំនួន ដែលសង្គមមានពីមុនមក ដែលប៉ះពាល់ការលូតលាស់សុខភាពផ្លូវកាយ និងផ្លូវចិត្តរបស់សិស្សទាំងស្រី និងប្រុស។ «ឥឡូវហ្នឹងសូម្បីតែពាក្យសម្តីក៏យើងចាត់បញ្ចូលទៅក្នុងការរំលោភបំពានហ្នឹងដែរ។ [...] អ្នកខ្លះគេថា ហឹម...គេនិយាយលេងទេ តែវាអាចប៉ះពាល់ដល់អារម្មណ៍គេ។ ឧទាហរណ៍ថា បុរសម្នាក់ គាត់និយាយថា គាត់មកពីប្រជុំគាត់អស់កម្លាំង គាត់ថា ឃើញហ្អែងមកអ៊ីចឹងដូចមានកម្លាំងហ្មងហ្អា! មានកម្លាំងឆេវហ្មង! ឧទាហរណ៍អ៊ីចឹងណា។ ការនិយាយអ៊ីចឹងវាលេងសើច ប៉ុន្តែវាប៉ះពាល់។ អ៊ីចឹងក្នុងសៀវភៅរបស់យើង យើងបានដាក់ ហើយវាមានការអប់រំឲ្យស្គាល់ និងគោរពគ្នា»។ លោក រស់ សុវាចា អ្នកនាំពាក្យក្រសួងអប់រំថ្លែងថា បច្ចុប្បន្នក្រសួងចងក្រងរៀបចំសៀវភៅពុម្ពទាក់ទងនឹងការអប់រំសុខភាពនេះ បានកម្រិតអប់រំ៨ថ្នាក់ ហើយនៅសល់៤ថ្នាក់ទៀត ដែលគ្រោងនឹងបញ្ចប់នៅឆ្នាំក្រោយ។ លោកមានប្រសាសន៍ថា៖ «មេរៀនទាំងនេះ គឺមានសារៈសំខាន់ណាស់ សម្រាប់សិស្សានុសិស្សក្នុងការរៀនសូត្រជាចំណេះដឹង ដើម្បីយកទៅអនុវត្តដើម្បីថែទាំសុខភាពរបស់ពួកគាត់ ឲ្យគ្រប់ជ្រុងជ្រោយក្នុងជីវិតប្រចាំថ្ងៃ ក៏ដូចជាសម្រាប់អនាគត ដែលអាចរស់នៅប្រកបដោយសុខភាពល្អ ទាំងផ្លូវកាយ ផ្លូវចិត្ត និងសង្គម»។ ការសិក្សាថ្នាក់ជាតិមួយបោះពុម្ពផ្សាយឆ្នាំ២០១៨ ស្តីអំពី «ការអប់រំនៅកម្ពុជា៖ លទ្ធផលស្រាវជ្រាវពីបទពិសោធន៍កម្ពុជាក្នុងកម្មវិធីវាយតម្លៃសិស្សជាលក្ខណៈអន្តរជាតិសម្រាប់ការអភិវឌ្ឍ» រកឃើញថា ៣៥ភាគរយនៃសិស្សនៅកម្ពុជា រាយការណ៍ថាសុខភាពរបស់ពួកគេ«ខ្សោយ» ឬ«មធ្យម»។ ការសិក្សាដែលគេធ្វើឡើងក្នុងចំណោមសិស្សប្រមាណ៥ពាន់នាក់ ដែលមានអាយុ១៥ឆ្នាំ និងលើសតិចតួច ឲ្យដឹងថា ការវាយតម្លៃសុខភាពខ្លួនក្នុងចំណោមពួកគេ នៅមានកម្រិតទាប។ ការវាយតម្លៃសុខភាពខ្លួនថា មានកម្រិតទាបនេះ អាចឆ្លុះបញ្ចាំងពីការណ៍ពិតដែលថា សិស្សកម្ពុជា អាចជួបប្រទះបញ្ហាសុខភាពជាក់ស្តែងក្នុងអំឡុងពេលសិក្សា ក៏ប៉ុន្តែបញ្ហាសុខភាពនេះប្រហែលជាមិនបានដឹងឮដល់ថ្នាក់ដឹកនាំសាលារៀនទេ។ របាយការណ៍នេះបន្ថែមថា៖ «នៅកម្ពុជាសុខភាពខ្សោយហាក់ដូចជាពាក់ព័ន្ធយ៉ាងខ្លាំងជាមួយនឹងបញ្ហាសុខភាពនានាដូចជាបញ្ហាក្រពះពោះវៀន ការថប់អារម្មណ៍ និងការធ្លាក់ទឹកចិត្ត ជំងឺរ៉ាំរ៉ៃ ឬការអស់កម្លាំងឬឈឺចាប់យូរអង្វែង ការគេងមិនលក់ និងជំងឺផ្តាសាយ»។ សិស្សដែលបានវាយតម្លៃថាខ្លួនមានសុខភាព 'ខ្សោយ' បានរាយការណ៍ថា ពួកគេធ្លាប់មានបញ្ហាក្រពះពោះវៀន ការភ័យស្លន់ស្លោ និងការថប់អារម្មណ៍ ឬការអស់កម្លាំងខ្លាំង ឬឈឺចាប់ ជាដើម។ ប្រធានអង្គការចលនា ដើម្បីសុខភាពកម្ពុជា លោក ម៉ម គង់ បានថ្លែងប្រាប់វីអូអេថា លោកបានដឹងអំពីគោលបំណងនៃការបង្កើតមុខវិជ្ជាអប់រំសុខភាពនេះតាំងពីឆ្នាំ១៩៩៨ ឬ១៩៩៩។ លោកសង្ឃឹមថា ក្រសួងនឹងបញ្ចូលកម្មវិធីអប់រំសុខភាពនេះ តាមគោលដៅឆ្នាំ២០២២ ដែលលោកថា មានកត្តាជាច្រើនរាំងស្ទះ រួមទាំងបញ្ហាថវិកាគាំទ្រផងដែរ។ ចំពោះការបង្កើតកម្មវិធីអបរំសុខភាពនេះ អង្គការរបស់លោក ម៉ម គង់ បានទទួលបន្ទុកជួយប្រឹក្សាទាក់ទងនឹងការបង្កើតកម្មវិធីរៀនផ្នែកជំងឺមិនឆ្លង ដូចជាជំងឺបេះដូង ជំងឺសរសៃឈាមជំងឺមហារីកជំងឺផ្លូវដង្ហើមរ៉ាំរ៉ៃ និងជំងឺទឹកនោមផ្អែម ដែលសុទ្ធតែជាជំងឺគួរឲ្យព្រួយបារម្ភខ្លាំងក្លា បើធៀបនឹងជំងឺឆ្លង។ លោកថា កត្តាហានិភ័យនានា ដូចជាគ្រឿងស្រវឹង ថ្នាំជក់ កង្វះកាយវប្បកម្ម និងបញ្ហាអាហារូបត្ថម្ភ សុទ្ធសឹងតែជាចំណេះដឹងសំខាន់ដែលត្រូវបញ្ចូលក្នុងកម្មវិធីសិក្សាថ្មីនេះ។ លោក ម៉ម គង់ មានប្រសាសន៍ថា៖ «ទាក់ទងនឹងការបញ្ចូលកម្មវិធីអប់រំសុខភាពហ្នឹង វាគឺជាបំនិនដើម្បីអប់រំក្មេងៗឲ្យដឹងតាំងពីនៅក្មេងៗទៅ តើអ្វីដែលគាត់គួរចៀសវាង? អ្វីដែលគាត់គួរប្រព្រឹត្ត? ដោយសារខ្ញុំធ្វើការពាក់ព័ន្ធនឹងថ្នាំជក់ និងគ្រឿងស្រវឹងអ៊ីចឹងយើងត្រូវបង្រៀនសិស្សឲ្យដឹងថា តើគ្រឿងស្រវឹងនេះ នៅពេលដែលគាត់សេពទៅ វានាំឲ្យគាត់មានបញ្ហាអ្វីខ្លះដល់ខ្លួនគាត់ និងដល់សង្គម ហើយការធ្វើទីផ្សាររបស់គ្រឿងស្រវឹង នឹងវាមានគោលបំណងយ៉ាងណា? កុំឲ្យគាត់ឃើញពាណិជ្ជកម្មអីចេះតែជឿៗ។ នេះជាផ្នែកមួយនៃការអប់រំ។ ហើយដើម្បីបង្ការជំងឺមិនឆ្លង គាត់ត្រូវធ្វើដូចម្តេច?» លោក ហូយ គឹមសែ នាយកសាលាបឋមសិក្សាវត្តកោះនៅរាជធានីភ្នំពេញ ប្រាប់វីអូអេថា លោកបារម្ភអំពីបញ្ហាសុខភាពផ្លូវចិត្តរបស់កុមារ ដោយសារបរិយាសកាសសាលារៀន ត្រូវបានរំខានដោយក្រុមក្មេងទំនើងនៅជុំវិញរបងសាលារៀនរបស់លោក។លោករំពឹងថា កម្មវិធីអប់រំសុខភាពថ្មីនេះ អាចបញ្ជ្រាបចំណេះដឹងស៊ីជម្រៅពាក់ព័ន្ធសុខភាពដល់សិស្ស។ លោកថ្លែងថា៖ «វាមានសារៈសំខាន់ ដើម្បីអប់រំក្មេងឲ្យចេះថែទាំសុខភាពខ្លួនឯងយកចំណេះដឹងនេះទៅប្រាប់បងប្អូនគាត់ ឪពុកម្តាយគាត់ អ្នកជុំវិញខ្លួនគាត់ ដើម្បីយល់ដឹងពីបញ្ហាសុខភាពគ្រប់បែបយ៉ាង ទាំងផ្លូវចិត្ត និងអនាម័យ»។ លោក តូច កន្តាល់ នាយកវិទ្យាល័យបាក់ទូនៅភ្នំពេញ យល់ថា មុខវិជ្ជា«អប់រំសុខភាព» នឹងរួមចំណែកដល់ការអភិវឌ្ឍធនធានមនុស្សឲ្យមានសុខភាពល្អរឹងមាំ។លោកថា មុខវិជ្ជាអប់រំសុខភាពនេះ គួរផ្តោតលម្អិតបន្ថែមអំពីមុខវិជ្ជាជីវវិទ្យាដែលមានស្រាប់។ «ស្រុកយើងភាគច្រើនខ្មាសអៀន បញ្ហាអនាម័យផ្លូវភេទ។ អាយុប៉ុណ្ណេះ គេត្រូវចាក់ថ្នាំការពារស្បូន អាយុប៉ុណ្ណាអាចរួមភេទបាន និងច្រើនទៀតពាក់ព័ន្ធនឹងរោគស្ត្រី និងការរក្សាអនាម័យខ្លួនប្រាណស្ត្រីជាដើម»។ លោកនាយកវិទ្យាល័យបាក់ទូករូបនេះ បន្ថែមថា សុខភាពផ្លូវចិត្តល្អ ក៏មានសារៈសំខាន់ខ្លាំងចំពោះការសិក្សា និងសុខុមាលភាពរបស់សិស្សផងដែរ។ លោកមានប្រសាសន៍ថា៖ «ជួយសិស្សដែលរៀនយឺត ជួយសិស្សដែលបាត់បង់ការសិក្សា។ ជួនកាលក្រុមគ្រួសារគាត់លំបាកក្នុងសេដ្ឋកិច្ចគ្រួសារជាផ្លូវចិត្តមួយ។ ក្រុមគ្រួសារគាត់លែងលះគ្នាជាផ្លូវចិត្តមួយ។ គាត់មករៀន អ្នកគ្រូ លោកគ្រូគាបគាត់ជាផ្លូវចិត្តមួយ។ អ៊ីចឹងយើងត្រូវយល់ពីបរិយាកាសសង្គមទាំងអស់ ធ្វើម៉េចឲ្យគាត់មានចិត្តចង់មកសាលា មានចិត្តចង់រៀន។ អាហ្នឹងផ្លូវចិត្តល្អហើយ»។ លោកបន្ថែមថា នៅក្នុងបរិវេណវិទ្យាល័យបាក់ទូក មានតែក្រុមយុវជនមួយក្រុមដែលធ្វើការងារស្ម័គ្រចិត្ត ដើម្បីសម្រួលការងារពាក់ព័ន្ធសុខភាពសិស្សប្រចាំសាលា។ លោកបញ្ជាក់ថា៖ «[សិស្ស] មួយចំនួនចូលវិទ្យាល័យខ្លះចាប់ផ្តើមមករដូវ។អ្នកគ្រូនាយិការងខ្ញុំគាត់មានទូមួយ សម្រាប់សំឡីអនាម័យ ស្រីៗគ្នាគាត់។ គាត់ដឹងរឿងគ្នាគាត់។ ហើយបន្ទប់សង្គ្រោះបឋមនៅវិទ្យាល័យបាក់ទូកមានបរិក្ខារសព្វបែបយ៉ាង»។ អ្នកស្រី Katheryn Bennett ប្រធានផ្នែកអប់រំ នៃអង្គការយូនីសេហ្វបាន ប្រាប់វីអូអេតាមសារអេឡិចត្រូនិចថាអង្គការយូនីសេហ្វបានគាំទ្រគម្រោងកម្មវិធីអប់រំសុខភាពរបស់រដ្ឋាភិបាលកម្ពុជា លើផ្នែកបង្កើតសម្ភារៈបង្រៀន និងកៀរគរធនធានមនុស្ស។ អ្នកស្រីថា៖ «ការងារនេះ មានសារៈសំខាន់យ៉ាងខ្លាំងចំពោះសុខភាពរាងកាយ និងផ្លូវចិត្ត ក៏ដូចជាសុខុមាលភាពទូទៅរបស់កុមារ។ហើយការងារនេះកើតឡើងនៅពេលដែលបញ្ហាសុខភាពជាបញ្ហាដ៏មានសារៈសំខាន់ខ្លាំងនៅក្នុងបរិបទនៃជំងឺរាតត្បាតជាសាកលកូវីដ១៩ ដែលសម្ពាធនៃជំងឺរាតត្បាត នេះកំពុងកើតមានលើកុមារ និងក្រុមគ្រួសាររបស់ពួកគេ»។ លោកស្រី ឆាយ គីម សុទ្ធាវី ប្រធាននាយកដ្ឋានសុខភាពសិក្សានៃក្រសួងអប់រំ បានប្រាប់វីអូអេថា ក្រសួងបានស្នើសុំថវិកាជាតិរួចហើយ ប៉ុន្តែស្របពេលដែលពិភពលោកកំពុងរងផលប៉ះពាល់ពីវិបត្តិជំងឺកូវីដ១៩ គម្រោងនេះអាចនឹងត្រូវបន្តព្យួរសិន៕ | 2020-10-19T07:00:00+07:00 | khmer.voanews.com | https://khmer.voanews.com/a/mental-health-sex-education-and-other-health-topics-set-to-roll-out-in-2022-curriculum/5627103.html |
3cbafc70-57f3-421f-869d-acc63e4407f9 | លោកស្រី ឱ វណ្ណឌីន៖ ការទិញថ្នាំជំងឺទឹកនោមផ្អែម មកព្យាបាលដោយខ្លួនឯង អាចមានគ្រោះថ្នាក់ដល់ជីវិត, សូមស្វែងរកការព្យាបាលពីគ្រូពេទ្យជំនាញឲ្យត្រឹមត្រូវ ! (Video inside) | លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី១៨ ខែតុលា ឆ្នាំ២០២០ បានអះអាងថា ការទិញថ្នាំជំងឺទឹកនោមផ្អែម មកព្យាបាលដោយខ្លួនឯង នឹងនាំឲ្យមានគ្រោះថ្នាក់ដល់អាយុជីវិត។ ការបំភ្លឺរបស់លោកស្រី បានធ្វើឡើងដោយសារសព្វថ្ងៃ មានអ្នកលក់ថ្នាំព្យាបាលទឹកនោមផ្អែមច្រើនណាស់តាម Online។ ការលក់យ៉ាងអនាធិបតេយ្យបែបនេះ នាំឲ្យមានមតិជាច្រើនចោទសួរថា ឆ្លើយតបសំណួរនេះ លោកស្រី ឱ វណ្ណឌីន បានបញ្ជាក់យ៉ាងដូច្នេះថា៖ ។ ដល់បុគ្គលដែលមានបញ្ហាសុខភាព សូមកុំទិញប្រើប្រាស់ ហើយត្រូវទៅស្វែងរកការពិនិត្យព្យាបាលពីគ្រូពេទ្យជំនាញត្រឹមត្រូវ ជនដែលផ្សាយតាមអនឡាញនូវឱសថ ឬបរិក្ខាពេទ្យ គ្មានច្បាប់អនុញ្ញាតពីក្រសួងសុខាភិបាល ត្រូវតែបញ្ឈបជាបន្ទាន់ ហើយក្រសួងនឹងចាត់ការតាមផ្លូវច្បាប់ជាធរមាន។ ត្រូវគោរពច្បាប់គ្រប់គ្រងឱសថ ដែលមានជាធរមាន ដែលគ្រប់មុខឱសថ ត្រូវតែចុះបញ្ជិកានៅក្រសួងសុខាភិបាល ហើយការផ្សព្វផ្សាយឱសថតាមរូបភាពណាក៏ដោយ ក៏ត្រូវតែមានច្បាប់អនុញ្ញាតពីក្រសួងសុខាភិបាលដែរ។ ការផ្សាយតាមអនឡាញនេះ តម្រូវឲ្យមានការចូលរួមពីប្រជាពលរដ្ឋ សូមកុំជឿតាមការឃោសនា ឬការផ្សាយឱសថនេះឲ្យសោះ ហើយចូលរួមរាយការណ៍ជូនក្រសួងសុខាភិបាល នូវភាពមិនប្រក្រតីទាំងឡាយ ជាមួយនិងប្រភពច្បាស់លាស់ ដើម្បីជាមូលដ្ឋាននៃការស្រាវជ្រាវ និងចាត់វិធានការបានទាន់ពេល។ បើយើងមិនជឿ និងមិនទិញ គឺមិនបារម្ភដល់ហានិភ័យសុខភាព ហើយអ្នកលក់ក៏លក់មិនដាច់ យូរៗទៅឈប់ឯងហើយ។ សូមអាជ្ញាធរមានសមត្ថកិច្ច ជួយចាត់ការតាមផ្លូវច្បាប់ផងដែរ។ ប្រព័ន្ធបច្ចេកវិទ្យាកាន់តែទំនើប យើងពិបាកតាមរកណាស់ ទាល់តែមានការចូលរួមពីគ្រប់ភាគីពាក់ព័ន្ធ ហើយនៅស្រុកគេ ក៏មានការពិបាកតាមរកដូចគ្នាដែរ។ ដូច្នេះ សំខាន់គឺការចូលរួមពបុគ្គលម្នាក់ៗ កុំជឿ និងកុំទិញ។ លោកស្រីបន្ថែមថា ៕ | 2020-10-18T19:38:00+07:00 | freshnewsasia.com | https://m.freshnewsasia.com/index.php/en/localnews/174169-2020-10-18-05-38-29.html |
6a6ca3a2-0f92-48db-91cb-90b9a67b0069 | TOP NEWS: ថ្ងៃនេះក្រសួងសុខាភិបាលបន្តប្រកាសថាមិនមានរកឃើញ អ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៨ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៨ ខែតុលានេះ កម្ពុជាបានរកឃើញអ្នកឆ្លងជំងឺកូវីដ១៩ សរុបចំនួន២៨៣នាក់ (ស្ត្រី៥៦នាក់ និងបុរស២២៦នាក់) ក្នុងនោះព្យាបាលជាសះស្បើយចំនួន២៨០នាក់ និងកំពុងសំរាកនៅមន្ទីរពេទ្យ៣នាក់៕ | 2020-10-18T14:26:00+07:00 | freshnewsasia.com | https://m.freshnewsasia.com/index.php/en/localnews/174137-2020-10-18-00-26-28.html |
70a88e15-4d66-47a1-8180-1a678e1df894 | ទឹកលិចមន្ទីរពេទ្យបង្អែកថ្មពួក, អ្នកជំងឺ និងគ្រូពេទ្យត្រូវជម្លៀសទៅមន្ទីរពេទ្យស្វាយចេក | មន្ទីរពេទ្យបង្អែកស្រុកថ្មពួក ត្រូវបានទឹកជន់លិចយ៉ាងជ្រៅនៅយប់ថ្ងៃទី១៧ ខែតុលា ឆ្នាំ២០២០។ ទឹកនេះមួយផ្នែកជាទឹកភ្លៀងក្នុងខេត្ត និងមួយផ្នែកជាទឹកភ្លៀងហូរធ្លាក់ពីប្រទេសថៃ។ កម្លាំងសង្គ្រោះមានកងពលតូចទ័ពពិសេស (៩១១) យោធា កងរាជអាវុធហត្ថ និងនគរបាលខេត្តដឹកនាំបញ្ជាផ្ទាល់ ដោយលោកទេសរដ្ឋមន្ត្រី គន់ គីម អនុប្រធានទី១ គណៈកម្មាធិការជាតិគ្រប់គ្រងគ្រោះមហន្តរាយ និងលោក អ៊ុំ រាត្រី អភិបាលខេត្ត បន្ទាយមានជ័យ បានចុះជួយជម្លៀសប្រជាពលរដ្ឋទាំងយប់ភ្លាមផងដែរ។ បើតាមលោក អ៊ុំ រាត្រី ក្រុមគ្រូពេទ្យប្រមាណជា១០០នាក់ និងអ្នកជំងឺ១៣នាក់ ត្រូវបានដឹកជម្លៀសពីមន្ទីរពេទ្យបង្អែកថ្មពួក ទៅកាន់មន្ទីរពេទ្យបង្អែកស្រុកស្វាយចេក។ សូមបញ្ជាក់ថា ជំនន់ទឹកភ្លៀងបានបន្តលិចលង់កាន់តែខ្លាំង នៅតំបន់មួយចំនួនទៀតក្នុងស្រុកថ្មពួក អូរជ្រៅ និងក្រុងប៉ោយប៉ែតផងដែរ។ កងកម្លាំងសង្គ្រោះគ្រប់ផ្នែក ក៏បានចេញប្រតិបត្តិការជួយជម្លៀសប្រជាលរដ្ឋរកទីទួលសុវត្ថិភាព និងរៀបចំសម្ភារដាក់កន្លែងខ្ពស់ឱ្យផុតពីទឹក។ លោក អ៊ុំ រាត្រី បានឱ្យដឹងថា នៅក្នុងស្រុកថ្មពួកលិច៧ភូមិ ក្នុងឃុំថ្មពួក។ ពលរដ្ឋក្នុងឃុំនេះ គាត់មិនទាន់ព្រមទៅទីទួលសុវត្ថិភាព ដែលអាជ្ញាធររៀបចំនោះទេ ដូចនេះកងកម្លាំងជួយនាំគាត់ទៅកាន់ផ្ទះសាច់ញាតិ ឬអ្នកជិតខាងដែលមានផ្ទះខ្ពស់ និងជួយរៀបចំសម្ភារផ្សេងៗ ដាក់កន្លែងខ្ពស់ផុតពីទឹក។ ដោយឡែកនៅប៉ោយប៉ែតលិចសង្កាត់៣ចំនួន៣ រួមមាន៖ ប៉ោយប៉ែត ផ្សារកណ្តាល និងនិម្មិត។ ប្រជាពលរដ្ឋស្ថិតតាមដងអូរ និងតំបន់ទំនាប ជាង១០០គ្រួសារ ត្រូវបានជម្លៀសទៅទួលសុវត្ថិភាព។ រីឯស្រុកអូរជ្រៅវិញ ទឹកលិចឃុំអូរបីជាន់ ប្រជាពលរដ្ឋរស់តាមដងអូរព្រំដែនថៃជិត១០០គ្រួសារ ត្រូវបានជម្លៀសទៅទីទួលសុវត្ថិភាពផងដែរ។ សូមបញ្ជាក់ថា ខេត្តបន្ទាយមានជ័យ ក៏ជាខេត្តមួយដែលកំពុងរងការលិចលង់ធ្ងន់ធ្ងរពីជំនន់ទឹកភ្លៀងផងដែរ។ របាយការណ៍របស់គណៈកម្មាធិការជាតិគ្រប់គ្រងគ្រោះមហន្តរាយ បានឱ្យដឹងថា គិតត្រឹមថ្ងៃទី១៧ ខែតុលា ខេត្តបន្ទាយមានជ័យ បានជន់លិចក្រុង/ស្រុក ចំនួន៩ និងឃុំ/សង្កាត់ចំនួន៤៩ ហើយធ្វើឱ្យប៉ះពាល់ប្រជាពលរដ្ឋជាង ១ម៉ឺនគ្រួសារ ហើយប្រជាពលរដ្ឋជាង ២ពាន់គ្រួសារត្រូវបានជម្លៀសទៅទីទួលសុវត្ថិភាព។ គិតត្រឹមថ្ងៃទី១៧ ខែតុលា ប្រជាពលរដ្ឋក្នុងខេត្តបន្ទាយមានជ័យ ១២នាក់ បានស្លាប់បាត់បង់ជីវិតដោយសារទឹកជំនន់។ ដើម្បីដោះស្រាយការលំបាកនេះ សម្តេចតេជោ ហ៊ុន សែន នាយករដ្ឋមន្ត្រីកម្ពុជា និងជាប្រធានគណៈកម្មាធិការជាតិគ្រប់គ្រងគ្រោះមហន្តរាយនៅថ្ងៃទី១៧ ខែតុលា នេះ ក៏បានសម្រេចបន្ថែមកញ្ចប់ថវិកាចំនួន ១០ម៉ឺនដុល្លារបន្ថែមទៀតទៅកាន់ខេត្តជាប់ព្រំដែនថៃមួយនេះ។ មកដល់ពេលនេះខេត្តបន្ទាយមានជ័យទទួលបានថវិកាពីសម្តេចតេជោ ២០ម៉ឺនដុល្លារហើយ៕ | 2020-10-18T14:01:00+07:00 | freshnewsasia.com | https://m.freshnewsasia.com/index.php/en/localnews/174133-2020-10-18-00-01-59.html |
dd2a2186-d7ec-4541-98cd-1ccd68b90881 | ករណីឆ្លងជំងឺកូវីដ១៩ កើនឡើងដល់ជាង ៣៩ លានករណីនៅទូទាំងពិភពលោក | សាកលវិទ្យាល័យ Johns Hopkins នៅក្នុងសហរដ្ឋអាមេរិក បានរាយការណ៍កាលពីព្រឹកថ្ងៃអាទិត្យថា មានករណីឆ្លងជំងឺកូវីដ១៩ ជាង ៣៩ លានករណីនៅទូទាំងពិភពលោក និងករណីស្លាប់ដោយសារជំងឺនេះមានចំនួន ១ លាន ១ សែនករណី។ សហរដ្ឋអាមេរិកមានករណីឆ្លងជំងឺកូវីដ១៩ ចំនួន ៨ លាន ១ សែនករណី ដែលជាចំនួនច្រើនជាងគេបំផុតនៅក្នុងពិភពលោក។ ឥណ្ឌាបានឲ្យដឹងនៅថ្ងៃអាទិត្យនេះថា ខ្លួនមានករណីឆ្លងជំងឺកូវីដ១៩ ចំនួន ៦ ម៉ឺន ១ ពាន់ករណីក្នុងរយៈពេល ២៤ ម៉ោងមុននេះ។ ឥណ្ឌាមានករណីឆ្លងជំងឺកូវីដ១៩ សរុបជិត ៧ លាន ៥ សែនករណី និងមានករណីស្លាប់ដោយសារជំងឺនេះចំនួនជាង ១១៤.០០០ ករណី។ នេះបើយោងស្ថិតិរបស់សាកលវិទ្យាល័យ Johns Hopkins។ ដងផ្លូវនានាក្នុងទីក្រុងប៉ារីស ប្រទេសបារាំង មានសភាពស្ងប់ស្ងាត់កាលពីយប់ថ្ងៃសៅរ៍ ដោយសារតែទីក្រុងនេះអនុវត្តបម្រាមគោចរមិនឲ្យពលរដ្ឋចេញក្រៅផ្ទះចាប់ពីម៉ោង ៩ យប់ដល់ម៉ោង ៦ ព្រឹក ដើម្បីទប់ស្កាត់ការឆ្លងរាតត្បាតជំងឺកូវីដ១៩។ មានទីក្រុងយ៉ាងហោចណាស់ចំនួន ៧ ផ្សេងទៀតនៅក្នុងប្រទេសបារាំងដែលកំពុងអនុវត្តបម្រាមគោចរពេលយប់នេះ ដែលមានដូចជា ទីក្រុង Lyon ទីក្រុង Grenoble ទីក្រុង Aix-en-Provence ទីក្រុង Montpellier ទីក្រុង Lille ទីក្រុង Rouen និងទីក្រុង Saint-Étienne។ ទីក្រុងទាំងនេះនឹងត្រូវអនុវត្តបម្រាមគោចរនេះរយៈពេល ៤ សប្ដាហ៍។ ប្រទេសប៊ែលហ្សិកនឹងចាប់អនុវត្តបម្រាមគោចរនៅទូទាំងប្រទេសចាប់ពីម៉ោង ១២ អាធ្រាត្រ ដល់ម៉ោង ៥ ទាបភ្លឺចាប់ពីថ្ងៃច័ន្ទស្អែកនេះ ដើម្បីទប់ស្កាត់ជំងឺកូវីដ១៩ ដែលកំពុងតែកើនឡើងនៅក្នុងប្រទេស។ បន្ថែមពីលើនេះទៀត ប្រទេសប៊ែលហ្សិកក៏បានបញ្ជាឲ្យហាងកាហ្វេ បារ និងភោជនីយដ្ឋានទាំងអស់ផ្អាកដំណើរការចាប់ពីថ្ងៃច័ន្ទតទៅផងដែរ។ រដ្ឋមន្ត្រីការបរទេសអឺរ៉ុបពីរនាក់ គឺលោក Alexander Schallenberg នៃប្រទេសអូទ្រីស និងអ្នកស្រី Sophie Wilmè នៃប្រទេសប៊ែលហ្សិក បានឆ្លងជំងឺកូវីដ១៩។ អ្នកទាំងពីរបានចូលរួមកិច្ចប្រជុំសហភាពអឺរ៉ុបមួយនៅក្នុងប្រទេសលុចហ្សំបួរកាលពីថ្ងៃច័ន្ទកន្លងទៅនេះ៕ | 2020-10-18T07:00:00+07:00 | khmer.voanews.com | https://khmer.voanews.com/a/covid19-infection-reach-more-than-39-million-worldwide/5626015.html |
598ba6e8-0cf8-404a-9f9f-bbd2db1a4ac9 | ត្រឡប់ពីកាប់ឫស្សី ហែលឆ្លងស្ទឹង ទឹកកួចទៅបាត់ | ខេត្តកំពង់ឆ្នាំង៖ បុរសហែលកាត់ទឹកស្ទឹង ត្រឡប់មកពីកាប់ឫស្សី ក៏ជួបនឹងគ្រោះអកុសល ត្រូវទឹកហូរកួចលិចបាត់ បង្កឲ្យភ្ញាក់ផ្អើលឡើង កាលពីវេលាម៉ោងជិត១រសៀល ថ្ងៃទី១៧ ខែតុលា ឆ្នាំ២០២០ នៅក្នុងឃុំជៀប ស្រុកទឹកផុស។ មន្រ្ដីនគរបាលស្រុកទឹកផុស បានឲ្យដឹងថា ជនរងគ្រោះ ឈ្មោះ ទេព បឿន អាយុ៤១ឆ្នាំ មានលំនៅក្នុងភូមិជីប្រង ឃុំជៀប ស្រុកទឹកផុស ខេត្តកំពង់ឆ្នាំង។ ប៉ុន្ដែមុនពេលជួបនឹងគ្រោះអកុសល ជនរងគ្រោះបានហែលឆ្លងទឹកស្ទឹង ត្រឡប់មកពីកាប់ឫស្សី។ លុះពេលគេហែលទឹក ដល់ពាក់កណ្តាលស្ទឹង ស្រាប់តែទឹកហូរកួចលិចបាត់ បង្កឲ្យភ្ញាក់ផ្អើលដល់ប្រជាពលរដ្ឋ និងសមត្ថកិច្ចចេញមកជួយអន្ដរាគមន៍។ ក្រោយពេលកើតហេតុ ពលរដ្ឋបាននាំគ្នារាវរក រហូតដល់វេលាម៉ោងជាង៧យប់ ក៏នៅតែរកមិនឃើញ ហើយសមត្ថកិច្ច និងពលរដ្ឋនៅតែព្យាយាមរាវរកដដែល។ ប៉ុន្ដែគេមិនសង្ឃឹមថា ជនរងគ្រោះអាចនៅមានជីវិតនោះឡើយ ព្រោះចាប់តាំងពីគាត់លិចបាត់ទៅក្នុងទឹកនោះ គឺមានរយៈពេលយូរពេក៕ | 2020-10-17T23:54:25+07:00 | kbnnews.com | https://kbn.news/archives/186298 |
c0cc6b19-18be-4118-9fea-6f8d6db3332d | TOP NEWS: ថ្ងៃនេះក្រសួងសុខាភិបាលប្រកាសពីការព្យាបាលជាសះស្បើយអ្នកជំងឺកូវីដ១៩ ចំនួន២នាក់ និងមិនមានរកឃើញករណីឆ្លងថ្មីនោះទេ ! (Video inside) | ក្រសួងសុខាភិបាល នៅព្រឹកថ្ងៃទី១៧ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មាន បញ្ជាក់ពីការព្យាបាលអ្នកជំងឺកូវីដ១៩ ចំនួន២នាក់ជាសះស្បើយ និងមិនមានរកឃើញករណីឆ្លងថ្មីនោះទេ។ បច្ចុប្បន្នអ្នកជំងឺកំពុងសម្រាកព្យាបាល នៅមន្ទីរពេទ្យសល់តែ៣នាក់ប៉ុណ្ណោះ។ សេចក្តីប្រកាសព័ត៌មានដែលបណ្តាញព័ត៌មាន Fresh News ទើបទទួលបាននៅមុននេះបន្តិចបានឲ្យដឹងថា អ្នកជំងឺដែលទើបព្យាបាលជាសះស្បើយទាំង២នាក់រួមមាន៖ ១៖ បុរសជនជាបារាំងអាយុ២៧ឆ្នាំ មានអាសយដ្ឋានស្នាក់នៅភូមិដំណាក់ សង្កាត់សាលាកំរើក ក្រុងសៀមរាប ខេត្តសៀមរាប ជាអ្នកធ្វើដំណើរមកពីប្រទេសបារាំង បានបន្តជើងហោះហើរនៅប្រទេសសិង្ហបុរី មកដល់កម្ពុជា នៅថ្ងៃទី២០ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន២ដង និងត្រូវបានអនុញ្ញាតឲ្យចេញពីមន្ទីរពេទ្យបង្អែកខេត្តសៀមរាប។ ២៖ ស្ត្រីជនជាតិឥណ្ឌាអាយុ៣៤ឆ្នាំ មានអាសយដ្ឋានស្នាក់នៅសណ្ឋាគារមួយ ក្នុងរាជធានីភ្នំពេញ ជាអ្នកធ្វើដំណើរមកពីប្រទេសឥណ្ឌា (ក្រុងដេលី) មកដល់កម្ពុជានៅថ្ងៃទី២០ ខែកញ្ញា ឆ្នាំ២០២០ ត្រូវបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានកូវីដ១៩ ចំនួន២ដង និងត្រូវបានអនុញ្ញាឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៧ ខែតុលានេះ កម្ពុជាបានរកឃើញអ្នកជំងឺកូវីដ១៩ ចំនួន២៨៣នាក់ ក្នុងនោះព្យាបាលជាសះស្បើយចំនួន២៨០នាក់ និងកំពុងសម្រាកព្យាបាលនៅមន្ទីរពេទ្យចំនួន៣នាក់៕ | 2020-10-17T14:26:00+07:00 | freshnewsasia.com | https://m.freshnewsasia.com/index.php/en/localnews/173992-2020-10-17-00-26-27.html |
765ed8ce-d3b5-41be-95c0-4ed713b71fb4 | ពលករខ្មែរ៨នាក់ ត្រូវអាជ្ញាធរថៃចាប់ញ្ជូនមកកម្ពុជាវិញ ករណីឆ្លងដែនខុសច្បាប់ | ប៉ុស្តិ៍នគរបាលច្រកទ្វារព្រំដែនអន្តរជាតិប៉ោយប៉ែត នាថ្ងៃទី១៦ ខែតុលា ឆ្នាំ២០២០ បានទទួលពលករខ្មែរ ឆ្លងដែនខុសច្បាប់ ដែលអាជ្ញាធរថៃបញ្ជូនមក មានចំនួន៨នាក់ ស្រី៤នាក់។ ចំពោះពលករខាងលើ ត្រូវបានកម្លាំងនគរបាលប៉ុស្តិ៍ ធ្វើការអប់រំណែនាំ បន្ទាប់មកប្រគល់ជូនក្រុមការងារ ទទួលពលករមជ្ឈមណ្ឌលសំចតប៉ោយប៉ែត ដើម្បីធ្វើការបន្ត។ ជាមួយគ្នានេះដែរ អាជ្ញាធរថៃនៅតែបន្តបិទច្រកទ្វារព្រំដែន មិនទាន់បើកឱ្យអ្នកដំណើរចេញ-ចូលឆ្លងកាត់នៅឡើយ ចំពោះអ្នកជំងឺសង្រ្គោះបន្ទាន់ និងរថយន្តដឹកទំនិញធន់ធំ ដំណើរការជាធម្មតា៕ | 2020-10-17T10:46:26+07:00 | kbnnews.com | https://kbn.news/archives/186219 |
2ba667f4-99cf-4895-9038-501243918647 | ឈប់បានឈប់ទៅ! នគរបាលឃាត់ខ្លួនពលរដ្ឋខែ្មរ១១នាក់ បម្រុងឆ្លងដែនទៅធ្វើការនៅប្រទេសថៃ យកមកអប់រំណែនាំ | កម្លាំងប៉ុស្តិ៍នគរបាលច្រកទ្វារព្រំដែនអន្តរជាតិភ្នំដី នៅថ្ងៃទី១៦ ខែតុលា ឆ្នាំ២០២០ វេលាម៉ោង ២និង៣៥នាទីព្រឹកបានធ្វើការល្បាតតាមរបៀងស្លាបឆ្វេង និងស្លាបស្តាំ ក្នុងរង្វង់ប្រតិបត្តិការណ៍របស់ប៉ុស្តិ៍ ដើម្បីទប់ស្កាត់ប្រជាពលរដ្ឋ កុំឲ្យធ្វើការឆ្លងដែនតាមរបៀង។ ក្នុងនោះកម្លាំងប៉ុស្តិ៍ក៏បានប្រទះឃើញប្រជាពលរដ្ឋខែ្មរ ចំនួន ១១នាក់ ស្រី១នាក់ ជាប្រជាពលរដ្ឋរស់នៅក្នុងមូលដ្ឋានស្រុកសំពៅលូន ដែលខ្លះជាអ្នកស៊ីឈ្នួលលើកសំភារៈ និងខ្លះទៀតជាអាជីវករ បានបម្រុងនឹងធ្វើការឆ្លងដែនចេញទៅផ្សារ បានខៅឌីន (ផ្សារជាប់ព្រំដែន) ស្រុកខ្លងហាត ខេត្តស្រះកែវ ប្រទេសថៃ តាមរបៀង (ស្លាបឆ្វេង និងស្លាបស្ដាំ) របស់ប៉ុស្តិ៍។ បន្ទាប់មកកម្លាំងនគរបាលប៉ុស្តិ៍ បានធ្វើការអប់រំណែនាំដល់ប្រជាពលរដ្ឋទាំងអស់ខាងលើ ឲ្យបញ្ឈប់ការធ្វើសកម្មភាពបែបនេះទៀត និងបានអនុញ្ញាតឲ្យពួកគាត់ត្រលប់ទៅផ្ទះវិញរៀងៗខ្លួន៕ | 2020-10-17T09:35:37+07:00 | kbnnews.com | https://kbn.news/archives/186171 |
4d14cb5d-088f-4874-b58e-b091b67efc7b | តើលោកអ្នកធ្លាប់ដឹងអ្វីខ្លះ អំពីជំងឺបេះដូងពីកំណើត? | ចូលរួមស្វែងយល់អំពីការព្យាបាល និងវះកាត់ជំងឺបេះដូង តេត្រាឡូស្សឺដឺផាឡូ (Tétralogie de Fallot,T4F) នៅមន្ទីរពេទ្យកាល់ម៉ែត ៖ ១) តើអ្វីទៅជាជំងឺ តេត្រាឡូស្សឺដឺផាឡូ? ជាជំងឺដែលជួបប្រទះញឹកញាប់ ក្នុងចំណោមជំងឺបេះដូងពីកំណើត។ T4F ត្រូវបានរកឃើញដោយលោក Marseillais Antoine Fallot ក្នុងឆ្នាំ១៨៨៨ ដោយដាក់ឈ្មោះថា « tétralogie » ដែលមានសភាពមិនធម្មតា៤យ៉ាងគឺៈ – ប្រហោងបេះដូងចន្លោះថង់ពីរ (Communication interventriculaire) – ត្បៀតសរសៃនាំឈាមទៅសួត (sténose pulmonaire) – សរសៃឈាមអាកអ័កខិតទៅខាងស្តាំ (dextroposition de l’aorte) – សាច់ដុំថង់បេះដូងស្តាំក្រាស់ (Hypertrophie du ventricule droit) ២) មូលហេតុបណ្តាលឲ្យមានជំងឺនេះ ៖ – កត្តាពីកំណើត – កត្តាក្រូម៉ូសូម – ជំងឺពីកំណើតដីស្សក (syndrome de Di George et syndrome Vélo cardio facial) ៣) រោគសញ្ញា ៖ – សភាពស្បែកឡើងស្វាយ (cyanose) ជារោគសញ្ញាដ៏សំខាន់។ ភាគច្រើនមិនកើតមាននៅពេលចាប់កំណើតទេ។ ស្បែកស្វាយនេះ សម្បូរកើតមានឡើងដោយយឺតៗនៅអាយុក្រោយ៦ខែ។ ស្បែកស្វាយនេះ លេចចេញនៅពេលក្មេងយំ ពេលប្រឹង និងពេលត្រជាក់។ – ក្រចកដៃ ក្រចកជើងស្វាយ ហើយឡើងក្រម៉ោងខាងចុង (hippocratisme digital) – ហត់ សន្លឹម និងអស់កម្លាំង – ការលូតលាស់មានភាពយឺតយ៉ាវ ៤) រោគវិនិច្ឆ័យ ៖ ភាគច្រើនពឹងផ្អែកលើៈ – រោគសញ្ញាគ្លីនិក – ការធ្វើអេកូបេះដូង – ពិនិត្យឈាម គ្រាប់ឈាមខាប់ ហើយតូចស្អិត (polyglobulie, microcytose) – ការធ្វើកាតេតេរីសបេះដូង (cathétérisme cardiaque), ការថតស្កេន(Scanner) អ៊ីអរអ៊ឹម(IRM) ៥) ផលវិបាកមិនបានធ្វើការព្យាបាលវះកាត់ ៖ ផលលំបាកសំខាន់ៗ: – ប៉ះពាល់ខួរក្បាល (accidents neurologiques) – រលាកប្រើសបេះដូង (endocardite d’oster) – អាប់សែខួរក្បាល (abcès cérébral) ៦) ការព្យាបាល និងការវះកាត់ ដែលបាននិងកំពុងអនុវត្តនៅមន្ទីរពេទ្យកាល់ម៉ែត ៖ – ការព្យាបាលដោយប្រើថ្នាំ (គ្រាន់តែបន្ធូរនូវរោគសញ្ញាមួយរយៈប៉ុណ្ណោះ) – ការព្យាបាលដោយការវះកាត់ – ការវះកាត់បើកបេះដូងដោយបច្ចេកវិទ្យាទំនើប តាមរយៈចរន្តឈាមរត់នៅម៉ាស៊ីនបេះដូងសិប្បនិម្មិត (réparation en cure complète)។ ប្រសិនបើបងប្អូនមានរោគសញ្ញាដូចបានរៀបរាប់ខាងលើ សូមអញ្ជើញមកជួបជាមួយវេជ្ជបណ្ឌិតជំនាញឯកទេសបេះដូង នៃមន្ទីរពេទ្យកាល់ម៉ែត ដើម្បីធ្វើរោគវិនិច្ឆ័យ និងព្យាបាលទាន់ពេលវេលា ចៀសវាងផលវិបាកផ្សេងៗដែលអាចកើតមានឡើង៕ អត្ថបទ ៖ រស្មី | 2020-10-17T08:55:00+07:00 | kampucheathmey.com | https://www.kampucheathmey.com/health/766 |
ca8a3799-f614-473f-bbd8-490e91c8ebce | ត្រូវដឹង! នៅជិត ឬហិតក្លិនសំរាមយូរ ធ្វើឲ្យសុខភាពយើងរងផលប៉ះពាល់មិនតិចទេ | សំរាមជារបស់កខ្វក់ដែលគ្មានគ្នាយើងណាចង់ទៅប៉ះពាល់ជិតស្និទ្ធទេ ព្រោះវាមានផ្ទុកមេរោគច្រើន អាចធ្វើឲ្យយើងឈឺបាន។ ដូចគ្នានេះ សំរាមជាផ្នែកធំមួយធ្វើឲ្យក្នុងផ្ទះ ឬទីក្រុងមួយបាត់បង់សោភណភាព ហើយក៏បង្កឲ្យមានខ្យល់ពុលកើតឡើងដែរ។ ការបោះចោលសំរាមផ្ដេសផ្ដាស ធ្វើឲ្យសារធាតុគីមីចេញមកក្រៅ អាចប៉ះពាល់ដល់សុខភាពមនុស្សយើងធ្ងន់ធ្ងរ។ មិនតែប៉ុណ្ណោះ ក្មេងៗ និងមនុស្សចាស់ដែលមានសុខភាពខ្សោយងាយប្រឈមនឹងគីមីពុលនេះ ធ្វើឲ្យសុខភាពមានបញ្ហាណាស់។ នេះបើតាមការឲ្យដឹងរបស់លោកវេជ្ជបណ្ឌិត ចាន់ ស៊ីណេត ឯកទេសជំងឺទូទៅ។ នៅពេលដែលយើងនៅក្បែរ ឬហិតក្លិនសំរាមចូលទៅក្នុងខ្លួនយូរៗទៅ សុខភាពនឹងចុះទ្រុឌទ្រោម ងាយប្រឈមនឹងជំងឺផ្សេងៗមិនខាន។ ក្រៅពីបង្កជាជំងឺប៉ះពាល់សុខភាព ការចោលសំរាមដោយគ្មានសណ្ដាប់ធ្នាប់ ក៏អាចបង្កជាគ្រោះថ្នាក់ជាយថាហេតុណាមួយដល់មនុស្សយើងគ្រប់បានផងដែរដូច៖ ១.ឆ្លងមេរោគ៖ – ឆ្លងមេរោគដល់ស្បែក ឬឈាម (បើយើងប៉ះពាល់នឹងសំរាមផ្ទាល់ ឬប៉ះពាល់ពេលមានដំបៅ) – ឆ្លងមេរោគភ្នែក និងប្រព័ន្ធផ្លូវដង្ហើម – កើតជំងឺផ្សេងៗ (បើយើងត្រូវសត្វស៊ីសំរាមជាអាហារខាំ ដូចជាកណ្ដុរ។ល។) – ឆ្លងមេរោគដល់ក្រពះ-ពោះវៀន (តាមរយៈសត្វរុយទុំលើសំរាម រួចទុំលើចំណីអាហារយើងញ៉ាំ) ២.ជំងឺរ៉ាំរ៉ៃ អ្នកធ្វើការជាមួយសំរាមច្រើន អាចប្រឈមនឹងបញ្ហាផ្លូវដង្ហើមរ៉ាំរ៉ៃ ឬអាចឈានដល់កើតជំងឺមហារីកក៏មាន។ វេជ្ជបណ្ឌិតរូបនេះ បញ្ជាក់ថា ដើម្បីការពារផលប៉ះពាល់ទាំងនេះ ដល់ខ្លួនយើងផ្ទាល់ ក៏ដូចជាមនុស្សគ្រប់រូបដែលរស់នៅជុំវិញខ្លួន យើងត្រូវរៀបចំទុកដាក់សំរាមឲ្យមានសណ្ដាប់ធ្នាប់ល្អ ទើបធានាបាននូវសុខភាពល្អ ហើយកន្លែងយើងរស់នៅក៏មានសោភណ្ឌភាពស្អាត។ យកល្អ បើអាចគួរបែងចែកសំរាមស្ងួត សើម ប្លាស្ទីក ឬកែវស្រួច តាមដែលអាចធ្វើទៅបាន ដើម្បីសម្រួលដល់អ្នកប្រមូលសំរាម ហើយយើងក៏អាចជួយបង្ការគ្រោះថ្នាក់ផ្សេងៗមិនឲ្យកើតឡើងបានដែរ៕ | 2020-10-17T08:51:00+07:00 | kampucheathmey.com | https://www.kampucheathmey.com/health/762 |
c1d595b8-0644-4f87-bef9-61575f513425 | TOP NEWS: ថ្ងៃនេះក្រសួងសុខាភិបាលបន្តប្រកាសថាមិនមានរកឃើញ អ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៦ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៦ ខែតុលា ឆ្នាំ២០២០ កម្ពុជាបានរកឃើញអ្នកឆ្លងកូវីដ១៩ ចំនួន២៨៣នាក់ ក្នុងនោះអ្នកព្យាបាលជាសះស្បើយចំនួន២៧៨នាក់ និងអ្នកកំពុងសម្រាកនៅមន្ទីរពេទ្យចំនួន៥នាក់៕ | 2020-10-16T14:59:00+07:00 | freshnewsasia.com | https://m.freshnewsasia.com/index.php/en/localnews/173823-2020-10-16-00-59-37.html |
8a6a834a-5334-4328-8e8a-627e4dc22907 | ក្រសួងសុខាភិបាល បដិសេធ និងច្រានចោលទាំងស្រុង ចំពោះវិធីព្យាបាលជំងឺមិនត្រឹមត្រូវ ភូតភរ កុហក បោកប្រាស់ របស់ គ្រូបុរាណ Chea Sokheng | ភ្នំពេញ៖ ក្រសួងសុខាភិបាល នៅថ្ងៃទី១៦ខែតុលាឆ្នាំ២០២០នេះ បានចេញសេចក្តីជូន ព័ត៌មាន ចំពោះការបដិសេធ និងច្រានចោលទាំងស្រុងរបស់ក្រសួងសុខាភិបាល ចំពោះវិធីព្យាបាលជំងឺ ភូតភរ កុហក បោកប្រាស់របស់គ្រូបុរាណ Chea Sokheng តាមបណ្តាញសង្គមហ្វេសប៊ុកឈ្មោះ Chea Sokheng។ ក្រសួងសុខាភិបាល នៃព្រះរាជាណាចក្រកម្ពុជា សូមជម្រាបជូនដល់សាធារណជនទាំងអស់ឱ្យបានជ្រាបថា៖ ក្រសួងសូមធ្វើការបដិសេធ និងច្រានចោលទាំងស្រុង ចំពោះវិធីព្យាបាលជំងឺមិនត្រឹមត្រូវ ភូតភរ កុហក បោកប្រាស់ របស់ គ្រូបុរាណ Chea Sokheng នៅលើបណ្តាញសង្គមហ្វេសប៊ុកដែលមានគណនេយ្យឈ្មោះ Chea Sokheng ដែលពុំ មានច្បាប់អនុញ្ញាតពីក្រសួងសុខាភិបាលគ្មានជំនាញវិជ្ជាជីវៈវេជ្ជសាស្ត្រត្រឹមត្រូវ មិនគោរពច្បាប់ស្តីពីអ្នកប្រកបវិជ្ជាជីវៈ សុខាភិបាល និងមិនគោរពក្រមសីលធម៌គ្រូពេទ្យ ដែលបានឈរពិនិត្យហ្វីល និងព្យាបាលអ្នកជំងឺទាំងខ្លួនមិនមានជំនាញ ពេទ្យទាល់តែសោះ។ ដូចនេះ ក្រសួងសុខាភិបាលសូមអំពាវនាវទៅដល់បងប្អូនប្រជាពលរដ្ឋទាំងអស់ សូមកុំជឿតាមការ ឃោសនា ភូតភរ កុហក បោកប្រាស់ របស់គ្រូបុរាណ Chea Sokheng បែបនេះតទៅទៀត ព្រោះវាធ្វើឱ្យប៉ះពាល់ទៅដល់ សុខភាពរបស់បងប្អូន។ ក្រសួងសុខាភិបាល សូមគ្រូបុរាណ Chea Sokheng បញ្ឈប់ការផ្សព្វផ្សាយ និងទង្វើបែបនេះជាបន្ទាន់ និងសូម ឱ្យអាជ្ញាធរមានសមត្ថកិច្ចជួយចាត់វិធានការយ៉ាងតឹងរឹង និងម៉ឺងម៉ាត់បំផុត ចំពោះគ្រូបុរាណ Chea Sokheng តាមផ្លូវច្បាប់ជាធរមាន។ សូមភ្ជាប់មកជាមួយនូវរូបភាពរបស់គណនេយ្យហ្វេសប៊ុកឈ្មោះ Chea Sokheng ៕ | 2020-10-16T11:33:57+07:00 | cen.com.kh | https://cen.com.kh/archives/255452.html |
a992237f-14f0-4db5-8764-9cf8a0833788 | ទៀតហើយ! សមត្ថកិច្ចថៃ ចាប់បញ្ជូនពលករខ្មែរ៣នាក់ទៀត មកកម្ពុជាវិញពាក់ព័ន្ធករណីឆ្លងដែនខុសច្បាប់ | ប៉ុស្តិ៍នគរបាលច្រកទ្វារព្រំដែនអន្តរជាតិចាំយាម នៅថ្ងៃទី១៥ ខែតុលា ឆ្នាំ២០២០ វេលាម៉ោង ១៦និង៣០នាទី បានទទួលពលករខ្មែរចំនួន ៣នាក់ ពីសមត្ថកិច្ចថៃ ពាក់ព័ន្ធនឹងករណីឆ្លងដែនខុសច្បាប់។ នគរបាលប៉ុស្តិ៍បានឲ្យដឹងថា ពលករខ្មែរទាំង ០៣នាក់នេះ មាន ១-ឈ្មោះ ដែន នីណា ភេទប្រុស អាយុ ២២ឆ្នាំ, ២-ឈ្មោះ ឈឿន ស្រីមុំ ភេទស្រី អាយុ ២៧ឆ្នាំ ភូមិ៣ ឃុំស្មាច់មានជ័យ ក្រុងខេមរភូមិន្ទ ខេត្តកោះកុង, ៣-ឈ្មោះឡាយ សុផាត ភេទប្រុសអាយុ ៤១ឆ្នាំ ភូមិតាចាក ឃុំទួលគគី ស្រុកមណ្ឌលសីម៉ា ខេត្តកោះកុង និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវ៕ | 2020-10-16T09:11:15+07:00 | kbnnews.com | https://kbn.news/archives/185970 |
5c3a8994-b81a-4aed-bc9b-3e1e205ee1d5 | មន្ត្រីសុខាភិបាលបានព្យាករណ៍ពីការកើនឡើងជំងឺកូវីដ១៩ក្នុងរដូវរងា | ការព្យាករណ៍ថាជំងឺកូវីដ១៩នឹងកើនឡើងនៅពេលដែលរដូវត្រជាក់ចូលមកដល់នៅក្នុងតំបន់អឌ្ឍគោលខាងជើងហាក់ដូចជាកំពុងកើតឡើងមែន។ ករណីឆ្លងប្រចាំថ្ងៃទូទាំងសាកលលោកបានឡើងទៅដល់ ៣៣ ម៉ឺនករណី ក្នុងមួយថ្ងៃ ដោយតំបន់អឺរ៉ុប និងសហរដ្ឋអាមេរិក កំពុងកើនឡើងគួរឲ្យព្រួយបារម្ភ។ នៅក្នុងសហរដ្ឋអាមេរិក អ្នកជំនាញកំពូលខាងជំងឺឆ្លងបានប្រាប់ប្រជាពលរដ្ឋអាមេរិកាំងឲ្យគិតឡើងវិញពីផែនការរបស់ខ្លួន នៅថ្ងៃបុណ្យ Thanksgiving នៅចុងខែវិច្ឆិកា នៅពេលដែលប្រជាពលរដ្ឋជាច្រើនធ្វើដំណើរកាត់តាមស្ថានីយធ្វើដំណើរនានា ដូចជាស្ថានីយរថយន្តដឹកអ្នកដំណើរ ស្ថានីយរថភ្លើង និងអាកាសយានដ្ឋានជាមួយក្រុមគ្រួសាររបស់ខ្លួន។ លោកវេជ្ជបណ្ឌិត Anthony Fauci បានប្រាប់បណ្តាញទូរទស្សន៍ ABC News ថា៖ «ប្រសិនបើអ្នកមានមនុស្សដែលងាយរងគ្រោះ ចាស់ៗ ឬមនុស្សដែលមានជំងឺប្រចាំកាយ អ្នកគួរតែពិចារណាថា តើអ្នកចង់ធ្វើដំណើរនៅពេលឥឡូវនេះដែរឬទេ»។ លោកបានស្នើឲ្យអ្នកធ្វើដំណើរទាំងនោះពន្យារផែនការ រហូតទាល់តែជំងឺរាតត្បាតនោះត្រូវបានគ្រប់គ្រង»។ លោក Fauci បានមានប្រសាសន៍ទៀតថា៖ «យើងប្រាកដមានការប្រុងប្រយ័ត្ននៅពេលនេះ ដែលក្រុមគ្រួសារនីមួយៗត្រូវវាយតម្លៃពីហានិភ័យនេះ»។ នៅថ្ងៃសៅរ៍នេះ ប្រទេសបារាំង នឹងចាប់ផ្តើមបំរាមគោចរណ៍ពីម៉ោង ៩ យប់ដល់ម៉ោង ៦ ព្រឹកសម្រាប់តំបន់ក្រុងប៉ារីស និងទីក្រុងយ៉ាងហោចណាស់ក៏ ៧ ផ្សេងទៀតដែរ។ បំរាមគោចរណ៍នោះនឹងស្ថិតនៅជាធរមានយ៉ាងហោចណាស់ក៏ ៤ សប្តាហ៍ទៀតដែរ។ លោកស្រីអធិការបតី Angelar Merkel នៃប្រទេសអាល្លឺម៉ង់និងអភិបាលរដ្ឋ ១៦ ទៀត បានព្រមព្រៀងដាក់ការរឹតត្បិតថ្មីទូទាំងប្រទេស បន្ទាប់ពីករណីជំងឺកូវីដ១៩ បានកើនឡើង៕ | 2020-10-16T07:00:00+07:00 | khmer.voanews.com | https://khmer.voanews.com/a/public-health-officials-predicted-winter-covid-uptick/5623992.html |
028218fe-16a2-447b-8fb1-ca5e8fef1771 | ផលវិបាកដល់សុខភាព ដោយសារជំនន់ទឹកភ្លៀងនៅរាជធានីភ្នំពេញ និងតាមខេត្តជាច្រើន | ក្រសួងសុខាភិបាលសំណូមពរដល់ ប្រជាពលរដ្ឋឲ្យមានការប្រុងប្រយ័ត្នខ្ពស់នៃការឆ្លងរាតត្បាតជំងឺតម្កាត់ផ្សេងៗ និងគ្រោះថ្នាក់ ដូចជា ពស់ចឹក ឆក់ខ្សែភ្លើង ក្នុងពេលជំនន់ទឹកភ្លៀង ដែលជន់លិចផ្ទះប្រជាពលរដ្ឋរាប់ម៉ឺនខ្នង និងត្រូវបានជម្លៀសទៅទីទួលសុវត្ថិភាព។ ការព្រមាននេះ ក្រោយដែលទឹកជំនន់វាយលុករាជធានី និងខេត្តក្រុងចំនួន ១៩ ផ្សេងទៀត ដែលនាំឲ្យប៉ះពាល់ប្រជាពលរដ្ឋជាង ៤ម៉ឺនគ្រួសារ និងខូចខាតដំណាំអស់រាប់សិបម៉ឺនហិកតារ។ តើប្រជាពលរដ្ឋគួរមានវិធានការដូចម្តេចខ្លះ ដើម្បីកាត់បន្ថយផលប៉ះពាល់ដល់សុខភាព? ក្រសួងសុខាភិបាលឲ្យដឹងថា ផលវិបាកធ្ងន់ធ្ងរដល់សុខភាពដោយសារទឹកជំនន់ រួមមាន ជំងឺគ្រុនចាញ់ គ្រុនឈាម គ្រុនឈីក (CHIK) រាករូស ការពុលចំណីអាហារ ការលង់ទឹក និងពស់ចឹកជាដើម។ អ្នកស្រីវេជ្ជបណ្ឌិត ឱ វ៉ាន់ឌីន អ្នកនាំពាក្យក្រសួងសុខាភិបាល ប្រាប់ក្រុមអ្នកកាសែតថា ក្នុងអំឡុងទឹកលិចនេះឲ្យ ប្រជាពលរដ្ឋត្រូវមានការប្រុងប្រយ័ត្នខ្ពស់ ដើម្បីជៀសវាងគ្រោះថ្នាក់ផ្សេងៗ ជាយថាហេតុ និងជំងឺតម្កាត់នានា។ អ្នកស្រីបន្តថា ពលរដ្ឋត្រូវឧស្សាហ៍លាងដៃ ទទួលទានទឹកដាំពុះ ត្រូវសម្រាន្តក្នុងមុង ដើម្បីការពារមូសខាំ ដែលនាំឲ្យកើតជំងឺគ្រុនឈាម និងគ្រុនចាញ់៖ ។ បន្ថែមពីនេះ អ្នកនាំពាក្យក្រសួងសុខាភិបាលរូបនេះ បន្តថា ប្រជាពលរដ្ឋត្រូវបរិភោគចំណីអាហារ ដែលស្អាត និងចម្អិនឲ្យឆ្អិនល្អត្រឹមត្រូវ លាងសំអាតបន្លែផ្លែឈើឲ្យបានស្អាត ពិសាទឹកដាំពុះ ប្រើប្រាស់ទឹកស្អាត។ ឪពុកម្ដាយ ឬអាណាព្យាបាល ត្រូវប្រុងប្រយ័ត្នកូនចៅកុំឲ្យហែលទឹក ដែលអាចនាំឲ្យលង់ទឹក ឬទឹកហូរខ្លាំងកួចយកទៅបាត់។ អ្នកស្រីថា ត្រូវប្រុងប្រយ័ត្នពស់ចឹក នៅពេលទៅដល់ទីទួលសុវត្ថិភាព៖ ពាក់ព័ន្ធនឹងជំនន់ទឹកភ្លៀងនេះ លោក គន់ គីម អនុប្រធានទី១ នៃគណៈកម្មាធិការជាតិគ្រប់គ្រងគ្រោះមហន្តរាយ ប្រាប់កាសែតក្នុងស្រុកកាលពីថ្ងៃទី១៤ ខែតុលានេះថា ទឹកជំនន់នេះបណ្ដាលឲ្យប៉ះពាល់ធ្ងន់ធ្ងរដល់ពលរដ្ឋជិត ៤ម៉ឺនគ្រួសារ ដែលក្នុងនោះមានប្រមាណជាង ១៤ម៉ឺននាក់។ លោកថា ទឹកជំនន់នេះបណ្ដាលឲ្យជន់លិច ផ្ទះពលរដ្ឋជាង ៤ម៉ឺនខ្នង សាលារៀនជាង ៣រយខ្នង ផលដំណាំស្រូវជាង ១១ម៉ឺនហិកតារ និងដំណាំរួមផ្សំជិត ៦ម៉ឺនហិកតារផ្សេងទៀត ព្រមទាំងហេដ្ឋារចនាសម្ព័ន្ធ និងទ្រព្យសម្បត្តិរដ្ឋ-ឯកជនជាច្រើនផងដែរ។ លោក គន់ គីម បន្តថា ក្នុងចំណោមខេត្តចំនួន១៩ គឺមានខេត្ត៦ ដែលរងផលប៉ះពាល់ធ្ងន់ជាងគេ រួមមាន ខេត្តពោធិ៍សាត់ បាត់ដំបង បន្ទាយមានជ័យ ប៉ៃលិន ខេត្តកំពង់ស្ពឺ និងនៅក្នុងរាជធានីភ្នំពេញ។ ក្រសួងសុខាភិបាលក៏បានក្រើនរលឹកដល់ពលរដ្ឋត្រូវយកចិត្តទុកដាក់បន្ថែមទៀត ទោះបីជាទឹកជំនន់បានស្រកទៅវិញហើយក្ដី។ ការប្រុងប្រយ័ត្នពីផលប៉ះពាល់ដល់សុខភាពទាំងនោះ ក៏ដូចជាក្នុងអំឡុងពេលទឹកជន់ផងដែរ។ បន្ថែមពីនេះ នៅពេលទឹកស្រកហើយ គឺមិនត្រូវចូលក្នុងផ្ទះ ឬអគារទ្រុឌទ្រោម ដែលអាចបណ្ដាលឲ្យធ្លាក់បាក់សង្កត់លើ និងមិនត្រូវប្រើប្រាស់គ្រឿងអគ្គិសនីជាដើម ដែលនឹងអាចនាំឲ្យឆក់រហូតដល់បាត់បង់ជីវិតជាដើម៖ « ។ លោកស្រី ហេង ហួរ ពលរដ្ឋម្នាក់រស់នៅក្នុងសង្កាត់ដង្កោ ខណ្ឌដង្កោ ប្រាប់អាស៊ីសេរី កាលពីយប់មិញថា ម្តុំផ្ទះលោកស្រីនៅ លិចខ្លាំងណាស់ ហើយលោកស្រីសំណូមពរឲ្យអាជ្ញាធរជួយដោះស្រាយរកកន្លែងស្នាក់នៅសម្រាប់ពលរដ្ឋរងគ្រោះក្រីក្រដោយសារទឹកជំនន់នេះ៖ ។ លោកស្រីបន្តថា អ្វីដែលជាក្ដីកង្វល់បំផុតនោះ គឺបញ្ហាប្រព័ន្ធលូ ដែលកំពុងកកស្ទះ ចំណែកទឹកកំពុងលិចលង់នោះ ក៏មានក្លិនស្អុយ ដែលនាំឲ្យប៉ះពាល់ដល់បញ្ហាសុខភាពរបស់កូនៗ ខ្លាចក្រែងកើតជំងឺគ្រុនឈាម។ ចំណែកឯអាជ្ញាធរមូលដ្ឋានវិញ លោកស្រីថានៅ មិនទាន់ផ្តល់ ជំនួយ និងជម្លៀសពលរដ្ឋចេញពីផ្ទះសម្បែងនៅឡើយទេរហូតដល់ម៉ោងផ្សាយនេះ៕ | 2020-10-16T06:10:00+07:00 | rfa.org | https://www.rfa.org/khmer/news/health/health-hazards-due-to-flooding-in-cambodia-10152020184846.html |
d94d3b85-7d18-448e-926c-d8d92c334fb9 | អេស្ប៉ាញ៖ ករណីកុមារពុល«ជែលលាងដៃ» កើនឡើងជិត ១០ដង ក្នុងកំឡុងពេលនៃវិបត្តិជំងឺកូវីដ-១៩ នេះ | អាជ្ញាធរសុខាភិបាលអេស្ប៉ាញ បានឲ្យដឹងថា តួរលេខនៃកុមារអេស្ប៉ាញដែលបានពុលជែលលាងដៃ បានកើនឡើងយ៉ាងគំហុក ដោយសារតែផលិតផលនេះមានលក្ខណៈលេចធ្លោ ក្នុងកំឡុងពេលនៃវិបត្តិជំងឺរាតត្បាតសកល COVID-19 នេះ។ នេះបើយោងតាមការចេញផ្សាយដោយ សារព័ត៌មាន CNA នៅថ្ងៃព្រហស្បតិ៍ ទី១៥ ខែតុលា ឆ្នាំ២០២០។ វិទ្យាស្ថានជាតិពុលនិងកោសល្យវិច្ច័យអេស្ប៉ាញ បាននិយាយនៅថ្ងៃពុធសប្តាហ៍នេះថា តួលេខសរុបនៃករណីពុលជែលលាងដៃ នៅទូទាំងប្រទេសរហូតមកទល់ពេលនេះ មានចំនួន ៨៧៤ករណី ឬស្មើជិត ១០ដង នៃចំនួនដែលត្រូវបានរាយការណ៍សម្រាប់ឆ្នាំ២០១៩ កន្លងទៅ។ វិទ្យាស្ថានដដែលនេះ បានគូសបញ្ជាក់ថា កុមារដែលពុលភាគច្រើន គឺជាកុមារដែលទើបតែចេះដើរតេះតះ ដោយស្មើជិត ២ភាគ៣ នៃចំនួនករណីពុលទាំងអស់ខាងលើ។ ភាគច្រើននៃពួកគេ គឺបានយកជែលលាងដៃមកលេបចូលពោះ ខណៈពេលដែលកុមារផ្សេងទៀត បានយកវាដាក់ចូលភ្នែក ឬពុលដោយសារតែស្រូបក្លិនចូលច្រមុះ។ វិទ្យាស្ថានបានបញ្ជាក់បន្ថែមថា រោគសញ្ញាទូទៅបំផុតរួមមានដូចជា ការរលាកបំពង់រំលាយអាហារ ក្អួត រាគ ក្អក ក្រហមទឹកភ្នែក ឬមើលមិនច្បាស់។ គួរជម្រាបថា ស្ថាប័នសុខាភិបាលផ្សេងៗគ្នានៅជុំវិញពិភពលោក ធ្លាប់បានព្រមានដល់សាធារណជនរួចហើយ អំពីភាពចាំបាច់ក្នុងការប្រុងប្រយ័ត្ននៅពេលប្រើប្រាស់ និងស្តុកជែលអនាម័យ ដ្បិតថាផលិតផលអនាម័យដៃនេះ គឺមានផ្ទុកសារធាតុគីមីពុល ដូចជាអាល់កុលមេទីលជាដើម៕ | 2020-10-16T02:39:00+07:00 | freshnewsasia.com | https://m.freshnewsasia.com/index.php/en/internationalnews/173797-2020-10-15-12-39-04.html |
a0c030a4-ddf6-49d2-93db-17264bb9063a | កូនប្រុសពៅរបស់លោក ដូណាល់ ត្រាំ «ឆ្លងជំងឺកូវីដ-១៩» (Video inside) | ជំទាវទី ១ នៃសហរដ្ឋអាមេរិកលោកស្រី មេឡានៀ ត្រាំ (Melania Trump) បានប្រកាសឲ្យដឹងថា កូនប្រុសពៅអាយុ ១៤ឆ្នាំរបស់លោកស្រីឈ្មោះ បារ៉ុន ត្រាំ (Barron Trump) បានធ្វើតេស្តវិជ្ជមានចំពោះជំងឺ COVID-19 ប៉ុន្តែមិនបានបង្ហាញរោគសញ្ញាអ្វីទាំងអស់។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃព្រហស្បតិ៍ ទី១៥ ខែតុលា ឆ្នាំ២០២០។ នៅក្នុងសេចក្តីថ្លែងការណ៍មួយលោកស្រី Melania បានគូសបញ្ចាក់យ៉ាងដូច្នេះថា វាពិតជាសំណាងណាស់ដែលកូនប្រុសរបស់លោកស្រី ជាក្មេងជំទង់ និងមានសុខភាពល្អ ហើយមិនមានអការៈរោគអ្វីបង្ហាញចេញមកនៅឡើយ។ លោកស្រី Melania បានបន្ថែមទៀតថា ចំពោះអការៈជំងឺរបស់ស្រី គឺស្ថិតនៅក្នុងកម្រិតស្រាលប៉ុណ្ណោះ ហើយលោកស្រីសង្ឃឹមថា នឹងអាចបន្តភារកិច្ចរបស់លោកស្រីក្នុងនាមជាជំទាវទី ១ ក្នុងពេលឆាប់ៗតាមដែលអាចធ្វើបាន។ គួរជម្រាបថា លោក ដូណាល់ ត្រាំ បានចំណាយពេល ០៣យប់នៅមន្ទីរពេទ្យយោធា បន្ទាប់ពីបានប្រកាសកាលពីដើមខែតុលាថា លោក និងភរិយាបានធ្វើតេស្តវិជ្ជមាន COVID-19។ ដើម្បីព្យាបាលលោក ត្រាំ ក្រុមគ្រូពេទ្យបានប្រើអង្គបដិប្រាណ (Antibody) ដែលអភិវឌ្ឍឡើងដោយក្រុមហ៊ុនផលិតឱសថ រីជែនែរ៉ូន (Regeneron Pharmaceuticals) និង ជីលីដ (Gilead Sciences) រួមទាំងថ្នាំប្រឆាំងវីរុស ឌិចហ្សាមេថាសុន (Dexamethasone) ផងដែរ៕ | 2020-10-15T16:17:00+07:00 | freshnewsasia.com | https://m.freshnewsasia.com/index.php/en/internationalnews/173677-2020-10-15-02-17-09.html |
6749801e-444d-40ac-ba42-4bf9aa75392a | TOP NEWS: ថ្ងៃនេះក្រសួងសុខាភិបាលបន្តប្រកាសថាមិនមានរកឃើញ អ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៥ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៥ ខែតុលា ឆ្នាំ២០២០ កម្ពុជាបានរកឃើញអ្នកឆ្លងកូវីដ១៩ ចំនួន២៨៣នាក់ ក្នុងនោះអ្នកព្យាបាលជាសះស្បើយចំនួន២៧៨នាក់ និងអ្នកកំពុងសម្រាកនៅមន្ទីរពេទ្យចំនួន៥នាក់៕ | 2020-10-15T14:14:00+07:00 | freshnewsasia.com | https://m.freshnewsasia.com/index.php/en/localnews/173664-2020-10-15-00-14-20.html |
63385c40-a652-4e75-9cbb-2bdefa41bf75 | អាជ្ញាធរថៃ ចាប់បញ្ជូនពលរដ្ឋខ្មែរ ៣នាក់ មកកម្ពុជាវិញករណីលួចឆ្លងដែនខុសច្បាប់ ទៅកាប់ឈេីនៅ ប្រទេសថៃ | អាជ្ញាធរនៃភាគីប្រទេសថៃនៅថ្ងៃទី១៤ ខែតុលា ឆ្នាំ២០២០ បញ្ជូនពលរដ្ឋខ្មែរ ចំនួន៣នាក់ ឲ្យមកប៉ុស្តិ៍នគរបាលច្រកទ្វារព្រំដែនអន្តរជាតិជាំ ពីបទឆ្លងដែនខុសច្បាប់ ទៅកាប់ឈេីនៅប្រទេសថៃ ដែលចេញតាមច្រកមុំបី ខេត្តព្រះវិហារ ។ គូបញ្ជាក់ថា មួយរយ:ចុងក្រោយនេះមានពលរដ្ឋខ្មែរ តែងតែលួចឆ្លងដែនចូលទៅក្នុងប្រទេសថៃ ហើយត្រូវបានអាជ្ញាធរថៃចាប់បញ្ជូនមកកម្ពុជាវិញតាមច្រកព្រំដែនអន្តរជាតិជាច្រើនលើកផងដែរ៕ | 2020-10-15T09:09:23+07:00 | kbnnews.com | https://kbn.news/archives/185794 |
e6cacc98-e5f7-46a6-916d-ad55879d57a8 | ក្រុមហ៊ុនអាមេរិក Eli Lilly ផ្អាកការសាកល្បងថ្នាំកូវីដ១៩ ដោយហេតុផលសុវត្ថិភាព | ក្រុមហ៊ុនផលិតឱសថមួយទៀតក្នុងសហរដ្ឋអាមេរិក បានផ្អាកការធ្វើតេស្តសាកល្បងលើថ្នាំព្យាបាលជំងឺកូវីដ១៩ ដោយបារម្ភពីបញ្ហាសុវត្ថិភាព។ ក្រុមហ៊ុនឱសថ Eli Lilly (អ៊ីឡាយ លីលី) បានប្រកាសនៅថ្ងៃអង្គារថា ការធ្វើតេស្តសាកល្បងថ្នាំព្យាបាលប្រឆាំងវីរុសកូរ៉ូណា ត្រូវបានផ្អាកដោយអ្នកតាមដានត្រួតពិនិត្យឯករាជ្យ ក្នុងវិធានការនៃការប្រុងប្រយ័ត្នជាមុន ប៉ុន្តែមិនបានលើកបញ្ជាក់ពីចំណុចលម្អិតនោះទេ។ ឱសថព្យាបាលជំងឺកូវីដ១៩ ដែលក្រុមហ៊ុននេះកំពុងផលិតឡើង ជាមួយក្រុមហ៊ុនជីវបច្ចេកវិទ្យា AbCellera របស់កាណាដានោះ ជាផ្នែកមួយនៃវិធីព្យាបាលដោយប្រើអង់ទីគ័រmonoclonal antibodies ដែលបង្កើតឲ្យមានកោសិកាការពារក្នុងរាងកាយរបស់អ្នកជំងឺកូវីដ១៩ ដែលអ្នកវិទ្យាសាស្រ្តសង្ឃឹមថា អាចជួយទប់ទល់ប្រឆាំងនឹងវីរុសកូរ៉ូណាបាន។ ប្រភេទថ្នាំព្យាបាលនេះ មានលក្ខណៈប្រហាក់ប្រហែលគ្នា ទៅនឹងថ្នាំដែលលោកប្រធានាធិបតីអាមេរិក Donald Trump បានទទួលព្យាបាល បន្ទាប់ពីលោកត្រូវបានរកឃើញថាឆ្លងជំងឺកូវីដ១៩ កាលពីដើមខែតុលានេះ។ ការសិក្សាស្រាវជ្រាវផលិតឱសថនេះ ត្រូវបានចាប់ផ្តើមក្នុងខែសីហា ហើយមានគោលដៅសាកល្បងទៅលើអ្នកជំងឺកូវីដ១៩ចំនួន ១០.០០០នាក់ ដែលកំពុងសម្រាកព្យាបាលក្នុងមន្ទីរពេទ្យក្នុងសហរដ្ឋអាមេរិក។ មួយថ្ងៃមុនក្រុមហ៊ុននេះផ្អាកការសាកល្បងលើថ្នាំព្យាបាលជំងឺកូវីដ១៩នោះ ក្រុមហ៊ុនផលិតឱសថមួយផ្សេងទៀតរបស់អាមេរិក គឺក្រុមហ៊ុន Johnson & Johnson ក៏បានផ្អាកការសាកល្បងដំណាក់កាលចុងក្រោយនៃការចាក់វ៉ាក់សាំងការពារជំងឺកូវីដ១៩ ក្នុងទ្រង់ទ្រាយធំរបស់ខ្លួនផងដែរ ដោយសារតែមានអ្នកទទួលវ៉ាក់សាំងម្នាក់ បានធ្លាក់ខ្លួនឈឺ ដោយមិនដឹងមូលហេតុពិតប្រាកដនោះ៕ | 2020-10-15T07:00:00+07:00 | khmer.voanews.com | https://khmer.voanews.com/a/eli-lilly-pauses-its-covid19-testing-for-safety-reason/5621367.html |
27375ea5-365f-4caf-9ccc-a2bc633708df | កាកបាទក្រហមកម្ពុជា លើកពីភាពជោគជ័យរបស់កម្ពុជា ក្នុងការទប់ស្កាត់ជំងឺកូវីដ១៩ ក្នុងកិច្ចប្រជុំថ្នាក់ដឹកនាំកាកបាទក្រហម អឌ្ឍចន្ទក្រហម ភូមិភាគអាស៊ី-អាគ្នេយ៍ លើកទី១៧ តាមប្រព័ន្ធវីដេអូ (Video inside) | ក្នុងកិច្ចប្រជុំថ្នាក់ដឹកនាំ និងអគ្គលេខាធិការ កាកបាទក្រហម អឌ្ឍចន្ទក្រហម ភូមិភាគអាស៊ី-អាគ្នេយ៍ លើកទី១៧ តាមរយៈប្រព័ន្ធវីដេអូ ដែលប្រទេសវៀតណាម ធ្វើជាម្ចាស់ផ្ទះ កាកបាទក្រហមកម្ពុជា បានលើកយកពីភាពជោគជ័យរបស់កម្ពុជា ក្នុងការទប់ស្កាត់ជំងឺកូវីដ១៩ និងសកម្មភាពចូលរួមរបស់ខ្លួន ក្នុងការចុះផ្សព្វផ្សាយពីស្ថានភាព និងវិធានការពារទប់ស្កាត់ជំងឺកូវីដ១៩ ដល់ពលរដ្ឋដោយផ្ទាល់នៅតាមខ្នងផ្ទះរហូតជាង១,៦លានគ្រួសារ។ ក្នុងឱកាស សម្ដេចកិត្ដិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា ដឹកនាំគណៈប្រតិភូចំនួន ៩រូប ចូលរួមកិច្ចប្រជុំ បានថ្លែងថា ភាពជោគជ័យរបស់កម្ពុជា ក្នុងការទប់ស្កាត់ជំងឺកូវីដ ដោយមិនមានករណីស្លាប់ និងគ្មានការឆ្លងរាលចូលក្នុងសហគមន៍នេះ ដោយសារកម្ពុជាមានថ្នាក់ដឹកនាំ ដែលមានយុទ្ធសាស្ត្រ និងយន្តការច្បាស់លាស់ ក្នុងការដាក់ចេញវិធានការទប់ស្កាត់ទាន់ពេលវេលា។ លើសពីនោះ មន្ដ្រីភាគីពាក់ព័ន្ធ បានប្តេជ្ញាចិត្ត សហការគ្នាដោយឈរលើស្មារតីទទួលខុសត្រូវ និងសាមគ្គីភាពគ្នា ក្នុងការចូលរួមប្រយុទ្ធនឹងជំងឺកូវីដ១៩ កុំឱ្យឆ្លងចូលក្នុងសហគមន៍។ ជាពិសេស អប់រំពលរដ្ឋឱ្យយល់ច្បាស់ពីហានិភ័យនៃជំងឺឆ្លងដ៏សាហាវនេះ និងរួមគ្នាអនុវត្ដវិធានការពាររបស់ក្រសួងសុខាភិបាល និងការវិលត្រលប់មករស់នៅធម្មតា បែបគន្លងថ្មី ត្រូវសម្អាតដៃស្អាតជានិច្ច រក្សាគម្លាតបុគ្គល និងសង្គម ពាក់ម៉ាសពេលចាំបាច់ និងទៅកាន់ទីប្រជុំជនមានមនុស្សច្រើន។ លោកស្រី ពុំ ចន្ទីនី ក៏បានលើកឡើងទៀតថា បច្ចុប្បន្ននេះ កាកបាទក្រហមកម្ពុជា ក៏នៅតែបន្ដសកម្មភាពដ៏សកម្មក្នុងការប្រយុទ្ធនឹងជំងឺកូវីដនេះ ដោយចុះអប់រំផ្សព្វផ្សាយដល់ពលរដ្ឋ ដើម្បីគ្រប់គ្រងហានិភ័យនៃការចម្លងជំងឺកូវីដ១៩ចូលទៅក្នុងសហគមន៍ ។លោកស្រីបន្ដថា ទោះជាយ៉ាងណា ក្នុងនាមតំណាងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា សូមចូលរួមសោកស្តាយ ចំពោះគ្រួសារដែលបានបាត់បង់ជីវិតដោយសារជំងឺកូវីដ១៩ និងក្នុងគ្រោះទឹកជំនន់នាពេលថ្មីៗនេះ។ សូមជម្រាបថា កិច្ចប្រជុំថ្នាក់ដឹកនាំ និងអគ្គលេខាធិការ កាកបាទក្រហម អឌ្ឍចន្ទក្រហម ភូមិភាគអាស៊ី-អាគ្នេយ៍ លើកទី១៧ តាមរយៈប្រព័ន្ធវីដេអូ នេះ ប្រព្រឹត្ដចំនួនពីរថ្ងៃទី១៤-១៥ ខែតុលា ឆ្នាំ២០២០ ចាប់ពីម៉ោង ១៖៣០នាទី ដល់ម៉ោង ៤៖៣០នាទី ដែលអញ្ជើញចូលរួមពី លោកស្រី Nguyen Thi Xuan Thu ប្រធានកាកបាទក្រហមវៀតណាម, លោក Vu Duc Dam ឧបនាយករដ្ឋមន្ត្រីវៀតណាម និងលោក Francesco Rocca ប្រធានសហព័ន្ធអន្តរជាតិនៃសមាគមកាកបាទក្រហម និងអឌ្ឍចន្ទក្រហម (IFRC) ព្រមទាំងអញ្ជើញចូលរួមពីថ្នាក់ដឹកនាំនៃសមាគមជាតិប្រចាំភូមិភាគអាស៊ី-អាគ្នេយ៍។ កិច្ចប្រជុំនារសៀលនេះ លោក Francesco Rocca ប្រធានសហព័ន្ធអន្តរជាតិ បានថ្លែងនូវការកោតសរសើរចំពោះសមាគមជាតិនៅក្នុងភូមិភាគអាស៊ី-អាគ្នេយ៍ ដែលបានចូលរួមក្នុងការទប់ស្កាត់ជំងឺកូវីដ-១៩ ដែលជាបញ្ហាប្រឈមនៅក្នុងពិភពលោកយើងនេះ។ ទន្ទឹមនឹងនេះ លោកបានគូសបញ្ជាក់ ពីយុទ្ធនាការដែលសមាគមជាតិទាំងអស់ បានរួមគ្នាជាសកល ដើម្បីទប់ស្កាត់នឹងជំងឺកូវីដនេះ។ លោកបានបន្ថែមថា នៅលើពិភពលោក មានហេតុការណ៍ជាច្រើនដែលអាចកើតឡើងដោយមិនអាចស្មានដឹងនោះឡើយ ដូចជា ជំងឺកូវីដ១៩ ភ្លើងឆេះព្រៃនៅអូស្ត្រាលី និងការប្រែប្រួលអាកាសធាតុ -ល- ដែលធ្វើឱ្យបាត់បង់ជីវិតមនុស្ស និងសត្វ រួមទាំងផលប៉ះពាល់ជាច្រើនដល់សេដ្ឋកិច្ចពិភពលោក។ ទន្ទឹមនឹងនេះ លោកក៏បានរំលឹកឡើងវិញ អំពីសន្និសីទអន្តរជាតិលើកទី៣៣ នៃកាកបាទក្រហម អឌ្ឍចន្ទក្រហម នៅទីក្រុងហ្សឺណែវ កាលពីថ្ងៃទី១០ ខែធ្នូ ឆ្នាំ២០១៩ ដែលសហព័ន្ធអន្តរជាតិ រួមជាមួយសមាគមជាតិ បាននាំគ្នាឯកភាពគ្នាដាក់ចេញនូវទិសស្លោកមួយថា «យើងប្រឹងប្រែងធ្វើនៅក្នុងថ្ងៃនេះ ដើម្បីអនាគតបានល្អប្រសើរ - Act today, shape tomorrow» ហើយដែលកម្លាំងយុវជន និងអ្នកស្ម័គ្រចិត្តកាកបាទក្រហមនៅតាមមូលដ្ឋាន រួមជាមួយបណ្តាញរបស់សមាគមជាតិ គឺជាប្រតិបត្តិករដ៏សំខាន់បំផុតនៅក្នុងការអនុវត្តការងារនេះ៕ | 2020-10-15T06:24:00+07:00 | freshnewsasia.com | https://m.freshnewsasia.com/index.php/en/localnews/173659-2020-10-14-16-24-06.html |
e52e2050-720a-4723-907c-1fc4c8338755 | រដ្ឋមន្ដ្រី ម៉ម ប៊ុនហេង៖ មន្ទីរពេទ្យចំនួនពីរបានដាក់ដំណើរការអគារព្យាបាលជំងឺកូវីដ១៩ VIP | រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី១៤ ខែតុលា ឆ្នាំ២០២០នេះ បានចុះពិនិត្យទីតាំងព្យាបាលជំងឺកូវីដ១៩ បែបលក្ខណៈ VIP សម្រាប់មន្ដ្រីការទូត និងភ្ញៀវពិសេសជាដើម ទាំងជាតិ និងអន្ដរជាតិ។ ក្នុងឱកាសនោះ រដ្ឋមន្ដ្រី ម៉ម ប៊ុនហេង បានថ្លែងថា ដើម្បីផ្ដល់ភាពទំនើប និងងាយស្រួលសម្រាប់ការព្យាបាលជំងឺកូវីដ១៩ បែបលក្ខណៈពិសេស ឬ VIP ជូនដល់អ្នកដំណើរពីក្រៅប្រទេស ចូលមកកម្ពុជា ជាពិសេសមន្ដ្រីការទូត ក្រសួងបានរៀបចំអគារព្យាបាលជំងឺកូវីដ១៩ ចំនួន២ទីតាំង ដែលមាននៅមន្ទីរពេទ្យមិត្ដភាព ខ្មែរ-សូវៀត និងមជ្ឈមណ្ឌលជាតិកំចាត់រោគរបេង និងហង់សិន ដែលមានបន្ទប់ធំទូលាយ សម្រាកព្យាបាលដាច់ដោយឡែក និងជាលក្ខណៈគ្រួសារ។ រដ្ឋមន្ដ្រីសុខាភិបាល បានបញ្ជាក់បន្ថែមថា «បន្ទប់ព្យាបាលជំងឺកូវីដ១៩ VIP និងបន្ទប់សម្រាកព្យាបាលជំងឺកូវីដ១៩ទូទៅ គឺខុសប្លែកតែបន្ទប់ ជាលក្ខណៈដាច់ដោយឡែក និងគ្រួសារតែប៉ុណ្ណោះ ក្រៅពីនោះទាំងសេវា ថ្នាំព្យាបាល រួមទាំងការយកចិត្ដទុកដាក់ដូចគ្នាទាំងអស់។ ការបង្កើតបន្ទប់ពិសេសនេះ គឺដើម្បីជាការសម្រួលដល់មន្ដ្រីការទូត អង្គការសហប្រជាជាតិ ធុរកិច្ច ឬអ្នកដំណើរដែលមានជីវភាពធូរធារ ហើយចង់បានបន្ទប់ដាក់ដោយឡែក»។ លើសពីនោះ ដើម្បីកុំឱ្យជំងឺដ៏សាហាវមួយនេះ ឆ្លងចូលសហគមន៍ មន្ដ្រីសុខាភិបាល ក៏នៅតែបន្ដអប់រំប្រជាពលរដ្ឋ ឱ្យបានយល់ច្បាស់ពីវិធានការពារ ពីជំងឺកូវីដ១៩ និងពង្រឹងវិធានការចត្ដាឡីស័ក ទាំងនៅមណ្ឌល និងនៅតាមផ្ទះរបស់ពលរដ្ឋផងដែរ។ ជាងនេះទៅទៀត គឺការទប់ស្កាត់ចំពោះអ្នកដំណើរពីក្រៅប្រទេសចូលមកកម្ពុជា គឺធ្វើយ៉ាងម៉េច គឺត្រូវធ្វើតេស្ដជូនគាត់ មិនឱ្យរំលងនរណាម្នាក់ឡើយ បើពិនិត្យឃើញមានជំងឺកូវីដ១៩ យកគាត់មកព្យាបាលភ្លាមៗ និងស្វែងរកអ្នកប៉ះពាល់ផ្ទាល់ និងប្រយោលមកធ្វើតេស្ដ ដោយមិនឱ្យទៅចម្លងដល់ពលរដ្ឋយើង នៅក្នុងសហគមន៍នោះទេ។ លើសពីនោះ រដ្ឋមន្ដ្រីក្រសួងសុខាភិបាល ក៏បានក្រើនរម្លឹក ដល់ប្រជាពលរដ្ឋ សូមកុំភ្លេចជំងឺកូវីដ១៩ ត្រូវតែបន្ដការប្រុងប្រយ័ត្នចំពោះជំងឺឆ្លងដ៏កាចសាហាវនេះ ព្រោះវានៅតែបន្ដចរាចរណ៍នៅលើសកលលោកនៅឡើយទេ ហើយហានិភ័យចម្លងនៅតែមានខ្ពស់។ ដូច្នេះ សូមប្រជាពលរដ្ឋ បន្ដប្រកាន់ខ្ជាប់នូវវិធានរបស់ក្រសួងសុខាភិបាល ការអនាម័យដៃស្អាត រក្សាគម្លាតបុគ្គល និងសង្គម ត្រូវពាក់ម៉ាស ជាពិសេសពេលទៅកាន់ទីប្រជុំជនមានមនុស្សច្រើន បើមានករណីសង្ស័យ អាចទាក់ទងមកលេខទូរស័ព្ទរបស់ក្រសួងសុខាភិបាល ឬរាយការណ៍ប្រាប់អាជ្ញាធរមូលដ្ឋាននៅក្នុងភូមិឃុំរបស់ខ្លួន៕ | 2020-10-15T01:10:00+07:00 | freshnewsasia.com | https://m.freshnewsasia.com/index.php/en/localnews/173627-2020-10-14-11-10-24.html |
597c40e6-4203-417c-9ca4-3e64db025fea | កម្ពុជាស្នើសភាពាណិជ្ជកម្មអឺរ៉ុប កៀរគរអ្នកវិនិយោគបន្ថែមមកកម្ពុជា ដើម្បីចូលរួមស្ដារសេដ្ឋកិច្ចឡើងវិញក្រោយវិបត្តិជំងឺកូវីដ-១៩ | កម្ពុជាបានស្នើដល់សភាពាណិជ្ជកម្មអឺរ៉ុបប្រចាំកម្ពុជា (EUROCHAM) ឱ្យជួយទាក់ទាញកៀរគរអ្នកវិនិយោគដែលជាសមាជិករបស់ខ្លួន មកវិនិយោគនៅកម្ពុជាបន្ថែមទៀត ដើម្បីចូលរួមជួយស្ដារសេដ្ឋកិច្ចឡើងវិញ ក្រោយវិបត្តិជំងឺកូវីដ-១៩ ត្រូវបានបញ្ចប់។ ការស្នើយ៉ាងដូច្នេះត្រូវបានធ្វើឡើងក្នុងជំនួបរវាងលោក អ៉ិត សំហេង រដ្ឋមន្ត្រីក្រសួងការងារ និងបណ្ដុះបណ្ដាលវិជ្ជាជីវៈ ជាមួយលោក Tassilo BRINZER ប្រធានសភាពាណិជ្ជកម្មអឺរ៉ុបប្រចាំកម្ពុជា ទើបទទួលតំណែងថ្មី នាព្រឹកថ្ងៃទី១៤ ខែតុលា ឆ្នាំ២០២០ នៅទីស្ដីក្រសួងការងារ។ នាឱកាសនោះ លោក អ៉ិត សំហេង បានលើកឡើងពីវឌ្ឍនភាពការងារដែលកម្ពុជាសម្រេចបាន ក្រោមកិច្ចសហប្រតិបត្តិការជាមួយសភាពាណិជ្ជកម្មអឺរ៉ុបប្រចាំកម្ពុជា នាពេលកន្លងមក ទាំងលើវិស័យការងារ បណ្ដុះបណ្ដាលវិជ្ជាជីវៈ ពិសេសលើវិស័យវិនិយោគ។ លោកបានបន្តថា ដោយសារវិបត្តិជំងឺកូវីដ-១៩ សេដ្ឋកិច្ចកម្ពុជាបានរងផលប៉ះពាល់យ៉ាងខ្លាំង ពិសេសលើវិស័យការងារ ទេសចរណ៍ ការនាំចេញផលិតផល និងវិស័យនានាមួយចំនួនទៀត ខណៈរាជរដ្ឋាភិបាលកម្ពុជាក៏បានខិតខំដោះស្រាយបញ្ហាទាំងនេះផងដែរ ដោយបានធ្វើពិពិធកម្មសេដ្ឋកិច្ចឡើងវិញ។ លោករដ្ឋមន្ត្រី អ៉ិត សំហេង បានស្នើដល់សភាពាណិជ្ជកម្មអឺរ៉ុបប្រចាំកម្ពុជា ធ្វើយ៉ាងណាផ្ដល់កិច្ចសហប្រតិបត្តិការជាមួយក្រសួងការងារ និងបណ្ដុះបណ្ដាលវិជ្ជាជីវៈ ដើម្បីចូលរួមក្នុងការអនុវត្តគោលនយោបាយជាតិនានារបស់កម្ពុជា។ ជាមួយគ្នានោះ លោករដ្ឋមន្ត្រី អ៉ិត សំហេង ក៏បានស្នើដល់សភាពាណិជ្ជកម្មអឺរ៉ុបប្រចាំកម្ពុជាជួយទាក់ទាញអ្នកវិនិយោគដែលជាដៃគូរបស់ខ្លួន ឱ្យមកវិនិយោគនៅប្រទេសកម្ពុជាបន្ថែមទៀត ហើយកម្ពុជានៅតែស្វាគមន៍ជានិច្ចចំពោះការវិនិយោគរបស់សមាជិកសភាពាណិជ្ជកម្មអឺរ៉ុប។ ម្យ៉ាងវិញទៀត ដោយសហគមន៍អឺរ៉ុបមានកិច្ចព្រមព្រៀងពាណិជ្ជកម្មសេរីជាមួយប្រទេសវៀតណាម ដូច្នេះម្ចាស់រោងចក្រ សហគ្រាសអឺរ៉ុបដែលនៅវៀតណាមក៏អាចមកបើកសាខានៅប្រទេសកម្ពុជាបានដែរ ដើម្បីបង្កើតឱកាសការងារថ្មីៗ បង្កើនផលិតភាពសម្រាប់ការនាំចេញទៅអឺរ៉ុប។ ចំពោះសំណើនេះ ត្រូវបានលោក Tassilo BRINZER ឯកភាពយល់ព្រម និងបានបញ្ជាក់ថា លោកនឹងប្រកាសកៀរគរអ្នកវិនិយោគដែលជាសមាជិករបស់សភាពាណិជ្ជកម្មអឺរ៉ុបទាំងឡាយ ពិសេសនៅប្រទេសជិតខាង មានប្រទេសថៃ វៀតណាមជាដើម ឱ្យចាប់អារម្មណ៍ងាកមកវិនិយោគនៅកម្ពុជាបន្ថែមទៀត ខណៈបរិយាកាសវិនិយោគនៅកម្ពុជាគឺពិតជាមានភាពល្អប្រសើរ។ ប្រធានសភាពាណិជ្ជកម្មអឺរ៉ុបបានធានាថានឹងខិតខំធ្វើឱ្យផលិតផលដែលផលិតបាននៅកម្ពុជា មានលក្ខខណ្ឌការងារ និងបរិយាកាសនៅកន្លែងធ្វើការល្អប្រសើរជាងមុន ដើម្បីធានាថាផលិតផលដែលនាំចេញទៅកាន់សហភាពអឺរ៉ុប សហរដ្ឋអាមេរិក និងបណ្ដាប្រទេសមួយចំនួនទៀតកាន់តែមានស្ដង់ដាខ្ពស់។ រីឯផែនការយុទ្ធសាស្រ្តរយៈពេលពីរឆ្នាំខាងមុខទៀតរបស់សភាពាណិជ្ជកម្មអឺរ៉ុប គឺធ្វើយ៉ាងណាខិតខំជំរុញ និងទាក់ទាញវិនិយោគិនរបស់អឺរ៉ុបមកកាន់កម្ពុជាកាន់តែច្រើនបន្ថែមទៀត ព្រោះកម្ពុជាជាគោលដៅវិនិយោគប្រកបដោយសក្តានុពលមួយនៅក្នុងតំបន់។ ភាគីទាំងពីរបានឯកភាពគ្នាលើការពង្រឹងកិច្ចសហប្រតិបត្តិការឱ្យបានជិតស្និទ្ធបន្ថែមទៀត ដើម្បីសម្រេចបាននូវការរីកចម្រើនសេដ្ឋកិច្ចរបស់កម្ពុជាឱ្យកាន់តែល្អប្រសើរ ទោះបីមានបញ្ហា EBA ឬបញ្ហាជំងឺកូវីដ-១៩ ក៏ភាគីទាំងពីរនៅតែប្រកៀកស្មាគ្នាជម្នះឧបសគ្គឱ្យបាន។ គួរជម្រាបជូនផងដែរថា សភាពាណិជ្ជកម្មអឺរ៉ុបនៅកម្ពុជា ត្រូវបានបង្កើតឡើងក្នុងឆ្នាំ២០១១ ដោយមានសមាគមពាណិជ្ជកម្មបារាំង អាល្លឺម៉ង់ និងចក្រភពអង់គ្លេស។ មកទល់បច្ចុប្បន្នមានសមាជិកជាង ៣៥០ និង ៦ សាខាទូទាំងប្រទេសកម្ពុជា ដែលក្នុងនោះមាន ១១ ប្រទេសពីសហភាពអឺរ៉ុប។ សកម្មភាពចម្បងរបស់សភាពាណិជ្ជកម្ម គឺផ្សព្វផ្សាយ គាំទ្រ និងតំណាងសមាជិករបស់ខ្លួន ក្នុងការសន្ទនាជាមួយរាជរដ្ឋាភិបាលកម្ពុជា ដើម្បីសម្រួលបរិយាកាសពាណិជ្ជកម្ម និងឱកាសវិនិយោគនៅកម្ពុជា៕ | 2020-10-14T19:34:00+07:00 | freshnewsasia.com | https://m.freshnewsasia.com/index.php/en/localnews/173540-2020-10-14-05-34-59.html |
63ac0c01-de3e-4064-89bd-cd1ecdd08ca3 | ជំងឺកូវីដ.១៩ប៉ះពាល់វិស័យសេដ្ឋកិច្ច សង្គមនិងហិរញ្ញ និងវិស័យនយោបាយផងដែរ | ភ្នំពេញ៖នេះការលើកឡើងរបស់លោកឧបនាយករដ្ឋមន្ត្រីប្រាក់ សុខុន រដ្ឋមន្ត្រីក្រសួង ការបរទេសនិងសហប្រតិបត្តិការអន្តរជាតិ នៅក្នុងអញ្ជើញជាអធិបតីក្នុងសិក្ខាសាលាកាលពីព្រឹកថ្ងៃទី១៤ខែតុលាឆ្នាំនេះ នៅសណ្ឋាគារភ្នំពេញ ដោយមានមន្ត្រីក្រសួងការបរទេស និងស្ថាប័នជំនាញជាច្រើនរូបចូលរួមផងដែរ។ លោកឧបនាយករដ្ឋមន្ត្រីបានលើកឡើងទៀតថា ការផ្ទុះរាលដាលនៃជំងឺកូវីដ-១៩ បានធ្វើឱ្យពិភពលោកទាំងមូលរង្គោះរង្គើ ហើយមិនត្រឹមតែធ្វើឲ្យប៉ះពាល់ដល់វិស័យសុខាភិបាល ក្នុងកម្រិតមិនធ្លាប់មានប៉ុណ្ណោះទេវាក៏បណ្ដាលឱ្យសេដ្ឋកិច្ចពិភពលោកទាំងមូល ធ្លាក់ក្នុងវិបត្តិដ៏ជ្រាលជ្រៅ។ ជំងឺនេះបានបង្កហានិភ័យកាន់តែធំឡើង នៃការក្ស័យធនផ្នែកធុរកិច្ចបាត់បង់ការងាររបស់មនុស្សរាប់រយលាននាក់។ លោកឧបនាយករដ្ឋមន្ត្រីបានសង្កត់ធ្ងន់ថា៖ ការប្រជែងគ្នាខាងភូមិសាស្ត្រនយោបាយ និងយុទ្ធសាស្ត្រដ៏តានតឹងរវាងមហាអំណាចធំបំផុតទាំងពីរ កំពុងឈានទៅរកសង្គ្រាមត្រជាក់បែបថ្មី ដែលធ្វើឲ្យមានការផ្លាស់ប្ដូរយ៉ាងជ្រាលជ្រៅ និងឆាប់រហ័សពិបាកប៉ាន់ស្មាន និងប្រកបដោយគ្រោះថ្នាក់បំផុត។ កត្តាមនុស្សនេះកំពុងធ្វើឲ្យស្ថេរភាពនិងវិបុលភាពរយៈពេលជាង៧០ឆ្នាំទទួលរងភាពរង្គោះរង្គើយ៉ាងខ្លាំង។ នេះក៏ដោយសារតែការរំលោភបំពាន និងលែងគោរពនូវគុណតម្លៃទាំងឡាយ ដែលជាមូលដ្ឋានគ្រឹះនៃសណ្ដាប់ធ្នាប់និងការងាកទៅរកឯកតោនិយម ការប្រើកម្លាំងបាយការគាបសង្កត់លើប្រទេសទន់ខ្សោយ។ ការប្រជែងគ្នារវាងមហាអំណាចអាមេរិកនិងចិន តាំងពីដើមអាណត្តិរបស់ប្រធានា ធិបតីដូណាល់ត្រាំ ដោយចាប់ផ្ដើមពីការបង្កសង្គ្រាមពាណិជ្ជកម្មនោះ បានរីករាលដាលដល់សមរភូមិផ្សេងទៀត មានសេដ្ឋកិច្ច វិទ្យាសាស្ត្រ បច្ចេកវិទ្យា យោធា ចារកម្ម ល្បែងទម្លាក់កំហុស បញ្ហាសិទ្ធិមនុស្ស លទ្ធិប្រជាធិបតេយ្យ និងមនោគមវិជ្ជា។ ការប្រជែងឥទ្ធិពលរវាហអំណាចនេះ បានបង្កនូវការលំបាក បញ្ហាប្រឈម និងស្មុគស្មាញសម្រាប់ប្រទេសតូចៗដូចប្រទេសកម្ពុជា ទាំងនយោបាយ ទាំងសេដ្ឋកិច្ច។ លោកឧបនាយករដ្ឋមន្ត្រី បញ្ជាក់ទៀតថា អ្វីដែលជាបញ្ហាទៀតនោះ គឺការរួមបញ្ចូលគ្នា នៃកត្តាទាំងពីរក្នុងពេលតែមួយ។ តែបញ្ហាធំបំផុតទៀតសម្រាប់កម្ពុជា គឺថែមពីលើអំរែកស្មាទាំងសងខាងរបស់យើងនោះគឺការដករបបពន្ធអនុគ្រោះEBA២០ភាគរយ។ លោកថាទណ្ឌកម្មដែលអឺរ៉ុបបានដាក់មកលើកម្ពុជានេះគឺក្នុងគ្រាដែលប្រទេសតូចរបស់យើងកំពុងប្រមូលកិច្ចខិតខំប្រឹងប្រែងគ្រប់យ៉ាង ដើម្បីទប់ទល់ទៅនឹងការរីករាលដាលនៃជំងឺកូវីដ-១៩ផង និងទប់កុំឲ្យសេដ្ឋកិច្ចជាតិដួលរលំផង ហើយសម្ដេចតេជោនាយករដ្ឋមន្ត្រី ធ្លាប់បានលើកឡើងយ៉ាងច្បាស់ទៅកាន់មហាសន្និបាតអង្គការសហប្រជាជាតិលើកទី៧៥ថាជាភាពអយុត្តិធម៌។ លោកឧបនាយករដ្ឋមន្ត្រីប្រាក់ សុខុន លើកឡើងទៀតថា ការដែលសហភាពអឺរ៉ុបដក EBA ២០ ភាគរយពីកម្ពុជា គឺនៅពេលដែលប្រទេសនេះ កំពុងតែខិតខំប្រឹងប្រែងតស៊ូ ជំនះលើជំងឺដ៏កាចសាហាវ ហើយជារឿងច្រំដែលនៃប្រវត្តិសាស្ត្រ។ លោកឧបនាយករដ្ឋមន្ត្រីបានបញ្ជាក់ទៀតថា ទោះបីជាយ៉ាងណាក៏ដោយ ក៏កម្ពុជានៅតែប្ដេជ្ញាចិត្តយ៉ាងពេញទំហឹង។ ដូចអ្វីដែលខ្លួនធ្លាប់ធ្វើអស់រយៈពេល៤០ឆ្នាំកន្លងមកហើយនោះ ក្នុងការការពារនូវអ្វីដែលខ្លួនជឿជាក់ថា ជាមាគ៌ាត្រឹមត្រូវ គឺការពារការការពារអធិបតេយ្យជាតិ និងការថែរក្សាសន្តិភាព ដែលកសាងបានយ៉ាងលំបាកលំបិន និងទទួលបានការសាទរពេញទំហឹងពីប្រជាជនកម្ពុជា ដែលធ្លាប់បានទទួលរងនូវសោកនាដកម្មដ៏ខ្លោចផ្សា ហើយកំពុងងើបឈរឡើងជាប្រជាជាតិមួយ ស្មើមុខមាត់ ស្មើរភាព និងស្មើសិទ្ធិជាមួយបណ្ដាប្រទេសក្នុងតំបន់ និងសាកលលោ៕ | 2020-10-14T17:35:09+07:00 | cen.com.kh | https://cen.com.kh/archives/254779.html |
c2e0c7cd-f0e2-434b-a814-05a93f818a4d | TOP NEWS: ថ្ងៃនេះក្រសួងសុខាភិបាលបន្តប្រកាសមិនមានរកឃើញ អ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៤ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៤ ខែតុលា ឆ្នាំ២០២០ កម្ពុជាបានរកឃើញអ្នកឆ្លងកូវីដ១៩ ចំនួន២៨៣នាក់ ក្នុងនោះអ្នកព្យាបាលជាសះស្បើយចំនួន២៧៨នាក់ និងអ្នកកំពុងសម្រាកនៅមន្ទីរពេទ្យចំនួន៥នាក់៕ | 2020-10-14T14:17:00+07:00 | freshnewsasia.com | https://m.freshnewsasia.com/index.php/en/localnews/173488-2020-10-14-00-17-14.html |
664e7b92-7d53-488d-85a1-5796c2389c86 | ក្រុមហ៊ុនអាមេរិក Johnson & Johnson ផ្អាកការសាកល្បងវ៉ាក់សាំងកូវីដ១៩ ក្រោយអ្នកស្ម័គ្រចិត្តម្នាក់ធ្លាក់ខ្លួនឈឺ | ក្រុមហ៊ុនផលិតឱសថដ៏ធំរបស់អាមេរិក Johnson & Johnson បានផ្អាកកម្មវិធីសាកល្បងវ៉ាក់សាំងការពារជំងឺកូវីដ១៩ ក្នុងដំណាក់កាលចុងក្រោយរបស់ខ្លួន បន្ទាប់ពីអ្នកទទួលវ៉ាក់សាំងម្នាក់ ធ្លាក់ខ្លួនឈឺដោយមិនដឹងពីមូលហេតុច្បាស់លាស់។ ការផ្អាកនេះ ត្រូវបានផ្សព្វផ្សាយដំបូងកាលពីថ្ងៃចន្ទ ដោយគេហទំព័រព័ត៌មានសុខភាពStat ដែលទទួលបានឯកសារមួយ ដែលក្រុមហ៊ុនផលិតឱសថនេះ បានផ្ញើទៅឲ្យអ្នកស្រាវជ្រាវនៅក្រៅក្រុមហ៊ុននោះ។ ក្រុមហ៊ុន Johnson & Johnson ទើបបានចាប់ផ្តើមសាកល្បងវ៉ាក់សាំងការពារជំងឺកូវីដ១៩ ក្នុងទ្រង់ទ្រាយធំសម្រាប់វ៉ាក់សាំងសាកល្បងដែលចាក់តែមួយលើករបស់ខ្លួន។ ការសាកល្បងនេះ មានអ្នកស្ម័គ្រចិត្តចូលរួមទទួលវ៉ាក់សាំងចំនួន៦ម៉ឺននាក់ ក្នុងទីតាំង២០០កន្លែងផ្សេងៗគ្នា ក្នុងសហរដ្ឋអាមេរិក និងក្រៅប្រទេស ដែលក្នុងនោះមានប្រទេសអាហ្សង់ទីន ប្រេស៊ីល ឈីលី ម៉ិកស៊ិក និងប្រទេសអាហ្រ្វិកខាងត្បូងផងដែរ។ ក្រុមហ៊ុនផលិតឱសថនេះ បានលើកឡើងក្នុងសេចក្តីថ្លែងការណ៍ថា អ្វីដែលខ្លួនហៅថាជា«ព្រឹត្តិការណ៍មិនល្អ» ដូចជាការធ្លាក់ខ្លួនឈឺ និងហេតុការណ៍ផ្សេងៗនោះ ត្រូវគេរំពឹងទុកជាមុន ថាអាចនឹងកើតមានឡើងក្នុងពេលសាកល្បង ជាពិសេសក្នុងពេលដែលមានអ្នកចូលរួមទទួលវ៉ាក់សាំងសាកល្បង ក្នុងចំនួនដ៏ច្រើននោះ។ ដោយសារវ៉ាក់សាំងរបស់ Johnson & Johnson នេះតម្រូវឲ្យចាក់តែមួយដូសនោះ វាមានប្រៀបលើវ៉ាក់សាំងសាកល្បងកូវីដ១៩ ចំនួនបីផ្សេងទៀត ដែលតម្រូវឲ្យមានការចាក់សាកល្បងចំនួន២ដងនោះ។ ប្រភេទវ៉ាក់សាំងដែលត្រូវចាក់តែម្តងនេះ មិនចាំបាច់រក្សាទុកក្នុងសីតុណ្ហភាពត្រជាក់កកនោះទេ ហើយមានលក្ខណៈងាយស្រួលក្នុងការប្រើប្រាស់ ក្នុងយុទ្ធនាការចាក់វ៉ាក់សាំងសម្រាប់មហាជន៕ | 2020-10-14T07:00:00+07:00 | khmer.voanews.com | https://khmer.voanews.com/a/johnson-johnson-pauses-late-stage-covid19-trial/5619888.html |
624f0112-2fe7-43cd-ac96-d11964f96432 | លោក ឯម ច័ន្ទមករា ស្នើស្ថានទូតអូស្ត្រាលីប្រចាំនៅកម្ពុជា ជួយផ្តល់គម្រោងជំនួយ ដើម្បីជួយដល់ជនមានពិការភាពរងផលប៉ះពាល់ សេដ្ឋកិច្ចដោយសារជំងឺកូវីដ-១៩ | លោក ឯម ច័ន្ទមករា ស្នើស្ថានទូតអូស្ត្រាលីប្រចាំនៅកម្ពុជាជួយផ្តល់គម្រោងជំនួយ ដើម្បីជួយដល់ ជនមានពិការភាពរងផលប៉ះពាល់ សេដ្ឋកិច្ចដោយសារជំងឺកូវីដ-១៩។ លោក ឯម ច័ន្ទមករា បានលើកឡើងថា «ខ្ញុំសូមស្នើសុំឱ្យដៃគូអភិវឌ្ឍក៏ដូចស្ថានទូតគិតមើលថា តើយើងអាចជួយសមាគមន៍ដែលដឹកនាំដោយ ជនមានពិការភាព ហើយពុំមានបច្ចេកទេសបានក្នុងរូបភាពណាមួយ ប៉ុន្តែជាទស្សនខ្ញុំៗ ចង់ជួយពួកគេឱ្យក្លាយជាអង្គការរឹងមាំហើយដំណើរការដោយខ្លួនឯងបាននិងមាននិរន្តភាព»។ កន្លងមក ជនមានពិការភាពភាគច្រើនចាប់ផ្ដើមយកជំនាញរបស់គាត់ដូចជា ម៉ាស្សា ប្រគុំតន្ត្រី ប៉ុន្តែសម័យជំងឺកូវីដ ការម៉ាស្សា ការប្រគុំតន្រ្តី បានផ្អាកជាបណ្តោះអាសន្ន ជាហេតុនាំឱ្យប៉ះពាល់ដល់សេដ្ឋកិច្ចរបស់ពួកគាត់។ “នេះជាការលើកឡើងរបស់លោករដ្ឋលេខាធិការវ័យក្មេង ឯម ច័ន្ទមករា បានលើកឡើងបែបនេះ ខណៈលោក បានជួបពិភាក្សាការងារជាមួយ លោកស្រី sarah waldey តំណាងស្ថានទូតអូស្ត្រាលី នៅទីស្តីការក្រសួងសង្គមកិច្ច នាថ្ងៃទី១៣ ខែតុលា ឆ្នាំ២០២០។ ប្រសិនបើសមត្ថភាពរបស់អង្គការ/សមាគមន៍ដឹកនាំដោយជនមានពិការភាព នៅមានកម្រិត យើងគួរពង្រឹងសមត្ថភាពនិងជំនាញដល់ពួកគាត់ បើមិនដូច្នេះទេ បើទោះបីជាអង្គការដៃគូអភិវឌ្ឍប្រកាសផ្តល់ជំនួយ ក៏ពួកគាត់មិនអាចសរសេរទទួលថវិកបានដែរ ដូចនេះខ្ញុំស្នើសុំស្ថានទូតអូស្រ្តាលី ឬ កម្មវិធី ACCESS ផ្តល់ឱកាសដល់អង្គការ/សមាគមន៍ទាំងនោះឱ្យបានដូចអង្គការដទៃ»។នេះបើតាមលោករដ្ឋលេខាធិការ ឯម ច័ន្ទមករា លើកឡើងបន្ថែម។ លោកស្រី Sarah waldey តំណាងស្ថានទូតអូស្ត្រាលីបានឆ្លើយតបទទួលស្គាល់កិច្ចការងារដែលបានធ្វើកន្លងមកជាមូួយអគ្គលេខាធិការដ្ឋានក្រុមប្រឹក្សាសកម្មភាពជនពិការ មានការរីកចំរើន ប៉ុន្តែទន្ទឹមនេះក៏ជួបបញ្ហាពីកូវីដ-១៩ ដែលបានធ្វើឱ្យប៉ះពាល់ដល់ស្ថានភាពសេដ្ឋកិច្ចរស់នៅជនមានពិការភាព ហើយក៏ប៉ះពាល់ដល់ផែនការរបស់ក្រុមការងារ Access ផងដែរ។ ថ្មីៗនេះខ្ញុំបានទៅទស្សន:កិច្ចនៅខេត្តព្រៃវែង និងក្រចេះបានជួបអ្នកផ្ដល់សេវាកម្មផ្នែកពិការភាព អាជ្ញាធរ អ្នកទទួលផល និងស្វែងយល់អំពីបញ្ហាផ្សេងៗ ដែលពួកគាត់ជួបប្រទះ។ លោកស្រី Sarah waldey បានបន្តទៀតថា ការងារជាចំបងរបស់ស្ថានទូតអូស្រ្តាលីគឺផ្ដោតលើសិទ្ធិជនមានពិការភាពជាចម្បង និងសេវាផ្សេងៗ ព្រមទាំងធានាដល់និរន្តភាពនៃសេវាសម្រាប់ជនមានពិការភាព។ កន្លងមកស្ថានទូតអូស្រ្តាលី បានបន្ថែមថវិកាលើកម្មវិធីសម្រាប់វិស័យពិការភាពដែលកំពុងអនុវត្តសព្វថ្ងៃ៕ | 2020-10-14T01:57:00+07:00 | freshnewsasia.com | https://m.freshnewsasia.com/index.php/en/localnews/173463-2020-10-13-11-57-14.html |
4df96fcf-f205-4055-97dd-8af81281a00a | ស្នងការខេត្តឧត្តរមានជ័យ ចុះសួរសុខទុក្ខមន្ត្រីនគរបាល ដែលកំពុងសម្រាកព្យាបាលជំងឺនៅគេហដ្ឋាន | លោកឧត្តមសេនីយ៍ត្រី ហួត សុធី ស្នងការនគរបាលខេត្តឧត្តរមានជ័យ នាថ្ងៃទី១២ ខែតុលា ឆ្នាំ២០២០ ម្សិលមិញ បានដឹកនាំមន្ត្រីក្រោមឱវាទចុះសួរសុខទុក្ខលោកវរសេនីយ៍ទោ កែ សំណេង នាយរងការិយាល័យប្រឆាំងបទល្មើសសេដ្ឋកិច្ច ដែលមានជំងឺឈាមសស៊ីឈាមក្រហម ដែលកំពុងសម្រាកព្យាបាលនៅគេហដ្ឋាន។ ក្នុងឱកាសចុះសួរសុខទុក្ខមន្ត្រីនគរបាលរូបនេះដែរ លោកលោកឧត្តមសេនីយ៍ត្រី ហួត សុធី ក៏បានពាំនាំយកនូវថវិកា និងគ្រឿងឧបភោគបរិភោគមួយចំនួន ដើម្បីឧបម្ភជូនលោកវរសេនីយ៍ទោ កែ សំណេង ផងដែរ។ លោកស្នងការខេត្ត ក៏បានផ្តាំផ្ញើដល់លោកវរសេនីយ៍ទោ កែ សំណេង ធ្វើយ៉ាងណាខិតខំថែរក្សាសុខភាពឱ្យបានល្អប្រសើរ ព្រោះថា ជំងឺនេះបើយើងមិនចាប់អារម្មណ៍ទេមើលទៅ ដូចជាធម្មតាតែតាម ការពិតគឺវាមានសភាពធ្ងន់ធ្ងរណាស់ បើយើងមិនបានយកចិត្តទុកដាក់ទេវាអាចធ្វើទុក្ខ ឬអាចលាប់ឡើងវិញក៏ថា បានដូចនេះហើយ បញ្ហាសុខភាពគឺសំខាន់ណាស់សម្រាប់យើងម្នាក់ៗ កាល់ណាសុខ ភាពរបស់យើងមានបញ្ហាហើយ ពិបាកកែឱ្យបានដូចដើមវិញណាស់។ លោកក៏បានជំរុញឱ្យធ្វើលំហាត់ប្រាណ ជាប្រចាំ ដើម្បីសុខភាពរឹងមាំមួយកម្រិតទៀត។ បន្ថែមពីនេះ លោកឧត្តមសេនីយ៍ត្រី ហួត សុធី ក៏បានពាំនាំនូវប្រសាសន៍ផ្តាំផ្ញើសាកសួរសុខទុក្ខពីនាយឧត្តមសេនីយ៍ នេត សាវឿន អគ្គស្នងការនគរបាលជាតិ ជូនលោកលោកវរសេនីយ៍ទោ និងសូមជូនពរឱ្យលោកឆាប់ជាសះស្បើយពីជំងឺ ដើម្បីវិលត្រឡប់ទៅបម្រើការនៅក្នុងអង្គភាពដូចដើមវិញផងដែរ ជាមួយគ្នានោះដែរ លោកវរសេនីយ៍ទោ កែ សំណេង និងក្រុមក្រួសារបានថ្លែងអំណរគុណដល់លោកឧត្តមសេនីយ៍ត្រី ហួត សុធី និងក្រុមការងារដែលបានយកចិត្តទុកដាក់ដល់មន្ត្រីក្រោមឱវាទ ដែលតែងតែមានបញ្ហាដូចជា៖ មានជំងឺដង្កាត់ផ្សេងៗ ហើយលោកសូមឱ្យក្រុមការងារជួបប្រទះតែសេចក្តីសុខកុំបីឃ្លៀងឃ្លាតឡើយ៕ | 2020-10-13T21:44:00+07:00 | freshnewsasia.com | https://m.freshnewsasia.com/index.php/en/localnews/173426-2020-10-13-07-44-05.html |
75dd6ade-debd-46f2-a921-c74b4bb7e3b1 | TOP NEWS: ថ្ងៃនេះក្រសួងសុខាភិបាលបន្តប្រកាសមិនមានរកឃើញ អ្នកឆ្លងជំងឺកូវីដ១៩ថ្មីនោះទេ ខណៈអ្នកព្យាបាលជាសះស្បើយក៏គ្មានដែរ (Video inside) | ក្រសួងសុខាភិបាល នៅព្រឹកថ្ងៃទី១៣ ខែតុលា ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ថា ក្រសួងមិនមានករណីឆ្លងជំងឺកូវីដ១៩ថ្មីនោះទេ ហើយករណីព្យាបាលជាសះស្បើយក៏គ្មានដែរ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៣ ខែតុលា ឆ្នាំ២០២០ កម្ពុជាបានរកឃើញអ្នកឆ្លងកូវីដ១៩ ចំនួន២៨៣នាក់ ក្នុងនោះអ្នកព្យាបាលជាសះស្បើយចំនួន២៧៨នាក់ និងអ្នកកំពុងសម្រាកនៅមន្ទីរពេទ្យចំនួន៥នាក់៕ | 2020-10-13T14:49:00+07:00 | freshnewsasia.com | https://m.freshnewsasia.com/index.php/en/localnews/173373-2020-10-13-00-49-37.html |
3792076d-bd60-4b78-9f43-54609a3191bf | សមត្ថកិច្ចឃាត់ខ្លួនពលរដ្ឋខែ្មរ៦នាក់ ជាអ្នកស៊ីឈ្នួលលើកអីវ៉ាន់ បម្រុងឆ្លងដែនតាមរបៀង យកមកណែនាំនិងធ្វើការអប់រំ | កម្លាំងប៉ុស្តិ៍នគរបាលច្រកទ្វារព្រំដែនអន្តរជាតិភ្នំដី នៅថ្ងៃទី១២ ខែតុលា ឆ្នាំ២០២០ បានធ្វើការល្បាតតាមរបៀងស្លាបឆ្វេង និងស្លាបស្តាំ ក្នុងរង្វង់ប្រតិបត្តិការណ៍របស់ប៉ុស្តិ៍ ដើម្បីទប់ស្កាត់ប្រជាពលរដ្ឋ ដែលធ្វើការឆ្លងដែនតាមរបៀង ក៏បានប្រទះឃើញប្រជាពលរដ្ឋខែ្មរចំនួន ៦នាក់ ដែលជាអ្នកស៊ីឈ្នួលលើកឥវ៉ាន់ បានធ្វើការឆ្លងដែនតាមរបៀង (ស្លាបស្តាំ) របស់ប៉ុស្តិ៍។ បន្ទាប់មកកម្លាំងនគរបាលប៉ុស្តិ៍ បានធ្វើការអប់រំណែនាំ ដល់ប្រជាពលរដ្ឋទាំងអស់ខាងលើ ឲ្យបញ្ឈប់ការធ្វើសកម្មភាពបែបនេះទៀត និងបានអនុញ្ញាតឲ្យពួកគាត់ត្រលប់ទៅផ្ទះវិញរៀងៗខ្លួន៕ | 2020-10-13T08:44:12+07:00 | kbnnews.com | https://kbn.news/archives/185353 |
f96d1843-29a2-4584-893d-9a6ae43e8516 | អ៊ីរ៉ង់ប្រកាសពីចំនួនអ្នកស្លាប់ប្រចាំថ្ងៃដោយជំងឺកូវីដ១៩ខ្ពស់បំផុត រាប់ទាំងអ្នកឆ្លងជំងឺថ្មីផង | ប្រទេសអ៊ីរ៉ង់បានប្រកាសនៅថ្ងៃចន្ទថា ក្នុងរយៈពេល២ថ្ងៃជាប់ៗគ្នា ប្រទេសនេះមានអ្នកស្លាប់ពីជំងឺកូវីដ១៩ក្នុងមួយថ្ងៃខ្ពស់បំផុត គឺចំនួន២៧២នាក់។ អ្នកនាំពាក្យក្រសួងសុខាភិបាលអ៊ីរ៉ង់លោកស្រី Sima Sadat Lari បានប្រកាសថា ប្រទេសអ៊ីរ៉ង់ក៏មានករណីអ្នកឆ្លងជំងឺកូវីដថ្មីក្នុងមួយថ្ងៃខ្ពស់បំផុតផងដែរ គឺចំនួន៤.២០៦នាក់។ ប្រទេសអ៊ីរ៉ង់ បានទទួលរងពីការផ្ទុះរាតត្បាតនៃជំងឺកូវីដ១៩ខ្លាំងជាងគេនៅតំបន់មជ្ឈិមបូព៌ា ដោយមានអ្នកឆ្លងដោយសារជំងឺនេះសរុបជាង៥០០.០០០នាក់រហូតមកដល់ពេលនេះ ដែលក្នុងនោះមានអ្នកស្លាប់ជាង២៨.៨០០នាក់ និងមានអ្នកជាសះស្បើយវិញចំនួន៤០៩.០០០នាក់។ ស្ថានភាពជំងឺកូវីដ១៩ក្នុងរដ្ឋធានីតេហេរ៉ង់ កាន់តែធ្លាក់ដុនដាប ដោយបានបង្ខំឲ្យមន្រ្តីអាជ្ញាធរ បង្កើនភាពរឹតបន្តឹងនៅដើមខែតុលានេះ ដែលក្នុងនោះរួមមានវិធានការបិទសាកលវិទ្យាល័យ សាលារៀន បណ្ណាល័យ ព្រះវិហារសាសនា រោងកុន សារមន្ទីរ និងហាងកែសម្ផស្សជាដើម។ កាលពីថ្ងៃសៅរ៍ រដ្ឋាភិបាលអ៊ីរ៉ង់ បានបញ្ជាឲ្យពលរដ្ឋអ៊ីរ៉ង់ទាំងអស់ត្រូវតែពាក់ម៉ាស់នៅពេលចេញក្រៅតាមទីសាធារណៈ ហើយព្រមានថា អ្នកដែលរំលោភលើបទបញ្ជានេះ នឹងត្រូវផាកពិន័យ។ ទន្ទឹមគ្នានេះដែរ នៅពេលដែលការឆ្លងក្នុងប្រទេសកំពុងមានសន្ទុះហក់ឡើងខ្លាំងនោះ អ្នកនាំពាក្យទីស្តីការគណៈរដ្ឋមន្ត្រីលោក Ali Rabiei សន្យាថា អ្នកដែលធ្វើតេស្តវិជ្ជមានថាមានកូវីដ១៩នោះ នឹងត្រូវគេតាមដានដោយយកចិត្តទុកដាក់៕ | 2020-10-13T07:00:00+07:00 | khmer.voanews.com | https://khmer.voanews.com/a/covid-19-in-iran-increases/5618650.html |
dc021ad8-70b8-4eea-b922-5c12356ebb1f | ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១២ ខែតុលា៖ បង្ក្រាប១៣ករណី ឃាត់ខ្លួន៩៣នាក់ | យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១២ ខែតុលា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប១៣ករណី ក្នុងនោះ ករណីប្រើប្រាស់៤ករណី និងជួញដូរ៩ករណី ដោយឃាត់ខ្លួនជនសង្ស័យ៩៣នាក់។ របាយការណ៍បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១២ ខែតុលា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៨១៩០ករណី ឃាត់មនុស្ស១៦,៦៥១នាក់ (ស្រី១០៤៧នាក់)៕ | 2020-10-13T00:21:00+07:00 | freshnewsasia.com | https://m.freshnewsasia.com/index.php/en/localnews/173337-2020-10-12-10-21-41.html |
01c662ef-8164-49e0-84de-c71838e6af38 | អង្គការមូលនិធិថែទាំសុខភាពអ្នកជំងឺអេដស៍ ប្រារព្ធទិវាក្មេងស្រីអន្តរជាតិ ឆ្នាំ២០២០ ក្រោមប្រធានបទ «លើកកម្ពស់ក្មេងស្រី ដើម្បីអនាគតភ្លឺស្វាង» | អង្គការមូលនិធិថែទាំសុខភាពអ្នកជំងឺអេដស៍ (AHF) បានប្រារព្ធទិវាក្មេងស្រីអន្តរជាតិឆ្នាំ២០២០ ក្រោមប្រធានបទ «លើកកម្ពស់ក្មេងស្រី ដើម្បីអនាគតភ្លឺស្វាង» ដើម្បីបង្ហាញពីការយកចិត្តទុកដាក់ និងអនុវត្តការងារជាមួយដៃគូក្នុងការឆ្លើយតបទៅនឹងតម្រូវការដល់ក្មេងស្រី និងរួមជាមួយជាមួយស្ថាប័ន រាជរដ្ឋាភិបាល សង្គមស៊ីវិលពាក់ព័ន្ធ ដែលបានចូលរួមចំណែកក្នុងការឆ្លើយតបឲ្យបានសមស្របទៅនឹងបញ្ហារបស់ក្មេងស្រី និងជាពិសេសចំពោះក្មេងស្រីដែលងាយរងគ្រោះ និងកំពុងរស់នៅជាមួយមេរោគអេដស៍។ ទិវាក្មេងស្រីអន្តរជាតិឆ្នាំ២០២០ បានធ្វើឡើងនៅថ្ងៃទី១១ ខែតុលា ឆ្នាំ២០២០ នៅក្រុងតាខ្មៅ ខេត្តកណ្តាល ក្រោយអធិបតីលោកវេជ្ជបណ្ឌិត ឡូត សុខខឿន អនុប្រធានមន្ទី សុខាភិបាលខេត្តកណ្តាល និងលោកស្រីវេជ្ជបណ្ឌិត ហួយ ស៊ីខេង នាយកកម្មវិធីប្រចាំតំបន់ របស់អង្គការមូលនិធិថែទាំសុខភាព អ្នកជំងឺអេដស៍នៅកម្ពុជា (AHF) រួមទាំងមានការចូលរួមពីតំណាងអង្គការជាតិ និងក្មេងស្រីមកពីអង្គការ និងសហគមន៍ជាង៧០នាក់ផងដែរ។ លោកស្រីវេជ្ជបណ្ឌិត ហួយ ស៊ីខេង បានលើកឡើងថា ក្មេងស្រីទូទាំងសកលលោក ដែលមិនអាចទទួលបានសេវាសុខភាពគ្រប់ជ្រុងជ្រោយ និងក្មេងស្រីដែលកំពុង ប្រឈមមុខ និងក្លាយជាជនរងគ្រោះដោយអំពើហឹង្សា និងការលោភបំពាន ហេតុនេះពិភពលោកទាំងមូល កំពុងតែយកចិត្តទុកដាក់ ជាពិសេសស្ត្រី និងកុមារី ដែលកំពុង ប្រឈមមុខទៅនឹងបញ្ហាជាច្រើន ដែលធ្វើឲ្យរាំងស្ទះនៃការអភិវឌ្ឍរបស់ក្មេងស្រី ក្រុមគ្រួសារ និងប្រទេសជាតិទាំងមូល និងជាពិសេសគឺងាយទទួលរងគ្រោះ ពីការឆ្លងមេរោគអេដស៍។ AHF បានចូលរួមចំណែកក្នុងការជួយដោះស្រាយវិបត្តិនេះ តាមរយៈការបង្កើតព្រឹត្តិការណ៍សំខាន់ៗ និងកម្មវិធីជាច្រើនជាពិសេសកម្មវិធី គាំទ្រក្មេងស្រី Girls Act ដើម្បីក្មេង ស្ត្រីនៅតាមបណ្តាប្រទេសនានា រួមជាមួយកម្ពុជាដែរ។ លោកស្រីវេជ្ជបណ្ឌិតបានបញ្ជាក់ថា ទិវាក្មេងស្រីអន្តរជាតិឆ្នាំ២០២០នេះ បានប្រមូលផ្តុំគ្នាជាមួយក្មេងស្រី ស្ត្រីដែលរងផលប៉ះពាល់ និងកំពុងរស់នៅជាមួយមេរោគអេដស៍ ដែលនឹងធ្វើឲ្យមានសម្លេងកាន់តែរឹងមាំ ដើម្បីទាញឲ្យមានការយកទុកដាក់ និងសុច្ឆន្ទៈក្នុងការឆ្លើយតបទៅលើបញ្ហា ដែលកើតឡើងចំពោះក្មេងស្រី ដូចជាការអប់រំចូលរៀន សុខភាព ការទទួលបានសេវាគ្រប់ជ្រុងជ្រោយ ការរើសអើង ការរំលោភបំពាន អំពើហឹង្សាការទទួលបានសេវាអប់រំ សុខភាពបន្តពូជ និងសុខភាពផ្លូវភេទ និងសិទ្ធ និងបញ្ហាផ្សេងៗទៀត ដែលជាឧបសគ្គដល់ការអភិវឌ្ឍន៍ និងការទទួលខុសត្រូវពីអនាគតរបស់ក្មេងស្រី។ លោកវេជ្ជបណ្ឌិត ឡូត សុខខឿន បានបញ្ជាក់ដែរថា មន្ទីរសុខាភិបាលខេត្តកណ្តាល និងអង្គការ AHF បានរៀបចំទិវាក្មេងស្រីអន្តរជាតិឆ្នាំ២០២០នេះ មានសុច្ឆន្ទៈ យកចិត្តទុកដាក់ និងអនុវត្តការងារជាមួយដៃគូក្នុងការឆ្លើយតបទៅនឹងតម្រូវការដល់ក្មេងស្រី ជាពិសេសក្មេងស្រីក្នុងខេត្តកណ្តាល និងរាជធានីភ្នំពេញ ដែលមិនអាចទទួល សេវាសុខភាពបានគ្រប់ជ្រុងជ្រោយ និងក្មេងស្រីដែលកំពុងប្រឈមមុខ និងក្លាយជាជនរងគ្រោះដោយអំពើហឹង្សា និងរំលោភបំពាន។ លោកវេជ្ជបណ្ឌិតបានបន្ថែមថា ទិវានេះនឹងក្លាយជាឱកាសដើម្បីឱ្យសេវាសាធារណៈរបស់រដ្ឋ និងដៃគូ ជាពិសេសអង្គការមូលនិធិថែទាំអ្នកជំងឺអេដស៍ (AHF) ពិនិត្យរួមគ្នា លើចក្ខុវិស័យលើកកម្ពស់ក្មេងស្រី ដើម្បីអនុវត្តការងារជាមួយដៃគូ ក្នុងការជួយនិងគាំទ្រដល់ក្មេងស្រីឲ្យចៀសផុតពីការឆ្លងមេរោគអេដស៍ កាមរោគ និងការពារ សិទ្ធរបស់ក្មេងស្រី និងធ្វើយ៉ាងណាឲ្យក្មេងស្រីមានការជឿជាក់លើខ្លួនឯង និងមិនបោះបង់ចោលការសិក្សា និងគ្រប់គ្រងសុខភាពរបស់ពួកគាត់ ដែលនឹងធ្វើឱ្យពួកគាត់ ទទួលនូវអនាគតភ្លឺស្វាងដូចកុមារដ៏ទៃទៀត៕ | 2020-10-12T23:16:00+07:00 | freshnewsasia.com | https://m.freshnewsasia.com/index.php/en/localnews/173323-2020-10-12-09-16-07.html |
Subsets and Splits
No community queries yet
The top public SQL queries from the community will appear here once available.